
AGNOSTICISMUL 


S’ar putea pune intrebarea, dacä mai e nevoie de un ca- 
pitol special închinat agnosticismului, după ce am luat cu- 
nostintä de atâtea teorii, ce ar fi putut fi caracterizate drept 
agnostice. Nu vorbim de sceptici care, îndoindu-se de posi- 
bilitatea oricărei cunoașteri, sunt prin firea lor agnostici. Să 
ne amintim de un Kant care, tinzând cu toată puterea să 
arate cum e «posibilă » cunoştinţa universală şi necesară, si 
s'o justifice, demonstra în același timp că această cunoștință 
universală și necesară este valabilă numai despre lumea fe- 
nomenală, şi că realitatea în esenţa ei, «lucrul în sine», nu 
poate fi cunoscut. Să ne gândim de asemeni la concepția 
pozitivistă, în frunte cu Aug. Comte, pentru care pro- 
blemele metafizice sunt nu numai imposibile de rezolvit, 
dar si inutile. Totusi expunerea tendințelor agnostice, într'un 
capitol separat, este necesară, fiindcă ne va pune în cuno- 
stintä cu o întreagă serie nouă de argumentäri ce urmăresc 
să demonstreze imposibilitatea de a rezolvi problemele refe- 
ritoare la transcendent, problemele metafizice în legătură 
cu ceea ce există în sine, în legătură cu absolutul. 

Termenul de agnosticism vine dela grecescul &yvwortoc, 
care înseamnă incognoscibil. El a fost introdus în filosofie de 
Thomas H. Huxley în 1869 şi de atunci a căpătat 
valoare circulatorie. Huxley ţinea să exprime cu acest 
termen un procedeu de investigare, ce consta în aplicarea 
unui principiu unic, cu două posibilități de exprimare: pozi- 
tivă si negativă. « Pozitiv, spune el, acest principiu se poate 
astfel formula: în treburi ale intelectului urmează rațiunii 
tale, atât de departe cât ea te poate duce, fără să-ți apleci 
urechea vreunei alte cumpăniri. Si negativ: în treburi ale 

intelectului nu da ca sigure concluzii ce nu sunt nici dovedite, 
nici demonstrabile ». Inaintea lui însă, William Ha- 
milton cäutase să demonstreze că Neconditionatul sub 
cele două forme ale lui, de Absolut în sensul de complet sau 
perfect si de Infinit în sensul că nu poate fi desăvârșit, nu 
este nici reprezentabil, nici gândibil. Iar trei ani după ce 
Huxley crease termenul de agnosticism, adică în 1872, 
fiziologul Du Bois-Reymond făcea la un congres al 
oamenilor de știință germani răsunătoarea lui comunicare 
Uber die Grenzen des Naturerkennens, in care susținea nu 
numai că noi nu cunoaștem deocamdată esența materiei şi 
a forţei și nu putem explica din cauze mecanice conștiința, 
adică zgnoramus, dar că noi nu vom cunoaște niciodată aceste 
lucruri, ele ne sunt pe vecie interzise, ignorabimus. Gänditorul 
însă care, cu o subtilă dialectică, a căutat să demonstreze 
de ce Absolutul, pe care nu-l tägädueste, ci dimpotrivă il 
afirmă cu tărie, nu poate fi cunoscut, este filosoful englez 
Herbert Spencer. Pe el îl vom lua ca reprezentant 
tipic al agnosticismului, ca să vedem în ce constă această 
doctrină 1). 

Spencer porneşte dela antagonismul «cel mai vechiu, 
cel mai adânc, cel mai grav și cel mai general recunoscut» 
dintre toate antagonismele ce există între credințe, anume 
dela antagonismul dintre religie si știință. Un antagonism 
care, spune Spencer, ta început când descoperirea le- 
gilor celor mai simple ale lucrurilor celor mai comune a impus 
o limită fetişismului universal care domnise până atunci 
asupra spiritelor » şi care «se găsește pretutindeni în toată 
întinderea cunoștinței omenești, dela interpretarea celor mai 
simple fapte ale mecanicei până la formele cele mai compli- 
cate ale istoriei naţiunilor » Un antagonism ce-şi are rädä- 
cinile înfipte «în adâncimile habitudinilor intelectuale ale 
diferitelor ordine de spirite ». Intre ştiinţă si religie s'a nä- 
scut, datorită luptelor ce le-au purtat în decursul secolelor, 
o animozitate care împiedecă pe fiecare din ele să vadă ce 
este bun la cealaltă. Dusmänia dintre religie si știință, spune 


1) Lucrarea fundamentală în această privință a lui Spencer este Premiers 
Principes. 

Spencer, realizează fabula acelor cavaleri care se luptau 
între dânșii din pricina colorii unui scut. Unul susținea că 
scutul are o coloare, altul că are altă coloare, fiecare acuzând 
pe celalt de prostie şi de rea credință: aceasta, din cauză că 
niciunul nu trecea de partea cealaltă a adversarului, pentru 
a privi scutul din punctul acestuia de vedere. Ei ar fi putut 
constata atunci de ce fiecare din ei vede altfel decât celalt 
şi cum fiecare are dreptate în parte. Această fabulă este plină 
de invätäminte. Dacă ținem în adevăr la adevăr şi nu la gloria 
triumfului, trebue să căutăm a ne da seamă ce face pe unii 
oameni să susțină altceva decât susţinem noi, și să înțelegem 
că «obstinatiunea lor de a susține o credință trebue să vină 
de acolo că ei simt un lucru pe care noi nu l-am simțit», si 
să căutăm a completa partea de adevăr găsită de noi cu aceea 
găsită de el. Spencer pleacă deci dela convingerea, ne- 
strămutată pentru el, «că e un sâmbure de bunătate în lu- 
crurile rele » şi tot astfel «că este un sâmbure de adevăr în 
lucrurile false » Ca atare, el se socoate îndreptățit să pro- 
clame ca formă de procedare pentru deslegarea problemelor 
fundamentale de a ținea o cale de mijloc. « Noi vom evita, 
spune el, cele două extreme ale unei supuneri excesive și ale 
unei rezistențe ilegitime; noi nu vom privi judecätile oame- 
nilor, pe unele ca absolut bune, pe altele ca absolut rele, ci 
vom înclina de preferință spre opinia, mai ușor de apărat, 
că nimeni nu are în totul dreptate și că nimeni nu are în 
totul nedreptate ». Să privim ambele aspecte ale marii con- 
troverse dintre religie și știință, cu imparțialitate. «Să re- 
zistăm antrenamentelor educației, să închidem urechea mur- 
murelor sectarilor, și să vedem probabilitățile a priori care 
pledează în favoarea fiecăreia din părți». Ne vom lămuri 
atunci nu numai asupra valorii ideilor ultime ale religiei si 
aceleia ale ştiinţelor, dar si asupra naturii limitelor si valorii 
cunoștinței în genere. 

Ideile de care ne servim noi, nu sunt toate concepute 
efectiv, ci o bună parte din ele sunt concepute simbolic. 
Astfel, când e vorba de un anumit om, noi ne putem face 
despre el o idee destul de precisă şi completă. Dacă e vorba 
de familia căreia aparține el, nu vom mai avea o idee la fel: 

noi ne vom reprezenta, sau pe membrii cei mai importanti, 
sau pe aceia pe care-i cunoastem mai bine. Cu alte cuvinte, 
noi avem despre familia in chestiune o idee vagä, «pe care 
ne-am putea-o preciza sau completa, dacă ar fi nevoie ». Iar 
dacă mergem mai departe şi căutăm să ne facem o idee de- 
spre clasa fermierilor căreia aparține această familie, nu ne 
reprezentăm toate persoanele care fac parte din această clasă 
şi chiar dacă am vrea, n'am putea-o face, ci ne mulțumim 
numai cu reprezentarea câtorva şi cu convingerea că am 
putea mări indefinit numărul persoanelor reprezentate. Cu 
cât ne ridicăm deci la clase tot mai mari și mai cuprinzătoare, 
cu atât ideile pe care ni le facem despre ele pierd asemă- 
narea cu acestea: ideile devin simboale pure. Să ne gândim 
la conceptele care se referă la mamifere, la clasificarea ver- 
tebratelor, la animale în genere, si ne vom convinge numai- 
decât că tot mai mult si continuu se pierde asemănarea dintre 
concepte și obiecte, până când se transformă într'o nease- 
mănare extremă. «Pe măsură ce numărul obiectelor grupate 
împreună de gândire creşte, conceptul format de un mic 
număr de exemplare-tipuri combinate cu noțiunea de multi- 
plicitate, tinde din ce în ce mai mult să devină un pur simbol; 
aceasta, nu numai pentrucă ea încetează de a reprezenta în- 
tinderea grupului, dar și pentrucă, pe măsură ce grupul 
devine mai heterogen mărindu-se, exemplarele-tipuri la care 
gândim se aseamănă mai puțin cu media obiectelor cuprinse 
în grup». 

Nu trebue să credem însă că operația cu ajutorul căreia 
ne ridicăm dela obiecte mici si concrete la obiecte mai mari 
şi mai întinse, ar fi o operație de prisos. Din contră, ea este 
de cele mai multe ori o operaţie foarte utilă şi foarte necesară. 
« Când, în loc de lucruri, ale căror atribute pot să se unească 
destul de bine într'o singură stare de conștiință, noi avem 
a face cu alte lucruri, ale căror atribute sunt prea întinse sau 
prea numeroase pentru a fi astfel reunite, trebue ca noi să 
renuntäm a concepe o parte a atributelor sau ca noi să nu 
concepem niciunul din ele, adică să ne formăm despre ele 
o concepție mai mult sau mai puţin simbolică sau să nu ne 
formăm niciuna. Nu trebue să afirmăm nimic despre obiectele 

prea mari sau prea numeroase pentru a fi reprezentate 
mental, sau trebue ca noi să ne alcătuim afirmaţiile cu repre- 
zentări extrem de imperfecte despre aceste obiecte, cu sim- 
boale pure adică». De unde însă nu urmează că operația 
aceasta nu este continuu periculoasă și nu ne poate induce 
adesea în eroare. Căci se întâmplă de obiceiu ca noi să ignorăm 
rolul simbolic al acestor concepte și să le acordăm un rol pe 
care nu-l au, fiindcă nu stă în menirea lor să-l aibă, anume 
un rol real. «Aceasta nu numai pentrucă conceptul nostru 
despre un lucru sau despre o clasă de lucruri reprezintă rău 
realitatea, noi suntem mai expuși să ne inseläm intr’o afir- 
matie pe care ne-o facem asupra ei, dar mai ales pentrucă 
noi supozăm că am conceput fidel o mare diversitate de lu- 
cruri, în vreme ce le-am conceput prin intermediul artificial 
al unui simbol, si că în sfârșit noi confundăm cu ele lucruri 
ce nu se pot concepe în niciun fel». Dela obiectele pe care ni 
le putem reprezenta fără dificultăți în totalitatea lor, sau dela 
grupele mici de indivizi, pe care de asemeni ni le putem re- 
prezenta, la acelea despre care nu putem avea reprezentări 
adecuate sau idei adevărate, din cauză că sunt în număr prea 
mare sau prea vaste, trecerea este insensibilă. Astfel, dela 
mărimea unei pietricele până la aceea a pământului este o 
distanță enormă, dar între aceste două obiecte «se pot in- 
troduce o serie de mărimi dintre care fiecare diferă aşa de 
puțin de vecinele ei, încât e dificil de spus la ce punct al 
seriei conceptele noastre încep să devină imperfecte ». Dela 
ideile reale la cele simbolice trecem fără să observăm, fiindcă 
dela ideile reale la cele simbolice e o progresie graduală, sau 
trepte insensibile. « Pe deasupra, noi suntem aduși să tratăm 
conceptele noastre simbolice ca si când ar fi reale, nu numai 
pentrucă nu putem stabili între conceptele simbolice și cele 
reale nicio linie de demarcaţie, dar si pentrucă, în marea 
majoritate a cazurilor, noi ne servim de cele simbolice, 
aproape tot așa de bine sau tot așa de bine ca si de cele reale, 
si pentrucă ele nu sunt decât semne abreviate puse în locul 
semnelor mai complete care sunt pentru noi echivalentele 
obiectelor reale ». Ceea ce face ca în ochii noștri aceste con- 
cepte simbolice să dobândească valabilitate, e faptul că ele 

pot fi verificate pe calea indirectă a măsurării sau a enumerärii. 
Sistemul solar bunăoară este imposibil de conceput, con- 
ceptul de sistem solar este un concept simbolic. Și totuşi, faptul 
că prezicerile pe care le facem în legătură cu el se realizează, 
trezeşte în noi convingerea că conceptul simbolic are o bază 
reală, că exprimă o existenţă reală şi anumite raporturi esen- 
tiale. Noi ne obisnuim să privim conceptele simbolice ca re- 
prezentări reale, ca concepte adecuate, pe de o parte fiindcă 
aceste concepte pot fi în marea majoritate a cazurilor com- 
pletate, iar pe de altă parte pentrucä, «in majoritatea cazurilor, 
ele servesc de îndrumare la concluzii a căror validitate are 
drept piatră de încercare corespondența cu observația ». 
Știind însă pe baza unei lungi experiențe că ideile simbolice 
pot fi la nevoie verificate, noi ne obisnuim apoi să le ad- 
mitem ca valide, fără să mai încercăm a le verifica. «In 
chipul acesta, deschidem poarta conceptelor care trec drept 
reprezentări ale lucrurilor cunoscute, dar care în realitate 
reprezintă lucruri ce nu se pot cunoaște în niciun fel». Con- 
ceptele rămân incomplete şi devin simbolice, datorită fap- 
tului că anumite însuşiri ale obiectelor, însuşiri despre care 
noi avem idei, încep să dispară din conștiință pe măsură ce 
obiectele de conceput devin mai întinse şi mai complexe. 
« Când mărimea, complexitatea sau diseminarea obiectelor 
concepute devine foarte mare, nu se poate gândi în acelaşi 
timp decât la un număr mic din atributele lor, şi concepția 
este atunci atât de imperfectă încât nu mai este decât un 
simbol ». Simboalele sunt utile, legitime si indispensabile 
filosofiei, atâta vreme cât fac posibilă prezicerea fenomenelor 
și dau naştere în conştiinţa noastră certitudinei că ele se ra- 
portă în adevăr la realitate şi o reprezintă. « Insă când ope- 
rațiile spiritului acumulate sau indirecte nu ne pot pune în 
stare de a constata că ele corespund faptelor având o exi- 
stentä reală, si că nu se poate face prezicerea a cărei reali- 
zare să furniseze aceeaşi dovadă, înseamnă că ele sunt ra- 
dical vicioase şi iluzorii şi că nu se pot în niciun fel distinge 
de fictiunile pure ». 

Cu ajutorul acestui adevăr general, Spencer caută să 
ne lămurească asupra ideilor ultime, întâi ale religiei şi apoi 


www.dacoromanica.ro 


TEORIA CUNOSTINTEI si 


ale ştiinţei. Gânditorul englez pornește dela faptul că atât 
primitivul cât si copilul ce se naște si crește în mediul civi- 
lizat, își pun vrând-nevrând întrebările: Ce este universul? 
De unde vine el?, întrebări ce «reclamă imperios o soluție, 
când din timp în timp imaginaţia se ridică deasupra vulga- 
ritätilor vieţii ». Orice soluţie, oricât de șubredă, ce se pre- 
zintă întâi, e socotită plauzibilă și adoptată. « Pentru a umplea 
vidul gândirii, spune cu drept cuvânt Spencer, prima teorie 
venită, oricare ar fi, pare să valoreze mai mult decât nimic. In 
lipsa oricărei alteia, ea prinde ușor rădăcină, și prin urmare 
îşi păstrează poziția, graţie înclinării omului de a accepta pri- 
mele explicaţii ce-i sunt prezentate, și grație autorității ce 
se ingrämädeste 1 in curänd in jurul unei explicatii date ». 
Asupra originii universului sunt posibile «trei supoziții 
verbal inteligibile »: sau că universul există prin el însuși, 
sau că se creează pe el însuși, sau că e creat de o putere ex- 
terioară, — toate trei însă egal de inconceptibile. Să luăm 
pe fiecare în parte și să vedem de ce este inconceptibilă. Să 
începem cu cea dintâi, cu supoziţia că universul există prin 
el însuși. Când noi spunem despre un arbore de pildă că se 
desvoltă prin el însuși, cuvintele, cu ajutorul cărora exprimăm 
ideea, «deşi inexacte, reprezintă lucruri pe care ni le putem 
figura prin gândire cu o exactitudine destul de perfectă». 
Noi nu ne putem reprezenta firește absolut toate schimbările 
complexe pe care le străbate arborele, dar totuşi ne putem 
reprezenta etapele principale ale schimbărilor. Operația aceasta 
a conștiinței este apoi susținută de experiența generală, care 
«ne învață că printr'o observație continuată multă vreme, 
noi putem dobândi facultatea de a ne figura mental o serie 
de schimbări care reprezintă mai bine seriile reale, adică 
noi ştim că această concepție simbolică a desvoltării spontane 
poate să se extindă în așa fel ca să se apropie de o concepție 
reală, și că ea exprimă, deși inexact, o operație exactă a na- 
turii » Concepţia de desvoltare prin sine a arborelui este 
simbolică, dar totuși clară și precisă și susceptibilă de a se 
apropia de o concepție reală. Nu tot aşa stau lucrurile însă 
cu conceptul de existență prin sine. Acesta este un concept 
simbolic vag și cu totul de altă ordine decât acela de desvoltare 

prin sine a arborelui. Asociind cuväniul prin sine cu cu- 
vântul existenţă, noi credem că am dobândit o idee de aceeaşi 
natură cu ideea pe care ne-o sugerează cuvintele activitate 
spontană, ceea ce este în realitate o iluzie. « Mai întâi e clar 
că pentru noi cuvintele de existență prin sine, vor să spună 
existența independentă de o alta, care nu este produsă de o 
alta: afirmaţia existenței prin sine nu este decât o negare 
indirectă a creaţiei. Excluzând astfel ideea unei cauze ante- 
rioare, excludem în mod necesar pe aceea a unui început; 
căci a admite că a fost un timp în care existenţa nu începuse, 
înseamnă a admite că începutul ei a fost determinat de ceva, 
sau cauzat, ceea ce este o contradicție. Deci existența prin 
sine înseamnă existență fără început, si o concepţie a exi- 
stenței prin sine este o concepţie a unei existente fără în- 
ceput». Oricâte eforturi ar face spiritul, el nu poate izbuti 
să conceapă ceva. Căci «a concepe existența prin infinitul 
timpului trecut, înseamnă a concepe un infinit scurs, ceea ce 
este o imposibilitate ». Să admitem totuși că existenţa prin 
sine ar fi conceptibilă, prin aceasta ar fi cumva conceptibil 
si universul el însuși? Cätusi de puțin. Și e lesne de înțeles 
de ce. Întru cât existența unui obiect ar deveni mai con- 
ceptibilă prin aceea că s'ar dovedi că el a existat și mai 
înainte ? « Nu se poate spune că existența unui obiect la un 
moment dat devine mai conceptibilă, pentrucă s'a descoperit 
că el exista cu o oră, cu o zi, cu un an mai înainte; și, dacă 
existența lui în acest moment nu devine cätusi de puțin 
mai inteligibilă prin faptul existenței lui în timpul unei pe- 
rioade anterioare finite, nu există acumulare de perioade, 
chiar împinsă la infinit, care s’o poată face mai inteligibilă ». 
Teoria ateistă este prin urmare o teorie inconceptibilă. Și 
chiar dacă ar fi conceptibilă, n'ar fi prin faptul acesta însuși, 
o soluție. « Afirmația că universul există prin sine nu ne duce 
nici la un pas măcar dincolo de cunoașterea existenței lui 
prezente, si prin urmare ne lasă în fața unei nouă afirmații 
a aceluiași mister ». 

După cum ipoteza existenței prin sine, construită de teoria 
ateistă, nu este conceptibilă ŞI nu poate fi acceptată ca o 
soluție, tot așa ipoteza creației prin sine, prezentată de pan- 

teism, nu este conceptibilä si nu poate fi recunoscută ca o 
soluție. Este adevărat că «există fenomene.... care ne ajută 
să ne formăm o concepție simbolică despre un univers în 
evoluţie spontană », cum ar fi de pildă «precipitaţia unor 
vapori invizibili sub formă de nori». Noi putem concepe 
că universul a trecut, pe baza unei determinări proprii, 
printr’o succesiune întreagă de faze până când a ajuns le sta- 
diul în care se află astăzi. Dar ne este absolut imposibil de 
conceput cum ceva se creează pe sine și să transformăm con- 
ceptia simbolică a unei creaţii prin sine, într'o concepţie 
reală. « In realitate, a concepe creația prin sine, înseamnă a 
concepe existența în posibilitate devenind existență actuală 
prin efectul unei necesități imanente: ceea ce nu se poate. 
Noi nu ne putem face o idee despre existența potențială a 
universului ca distinct de existența lui actuală. Dacă ea ar 
fi în adevăr reprezentată în spirit, ea ar fi ca ceva, ca exis- 
tentä actuală adică; supoziţia că ar fi reprezentată ca ceva, 
cuprinde două absurditäti: că nimic este mai mult decât o 
negatie si poate să fie reprezentat în spirit întrun mod po- 
zitiv, şi că un anumit nimic se distinge de alte nimicuri prin 
puterea de a se desvolta si de a deveni ceva ». Apoi, în afară 
de aceasta, noi n'avem în conștiința noastră nimic care să 
fie echivalentul și să corespundă cuvintelor: «o necesitate 
imanentă prin efectul căreia o existență în posibilitate a 
devenit o existență actuală ». Existența, care a stat un timp 
indefinit sub o anumită formă, poate fi concepută că a trecut 
sub altă formă, datorită unei impulsii externe sau adiționale; 
dar cum existența în posibilitate a devenit existență actuală, 
fără o cauză, este o chestiune inconceptibilă. Să admitem 
însă că se poate concepe o existență în posibilitate distinctă 
de o existență actuală si că se poate concepe si transitia dela 
cea dintâi la cea de-a doua. Cu aceasta problema. ar fi solu- 
tionatä sau ar fi adusă mai aproape de soluționare? Absolut 
deloc. Căci s’ar pune atunci aceeași întrebare pentru exi- 
stenta în posibilitate: de unde vine această existență in po- 
sibilitate ? Ea are de asemeni nevoie de explicaţii ca şi exi- 
stenta actuală. Iar dificultățile de explicare nu sunt la cea 
dintâi mai mici decât la cea din urmă. 

In legäturä cu originea puterii latente, vom avea prin ur- 
mare aceleasi ipoteze: existenta prin sine, creatia prin sine 
si creatia de cätre o putere exterioarä. Niciuna insä accep- 
tabilä. «Existenta prin sine a unui univers in posibilitate, 
nu este mai acceptabilä decät cea a unui univers actual. 
Creatia prin sine a unui univers in posibilitate ar implica cu atät 
mai värtos dificultätile care ne opresc; ea ar cuprinde in sine 
că în spatele acestui univers în posibilitate există o virtua- 
litate şi mai îndepărtată; si tot așa mai departe până la infinit, 
fără a fi mai înaintați. Pe de altă parte, a asigna acestui 
univers în posibilitate drept cauză o forță exterioară, în- 
seamnă a introduce gratuit şi fără scop noțiunea unui uni- 
vers potenţial ». Ipoteza creaţiei prin sine cuprinde așa dar 
termeni care nu corespund unor lucruri reale, « ci sugerează 
numai simboalele cele mai vagi și cele mai puțin susceptibile 
de interpretare ». 

Să vedem dacă a treia ipoteză, aceea a creației de către 
o putere exterioară, admisă de teism, este mai conceptibilă. 
Se admite în genere, atât în diferitele concepții ateiste cât 
şi de către cosmogonie, că cerul și pământul au fost făcute 
așa cum un meşter ar face un lucru; adică el are materialul 
şi nu face altceva decât să-l transforme si să-l fasoneze. Ipo- 
teza aceasta nu poate fi admisă, între altele si fiindcă ne 
lasă absolut nedumeriti asupra adevăratului mister în che- 
stiune, «adică asupra originii materialelor din care a fost 
compus universul ». Comparatia cu mestesugarul ne pune în 
adevăr la îndemână un simbol, ca să ne figurăm cam cum 
ar fi fost făcut universul; dar un simbol cum nu se poate 
mai vag și fără temeiu. «Căci mestesugarul nu face nici fierul, 
nici lemnul, nici piatra pe care le întrebuințează; el se măr- 
gineste a le fasona si a le pune împreună. Presupunând că 
soarele, planetele, sateliții și toate lucrurile pe care le conțin 
aceste corpuri, au fost formate într'un mod similar de un 
«Mare Artist», noi presupunem numai că el a dispus în 
ordinea pe care o vedem acum anumite elemente preexi- 
stente ». Cu aceasta însă problema nu este rezolvită. Fiindcă 
se pune în mod necesar întrebarea: elementele acestea pre- 
existente de unde vin ele, unde îşi au originea ? « Producerea 

materiei scoase din nimic, iatä adeväratul mister ». Similitu- 
dinea dintre procedeul mestesugarului si acela al « Marelui 
Artist» nu ne ajutä cu nimic sä deslegäm misterul. Teoria 
teistä se vädeste insä si mai subredä atunci cänd se trece 
dela conținutul lumii la ceeace-l conţine, adică dela materie 
la spațiu. Dacă se admite că înaintea materiei exista un vid 
incomensurabil, atunci se ridică întrebarea: de unde acest 
vid? «Pentru ca o teorie a creației să fie completă, ea ar 
trebui să răspundă că spaţiul a fost făcut în același chip ca 
şi materia. Dar imposibilitatea de a concepe acest mod de 
a crea spațiul, este atât de manifestă, încât nimeni nu în- 
dräsneste s'o afirme. In adevăr, dacă spațiul a fost creat, 
el nu exista mai înainte; or, nu există efort al spiritului care 
să ne poată face să ne imaginăm non-existenta spațiului. Unul 
din adevărurile care ne sunt cele mai familiare, e că ideea 
unui spațiu ce ne înconjoară din toate părțile nu poate fi 
îndepărtată o singură clipă din gândire. Nu numai că suntem 
siliți de a gândi spaţiul ca prezent pretutindeni, dar noi 
suntem -incapabili de a-i concepe absenţa, fie în trecut, fie 
în viitor. Dacă non-existenta spațiului este absolut incon- 
ceptibilă, rezultă de aci că creația spațiului este inconcep- 
tibilă » Să admitem totuşi că ideea unei creații a universului 
de către o putere exterioară ar fi conceptibilă, s'ar pune altă 
întrebare, care n'ar reduce cu nimic misterul. Această pu- 
tere exterioară de unde vine? Pentru a răspunde la această 
întrebare, nu dispunem decât de cele trei ipoteze pe care 
le cunoaștem: a existenței prin sine, a creației prin sine şi 
a creației de către o putere exterioară. « Cea din urmă este 
inadmisibilă; ea ne face să parcurgem o serie infinită de pu- 
teri exterioare şi ne readuce la punctul de plecare. A doua 
ne aruncă în aceeași încurcătură, pentrucă, așa cum s'a văzut, 
creația prin sine presupune o serie infinită de existente 
în posibilitate ». Și atunci nu mai rămâne decât a treia ipo- 
teză, că universul are un creator ce există prin el însuși. 
Dar şi existența prin sine este, după cum am văzut, «riguros 
inconceptibilă », indiferent de natura obiectului. «Cine re- 
cunoaște că teoria ateistă este de nesustinut pentrucă ea con- 
ține ideea imposibilă a existenței prin sine, trebue neapărat 

sä admitä cä ipoteza teismului este de asemeni de nesustinut, 
pentrucä ea contine aceeasi imposibilitate ». 

Astfel toate cele trei supozitii asupra originei universului, 
desi inteligibile verbal, supuse unui examen critic se vädesc 
de-a-dreptul iluzorii, ilegitime, inconceptibile, incogitabile. Si 
dacä noi ni le reprezentäm, nu ni le putem reprezenta decät 
in acelasi mod in care ne reprezentäm pseudo-ideile desem- 
nate cu cuvintele pätrat fluid sau substantä moralä. 

Dacă încercăm acum să cunoaștem natura universului, lu- 
crurile nu stau mai bine: «aceleași dificultăți insurmontabile 
se înalță în fața noastră, sau mai curând sunt aceleași difi- 
cultäti sub forme nouă». Noi nu putem să nu facem supo- 
zitii în legătură cu natura universului, iar dacă le facem, 
nu ni le putem reprezenta. « Ne găsim pe de o parte obligați 
să facem anumite supozitii și pe de altă parte găsim că aceste 
supozitii nu pot fi reprezentate ». Dar să vedem mai îndea- 
proape cum stau lucrurile, 

Dacă cercetäm și căutăm să stabilim cum se face că in 
conştiinţa noastră avem impresii de sunet, de colori, de gust, 
de atâtea alte «atribute pe care le asignăm corpurilor, suntem 
constränsi să le privim ca efecte ale vreunei cauze ». Cauza 
aceasta poate fi determinată în trei feluri. Unii o consideră 
de natură materială, susținând că adevărata cauză a impre- 
siilor lor este materia, declarându-se cu aceasta satisfäcuti. 
Alţii o consideră de natură spirituală, susținând că spiritul 
este adevărata cauză a impresiilor si că materia nu este alt- 
ceva decât un mod de manifestare a spiritului. Sau, în sfârşit, 
cum au făcut alții, materia şi spiritul sunt considerate ca forțe 
imediate, iar tot ceea ce se petrece în conştiinţa noastră 
este atribuit unei puteri divine, care ea este socotită adevă- 
rata cauză. Noi nu ne oprim însă numai la faptul stabilirii 
unei cauze, ci ne simțim obligați să stabilim cauza primă a 
impresiilor noastre. « Agentul, materie, spirit sau orice alt- 
ceva, căruia îi atribuim impresiile noastre, trebue să le fie 
cauza primă, sau să nu le fie. Dacă este, totul s'a terminat. 
Dacă nu este, trebue să fie îndărătul lui o altă cauză care 
devine atunci cauza reală a efectului >. Numărul cauzelor 
interpuse nu joacă în această împrejurare niciun rol, ceea ce 

interesează este concluzia la care ajungem. lar această con- 
cluzie spune: « Nu putem gândi impresiile pe care lumea le 
produce în noi, fără ca să gândim că ele au o cauză, și nu 
putem cerceta cauza lor, fără să nu ne lovim de ipoteza cauzei 
prime ». 

Dacă încercăm să ne gândim această cauză primă, ajungem 
la concluzii noi şi la dificultăți inextricabile. Prima problemă 
care se pune în legătură cu cauza primă, este dacă ea e finită 
sau indefinită. « Dacă spunem finită, ne încurcăm într'o di- 
lemă. A gândi că această cauză primă este ființă, înseamnă a 
gândi că ea are o limită. A gândi la această limită, înseamnă 
cu toată necesitatea a gândi că nu mai există ceva dincolo de 
ea; e absolut imposibil de conceput un lucru mărginit, fără a 
concepe o regiune care să-l înconjoare din toate părțile. Ce vom 
spune noi despre această regiune? Dacă această cauză primă 
este limitată si dacă există ceva în afară de ea, acest ceva nu 
trebue să aibă cauză primă: trebue să fie fără cauză. Dar 
dacă admitem că ceva poate fi fără cauză, nu există rațiune 
de a supoza că un lucru oarecare are o cauză. Dacă, în afară 
de această regiune finită, asupra căreia guvernează cauza 
primă, există o regiune pe care noi suntem constränsi s’o 
privim ca finită, asupra căreia cauza primă nu-și întinde im- 
periul său; dacă admitem că există un infinit fără cauză, 
cuprinzând finitul cauzat, părăsim implicit ipoteza cau- 
zalității. E deci imposibil de a considera cauza primă ca fi- 
nită, ea trebue să fie infinită». 

Aceasta nu este însă singura concluzie inevitabilă la care 
ajungem atunci când încercăm să determinăm cauza primă. 
Cauza primă trebue să fie, nu poate să fie decât independentă. 
Căci dacă e gândită ca nefiind independentă, atunci ea nu 
mai poate ființă ca o cauză primă, ci cauza primă este în 
acest caz cauza de care depinde ea. Independenţa ei trebue 
să fie apoi totală, nu parțială, fiindcă a spune că este parțial 
independentă, înseamnă «a supoza o necesitate care deter- 
mină independența ei parțial și că această necesitate, oricare 
ar fi, trebue să fie o cauză superioară sau adevărata cauză 
primă, ceea ce este o contradicție». Dar când se spune: 
cauza primă trebue să fie total independentă, aceasta este tot 

una cu a spune că este și trebue să fie în afară de orice altă 
existență; «căci dacă prezența unei alte existente este nece- 
sară, cauza primă trebue să depindă parţial de această altă 
existență si nu mai poate fi cauza primă». Ceva mai mult 
încă. Cauza primă nu trebue să fie gândită numai ca nea- 
vând relații necesare cu altă formă de existenţă, dar ea trebue 
gândită ca neputând avea vreo relație necesară nici măcar 
în interiorul ei însăși. Cauza primă nu poate avea în inte- 
riorul ei nimic care să-i determine schimbarea sau să i-o 
împiedece. « Căci dacă e ceva în ea care să-i impună aceste 
necesități şi aceste restricții, acest ceva trebue să fie o cauză 
primă, ceea ce-i absurd. Astfel, cauza primă trebue să fie 
în toate sensurile perfectă, completă, totală, cuprinzând în 
ea toată puterea şi ridicându-se deasupra oricărei legi. Sau, 
pentru a ne servi de expresia acceptată, ea trebue să fie 
absolută ». 

Reflexiile în legătură cu natura universului ne duc prin 
urmare la două concluzii inevitabile. Anume: atât obiectele 
şi acţiunile externe, ca si fenomenele conștiinței proprii, ne 
constrâng să le aflăm cauza; căutându-le însă cauza, noi nu 
ne putem opri și nu ne putem declara mulțumiți, « înainte 
de a ajunge la ipoteza cauzei prime »; iar ajunși aici, ne vedem 
siliți a gândi cauza primă ca infinită și absolută. Concluziile 
acestea rezultă cu o necesitate inexorabilă. Și totuși, atât ra- 
tionamentele cât si concluziile la care duc ele «nu sunt 
decât concepte simbolice de ordin ilegitim », atât rationa- 
mentele cât şi concluziile sunt ilusorii. Rationamentele sunt 
false, concluziile sunt eronate şi se contrazic mutual. Pentru 
a dovedi acest lucru, Spencer se serveşte de demon- 
stratia făcută de Mansel, care la rândul său împărtășește 
doctrina lui W. Hamilton. Ideile de cauză primă, infinit 
şi absolut, idei egal de indispensabile, nu pot fi totuşi gândite 
ca atribute ale uneia şi aceleiași ființe, fără a nu cădea în 
contradicții cu ele. « O cauză, spune Mansel, întru cât 
este cauză, nu poate fi absolută; absolutul ca absolut nu poate 
fi o cauză. Cauza, întru cât este cauză, nu există decât în 
relație cu efectul ei: cauza este o cauză a efectului; efectul 
este un efect al cauzei. Pe de altă parte conceptul unui absolut 

presupune o existență posibilă in afară de orice relaţie. Noi 
încercăm să scăpăm acestei contradicții aparente, introdu- 
când ideea de succesiune în timp. Absolutul există mai întâi 
prin el însuși şi pe urmă devine o cauză. Dar aici suntem 
impiedecati de un al treilea concept, acela de infinit. Cum 
poate deveni Infinitul ceea ce el nu era mai întâi ? Dacă determi- 
narea cauzală este un mod posibil de existență, ceea ce există 
fără cauză nu este infinit, adică, ceea ce devine cauză iese 
din propriile ei limite... ». « Dacă presupunem că absolutul 
devine o cauză, continuă Mansel, rezultă că el actio- 
nează cu ajutorul liberului arbitru și al conștiinței. Căci o 
cauză necesară nu poate fi concepută ca absolută si infinită. 
Dacă ea este necesitată de ceva în afară de ea, ea este prin 
faptul acesta limitată de o putere superioară, si dacă ea este 
necesitată de ea însăși, ea are în natura ei proprie o relație 
necesară cu efectul ei. Trebue deci ca acest act de cauzare 
să fie voluntar, și voința nu este posibilă decât într'o ființă 
conştientă. Dar conștiința nu este conceptibilă decât ca re- 
latie. Trebue să existe un subiect conştient si un obiect de- 
spre care subiectul să fie conştient. Subiectul este un subiect 
pentru obiect; obiectul este un obiect pentru subiect; și 
niciunul nici altul nu poate fi prin sine absolutul. Se poate 
înlătura această dificultate pentru o clipă, distingând între 
absolutul întru cât este relativ la un altul şi absolutul întru 
cât este relativ la el însuşi. E chiar posibil să se spună că 
absolutul poate fi conştient, cu condiția ca să fie de el însuși; 
dar această alternativă este în ultimă analiză nu mai puțin 
ruinătoare decât cealaltă. In adevăr, obiectul conștiinței, fie 
acesta un mod de a fi a subiectului sau nu, este creat în și 
prin actul conștiinței, sau el are o existență independentă 
de conștiință. In primul caz, obiectul devine subiect, si su- 
biectul singur este adevăratul absolut. In cazul din urmă, 
subiectul depinde de obiect, şi obiectul singur este adevă- 
ratul absolut. Sau, dacă încercăm o a treia ipoteză și dacă 
admitem că există amândouă [subiectul si obiectul] intr’o 
mutuală independență, nu mai avem absolut; nu ne mai 
rămâne decât o pereche de relativuri, căci coexistenţa, fie 
sau nu în conştiinţă, este ea însăși o relație». Dar demon- 

strarea dificultätilor nu se opreste aci. Ele se inaltä insurmon- 
tabile in fata noasträ, dacä privim insägi natura proprie a 
absolutului. «Nu numai că absolutul, spune Mansel in 
continuare, cum se concepe, nu poate avea relatie necesarä 
cu orice ar fi; dar chiar, în virtutea naturii lui proprii, el nu 
poate conține în el însuşi relație, cum ar face-o de pildă 
un tot compus din părți, sau ca o substanță compusă din 
atribute sau ca un subiect conştient opus unui obiect. Căci, 
dacă există în absolut un principiu de unitate distinct de 
agregatul pur al părților sau atributelor, acest principiu 
singur este adevăratul absolut. Pe de altă parte, dacă acest 
principiu nu există în absolut, nu există absolut, ci un grup 
de relativuri. 'Trebue să recunoaștem că vocile filosofilor care 
proclamă aproape unanim că absolutul este în acelaș timp 
unul și simplu, sunt vocile rațiunii însăși, presupunând că 
rațiunea are o voce în această chestiune. Dar unitatea abso- 
lută, indiferentă şi fără atribute, nu poate să se distingă de 
multiplicitatea ființelor finite printr’o trăsătură caracteristică, 
nici să se identifice cu ele în multiplicitatea lor. Suntem deci 
angajați intr’o adevărată dilemă. Nu se poate concepe absolutul 
ca fiind conştient, nu se poate concepe nici ca fiind inconștient: 
el nu poate fi conceput ca fiind complex, nici ca fiind simplu; 
el nu poate fi conceput prin diferență, nici prin absenţă de dife- 
rentä; el nu poate fi identificat cu universul, nici nu poate 
fi distins de acesta. Unul si multiplul, considerat ca începutul 
existenței, sunt deci egal de incomprehensibili ». Să lăsăm 
la o parte antagonismul căruia îi dau naștere aceste concepții 
fundamentale ale teologiei în aplicările lor speciale, și să 
admitem, spune Mansel, că toate «dificultățile sunt apla- 
nate şi că existența absolutului e sigur stabilită pe dovada 
rațiunii. Noi nu izbutım pentru aceasta să conciliem această 
idee cu aceea de cauză: noi n'am făcut nimic ca să explicăm 
cum absolutul poate da naştere relativului, infinitul, fini- 
tului. Dacă condiția activității accidentale este o stare supe- 
rioară aceleia de repaos, absolutul, fie că a lucrat voluntar, 
fie că a lucrat involuntar, a trecut dela o condiție compa- 
rativ imperfectä la o condiție comparativ perfectă; și prin 
urmare el nu era perfect în origine. Dacă starea de activitate 

este o stare inferioară aceleia de repaos, absolutul devenind 
cauză, a pierdut perfectia lui originară. Rămâne, e adevărat, 
o supozitie: că ambele stări se echivalează și că actul creației 
este o stare de indiferență. Dar această supozitie distruge 
unitatea absolutului sau se distruge pe ea însăşi. Dacă actul 
creației este real si totuși indiferent, suntem siliți să admitem 
posibilitatea concepţiei a două absoluturi, unul producător 
şi altul non-producător. Dacă actul nu este real, supoziţia 
însăşi dispare... Pe deasupra, cum se poate concepe rela- 
tivul venind la existență? Dacă e o realitate distinctă de ab- 
solut, trebue concepută ca trecând dela non-existentä la exi- 
stență. Dar a concepe un obiect ca neexistent, cuprinde 
contradicţie; căci ceea ce se concepe, este conceput ca obiect 
de gândire în si prin concepte. Putem să nu gândim un 
obiect, dar dacă-l gândim, nu putem face altfel decât să-l 
gândim ca existent. Se poate la un moment dat să nu gân- 
dești un obiect şi într'un alt moment să gândești acest obiect 
ca şi existent; dar a gândi acest obiect în actul devenirii, 
în trecerea dela non-existentä la existență, înseamnă a gândi 
un lucru care, în gândirea însăși, se distruge... ». Și M an- 
sel conchide rezumând demonstraţia: « Conceptul Abso- 
lutului și Infinitului, de orice parte se consideră, pare în- 
conjurat de contradicţie. E contradicţie a supoza că obiectul 
cutare există, fie singur, fie unit cu altele, şi e contradicție 
a supoza că el nu există. E contradicție a-l considera ca unul 
şi e contradicție a-l considera ca multiplu. E contradicție 
a-l privi ca personal şi e contradicție a-l privi ca impersonal. 
Nu se poate fără contradicție să fie reprezentat ca activ şi 
cu atât mai mult nu se poate fără o egală contradicție să fie 
reprezentat ca pasiv. Nu se poate concepe ca suma întregii 
existente, nici concepe ca o parte numai a acestei sume ». 
Analiza ideilor ultime ale religiei ne duce prin urmare în 
mod necesar la judecăți negative. Contradictiile statuate, cât 
şi judecätile negative obținute, nu trebue să ne ducă însă, 
subliniază Spencer, la concluzia că niciunul din aceste 
sisteme nu cuprinde un adevăr fundamental, căci «această 
concluzie ar fi o eroare ». Nu trebue să trecem cu vederea 
peste un lucru fundamental: anume că toate teoriile religioase, 

care ca atare sunt teorii a priori asupra universului, dela 
cele mai grosiere până la cele mai temeinice, adică dela 
fetisism si trecând prin politeism, monoteism, panteism, 
până la ateism, «afirmă implicit două lucruri: întâi, că există 
ceva de explicat, al doilea, că explicarea este cutare sau cu- 
tare ». Toate religiile au prin urmare ceva comun: sunt de 
acord în mod tacit asupra faptului, că «lumea, cu tot ceea ce 
ea conţine şi cu tot ceea ce o înconjură, este un mister care 
vrea o explicaţie ». Acesta este rezultatul fundamental pe care 
trebue să-l reținem în urma examinării ideilor ultime ale 
religiei. 

Să vedem cum se înfăţişează ideile ultime ale științei. Să 
vedem, dacă măcar aceste idei sunt conceptibile, dacă sunt 
mai conceptibile decât acelea ale religiei. 

Ideile ultime ale științei sunt ideile de spațiu si timp, idei 
asupra cărora însă avem ipoteze cu totul opuse. O ipoteză 
susține că timpul şi spațiul sunt existente exterioare nouă Si 
independente de noi, că sunt obiective; o altă ipoteză susține 
din contra că spațiul şi timpul au o existență interioară, că 
aparțin structurii propriei noastre conștiințe, că sunt subiective. 

Să luăm prima ipoteză, ca să vedem ce valoare are. « Dacă 
spațiul şi timpul există obiectiv, spune Spencer, ele sunt 
entități, Aserțiunea că sunt non-entitäti se distruge singură: 
non-entitätile sunt non-existente; si a susține că non-exi- 
stenta există obiectiv, înseamnă a uni termeni contradictorii. 
Şi mai mult, a nega că spațiul şi timpul sunt lucruri, adică 
în fond a le numi nimicuri, înseamnă a spune implicit ab- 
surditatea că există două specii de nimic. Nu se poate să fie 
privite ca atribute ale unei entități; pentru aceasta sunt 
două rațiuni: nu numai că e imposibil de conceput în rea- 
litate o entitate ale cărui atribute să fie ele, dar încă nu se 
poate imagina că ele încetează de a fi, chiar dacă orice lucru 
ar înceta de a fi; pe când atributele dispar în mod necesar 
cu entitățile cărora le aparțin. Astfel deci spațiul si timpul 
nu pot fi nici non-entitäti, nici atribute de entități ». Să ne 
punem în ipoteza obiectivitätii spațiului si timpului, si să 
încercăm a le considera ca lucruri. Rezultatul va fi că ne va fi 
peste putință să ni le reprezentăm ca lucruri. In adevăr, un 

lucru nu poate fi conceput decät cu atributele lui, iar «ab- 
senta acestor atribute este absența însăși a termenilor în care 
un lucru este conceput»: absența atributelor atrage in mod 
necesar după sine imposibilitatea de a concepe. Dacă privim 
spaţiul, singurul atribut pe care ne este îngăduit să-l gândim 
că-i aparține, este întinderea. Iar întinderea nu-i poate fi 
atribuită, fără a provoca o confuzie de idei. «In adevăr, în- 
tindere si spaţiu sunt termeni convertibili: prin întindere, 
când spunem că este o proprietate a corpurilor, noi vrem să 
spunem ocuparea spațiului; prin urmare, a spune că spațiul 
este întins, înseamnă a spune că spațiul ocupă spaţiul ». La 
același rezultat confuz ajungem, dacă încercăm să atribuim 
un atribut timpului. Spaţiul și timpul nu pot fi concepute ca 
entități, nu numai fiindcă nu au atribute, ci şi din altă cauză. 
« Toate entitățile pe care le recunoaştem real ca atare sunt 
limitate; si chiar când am putea cunoaşte o entitate ilimitată, 
am separa-o prin acest fapt de clasa entităților limitate ». 
Despre spațiu si timp nu se poate afirma însă niciuna nici 
alta, adică nici că sunt limitate, nici că sunt ilimitate. « Suntem 
cu totul incapabili să ne facem o imagine mentală despre 
spațiul fără margini și tot astfel suntem cu totul incapabili 
să imaginăm margini dincolo de care să nu mai existe spațiu. 
La fel, dacă trecem dela infinitul mare la infinitul mic, e 
imposibil de gândit o limită divizibilitätii spaţiului si e tot 
atât de imposibil să-l concepem divizibil la infinit ». De ace- 
leasi imposibilitäti ne lovim, când e vorba de timp. Pe baza 
ipotezei, după care spațiul și timpul sunt obiective, ajungem, 
precum vedem, la un antagonism ireductibil: «Nu putem 
concepe spațiul si timpul ca entități si suntem incapabili 
să le concepem ca non-entitäti sau atribute de entități. Suntem 
siliți să le gândim ca lucruri existente și totuși nu le putem 
reduce la condițiile în care existentele sunt reprezentate ». 
Este poate mai întemeiată ipoteza susținută de Kant, 
a existenței subiective a spațiului și a timpului? Spencer 
spune din capul locului că ideea ce se află la baza filosofiei 
lui Kant, nu este o idee propriu zisă, ci o pseudo-idee, 
că deși este inteligibilă verbal, ea este totuși absolut negän- 
dibilă. Ipoteza lui Kant nu stă în picioare şi este incon- 

ceptibilă din două rațiuni. O primă rațiune stă in ceea ce 
el neagă implicit. In adevăr, «a afirma să spaţiul și timpul 
așa cum le cunoaștem sunt condiţii subiective, înseamnă a 
afirma implicit că nu sunt realități obiective; dacă spațiul 
şi timpul care se găsesc în spiritele noastre aparțin eului, 
trebue în mod necesar ca ele să nu aparțină non-eului, ceea ce 
este absolut imposibil de conceput». Kant își întemeiază 
ipoteza subiectivitätii spațiului si timpului pe faptul că con- 
știința de spaţiu şi timp nu poate fi suprimată, când în rea- 
litate această imposibilitate pentru conștiință de a se desface 
de spațiu si timp dovedește tocmai existența lor obiectivă. 
S'ar putea firește răspunde acestei obiecţii aduse de Kant 
cu afirmaţia că incapacitatea noastră de a ne desface de spațiu 
și timp nu este altceva decât o consecință inevitabilă a exi- 
stentei lor subiective. Dar această nouă afirmaţie poate fi 
răsturnată cu ceea ce afirmă direct conștiința. Și anume 
« conștiința afirmă direct că timpul si spaţiul nu sunt inläun- 
trul spiritului, ci în afara spiritului, că nu se poate concepe 
ca ele să devină non-existente, chiar dacă spiritul ar deveni 
non-existent » A doua rațiune a inconceptibilitätii ipotezei 
lui Kant stă în ceea ce el afirmă explicit. Dacă în adevăr 
spațiul și timpul sunt forme ale gândirii [Spencer se 
exprimă aici greşit sau îl interpretează greşit pe Kant, 
căci acesta nu susține că spațiul și timpul sunt forme ale 
gândirii], noi nu le putem gândi, fiindcă nu se poate ca ceva 
să fie în același timp și formă a unei gândiri și materie a ei. 
Kant afirmă apoi că spațiul și timpul sunt obiecte ale con- 
ştiinţei. Această afirmaţie este însă menită să provoace câ- 
teva întrebări ce vor scoate în evidență șubrezenia ipotezei. 
« Dacă sunt obiecte de conștiință, cum pot fi ele deci în același 
timp condiţii ale conştiinţei? Dacă spațiul si timpul sunt în 
numărul condiţiilor sub care noi gândim, atunci trebue, 
când gândim spațiul şi timpul însele, ca gândirile noastre 
să fie inconditionate și dacă pot exista gândiri inconditionate, 
ce devine teoria?» 

Oricum le-am privi deci, ideile de spaţiu şi timp «sunt 
cu toiul incomprehensibile ». Cunostintele pe care pretindem 
că le avem despre ele, sunt pseudo-cunostinte, pe care nu 

putem pune niciun temeiu. « Dacă, pe de o parte, credem 
invincibil în realitatea lor obiectivă, suntem pe de altă parte 
incapabili de a o explica rațional. In sfârşit, a pune cealaltă 
alternativă, non-realitatea obiectivă a spațiului si a timpului 
(ce se poate foarte bine formula, dar ce este imposibil să se 
figureze) înseamnă pur si simplu a multiplica absurditätile ». 
Asupra ideilor de timp si spativ, care sunt idei fundamentale 
ştiinţifice, rămânem prin urmare într'o totală ignoranță. 
Dacă luăm altă problemă fundamentală științifică, anume 
aceea a divizibilitätii materiei, dificultățile sunt tot aşa de 
mari. În legătură cu divizibilitatea materiei nu sunt posibile 
decât două ipoteze: materia este divizibilă la infinit și materia 
nu este divizibilă la infinit, Ambele ipoteze sunt însă in- 
comprehensibile. Să luăm prima ipoteză, şi să vedem unde 
ajungem dacă presupunem că materia e divizibilă la infinit. 
Noi putem divide un corp în două, putem apoi divide fiecare 
jumătate în două, si cu fiecare parte astfel obținută putem 
proceda la fel, până când ajungem la niște părți aşa de mici 
încât nu mai pot fi divizate pe cale fizică, Noi însă nu ne 
oprim la divizibilitatea fizică, ci continuăm, pe cale mintală, 
operația de divizare fără sfârșit a materiei. Dar în acest caz 
nu mai înseamnă «a concepe divizibilitatea infinită a mate- 
riei, ci înseamnă numai, a-ți forma un concept simbolic», 
adică o idee care nu poate fi reală si verificată. «A concepe 
divizibilitatea infinită a materiei, înseamnă a urmări mental 
diviziunile la infinit, dar pentru aceasta ar trebui un timp 
infinit » Să luăm ipoteza cealaltă, anume că materia nu este 
divizibilă la infinit. A susține că materia nu este infinit di- 
vizibilă, e tot una cu a spune că părțile din care se compune 
materia nu pot fi divizate cu ajutorul niciunei forțe, ceea 
ce este o supozitie pur verbală, care ca si ipoteza primă nu 
poate fi reprezentată. « Căci fiecare din aceste părți elemen- 
tare, dacă există, trebue să aibă o suprafață superioară gi o 
suprafață inferioară, o parte dreaptă și o parte stângă, aşa 
cum au bucățile mai mari. Insă, e imposibil de imaginat ca 
marginile acestei părți elementare să fie așa de elementare 
încât să nu se poată face să treacă printre ele un plan de ac- 
tiune; şi oricare ar fi forța de coeziune ce Íi se presupune, 

e imposibil de exclus ideea unei forte superioare capabilä 
sä triumfe asupra ei». Niciuna din aceste douä ipoteze nu 
este mai bunä decät alta, niciuna din ele nu poate fi prefe- 
rată celeilalte si cu toate acestea inteligența umană «nu poate 
să nu gândească că una sau alta trebue să se acorde cu fap- 
tele » Problema divizibilitätii materiei este deci o problemă : 
insolubilă. 

In legătură cu materia se mai pune o altă problemă impor- 
tantă, anume a soliditätii ei. O bucată de metal se prezintă 
perceptiilor noastre ca «o masă omogenă, rezistentă, fără 
soluţie de continuitate », ea «pare ochilor si degetelor perfect 
plină ». Se pune întrebarea: este materia în adevăr atât de 
solidă cum pare ea simţurilor noastre ? Dacă răspundem afir- 
mativ la această întrebare si dăm dreptate celor ce ne spun 
simțurile, dificultățile ce se ridică sunt inextricabile. « Dacă 
materia ar fi absolut solidă, cum se presupune, ea ar fi 
absolut incompresibilă, ceea ce nu este, pentrucă nu se 
poate concepe compresibilitatea sau, întrun mod implicit, 
apropierea părților constitutive, dacă nu este între ele un 
spațiu neocupat ». Dar supoziţia soliditätii absolute a mate- 
riei e de nesustinut si din altă cauză. Să luăm un exemplu 
din mecanică, anume două corpuri, ambele de aceeași di- 
mensiune, dintre care unul în repaos şi altul în mișcare, 
acesta din urmă lovind pe cel dintâi încât ele să se miste îm- 
preună: ele se vor mișca, dar cu o vitesă care nu poate fi 
decât jumătatea vitesei inițiale. E o lege, «a cărei negare 
este inconceptibilă », potrivit căreia «trecerea dela o mărime 
la alta nu se poate face decât prin toate gradele intermediare 
celor două mărimi ». Dacă ne referim la exemplul nostru, 
conform acestei legi corpul care se mișcă să zicem cu vitesa 
4 nu poate să-și reducă, datorită șocului, vitesa inițială in- 
stantaneu la 2, ci trebue să treacă prin toate vitesele ce se 
află între 4 și 2. «Dar dacă materia ar fi cu adevărat solidă, 
dacă unitățile cari o compun ar fi cu adevărat incompresi- 
bile si în contact absolut, această «lege a continuității » (e 
numele ce-l poartă) ar fi violată în toate cazurile de coliziune. 
Căci fiind date două unități elementare, dacă una ce se mișcă 
cu o vitesă reprezentată prin 4 lovește pe alta ce este în 

repaos, unitatea care lovește trebue să sufere instantaneu o 
diminuare a vitesei sale, care cade la 2; trebue să treacă 
dela vitesa 4 la vitesa 2, fără ca să se scurgă vreo bucată de 
timp oarecare şi fără să treacă prin vitesele intermediare; 
trebue să se mişte în aceeași clipă cu vitesele 4 și 2, ceea ce 
este imposibil ». 

De aceea s'a recurs la altă ipoteză, aceea susținută de 
Newton. Materia se compune din particule solide, atomii, 
care însă nu sunt în contact direct, «ci acționează unii asupra 
altora datorită forțelor atractive și repulsive, a căror inten- 
sitate variază cu distanțele ». Această ipoteză nu este mai 
comprehensibilă decât cealaltă. In adevăr, ea nu suprimä 
dificultatea, ci dela agregati o deplasează asupra atomilor, 
Să presupunem că materia se compune în adevăr din uni- 
tăți dense, întinse, ce se scaldă într'o atmosferă de forță, 
Această supozitie nu înlătură deloc întrebarea asupra consti- 
tutiei acestor unități ultime. La această întrebare nu putem 
răspunde altfel, decât că fiecare din aceste unități este o 
mică porțiune de materie. Cu alte cuvinte, ne întoarcem 
pe un drum ocolit si multiplicând dificultățile, la ipoteza 
primă. 

Pentru soluționarea acestei probleme s'a mai făcut o su- 
poziție. Dându-și seama, că materia nu se poate constitui, 
aşa cum susținea Leibniz, din monade fără întindere 
si ținând seama de temeinicia obiectiilor aduse ipotezei lui 
Newton, Boscovich a elaborat o nouă teorie, mixtă, 
socotită în stare să întrunească avantagiile ambelor ipoteze 
anterioare, cu evitarea tuturor dificultăților pe care le im- 
plicau. După Boscovich, «părțile constitutive ale ma- 
teriei sunt centri de forță, puncte fără dimensiuni, care se 
atrag și se resping mutual, în așa fel încât păstrează între ele 
distanțe specifice » El mai afirmă apoi că «forțele posedate 
de aceşti centri pot varia cu distanțele, așa încât în condiții 
date centrii ar rămâne în echilibru stabil, separați prin in- 
tervale determinate, si că în alte condiţii intervalele s'ar mări 
sau s’ar micșora». Teoria lui Boscovich, deşi inge- 
nioasä şi evită o seamă de dificultăți, nu poate fi totuși accep- 
tată. Și anume nu poate fi acceptată, fiindcă punctul de 

plecare este cu totul inconceptibil. «Un centru de actiune 
absolut fără întindere este, spune Spencer, inconceptibil». 
Noi ne putem face o idee despre el, dar o idee simbolică 
ilegitimă. « Ideea de rezistență nu poate să se separe în gân- 
dire de ideea unui corp întins care rezistă. A admite că forte 
centrale pot rezida în puncte, nu zic infinit de mici, dar care 
nu ocupă niciun spațiu, oricât de mic, puncte care nu au 
altă relație decât poziția lor, dar cari n'au nimic pentru a o 
marca; puncte pe care nimic nu le distinge de alte puncte 
vecine ce nu sunt centri de forță, înseamnă a face o ipoteză 
cu totul în afară de capacitatea spiritului omenesc ». 

Asupra naturii intime a materiei nu ne putem face o idee 
comprehensibilă. Ca şi la timp şi spațiu, noi nu posedăm 
asupra materiei decât supozitii absurde, între care trebue să 
alegem. 

Să supunem analizei o altă noțiune ştiinţifică fundamen- 
tală, noțiunea de mişcare, ca să vedem dacă măcar aceasta 
este conceptibilă. Dacă luăm o mişcare simplă, un corp pe 
care-l împingem cu mâna într'o direcție determinată, s'ar 
părea că nu avem niciun motiv să ne îndoim nici de reali- 
tatea mișcării, nici de direcția in care se mișcă acel corp. Şi 
totuși, nu e greu de arătat că întemeiată nu este nici judecata 
asupra realității mișcării, nici aceea asupra direcției ei. Pentru 
a ne convinge despre acest lucru, să luăm un alt exemplu: 
un vapor care plutește pe apă la ecuator, cu fața spre Vest. 
Dacă, pe vaporul acela, ce stă deocamdată pe loc, căpitanul 
se mișcă dela proră spre pupă, noi vom afirma, convinşi că 
exprimăm un adevăr, că el se mișcă spre Est. Dar dacă an- 
cora se ridică si vaporul se pune în mişcare spre Vest cu 
aceeași vitesă cu care căpitanul se mișcă spre Est, mai putem 
noi afirma că și căpitanul se mișcă spre Est? Fireşte că nu, 
căci în vreme ce căpitanul merge spre Est, vaporul merge 
spre Vest, ducând cu el şi pe căpitan. Noi nu putem spune 
despre căpitan că se mișcă nici spre Est, nici spre Vest, ci 
avem motive să susţinem că în raport cu spațiul ambiant 
el stă pe loc. Si totuşi această judecată nu este întemeiată. 
Căpitanul nu se află mereu în acelaşi punct. Știm că pământul 
se învârte în jurul axei sale şi prin urmare şi căpitanul spre 

Est, cu o vitesä de 1000 mile pe oră. Dacă am afirma însă 
că şi căpitanul se mișcă spre Est cu 1000 mile pe oră, am afirma 
o eroare. Căci, după cum știm, pământul se mişcă în orbita 
lui cu 68.000 de mile pe oră, ceea ce înseamnă că, dacă e 
amiazi, căpitanul se mișcă spre Est cu rooo de mile, iar 
spre Vest se mișcă cu o vitesä de 67.000. Dar nici acum nu 
știm precis ce este cu mișcarea pământului. Căci nu trebue 
să uităm că întregul sistem solar se mișcă spre constelația 
lu: Hercule si dacă ținem seama de acest lucru, atunci ajun- 
gem la constatarea că în realitate «căpitanul nu se mișcă 
spre Est, nici spre Vest, ci că urmează o linie înclinată pe 
planul elipticei şi că el merge cu o vitesă mai mare sau mai 
mică (după epoca anului) decât aceea pe care am dat-o noi». 
Și nici acum nu ştim dacă rezultatul la care am ajuns este 
exact, fiindcă noi nu cunoaștem încă în totul « oränduirile 
dinamice ale sistemului nostru sideral ». Cine ştie ce alte re- 
zultate am stabili, dacă le-am cunoaște în întregime! «Se 
vede deci clar cât de înșelătoare sunt ideile noastre despre 
mișcare. Ceea ce pare că se mișcă, este în realitate în nemiş- 
care; ceea ce pare staționar, se mișcă în realitate; ceea ce 
după noi se îndreaptă într'o direcție, se mişcă cu o rapidi- 
tate mai mare într'o direcție contrară » Mişcările pe care 
le cunoaștem noi nu sunt mișcările reale ale unui obiect « în 
vitesa sau în direcția lui», ci sunt mişcările pe care noi le 
măsurăm în raport cu un anumit punct. De unde nu trebue 
să conchidem că dacă mișcările pe cari le măsurăm noi nu 
sunt reale, n'ar exista mișcări reale. Mișcări reale există si 
noi corectäm judecätile succesive pe cari le facem asupra 
direcției şi vitesei unui obiect, fiind ferm convinși că există 
şi direcție reală. Suntem deasemeni convinşi că «existä in 
spațiu puncte fixe în raport cu care toate mișcările sunt ab- 
solute şi găsim că e imposibil să ne scăpăm de această idee ». 
Și cu toate acestea mișcarea absolută nu numai că nu poate 
fi percepută, dar nici măcar nu poate fi concepută. Dacă 
facem abstracţie de condiţiile de spațiu, mișcarea este absolut 
inconceptibilă. « In adevăr, mișcarea este o schimbare de loc; 
dar într'un spațiu fără limită schimbarea de loc este incon- 
ceptibilă, pentrucă locul însuşi este inconceptibil. Locul nu 

poate fi conceput decât în raport cu alte locuri si in absenţa 
obiectelor dispersate în spaţiu, un loc nu poate fi conceput 
decât în raport cu limitele spațiului; de unde urmează că, 
într'un spațiu limitat, un loc nu poate fi conceput; toate 
lucrurile trebue să fie la egală distanță de limitele care există. 
Astfel pe de o parte suntem obligați să gândim că există o 
mişcare absolută si pe de altă parte că mișcarea absolută 
este incomprehensibilä ». 

Insolubilă este apoi şi problema transmiterii mişcării, Ne 
este imposibil de conceput cum un lucru care este în mișcare 
poate face să se mişte un alt lucru care este staționar. « Sub 
ce raport un corp care a suferit o izbitură diferă de ceea ce 
era mai înainte? Ce lucru i-a fost adăugat, care, fără să-i 
afecteze într'un mod sensibil proprietățile lui, îl face totuşi 
capabil să traverseze spațiul? » E vorba doar de același obiect 
care însă odată se află în repaos și altădată în mișcare, care 
în prima stare nu are tendința de a schimba locul, iar în 
starea a doua o are. «Care este deci lucrul care continuă 
să producă acest efect fără să se epuizeze? Cum se face că 
el [lucrul] rămâne în obiect? Veţi spune că mișcarea a fost 
comunicată; dar cum? Ce lucru a fost comunicat? Corpul 
care izbeşte n'a transferat un lucru corpului izbit; nu se poate 
nici spune că i-a transferat un atribut. Ce a fost deci trans- 
ferat?» Cu aceasta ne aflăm «in fața vechii enigme a miş- 
cării şi repaosului ». Noi observăm de atâtea ori că un obiect 
în mişcare își micșorează încetul cu încetul vitesa până când 
se oprește cu totul; de asemeni observăm adeseori că un obiect 
trece dela starea de repaos la cea de mișcare datorită unei 
forțe. Observăm aceste lucruri şi totuși nu ni le putem re- 
prezenta. Suntem înclinați să credem și să gândim că lu- 
crurile se petrec conform legii continuității, anume că un 
lucru ce se află în mişcare nu trece în starea de vitesă mai 
mică sau de repaos decât traversând toate vitesele interme- 
diare; si tot aşa dela repaos la mișcare sau dela o vitesä mai 
mică la una mai mare. Că, altminteri spus, mișcarea crește 
insensibil, până când dela o mişcare infinitesimală se ajunge 
la zero sau dela zero se ajunge la o mişcare infinitesimală. 
In realitate însă lucrurile sunt inconceptibile. « Urmăriţi cât 

vreţi cu gândirea o vitesä care descreşte, rămâne încă oarecare 
vitesă. Luaţi jumătate și apoi jumătatea sumei de mişcare, 
şi aceasta la infinit, mișcarea există încă; şi mişcarea cea mai 
mică este separată de zero mișcare printr'o prăpastie de ne- 
trecut. Aşa cum un lucru, oricât de subțire ar fi, este in- 
finit de mare în comparaţie cu nimic, tot așa mişcarea cea 
mai puţin conceptibilă este infinită în comparație cu re- 
paosul ». Absolut la fel stau lucrurile, dacă e vorba de trecerea 
dela repaos la mișcare. Ne aflăm deci în fața unui antago- 
nism ireductibil: nu putem să gândim că lucrurile acestea 
se petrec fără violarea legii continuității, pe de o parte; iar 
pe de altă parte, nu putem concepe violarea acestei legi. 
« Astfel, conchide Spencer, fie că am considera-o în ra- 
port cu spațiul, sau în raport cu materia, sau în raport cu 
repaosul, găsim totdeauna că mișcarea nu este un adevărat 
obiect de cunoaștere. Toate eforturile pe care le facem pentru 
a-i înțelege natura intimă nu pot decât să ne reducă a alege 
între două idei egal de imposibile ». 

La aceleaşi dificultăți insurmontabile ne duce şi problema 
conexiunii dintre forță şi materie, asupra căreia nu e nevoie 
să ne oprim mai mult. 

Dacă dela lumea externă trecem la cea internă, aceleaşi 
dificultăți inextricabile ni se ridică în cale în legătură cu 
problemele ei fundamentale. Nu încape nicio îndoială că stă- 
rile noastre de conștiință se produc în ordine succesivă. Dacă 
ne punem însă întrebarea: succesiunea aceasta de stări de 
conștiință este finită sau infinită, noi nu putem spune niciuna 
nici alta. Nu putem spune că este infinită, mai întâi fiindcă 
pe cale indirectă se poate stabili că ea are un început, iar 
în al doilea rând fiindcă, aşa cum am mai avut ocazia să 
vedem, nicio infinitate nu poate fi concepută. Dar nu putem 
spune nici că este finită, pentrucă oricât de bine ar funcționa 
memoria şi oricât de departe am pătrunde cu ajutorul ei 
în trecutul stărilor de conștiință, «vom fi totdeauna incapa- 
bili să constatăm identitatea primelor stări de conștiință: 
perspectiva ideilor noastre dispare intr’o obscuritate profundă, 
în care nu mai putem zări nimic». Aşa cum nu putem cu- 
noaște începutul, la fel nu putem cunoaște capătul terminal 

al succesiunii stărilor de constiintä. Noi nu putem avea o cu- 
nostintä imediată despre sfârşitul unei serii în viitor; si nu 
putem nici pretinde că inelul terminal si prezent al unei 
serii, este cu adevărat ultimul. «In adevăr, starea de con- 
știință pe care noi o privim ca ultima noastră stare de con- 
știință, nu este ultima în realitate. Pentru ca noi să putem 
considera o impresie mentală ca parte a seriei, trebue ca ea 
să fie rememoratä, reprezentată în gândire si nu prezentată. 
Actul de conștiință care este în adevăr ultimul, este acela 
care se operează prin actul însuşi de a considera cu atenţie 
starea care e pe cale de a trece, adică aceea prin care noi 
gândim că o stare anterioară era în chip real ultima. Aşa 
încât sfârşitul apropiat al lanțului ne scapă tot atât de bine 
ca si sfârşitul îndepărtat » S'ar putea răspunde la aceasta 
eventual, că «noi nu putem şti în mod direct dacă conştiinţa 
este finită în ce priveşte durata », dar am putea concepe. Dar, 
spune Spencer, nici măcar aceasta nu este exact. Și anume 
din două motive. Mai întâi, fiindcă nu putem concepe tot 
așa cum nu putem percepe terminațiile conştiinţei noastre. 
Actul de a concepe şi acela de a percepe sunt, spune Spen- 
c er, unul. Și în actul de concepere și în acela de percepere 
aceste terminatii trebue să fie reprezentate ca producându-se, 
iar nu prezentate. « Dar, a prezenta terminația conștiinței ca 
producându-se în noi, înseamnă a ne concepe pe noi înșine 
contemplând încetarea ultimei noastre stări de conștiință, 
ceea ce implică continuarea conștiinței după această ultimă 
stare: ceea ce-i absurd ». In al doilea rând, din cauza schim- 
bărilor conştiinţei. Constiinta se înfățișează ca o schimbare 
perpetuă, ca necontenită succesiune de stări, stările poste- 
rioare stând în conexiune cu cele anterioare. lar ca o stare 
de conștiință să fie cunoscută, ea trebue să fie comparată 
cu alte stări precedente, identificată sau deosebită de acelea, 
căci altfel ea nu poate fi cunoscută. « Dacă ea nu este gân- 
dită în conexiune cu altele, dacă ea nu este distinsă sau iden- 
üficatä prin comparație cu altele, ea nu este recunoscută, 
ea nu este o stare de conştiinţă. O ultimă stare de conștiință 
prin urmare, ca orice altă stare de conștiință, nu poate exista 
decât prin perceperea relaţiilor ei cu stările anterioare. Dar 

perceperea relațiilor ei trebue să constitue o stare posterioară 
celei din urmă, ceea ce-i o contradicție ». Această dificultate 
mai e prezentată de Spencer şi sub forma următoare: 
« Dacă o schimbare necontenită de stare este condiţia în care 
conștiința există, când ultima stare supozată este atinsă prin 
isprăvirea stărilor prezente, schimbarea a încetat; deci con- 
ştiinţa a încetat; deci starea supozată nu este de loc o stare 
de conştiinţă, deci ultima stare de conștiință nu poate exista ». 
Ne lovim aici de aceleaşi dificultăți pe cari le-am observat 
cu privire la relațiile dintre mişcare si repaos. «Asa cum am 
văzut imposibilitatea reală de a concepe că repaosul devine 
mișcare sau mişcarea repaos, tot aşa găsim că e în realitate 
imposibil să concepem, fie începutul, fie sfârşitul schimbă- 
rilor cari constitue conştiinţa. Ajungem dar la concluzia, că- 
reia nu i ne putem sustrage: «Pe de o parte suntem inca- 
pabili să credem sau să concepem durata conştiinţei ca in- 
finită, pe de altă parte suntem incapabili s'o cunoaştem ca 
finită si s'o concepem ca atare». 

Tot așa de incapabili suntem însă și atunci când ne punem 
problema substratului conştiinţei, când ne întrebăm: « Cine 
gândeşte? » Cu toate că fiecare din noi este ferm convins 
de existența lui și că unii filosofi iau ca bază a sistemelor 
lor filosofice existența lor personală. Si cu tot acordul ce 
există între mentalitatea vulgară și gândirea filosofică în 
această privință, totuși existența substanțială a conştiinţei nu 
se poate justifica în fața rațiunii. Orice soluție propozabilă 
am considera, se prezintă ca inconceptibilă. Să le luăm pe 
rând. Dacă vom spune că impresiile succesive și ideile care 
constitue conștiința sunt impresii și idei a ceea ce se numeşte 
spirit, «care, ca subiect, este eul real », «atunci admitem im- 
plicit că eul este o entitate ». Dacă admitem că impresiile si 
ideile nu sunt simple modificări superficiale ale substanței 
gânditoare, ci că sunt modificări ad?nci ale substanței însăși, 
«că ele sunt, fiecare în parte, formele modificate pe care 
această substanță le ia din moment în moment», atunci 
«această ipoteză, ca si precedenta, cuprinde în sine că individul 
există ca o ființă permanentă si distinctă, pentrucă modificările 
presupun în mod necesar ceva modificat » Dacă în sfârşit 

admitem ipoteza scepticä, dupä care noi nu cunoastem decät 
impresiile si ideile, care «sunt pentru noi singurele lucruri 
existente » şi după care «personalitatea, pretinsul lor suport, 
este o pură ficțiune », încurcătura în care ne aflăm nu este 
cea mai mică. Căci ipoteza aceasta presupune tocmai ceea ce 
pretinde să refteze; mai întâi conştiinţa nu poate să fie 
redusă la impresii şi idei, fiindcă impresiile presupun în mod 
necesar existența unui ceva ce este impresionat; în al doilea 
rând, scepticul însuși consideră impresiile si ideile in care 
a disolvat conştiinţa, ca impresiile şi ideile ui, ceea ce pe 
baza ipotezei lui nu este îndreptățit; în al treilea rând, fiindcă, 
dacă scepticul, «aşa cum e silit, admite că are o intuiție a 
existenței lui personale », el nu poate invoca nicio rațiune 
«pentru a respinge această intuiție ca nefiind reală, în timp 
ce acceptă pe altele ca reale». Impotriva concluziilor lui, 
scepticul n'are încotro, el trebue să «admită realitatea spi- 
ritului individual », Recunoscând, împreună cu Mansel și 
Hamilton, ca o condiție fundamentală a conştiinţei, anti- 
teza dintre subiect și obiect, Spencer susține că perso- 
nalitatea «este un lucru ce nu se poate cunoaște în niciun 
fel», că personalitatea nu poate fi cunoscută din cauza na- 
turii însăși a gândirii. 4 Actul mental, spune Spencer, 
în care eul este perceput, implică, ca orice altă stare men- 
tală, un subiect percepător şi un obiect perceput. Dacă obiectul 
perceput este eul, care este subiectul ce percepe? Sau dacă 
eul adevărat este acela care gândeşte, care este celălalt eu 
care este gândit? Evident, o adevărată cunoaştere a eului 
implică o stare în care cel ce cunoaște si ceea ce este cu- 
noscut sunt una, în care subiectul şi obiectul sunt identifi- 
cate si această stare, susține cu dreptate Ma n se, înseamnă 
distrugerea subiectului si a obiectului ». 

Ideile ultime ale științei se vădesc examenului critic ca 
niște idei ilegitime, ele «sunt toate reprezentative de realități 
incomprehensibile » Fie că este vorba de lumea externă, 
fie că este vorba de cea internă, dificultățile sunt insurmon- 
tabile pentru omul de știință. «In lumea internă precum si 
în lumea externă, omul de ştiinţă se vede înconjurat de 
schimbări perpetue, cărora el nu le poate descoperi nici 

începutul nici sfârșitul. Dacă urcând cursul evoluției lucru- 
rilor, adoptă ipoteza după care universul ar fi avut altă dată 
o formă difuză, el se găseşte în cele din urmă în imposibili- 
tate de a concepe cum a ajuns universul la această stare; la 
fel, dacă speculează asupra viitorului, el nu poate asigna 
limită imensei succesiuni de fenomene ce se desfășoară mereu 
înaintea lui. De asemeni dacă își îndreaptă privirile înlăuntru, 
el bagă de seamă că cele două capete ale lanţului conştiinţei 
sunt în afară de prizele lui; ceva mai mult, că e în afară de 
puterea lui de a concepe că conștiința a început în trecut 
sau că sfârşeşte în viitor ». Nu numai când e vorba de suc- 
cesiunea și schimbarea fenomenelor, omul de știință se vede 
în cele din urmă în fața unui mister impenetrabil, ci, cum 
am văzut, si atunci când e vorba de natura intimă a feno- 
menelor. « Chiar dacă ar fi capabil în toate cazurile să reducă 
aparențele, proprietățile și mișcările lucrurilor, la manife- 
stări de forță în spațiu si timp, el ar găsi iarăși că forța, spațiul 
şi timpul depăşesc orice inteligență. Tot astfel, dacă el poate 
reduce în ultimă analiză acțiunile mentale la sensatii, ca la 
materialul primitiv din care sunt construite toate ideile, el 
nu este cu aceasta mai înaintat, căci el nu poate da nicio 
explicație nici sensaţiilor însele, nici acelui oarecare ceva 
care are conștiință de sensatii ». Deci atât originea lucrurilor, 
cât si substanța lor, sunt enigme menite să rămână pururea 
astfel, sunt chestiuni insolubile, oricâte investigaţii ar depune 
mintea omenească. Desigur, științele au făcut progrese, prin 
adunarea de fapte și descoperirea de adevăruri limitate şi 
derivate, dar aceste progrese nu trebue să ne facă să trecem 
cu vederea adevăratul fond al problemelor. « Oricât de mari, 
spune Spencer, sunt progresele făcute adunând faptele 
si stabilind generalizări din ce în ce mai largi la orice punct 
va fi fost împinsă reducerea adevărurilor limitate și derivate 
la adevăruri mai largi și mai centrale, adevărul fundamental 
rămâne în afară de orice posibilitate. Explicarea explicabi- 
lului nu poate decât să arate cu mai multă claritate că ceea 
ce este dincolo, este inexplicabil » Experiența ştiinţifică si 
rezultatul investigaţiilor sale, îl învață pe omul de ştiinţă să 
cunoască însușirile efective ale inteligenței umane, grandoarea 

ei pe de o parte, micimea ei pe de altä parte: « puterea ei in 
domeniul experientei, neputinta ei in domeniul in care ex- 
perienta nu pătrunde ». El ajunge astfel «să-și facă o idee 
foarte lămurită despre incomprehensibilitatea celui mai simplu 
fapt considerat in sine », şi «știe să nu pună la îndoială 
că, în esența sa intimă, nimic nu poate fi cunoscut», 

Nu numai cu ajutorul inducţiilor ce au la bază experiențe 
generale si speciale se poate dovedi că nu avem si nici nu 
putem avea idei absolute, dar si pe cale de deducție, printr’o 
dublă analiză: examinând pe de o parte produsele gândirii, 
iar pe de altă parte operația gândirii. 

Intr'o zi de Septemvrie, spune Spencer, vă plimbaţi 
pe un câmp si la un moment dat un fosnet de iarbă produs 
la câțiva paşi vă atrage atenţia. Dorind să ştiţi ce este, mer- 
geți spre locul unde iarba se agită și ce vedeți? O potârniche 
care fuge într'un şanţ. Constatând că potârnichea a mișcat 
iarba si a cauzat foşnetul, aveți curiozitatea satisfăcută, căci 
cu aceasta aveți explicația faptului. Ce înseamnă în acest 
caz a explica? Nu este prima oară când percepem că un corp 
pune alte corpuri mici în mișcare. Și când am stabilit că 
potârnichea este cauza mișcării ierbii, considerăm cazul 
acesta nou ca făcând parte din acelea percepute mai înainte. 
Dar dorind să aflați de ce potârnichea nu şi-a luat sborul, 
vă duceti spre ea si, prinzând-o, observați pe penele ei sânge. 
Atunci înțelegeți de ce n'a sburat. Ce înseamnă: intelegeti ? 
Potârnichea «a fost rănită de un vânător şi acesta e un caz 
în plus ce se adaugă la cazurile numeroase pe care le 
cunoaşteţi de pasări ucise sau rănite cu o lovitură de pușcă. 
Asimilati acest caz altora; aceasta e ce numiți că-l intelegeti ». 
Să presupunem însă că mergeţi mai departe si că observați 
că aripile, muşchii şi forțele pasării sunt intacte si vreți să 
aflați de ce ea totuşi nu poate sbura. Un anatomist pe care 
întâmplarea vi-l scoate în cale, vă arată de ce. El vă spune că 
lovitura a nimerit potârnichea «exact în locul unde nervii 
care animă muşchii uneia din aripi se îndepărtează de spina 
dorsală si că o leziune ușoară a acestor nervi, chiar dacă nu 
atinge decât un mic număr de fibre, împiedecând o coordo- 
nare perfectă a acţiunilor celor două aripi, poate distruge 

facultatea de a sbura ». Acum aveți soluția problemei, soluţie 
ce constă în faptul că «puteți pune acest caz nou într'o clasă 
de cazuri prealabil cunoscute ». Nu este prima oară când 
aflați de legătura ce există între leziunea sistemului nervos 
şi paralizia membrelor. « Conexiunea dintre leziunile siste- 
mului nervos si paralizia membrelor s'a prezentat de 
mai multe ori cunoștinței noastre; si găsiți în cazul prezent 
o relație dela cauză la efect întocmai similară ». 

Plecăm deci dela fapte particulare și concrete, ne ridicăm 
la fapte mai generale, în care găsim că se încadrează cele 
particulare si concrete. Faptele mai generale le inglobäm 
în fapte şi mai generale încă și tot așa, până când ajungem 
la anumite fapte foarte generale. «Am luat ca punct de plecare 
fenomene particulare, le-am raportat la grupe de fenomene 
din ce în ce mai largi si, raportändu-le la ele, am ajuns la 
soluții care ni se par cu atât mai profunde cu cât operaţia 
a fost întinsă mai departe. A da explicaţii si mai profunde, 
înseamnă numai a face noi"pasi în aceeași direcţie ». Parti- 
cularul îl explicăm prin general, generalul prin mai general, 
mai generalul prin si mai general încă si tot astfel mai de- 
parte. « Dacă, de pildă, se întreabă pentru ce legea acțiunii 
pârghiei este aceea care este sau pentru ce echilibrul flui- 
delor şi mișcarea lor prezintă relațiile lor actuale, matemati- 
cienii răspund prin descoperirea unui principiu egal de ade- 
vărat pentru fluide și pentru solide, a unui principiu care 
îmbrățișează pe toate celelalte: acela al vitesei virtuale. La 
fel cunoaşterea aprofundată a fenomenelor de combinații 
chimice de căldură, de electricitate, etc., presupune că aceste 
fenomene au o rațiune care, descoperită, ne va apărea ca un 
fapt foarte general relativ la consti-utia materiei, ale cărei 
fapte chimice, electrice și termologice nu sunt decât diferite 
manifestări ». Dacă se face ipoteza că operația aceasta de re- 
ducere a adevărurilor speciale la adevărurile generale este 
ilimitată, concluzia ar fi că nu vom putea dobândi o expli- 
catie primă, căci pentru aceasta ne-ar trebui un timp infinit. 
Dar şi în ipoteza contrară, anume că operaţia este foarte 
limitată, ajungem la aceeași concluzie, mai întâi din pricina 
limitelor câmpului de observaţie, și în al doilea rând din 

pricinä cä numärul generalizärilor descrescänd, atrage dupä 
sine in chip necesar creșterea lärgimii lor. Noi ne lovim in 
cele din urmă, în orice caz, de inexplicabil. «In adevăr, dacă 
generalizările mereu mai înaintate care constitue progresul 
ştiinţelor nu sunt altceva decât reduceri succesive de ade- 
väruri generale, si a acestora la altele si mai generale, rezultă 
în mod evident că adevărul cel mai general, neputând fi 
redus la unul mai general, nu poate fi explicat. E evident 
că, deoarece cunoaşterea cea mai generală la care ajungem 
nu poate fi redusă la una mai generală, ea nu poate fi inte- 
leasă. Deci în mod absolut necesar, explicarea trebue să ne 
pună în fața inexplicabilului. Adevărul cel mai înaintat pe 
care l-am putea ajunge trebue să fie în mod necesar inex- 
plicabil. Cuvântul a înțelege trebue să-și schimbe sensul, 
înainte ca faptul ultim să poată fi înțeles ». 

Aceasta este concluzia la care ajungem, dacă analizăm 
produsele gândirii. La aceeași concluzie ajungem însă dacă 
analizăm si operația gândirii. Spencer este de perfect 
acord cu Hamilton în ceea ce privește structura con- 
diționantă a gândirii. «A gândi, spune Hamilton, în- 
seamnă a condıfiona si limitarea conditionalä este legea fun- 
damentală a posibilității gândirii. Căci după cum un ogar 
nu poate sări pe deasupra umbrei lui și după cum... vul- 
turul nu-și poate lua sborul din atmosfera în care planează 
şi care-l susține, tot așa spiritul nu poate depăși sfera limitării 
în care şi prin care se realizează exclusiv posibilitatea gân- 
dirii». Orice act de gândire, dacă e complet si constitue o 
cunoștință, implică trei caractere esențiale: diferență, relaţie, 
asemănare. Să luăm fiecare din aceste caractere în parte. 
Orice act de cunoaștere implică diferență. « Ideea însăşi de 
conştiinţă, spune Mansel, pe care Spencer îl citează 
în sprijinul teoriei sale, sub orice mod se manifestă, implică 
în mod necesar distincția dintre un obiect si un altul. Pentru a 
fi conştienţi, trebue ca noi să fim conştienţi de ceva; şi acest 
lucru nu poate fi cunoscut ca ceea ce este decât fiind distins 
de ceea ce nu este el. Dar distincție vrea să spună în mod 
necesar limitatie, căci pentru ca un obiect să se distingă de 
un altul, trebue ca el să posede un oarecare fel de a fi, pe care 

altul nu-l posedă, sau să nu posede un oarecare fel de a fi 
pe care celălalt îl posedă. Dar este evident, că infinitul nu 
poate fi ca atare distins de finit, prin absența unei cantități 
pe care finitul o posedă, căci o atare absenţă ar fi o limitare. 
El nu se poate nici distinge printr'un atribut pe care nu-l 
posedă finitul, căci nicio parte finită neputând fi un con- 
stivuant al unui tot infinit, caracteristica diferenţială trebue 
să fie ea însăși infinită și trebue în același timp ca ea să nu 
aibă nimic comun cu finitul... Concepţia de infinit implică 
în mod necesar contradicție, căci ea implică că ceea ce nu 
poate fi dat decât ca ilimitat și indiferent, este recunoscut 
prin limitatie și diferență... ». Orice act de cunoaștere im- 
plică însă și relație. « Trebue, spune Mansel, un subiect 
sau o persoană conștientă și un obiect sau un lucru despre 
care subiectul să fie conștient. Nu poate exista conștiință 
fără unirea acestor doi factori; și în această unire fiecare din 
ei există numai așa cum este e] în raport cu celălalt. Su- 
biectul nu este un subiect decât întru cât el este conştient 
de un obiect; obiectul nu este un obiect decât întru cât el 
este sub prizele unui subiect: și distrugerea unuia sau altuia 
înseamnă distrugerea conștiinței însăşi». Acest caracter al 
gândirii noastre face imposibilă cunoașterea absolutului şi 
ne evidențiază că perceperea absolutului este contradictorie. 
«Pentru ca noi să avem conștiință de absolut ca absolut, 
trebue să cunoaştem că un obiect dat în relație în conștiința 
noastră este identic cu un obiect care, în propria lui natură, 
există fără relație cu conștiința. Dar, pentru?a cunoaște 
această identitate, trebue să putem compara cele două obiecte 
şi o atare comparaţie este ea însăși o contradicție. In fapt, 
suntem obligați să: comparăm ceva despre care avem con- 
ştiinţă si ceva despre care nu avem conștiință, când compa- 
ratia este un act de conștiință si nu e posibilă decât prin 
conștiința celor două obiecte. Este evident, deci, că chiar 
dacă am putea avea conștiință despre absolut, nu ne-ar fi 
posibil să cunoaștem ceea ce este absolutul; și cum nu putem 
avea conștiință despre un obiect decât cunoscând că el este 
ceea ce este, aceasta e tot una cu a spune că noi nu putem 
avea conştiinţă despre absolut. Ca obiect de conștiință, orice 

lucru este in chip necesar relativ; si ceea ce un lucru poate 
fi în afară de conștiință, nu există mod de conștiință care să 
ne-o poatä spune. Aceastä contradictie admite iaräsi aceeasi 
explicatie ca si precedenta. Notiunea noasträ completä de- 
spre existentä este In mod necesar relativä; cäci e existenta 
aşa cum o concepem noi. Dar existența, cum o concepem 
noi, nu este decât numele diverselor chipuri în care obiec- 
tele se prezintă conștiinței noastre: un termen general, îm- 
brätisänd o varietate de relaţii ». —In sfârşit, orice act de 
cunoaștere implică după Spencer —si cu aceasta el com- 
pletează atât pe Hamilton cât şi pe Mansel—si ase- 
mdnare. «Dacă fiecare din impresiile mentale ar fi percepută 
ca diferind de cele precedente și opunându-se acestora, o 
conștiință n'ar fi, spune Spencer, decât un haos». O 
impresie sau o idee devine element de cunoaştere numai 
atunci când e percepută și cunoscută ca aparținând unei 
categorii de stări precedente, ca fiind asemănătoare unei 
asemenea categorii. «Pentru a forma această conștiință bine 
ordonată pe care o numim inteligență, fiecare impresie trebue 
asimilată altora care ocupau înaintea lor un loc în serie. În ace- 
lași timp stările succesive ale spiritului si relațiile care le unesc 
trebuesc clasate, si clasificarea nu presupune numai că se eli- 
mină diferentul, dar si că se reunește similarul. Intr’un cu- 
vânt, o cognitiune adevărată nu e posibilă decât când se înto- 
värägeste de o recognitie». La obiectia ce presupune că i 
s’ar putea face, că, dacă așa ar sta lucrurile, « n'ar putea exista 
cognitiune primă si prin urmare de loc cunoștință», Spencer 
răspunde «că cognitiunea propriu zisă nu se formează decât 
încetul cu încetul; că în timpul primei perioade a inteligenței, 
înainte ca sensațiile produse prin raporturile cu lumea externă 
să fi fost puse în ordine, nu există cognitiune în înțeles strict; 
şi că, așa cum se poate vedea la toți copiii, cognitiunile se dega- 
jează lent din confuzia conştiinţei pe cale de desvoltare, pe mă- 
sură ce experienţele se orânduesc în grupe, pe măsură ce sensa- 
tiile cele mai frecvente şi relațiile lor reciproce devin destul de 
familiare, încât să le poți recunoaște pe fiecare in parte de câte 
ori reapar ». Iar obiectia pe care de asemeni o prevede că s’ar 
putea ridica, anume că «dacă cognitia presupune recognitia, 

nu poate exista recognitie, chiar pentru un adult, a unui obiect 
pe care nu l-a văzut încă», Spencer răspunde că obiectul 
văzut este cunoscut, fiindcă este asimilat obiectelor văzute, 
că obiectul văzut «este cunoscut în măsura în care el este 
asimilat ». Pentru a explica acest paradox, Spencer ne dă un 
exemplu. Să presupunem că vedem un animal necunoscut, 
care însă nu intră în speciile si genurile stabilite. Ce facem 
atunci ? Il subordonăm uneia din marile diviziuni, mamifere, 
pasări, reptile sau pești. Dar să presupunem că e vorba de un 
animal anormal care nu poate fi subordonat uneia din aceste 
diviziuni, atunci îl putem clasa sau printre vertebrate sau prin- 
tre nevertebrate. Să presupunem, mai departe, că e vorba 
de un organism la care nu se poate determina dacă predomină 
caractere animale sau vegetale, atunci el este clasat ca ființă 
vie. Iar dacă vedem că nu are în el nimic organic, atunci e mai 
presus de îndoială, că e un obiect material, și-l cunoaştem, 
spune Spencer, recunoscându-l ca atare. « De unde rezultă 
în mod evident, continuă el, că un lucru nu este perfect cuno- 
scut decât când el este similar sub toate raporturile lucrurilor 
cunoscute; si el rămâne necunoscut exact în proporția numä- 
rului raporturilor sub care el diferă de acestea. De unde ur- 
mează că, atunci când el nu are absolut niciun atribut comun 
cu ceva, el trebue să fie în afară de limitele cunoștinței ». 

Dar dacă legea cognitiei în genere spune că orice real nu 
poate fi cunoscut decât prin aceea că este clasat, atunci conse- 
cintele sunt imense, in ce priveşte cauza primă, infinitul, ab- 
solutul. Aceste realuri, pentru a fi cunoscute, trebue să fie 
gândite ca făcând parte fie dintr'o specie, fie din alta. Prin 
natura lor însă, ele nu pot fi similare vreuneia din speciile pe 
care le cunoaștem cu ajutorul simțurilor noastre și prin urmare 
nu pot fi cunoscute. « Intre ceea ce creează și ceea ce este creat, 
trebue să existe o distincție care să se ridice deasupra distinctii- 
lor ce separă diferitele diviziuni ale creatului ». Ceea ce este 
fără cauză, nu poate fi asimilat cu ceea ce este cauzat: există 
între ambii, în termenii înșiși, o opoziție radicală. Infinitul nu 
poate fi pus în aceeași grupă cu ceva finit, pentrucă atunci el 
ar fi privit ca nonfinit. E imposibil de așezat absolutul și ceva 
relativ în aceeaşi categorie, atâta vreme cât se va defini 

absolutul: ceea ce nu are relație necesară. Vom spune că actualul, 
deși inconceptibil când îl clasezi cu aparentul, poate fi gândit 
când îl clasezi cu el însuși? Această supozitie este tot atât de 
absurdă ca și cealaltă. Ea presupune pluralitatea cauzei prime, 
a infinitului, a absolutului: ceea ce implică contradicție. Nu 
poate exista mai mult de o cauză primă, dat fiind că existența 
uneia în plus ar implica ceva care necesită încă una, și acest 
ceva ar fi adevărata cauză primă. Supozitia că există două sau 
mai multe infinituri se distruge ea însăși. Se vede cu evidenţă, 
când ne reamintim că aceste infinituri, limitându-se unul pe 
altul, ar deveni finituri. Și, la fel, un absolut care n'ar exista 
singur, ci cu alte absoluturi, ar înceta de a mai fi absolut și 
ar deveni relativ. Prin urmare inconditionatul, pentrucă nu 
poate fi clasat nici cu o formă a conditionatului nici cu un alt 
inconditionat, nu poate fi de loc clasat. A admite că el nu poate 
fi cunoscut ca aparținând cutărei specii, înseamnă a admite că 
el este incognoscibil ». 

Relativitatea cunoștinței se impune deci cu o necesitate 
ineluctibilä. 

La același adevăr inevitabil ajungem însă nu numai atunci 
când examinăm facultățile intelectuale si produsele gândirii, 
dar si când examinăm vieata însăși, conexiunea ce există între 
spirit şi lume. Dacă privim vieata, vedem că ea este într'un 
veșnic antagonism cu forțele externe. Forţele externe «tind 
să pună materia din care se compun corpurile organizate, 
în starea de echilibru stabil pe care ni-l prezintă corpurile 
brute ». Iar forțele interne ale vieții caută continuu să com- 
bată această tendință a forțelor externe. «Și se pot privi 
schimbările perpetue care constitue vieata ca efectele necesare 
ale existenței acestui antagonism ». Astfel, pentru a ne men- 
ține în picioare, e nevoie ca greutatea membrelor si a celor- 
lalte organe să fie neutralizate de tensiunea anumitor mușchi; 
« sau, cu alți termeni, grupul forțelor care, dacă ar fi singur, 
ar arunca corpul la pământ, trebue să fie contrabalansat de 
un alt grup de forțe», de un grup de forțe interne: numai 
în chipul acesta corpul se poate menţine în picioare. Actele 
acestea de contrabalansare merg din ce în ce complicându-se, 
dacă pornim dela treptele inferioare ale scării animale, şi ne 

ridicäm pe treptele ei cele mai înalte. « Intr’o plantă, de pildă, 
vitalitatea constă în operații chimice si osmotice, în raport 
cu coexistenta luminii, căldurii, apei si a acidului carbonic 
ambiant » Cu cât ne ridicăm mai sus, cu atât operaţiile 
devin mai complexe, «Dar, la animale, operaţiile de balan- 
sare devin foarte complexe. Materialele necesare creșterii și 
reparatiei sunt, nu ca acelea care convin plantelor, prezente 
în toace locurile; ele sunt din contra dispersate şi provăzute 
cu forme diverse; trebue să le găseşti, să te faci stăpân pe 
ele si să le pui într'o stare care le face proprii asimilării. 
De aci necesitatea locomotiei; de aci necesitatea simțurilor; 
de aci necesitatea mijloacelor de prehensiune şi de distru- 
gere; de aci necesitatea unui aparat digestiv apropriat ». Toate 
aceste complicații succesive sun”. foarte necesare: ele mențin 
« balanța organică în integritatea ei», ajutând-o să facă față 
« forțelor fizice, chimice și altele, care tind s'o distrugă». 
Ele pe de o parte «facilitează adaptarea fundamentală a ac- 
tiunilor dinläuntru la acelea din afară », iar pe de altă parte 
«nu sunt ele însele decât adaptări nouă ale acțiunilor inte- 
rioare la acelea ale exteriorului ». Dacă privim mișcările pe 
care le desfăşoară o ființă vorace prin urmărirea prăzii sau 
dacă privim mișcările pe care prada le face ca să se apere 
şi să evite moartea, ele nu sunt decât «schimbări în organism 
preparate pentru a lupta cu anumite schimbări survenite în 
mediul în care este cufundat organismul ». De asemeni, dacă 
privim actul prin care o ființă remarcă un aliment, acest act 
se prezintă ca «o corelație particulară a modificărilor ner- 
voase, răspunzând unei corelaţii particulare a proprietăților 
fizice » Tot așa, dacă privim «operația prin care alimentul, 
după ce a fost înghițit, este adus la o formă apropriată asi- 
milatiei »: ea se prezintă ca «o serie de acțiuni mecanice si 
chimice răspunzând acțiunilor mecanice gi chimice care di- 
strug alimentul» Spencer se simte astfel îndreptățit a 
afirma: « Rezultă de aci în mod evident că dacă vieata, în 
expresia ei cea mai simplă, este corespondența anumitor ac- 
tiuni fizico-chimice interne cu anumite acțiuni fizico-chimice 
externe, fiecare treaptă care conduce la formele superioare 
ale vieții constă dintro garantie mai asigurată a acestei 


www.dacoromanica.ro 


44 N. BAGDASAR 


corespondențe primitive prin stabilirea altor corespondențe ». 
Vieata în genere, atât fizică cât si psihică, poate fi definită, 
spune Spencer, ca «o adaptare continuă a relaţiilor in- 
terne la relaţiile externe ». Inteligența însăși este în funcție 
de această adaptare, căci această funcție apare numai «când 
relaţiile externe, cărora li se ajustează relațiile interne, încep 
a deveni numeroase, complexe și îndepărtate în timp şi 
spațiu ». Progresele înseși ale inteligenței nu sunt decât tot 
adaptär’. « Orice progres al inteligenței constă esențial în sta- 
bilirea de adaptări mai variate, mai complete si mai com- 
plicate » De asemeni «cele mai mari progrese ale științei 
se pot reduce la relații mentale de coexistentä si de sec- 
ventä, coordonate în așa fel încât ele să corespundă în mod 
riguros anumitor relații de coexistentä si de secvență care-și 
au sediul în exterior ». Deci în mod necesar adevărul este 
statuarea unei atari corespondențe. « Ceea ce numim adevăr 
(principiile cărora trebue să ne conformăm pentru a reuși 
în eforturile noastre și a ne conserva vieata)nu este decât cores- 
pondenta exactă a relațiilor subiective cu relaţiile obiective; 
în timp ce eroarea care conduce la greșeală, și prin urmare 
la moarte, este absența acestei corespondențe exacte ». 
Studierea atentă a manifestărilor vieții și a operaţiilor in- 
teligentei ne duce, precum vedem, la constatarea evidentă a 
« caracterului necesar relativ al conștiinței noastre ». « Noţiunea 
cea mai simplă fiind stabilirea vreunei conexiuni între stă- 
rile subiective care răspund unei conexiuni între agenți obiec- 
tivi, şi toate noțiunile până la cele mai complicate fiind sta- 
bilirea vreunei conexiuni mai complicate a acestor stări care 
răspund unei conexiuni mai complicate a acestor agenți, este 
clar că operația, oricât de departe va fi împinsă, nu poate 
pune sub prizele inteligenței, decât stările ele însele sau 
agenţii ei înseși. Noi constatăm lucruri simultane și lucruri 
consecutive; si, presupunând că am face aceasta până la ex- 
tinctiune, nu am avea niciodată decât coexistente si secvențe. 
Dacă orice act de cunoaștere este formarea în conştiinţă a unei 
relații paralele cu o relație în mediu, relativitatea conștiinței 
este evidentă şi devine o banalitate. Dacă a gândi, înseamnă 
a stabili relații, nicio gândire nu poate exprima decât relații ». 

Vieata existä, se mentine si se desvoltä datoritä corespon- 
dentei dintre acţiunile interne și acțiunile externe. Iar pentru 
a asigura vieata, este suficient să cunoaștem agenţii, nu in 
ei înşişi, ci în relaţiile lor de coexistentä și de secvență. Vieata 
nu se resimte de loc de pe urma faptului că agenţii nu sunt 
cunoscuţi in ei înșiși. Ne îngăduim să mai dăm încă un 
citat, pentru ilustrare: «Fie x si y proprietăți uniform 
unite întrun obiect exterior şi a si b efectele pe care 
ele le produc asupra conștiinței noastre; să presupunem că, 
în vreme ce proprietatea x produce starea mentală diferentă 
a, proprietatea y produce starea mentală posibilă b (cores- 
pondentul unei leziuni fizice), tot ceea ce ne trebue pentru 
nevoile noastre, este să știm că, x fiind uniform intoväräsit 
de y în afară, a va intoväräsi uniform pe b înăuntru; așa încât 
atunci când, prin prezența lui x, a va fi produs în conștiință, 
b sau mai curând ideea lui b îl va urma şi va excita mișcările 
prin care efectul lui y poate fi evitat. Singurul lucru pe 
care avem nevoie să-l știm, este ca a si b si relația care-i 
unește să corespundă totdeauna lui x și y și relaţiei care-i 
unește. Nu ne importă deloc să știm dacă a și b sunt simi- 
lari lui x si y, sau dacă nu sunt. Perfecta lor identitate nu 
ne face să câştigăm o iotă, si neasemănarea lor totală nu 
ne cauzează nicio pagubă». 

Deci si analiza vieții însăși ne duce la concluzia necesară 
şi inevitabilă că noi nu putem poseda decât cunoștințe re- 
lative; că noi nu avem nevoie să posedăm altfel de cuno- 
stinte decât relative; că vieata își satisface nevoile ei vitale 
cu astfel de cunoștințe. «In adâncul însuși al vieţii, noi re- 
găsim relativitatea cunoștinței. Nu numai analiza acțiunilor 
vitale în general ne conduce să conchidem că lucrurile în 
sine nu ne pot fi cunoscute, dar ea ne învață că cunoașterea 
lor, dacă ar fi posibilă, ar fi fără utilitate». 

Din orice punct am privi problema valorii cunoștinței, con- 
cluzia este aceeași: relativitatea ei. 

Dar stabilirea pe căi convergente a relativității cunoștinței 
nu trebue, după Spencer, să ne conducă la asertiunea că 
nu există decât fenomene, că pretutindeni e numai relativ 
şi că dincolo de relativ n'ar mai fi nimic. Atât Hamilton 


www.dacoromanica.ro 


46 N. BAGDASAR 


cât şi Mansel gresesc, după Spencer, când afirmă, 
cum face cel dintâi, că « absolutul nu este conceput decât printr’o 
negare a conceptibilitätii » sau cum susține cel de-al doilea, 
că «absolutul si infinitul sunt, ca si inconceptibilul, nume 
indicând nu un obiect de gândire sau de conștiință, ci pur și 
simplu absența condițiilor in care conștiința este posibilă ». 
Concluziile la care ajung Hamilton şi Mansel sunt greşite, 
fiindcă premisele dela care pleacă ei sunt false. Relativitatea 
cunoștinței cât si existența relativului presupun «existența 
positivă a ceva dincolo de relativ », adică a absolutului. A spune, 
zice Spencer, că nu putem cunoaște absolutul, înseamnă 
a afirma implicit că există un absolut. Când noi negăm că 
avem puterea să cunoaştem esența absolutului, noi îi admitem 
în mod tacit existența, si acest singur fapt dovedeşte că abso- 
lutul a fost prezent spiritului, nu ca nimic, ci ca ceva ». Notiu- 
nile de fenomen, aparență, presupun în mod necesar existența 
unei realități care nu mai este numai fenomen sau aparență. 
Fără noțiunile de noumen și realitate dincolo de aparenţă, 
noțiunile de fenomen și aparență devin ininteligibile. « Stergeti 
din raționament cuvintele inconditionat, infinit, absolut si 
echivalentele lor si scrieți în locul lor negarea conceptibilității 
sau absența condifiunilor în care conştiinţa este posibilă, si veţi 
vedea îndată că raționamentul devine un nonsens». Rationa- 
mentul lui Hamilton și Mansel este desastros, fiindcă 
la început ei acordă un sens absolutului, pentru ca la urmă 
să i-l tăgăduiască. E drept că noi nu ne putem face o repre- 
zentare definită despre absolut, dar « demonstrarea imposibi- 
litätii unei reprezentări definite a absolutului, presupune in 
chip inevitabil o reprezentare îndefinită a absolutului ». No- 
tiunile relativ si absolut sunt, ca şi noțiunile parte si întreg, 
epal şi inegal, singular și plural, noțiuni corelative. Corelativele 
negative nu sunt numai, cum susțin Hamilton si Mansel, 
simple suprimări ale corelativelor positive, pure negări ale 
acestora. Ci ele sunt ceva în plus. Dacă luăm noțiunile de 
limitat si ilimitat si le privim mai în de aproape, vom vedea 
că ilimitatul care înseamnă abolirea limitelor, nu înseamnă 
în acelaşi timp şi abolirea oricărei specii de existență. Ilimitatul, 
deşi nu mai este un concept propriu zis, este totuşi un mod 

de conștiință. « Dacă în acest caz contradictoriul negativ n’ar 
fi, cum se spune, nimic mai mult decât o negare a celuilalt 
şi prin urmare o pură non-entitate, ar trebui să rezulte de aici 
că s’ar putea întrebuința contradictoriile negative indiferent 
unul pentru altul. Ar trebui să se poată gândi ilimitatul ca 
antiteză a invizibilului și invizibilul ca antiteză a limitatului. 
Din contra, imposibilitatea de a face din aceşti termeni un 
atare uz, dovedește că în conştiinţă ilimitatul si invizibilul 
sunt distincte prin calitate, şi prin urmare că sunt pozitive 
şi reale, pentrucă nu poate exista distincție între două nimi- 
curi >. 

Cât de exact e că absolutul nu este numai o pură negatie, 
reiese si din faptul că dacă absolutul ar fi numai o pură negatie, 
relativul la rândul său n’ar putea fi altceva mai mult. Un 
termen nu poate fi conceput decât prin ajutorul celuilalt. 
« Dacă non-relativul sau absolutul nu este prezent gândirii 
decât cu titlu de negatie pură, relaţia între el si relativ devine 
ininteligibilă, pentrucă unul din termenii relației este absent 
din conștiință. Dacă relația este ininteligibilă, relativul el însuşi 
este ininteligibil din lipsa antitezei lui; de unde rezultă dis- 
paritia oricărei gândiri ». 

Absolutul există prin urmare, dar el este incognoscibil. 
Existenţa condiționată presupune în chip necesar existența 
incenditionatä. Prinsă în mrejele relativului, gândirea nu poate 
totuși tăgădui că mai există si altceva în afară de relativ, dincolo 
de relativ si opus acestuia. «Impulsia gândirii ne duce în 
mod inevitabil dincolo de existența condiționată la existența 
inconditionatä, şi aceasta din urma rămâne în noi ca corpul 
unei gândiri, căreia noi nu-i putem da formă». 

Spencer caută apoi să demonstreze că e posibilă o împă- 
care între religie şi știință, tocmai ținând seamă de structura 
cunoștinței noastre. Gânditorul englez arată serviciile pe care 
religia le-a adus științei precum şi serviciile pe care acestea 
din urmă le-a adus celei dintâi, scoțând totodată în relief 
greşelile pe care le-au săvârșit atât ştiinţa cât si religia, rämä- 
nând prin aceasta inferioare functiuni lor respective şi făcând 
imposibilă reconcilierea lor. Religia s'a dovedit a fi prin mai 
multe afirmaţii pe care le face, ireligioasă. Știința s'a dovedit 

deasemeni, prin mai multe pretenții ale ei, a fi nestiintificä. 
Făcând pe fiecare din ele să-și dea seamă de erorile comise, 
Spencer încearcă să demonstreze că e posibilă şi cum este, 
o reconciliere între religie și ştiinţă. Fiindcă această problemă 
nu stă în directă legătură cu preocupările noastre din acest 
capitol, ne mulțumim s’o expunem în două cuvinte: prin evi- 
tarea erorilor săvârşite, prin recunoașterea absolutului ca exi- 
stând, dar totodată şi prin recunoașterea lui ca indeterminabil, 
ca incomprehensibil şi inteligibil. Dacă fiecare din ele rămâne 
în funcția ei, nu va mai fi antagonism între religie și știință. 
« Când ştiinţa va fi cu totul convinsă că explicațiile ei sunt 
apropiate şi relative, şi când religia va fi cu totul convinsă 
că misterul pe care ea îl contemplă este absolut, o pace perma- 
nentă va domni între ele » Niciuna din ele nu se va mai ame- 
steca în treburile celeilalte, ci fiecare se va mărgini la dome- 
niul ei propriu, multumindu-se să afirme în legătură cu acesta 
ceea ce-i îndreptățit să se afirme, ceea ce-i necontradictoriu 
şi consecvent logic. 


Să trecem la examinarea critică a agnosticismului spencerian. 
Nu ne vom ocupa cu problema dacă gânditorul englez are 
dreptate atunci când, de acord cu pozitivismul, susține rolul 
pur biologic şi utilitar al cunoștinței în genere. Nu ne vom 
ocupa cu această problemă, fiindcă ea este cercetată în capi- 
tolele respective anterioare si nu vrem să repetăm ceea ce 
am spus acolo, Din aceleași motive nu ne vom ocupa nici 
cu chestiunea dacă e logic posibil să se susțină relativitatea 
cunoștinței în genere, multumindu-ne doar cu relevarea unui 
singur lucru: când Spencer afirmă relativitatea cuno- 
stintei, desigur el este ferm convins că judecätile prin care el 
caută să demonstreze această relativitate, nu sunt ele însele 
relative, ci absolute. Ceea ce este, evident, o flagrantă con- 
tradictie. 

H. Spencer este empirist si ca atare el reprezintä teoria 
că spiritul = tabula rasa. Această teorie cuprinde în ea, pentru 
Spencer, dificultăți dintre cele mai mari. Relativitatea 
cunoștinței, din care Spencer face un principiu funda- 
mental de gândire, ne împiedecă să cunoaştem esența lucru- 

rilor. «Sä fie aceasta, întreabă I. Petrovici, din cauza 
obiectului de cunoaştere? Dar acesta pe lângă proprietăți şi 
relatiuni mai are si o esență intimă. Pentru ce n’o desvălue? 
Se va zice că ea se află Ja spate si din această cauză universul 
n'a arătat constiintelor percepătoare decât fațada proprietăților 
si datorită acestui fel de opoziție uniformă, a zămislit si con- 
solidat în conştiinţe, ca un principiu necesar si universal, 
principiul cunoștinței relative. Dar a spune că esența e la 
spate, este un mod de a vorbi. Putem spune că e la spate, 
fiindcă se interpune între noi si dânsa pânza icoanelor noastre 
relative. Dar dacă constiintele percepătoare nu aduc nicio formă 
şi niciun tipar preexistent, pentru ce realitatea absolută apare 
ca o pânză la icoane relative? Una din două: sau realitatea 
care există aevea este pur absolută și atunci, dacă spiritul e o 
tabula rasa, de ce apare ea în icoane relative; sau realitatea 
neatârnată de conștiința noastră e şi absolută și relativă în 
același timp având in ea însăşi, pe lângă substanță, moduri 
si relatiuni, şi atunci pentru ce spiritul nostru, dacă e tabula 
rasa, oglindește numai pe cele din urmă si nu percepe şi pe 
cea dintâi? Oricum am întoarce lucrurile, nu există altă ieşire 
decât să recunoaștem că forma relativă a cunoștinței noastre 
se datorește ab origine conștiinței care cunoaşte, subiectului 
cunoscător, fiind expresia firească a limitelor acestuia, iar nici- 
decum obiectului, care în această calitate n'are limite și dincolo 
de straiul aparentelor e o realitate absolută » 1). Constiinta nu 
este o simplă oglindă, sufletul nu este o tabula rasa. 
Spencer singur declară că gândirea nu poate fi trans- 
cendată, că ea nu poate ieși din ea însăși, pentru a pune ceva 
independent de ea. El este însă de două ori inconsecvent cu 
această idee: odată când afirmă că incognoscibilul există, şi 
a doua oară când îi determină matura. Dacă incognoscibilul 
este, așa cum îi spune numele, cu adevărat încognoscibil, atunci 
ar trebui să nu se poată afirma absolut nimic despre el. Dar 
«Spencer însuşi repetă necontenit că absolutul ne este 


1) I. Petrovici, Studii istorico-filosofice. Ed. Casei Scoalelor, 1925, pp. 
199—200. I. Petrovici mai aduce o seamă de obiecţii foarte interesante in legă- 
tură cu întreaga teorie epistemologică a lui Spencer, pe care nu le putem repro- 
duce aici. Ne mulţumim să trimitem pe cititor direct la isvor. 


4 A, R. - Studii şi Cercetări. LVII. 

heterogen; şi totuşi el ne declară că incognoscibilul este o 
«putere » infinită; el denumește chiar această putere absolută 
cu numele de Fortä, si o identifică, nu cu voința interioară, 
ceea ce tot ar oferi un sens, ci cu forța exterioară, a cărei per- 
sistență o afirmă mecanica ». Și atunci din două una: «Sau 
Spencer jonglează cu cuvinte şi aplică termeni omogeni 
la lucruri eterogene, sau el se contrazice » 1). 

Am văzut că, după Spencer, lumea este manifestarea 
absolutului. Când afirmă acest lucru, el «stabileşte o relație 
determinată si cognoscibilă între absolutul incognoscibil si 
lume. lată deci, în sfârşit, incognoscibilul cunoscut si în exi- 
stenfa şi în natura si în raportul lui cu noi. Această teologie 
adulterină, tesutä din incoerentä, nu atinge scopul pe care 
autorul şi-l propune: de a împăca religia si știința. Dela religie 
Spencer împrumută fără îndoială o idee teologică, aceea 
de cauză absolută și atotputernică; dar el lasă la o parte inteli- 
genta si bunătatea, așa că nu mai avem decât religia Forţei. 
In ce priveşte ştiinţa, ea nu ajunge niciodată la ideea unui 
absolut, a cărui manifestare ar fi lumea. Ea se mărginește să 
postuleze, în lumea obiectelor, relativitatea universală, iar 
dincolo de limitele ei, dincolo de ceea ce este obiectiv cog- 
noscibil, ea nu afirmă nimic... » 2). 

Cunostintele relative, susține Spencer, sunt utile, cuno- 
stintele absolute, dacă le-am poseda, ar fi inutile. Pe ce se 
bazează însă Spencer, când susține acest lucru? De unde 
ştie el că posedarea unor atari cunoştinţe ar fi de prisos? Din 
punctul de vedere în care se aşează, al unei concepții biologice 
a cunoștinței, el nu este îndreptățit să facă o asemenea susti- 
nere. Dacă în adevăr cunoștințele absolute ar fi inutile, de ce 
vieata, care nu urmăreşte decât utilul biologic, se sileste, din 
răsputeri, cheltueste energie peste energie, ca să posede cu- 
nostinti absolute? Căci marile eforturi pe care le-au făcut 
religia şi știința dela întemeierea lor până astăzi au tintit con- 
tinuu acest lucru. După teoria lui Spencer, înseamnă că toate 
aceste eforturi sunt fără sens si că vieata însăşi este absurdă. 


1) A. Fouillce, Le mouvement idealiste et la reaction contre la science posi- 
tive, Quatrième Edition, 1921, pp. 39—40. 
2) Ibid. p. 40. 

Spencer cautä sä demonstreze relativitatea cunostintei, 
arätänd cä orice fenomen nou este cunoscut prin aceea cä e 
raportat la altele cunoscute si cä färä aceastä raportare cuno- 
stinta n’ar fi posibilă. Oricât încearcă însă Spencer să 
preîntâmpine obiecțiile eventuale pe care le întrevede, el 
totuşi nu ne convinge. Dacă lucrurile ar sta în adevăr așa, 
atunci cunoașterea, orice ar spune Spencer, n’ar fi putut 
lua niciodată naştere. Căci primul act de cunoaştere, care 
percepe pentru prima oară un obiect, la ce clasă de obiecte 
cunoscute îl raportează? Și dacă nu are la ce-l raporta, cum 
îl cunoaşte ? Ni se pare că lucrurile sunt aci mult mai compli- 
cate şi mai grele decât le vede și le prezintă Spencer. 

Nu ni se pare apoi indreptätitä nici trecerea pe care o face 
el dela faptul existenței lucrurilor în relații la faptul relativității 
cunostintei. Nouă ni se pare că una este relationarea fenome- 
nelor și cu totul alta este relativitatea cunoștinței şi că dela 
cea dintâi la cea din urmă nu este legătură de la principiu 
la consecință. Un lucru poate să stea în relație cu un alt lucru 
şi totuși principial el să poată fi socotit cognoscibil în el însuși 
si, dacă e nevoie, si în relațiile lui cu celalt lucru. In afară 
de aceasta, relația dintre cele două lucruri, constitue ea însăși 
un obiect de cunoaștere. Ce sunt legile universale si necesare, 
decât exprimarea de relaţii între fenomene ? 

Se pune apoi altă problemă: anume dacă în adevăr procesul 
cunoașterii are loc în modul în care ni-l descrie Spencer. 
Vom avea prilejul să vedem, că după unii gânditori acest proces 
se înfăţişează cu totul altfel. Există gânditori care susțin că 
departe de a proceda numai prin stabilirea de asemănări, 
relații și distincții, subiectul cunoscător se poate transpune 
de-a-dreptul în inima lucrurilor, căutând să seziseze ceea ce 
acestea au particular, individual, unic. 

Că faptul cunoașterii este foarte complex și complicat gi că 
prin urmare şi problema cunoștinței întâmpină dificultăți 
enorme, e un lucru care nu mai merită să fie discutat. Stră- 
duintele lui Spencer însuși nu fac decât să confirme acest 
lucru. E discutabil însă, dacă dificultățile sunt acelea pe care 
le vede gânditorul englez si dacă problema se infätiseazä de 
fapt aşa cum o prezintă el. 


4* 

Totusi nu trebue sä trecem sub täcere meritelelu Spencer, 
indiferent dacă acceptăm sau nu soluțiile propuse de el. Intr’o 
vreme in care pozitivismul reducea obiectul cunostintei la 
fenomene, la fapte particulare, pozitive, Spencer, el însuşi 
un pozitivist, a luat deschis apărarea unui existent ce se află 
dincolo de ceea ce percepem și cunoaștem cu mijloacele stiin- 
tifice, apărarea unui mister adânc al lucrurilor. Dacă atitudinea 
lui pozitivistă îl indreptätea sau nu la aceasta, e altă chestiune, 
Dar relevând misterele ce se află dincolo de mijloacele noastre 
de cunoaștere, el a întreținut credința vie, într'o vreme când 
pozitivismul era dominant, în ceea ce științele pozitive nu sunt, 
prin structura lor, în stare să cunoască. Iar prin faptul că a 
căutat să demonstreze cum cunoașterea e restrânsă, prin struc- 
tura ei, la fenomene, el a făcut pe gânditori să fie mai prudenti 
în speculație, să țină mai mult seamă de dificultățile de nede- 
scris ale cunoașterii. Și într'un caz și în altul, el a adus reale 
servicii filosofiei. 

Adeseori în trecutul gândirii filosofice s'au ridicat glasuri 
împotriva rațiunii si a intelectului ca mijloace de cunoaștere 
adecvată a realității. Nu întotdeauna însă glasurile acestea au 
fost scoase de oameni sceptici, fără nicio speranță în posibi- 
litatea minții omenești de a deslega misterele realității. Ci 
uneori de oameni care, dându-și seama de insuficientele radi- 
cale și iremediabile, după ei, ale intelectului, erau ferm convinși 
şi căutau să demonstreze că mintea omenească posedă si alte 
mijloace capabile să ducă la ținta pentru care intelectul sau 
rațiunea se dovedeau în ochii lor incapabile: sezisarea fondului 
intim, esențial, cu adevărat real, al existenței. Curios şi sem- 
nificativ totodată este faptul, dacă ne referim la timpurile 
moderne, că imediat după Kant si anume de către pretinşii 
lui continuatori, a fost susținută posibilitatea cunoașterii 
absolute. Fichte si Schelling vorbesc de o intuiție 
intelectuală, iar Schopenhauer își caracterizează în 
termenii următori filosofia: « Träsätura principală a filosofiei 
mele este, spune el, că a stabilit puternic contrastul ce exista 
între cunoştinţa intuitivă si abstractă », prin intuiție el inte- 
legând un mijloc de cunoaștere imediată în care subiectul se 
face una cu obiectul, în care subiectul cunoscător coincide 
cu obiectul de cunoscut. Nu trebue totuși să pierdem din 
vedere că în ochii acestor gânditori intuiţia intelectuală este 
cunoștință intelectuală, că altminteri spus ei nu înțeleg prin 
intuitii un mijloc de cunoaştere în afară de intelect și îndreptat 
împotriva acestuia. Abia în timpurile noastre iau naştere şi se 
desvoltă puternic tendințele anti-intelectualiste, când apare 
dealtfel si termenul acesta care le caracterizează. Ele se mani- 
festă prin relevarea pregnantă a unei funcțiuni cognitive 

deosebitä de intelect, urmärind altceva decät acesta si socotitä 
în stare să realizeze infinit mai mult decât el. O funcțiune 
care, pe alocuri chiar la cei care o relevă şi o susțin, capătă 
o determinare ce cuprinde accente antiintelectualiste sau 
poate fi uşor interpretată în sens antiintelectualist. 

Dar pentru a putea înțelege mai bine mijlocul de cunoaștere 
pe care unii gânditori de seamă îl opun intelectului și îl socot 
capabil să seziseze obiecte față de care intelectul se arată cu 
totul incapabil sau îl socot în stare să pătrundă cu mult din- 
colo de unde se opreşte intelectul, adică în inima însăși a lucru- 
rilor, să vedem mai întâi, în puţine cuvinte, cum se prezintă 
cunoașterea ce se întemeiază pe intelect sau rațiune, cu alte 
cuvinte cunoașterea discursivă. Ce înseamnă cunoaștere dis- 
cursivă? Termenul discursiv vine dela latinescul discurrere, 
care înseamnă a merge dintr'un loc într'altul, a colinda de colo 
până colo. A cunoaşte discursiv, înseamnă a cunoaşte încetul 
cu încetul prin acte succesive ale spiritului; înseamnă a com- 
para obiectele si a le raporta pe unele la altele; a recurge, 
pentru a descoperi un adevăr nou, la adevăruri dinainte des- 
coperite; a deduce un adevăr nou cu ajutorul altora intermediare, 
din altul deja cunoscut; a încerca într'o direcție descoperirea 
adevărului pentru ca, văzând că nu se află în acea direcție, 
să apucăm în alta, unde bănuim că s'ar afla; înseamnă a inläntui 
judecăți după judecăți și a obține astfel serii întregi de cuno- 
stinte. A cunoaște discursiv înseamnă a ne folosi de căile 
ocolite ale lui dacă, însă, pentru a putea ajunge la ţintă şi a 
încheia cu termenii conclusivi prin urmare, așa dar, deci. Ca- 
racteristicele fundamentale ale cunoștințelor discursive sunt: 

1. Cunostintele discursive se dobândesc în mod succesiv 
având pentru aceasta nevoie de timp. Cum ele formează serii 
mai mult sau mai puțin lungi, ele sunt dobândite prin mișcări 
multiple ale gândirii, ceea ce-i tot una cu a spune printr’o 
gândire discontinuă. Cunoașterea obiectelor cu ajutorul unor 
astfel de cunoştinţe se face încetul cu încetul, din etapă în etapă, 
până la etapa socotită ultimă, care însă cu timpul se dovedeşte 
a fi provizorie. 

2. Cunostintele discursive nu sunt rezultatul contactului 
direct şi intim al subiectului cunoscător cu obiectul de cunoscut, 

ci ele sunt cunostinte mediate, adicä sunt totdeauna mijlocite 
de alte cunostinte. 

3. Cunostintele discursive se obtin prin aceea cä obiectele 
sunt raportate unele la altele, cä se ignorä aspectul lor parti- 
cular si diferențial, pentru a se reține numai aspectele lor 
comune. 

4. Ca o consecință necesară a caracteristicei precedente, 
cunoștințele discursive sunt cunoștințe relative. Ele nu sunt 
în stare să exprime ceea ce lucrurile sunt în ele însele, ci numai 
ceea ce sunt în raport cu altele: fondul adânc, intim, al lucru- 
rilor, rămâne pururea inaccesibil cunoștințelor discursive. 

5. Cunostintele discursive au neapărată nevoie de limbaj. 
Procedând succesiv, etapă cu etapă, ele au nevoie să rețină, 
să fixeze, ceea ce a fost sezisat mai înainte, pentru ca atunci 
când procesul cunoașterii a înaintat, cunoștințele anterior 
dobândite să stea la dispoziție, spre a putea constata dacă cele 
ulterioare se pot sprijini pe ele. Limbajul fixează și consoli- 
dează cunoștințele discursive; fără limbaj, ele ar curge si ar 
dispărea fără urmă. « Vocabular și gramatică sunt cimentul 
discursului » 1), adică al procesului de care se servesc cuno- 
stintele discursive. 

Impotriva cunostintei intelectuale astfel determinatä se 
ridicä gänditorii care cred cä spiritul omenesc mai posedä si 
alt mijloc de cunoastere, diferit complet de acesta, o cunoastere 
intuitivä. 

Am avut prilejul să vedem cum pragmatismul poartă energice 
trăsături antiintelectualiste. Dar nu numai el este socotit ca 
purtând, în filosofia contemporană, asemenea trăsături. Con- 
ceptia despre cunoaștere a unui W. Dilthey în Germania 
și a unui H. Bergson în Franța sunt considerate în general 
— dacă pe drept sau pe nedrept, vom vedea la locul său — ca 
niște concepții antiintelectualiste. Având ambii puncte comune 
cu pozitivismul, prin interesul pe care-l manifestă pentru 
datele pozitive, cel din urmă manifestând și o pronunțată 
simpatie față de pragmatism, concepțiile lor se deosebesc 
totuși profund de teoriile pragmatiste și pozitiviste. Se deose- 


1) J. Vialatoux, Le discours et l’intuition, 1930. p. 21. 

besc mai intäi prin aceea cä disting o altä functie de cunoa- 
stere decät inteligenta si aläturi de ea, apoi prin aceea cä, in 
stränsä legäturä cu aceastä altä functie de cunoastere, ei admit 
posibilitatea cunoasterii absolutului si in sfärsit Bergson 
si prin aceea cä militeazä fățiș pentru drepturile metafizicei. 

Să vedem însă mai în de aproape prin ce se caracterizează 
concepția epistemologică a unuia si a altuia si care sunt con- 
tributiile lor în domeniul ce ne preocupă. Si fiindcă si crono- 
logiceste stă înainte, să începem cu aceea a lui W. Dilthey. 
Ceea ce ne izbeşte din capul locului la acest gânditor, este 
marele lui interes constant față de faptele istorice, adânca lui 
simpatie, nicio clipă întreruptă, față de fenomenele spirituale. 
El se strädueste din toate puterile să descopere structura feno- 
menelor spirituale precum şi să determine mijlocul adecvat 
de a le sezisa și totodată să pună ştiinţelor spirituale sau morale 
baze de nezdruncinat. Faptul fundamental dela care pleacă 
el este apariția impunătoare şi originală a ştiinţelor aşa zise 
spirituale: a «istoriei, economiei politice, a științelor dreptului 
şi a Statului, a științei religioase, a studiului despre literatură 
şi poezie, despre arhitectură şi muzică, despre concepțiile 
despre lume şi sistemele filosofice, în sfârșit psihologia ». O 
seamă de științe si studii deci, care se caracterizează prin aceea 
că au ca obiect specia umană. Tot ceea ce expun si asertează, 
toate noțiunile pe care le formează și teoriile pe care le înalță 
aceste ştiinţe si studii se referă la «indivizi, familii, asociaţii 
mai complete, la organizaţiile sociale, sisteme de cultură şi 
alte fragmente din întregul omenirii, în sfârșit aceasta însăși ». 
Subiectul tuturor asertiunilor acestor ştiinţe il constitue « ome- 
nirea sau realitatea omenesc-social-istorică ». În aceste împre- 
jurări se pune problema de a determina pe de o parte rapor- 
tarea comună a acestor științe la acelaș subiect, iar pe de altă 
parte de a le delimita față de celelalte științe, față de științele 
naturii. Prin ce se deosebesc științele spirituale de acelea ale 
naturii ? Înainte însă de a vedea prin ce se deosebesc cele 
dintâi de cele din urmă, se impune să cunoaştem cum ia 
naștere si cum se impune conexul de idei al ştiinţelor naturii 
si in ce constă structura lor teoretică, căci numai așa ne vom 
putea da seama de modul cum ia naștere şi se constitue conexul 

de idei al stiintelor spiritului, de ceeace formează particulari- 
tatea lor caracteristică. Naşterea şi constituirea conexului de 
idei ale științelor naturii se datoreşte chipului cum este dat 
obiectul acestor științe, adică natura. Si anume cum este dată 
natura ? «Imagini apar într'o continuă schimbare, ele sunt 
raportate la obiecte, aceste obiecte umplu şi ocupă conştiinţa 
empirică, şi formează obiectul ştiinţelor descriptive ale naturii. 
Dar însăşi conștiința empirică observă cum calitățile sensibile 
care apar la icoane sunt dependente de punctul de vedere 
al considerării, de depărtare, de lumină. Tot mai lămurit arată 
fizica şi fiziologia fenomenalitatea acestor calități sensibile şi 
astfel se naşte problema, de a gândi obiectele în aşa chip, ca 
schimbarea fenomenelor şi uniformitätile ce apar tot mai lămurit 
în această schimbare, să devină conceptibile. Noţiunile prin 
care se întâmplă acest lucru, sunt construcții ajutătoare pe care 
gândirea le creează în acest scop. Astfel natura ne este străină, 
transcendentă subiectului, care o concepe, în construcții aju- 
tätoare adăogată prin gândire cu ajutorul datului fenomenal 
la aceasta ». In modul însă în care ne este dată natura, este 
cuprins şi mijlocul de a o «supune gândirii », şi de a o pune 
în serviciul vieții. Căci chipul cum sunt articulate simțurile 
face posibilă si determină compararea impresiilor «in orice 
sistem al multiplicitätii sensibile ». Aci îşi are temeiul posibi- 
litatea pe care o avem de a analiza natura. Intre diferitele cate- 
gorii de fenomene sensibile se stabilește apoi că există regula- 
ritäti în producerea lor succesivă şi în existența lor simultană. 
Iar când acestor regularitäti li se atribue că au la bază supor- 
turi invariabile ale întâmplării (Geschehen) «ele sunt reduse 
la o ordine după legi în multiplicitatea gândită a lucrurilor ». 
Dificultatea se înlătură şi problema este îndreptată spre rezol- 
vare abia când la aceste regularitäti ale fenomenelor, stabilite 
pe bază de inducție si experiment, se adaugă o altă însușire 
a datului. «Orice e fizic are o mărime: el poate să fie numărat; 
se întinde în timp; în cea mai mare parte el umple totodată 
un spațiu si poate fi măsurat; la spațial apar acum si mișcări 
măsurabile şi dacă fenomenele auzului nu cuprind în ele 
întindere spațială si mișcare, totuşi acestea li se pot pune la 
bază şi legătura impresiilor de sunet puternice cu percepția 

sguduiturilor aerului duce intr’acolo. Astfel construcția mate- 
matică gi mecanică devine mijlocul de a reduce toate feno- 
menele sensibile prin ipoteză la mişcări ale suporturilor lor 
invariabile după legi invariabile. Notiunile de substanță, ceva, 
fapt, suport al devenirii, nu sunt altceva decât subiecte logice 
care transcend cunoștința, subiecte despre care sunt predicate 
relațiile legale, matematice şi mecanice. «Ele sunt numai 
notiuni-limitä, un ceva care face posibile asertiunile științelor 
fizice, un punct de plecare pentru atari asertiuni », 

«A cunoaște », înseamnă după Dilthey a cunoaște numai 
fenomene fizice. Fenomenele spirituale le cunoaștem cu aju- 
torul altor mijloace decât acelea prin care sezisăm fenomenele 
fizice. Cunoaşterea fenomenelor spirituale este cu totul deose- 
bită de cunoașterea fenomenelor fizice. Noţiunea de cunoaștere 
are după Dilthey o semnificare determinată și precisă; 
fenomenele fizice numai, se pot cunoaște, în vreme ce feno- 
menele spirituale, cum vom vedea, nu pot fi decât trăite şi 
înțelese. 

Științele naturii se caracterizează prin aceea că ele au ca 
obiect de cercetare fenomene spațiale, adică fenomene ce pot 
fi numărate și măsurate. Și tocmai fiindcă ele se ocupă cu ceea ce 
se mișcă și se întinde în spațiu, cu ceea ce poate fi numărat, 
reușesc să descopere legi exacte. Täria lor în această direcție 
este diminuată în altă direcție, anume în aceea că ele nu sunt 
în stare să seziseze conexul intern de influență, nici să-i des- 
copere elementele lui ultime. Acest conex intern de influență 
cu elementele lui ultime este adăugat de gândire, este în aceste 
științe numai gândit, nu real. Procedeul ştiinţelor naturii este 
unul notional, iar toate prestările gândirii exacte poartă un 
caracter esoteric. Dacă ar fi ca omenirea să fie cunoscută cu 
mijloacele de care dispun ştiinţele naturii, cu ajutorul per- 
cepțiilor si noțiunilor abstracte, atunci ea mar fi niciodată 
cunoscută așa cum e. 4 Cunoscută în percepție şi cunoaștere 
[notionalä], omenirea ar fi pentru noi un fapt fizic si ar fi 
ca atare accesibilă numai cunoaşterii exacte (naturwissen- 
schaftlichen) ». 

Cu totul altfel se prezintă ştiinţele spiritului. Ele nu pleacă 
dela percepții si nu operează cu noțiuni; obiectul lor nu este o 


www.dacoromanica.ro 


TEORIA CUNOȘTINȚEI 59 


construcție ipotetică a gândirii. Actul cognitiv în care ia na- 
stere si Începe să se constitue obiectul acestor stiinte — ome- 
nirea — e trăirea. Ce este însă trăirea ? Este un proces sufle- 
tesc, o specie determinată de cunoaștere, si anume o specie de 
cunoaştere noologicä. Träire înseamnă mai întâi cunoaşterea 
propriilor noastre stări sufletești, o cunoaştere care, fiindcă 
se referă la stările noastre sufleteşti proprii, este nemijlocită. 
E o cunoaștere originară si elementară ce se caracterizează prin 
aceea că la ea nu întâlnim dualitatea, pe care o întâlnim la cu- 
noasterea fenomenelor fizice, dintre subiect si obiect. In trăire 
obiectul cunoscător şi obiectul de cunoscut sunt una. « Nu e 
aici deosebirea dintre un obiect, care este privit, si ochiul care-l 
priveşte » Obiectul trăit si subiectul care-l trăieşte formează 
o unitate «dinamică » de nedesfäcut, un tot în care nu poate 
fi vorba de poziţii spaţiale deosebite, o forță sufletească ce se 
desfășoară și, desfășurându-se, ia cunoștință de ea însăși. 
« Das Bewusstsein von einem Erlebnis und seine Beschaffen- 
heit, sein Fürmichdasein und was in ihm für mich da ist, sind 
eins. Das Erlebnis steht nicht als ein Objekt dem Auffassenden 
gegenüber, sein Dasein für mich ist ununterschieden von dem, 
was in ihm für mich da ist; es gibt hier keine verschidenen 
Stellen im Raum, von denen aus das, was in ihm da ist, gese- 
hen würde ». Imaginile optice pe care le avem dela obiectele 
externe fizice, se deosebesc unele de altele atät prin punctul 
de vedere cât si prin condiţiile sezisärii sau conceperii. Pen- 
tru a dobändi o cunoastere despre obiectele la care se rapor- 
teazä ele, aceste imagini trebue sä fie reunite prin modurile 
diferite ale conceperei într'un sistem care să le exprime rapor- 
turile lor interne. Reprezentarea totală astfel obținută, menită 
să redea raporturile fundamentale ale obiectelor, nu este ceva 
scos din obiect, ci ceva adăugat de mintea noastră. Căci la 
obiectele fizice unitatea, întregul, nu sunt ceva primar și pri- 
mordial, ci ceva derivat si dobândit pe calea sintetică a minţii. 
Cu totul altfel stau lucrurile la trăire. Träirile nu stau izolate 
unele de altele, ci într'o unitate de vieatä, ele se raportează 
prin natura lor unele la altele în decursul timpului. Fiecare 
trăire a unei unități de vieatä îşi «are astfel locul său într'un 
proces (Verlauf), ale cărei membre (Glieder) sunt legate unele 

cu altele in amintire ». Diferitele puncte de vedere, din care 
ar putea fi sezisate träirile, nu se aflä in träirile insele, ci sunt 
adäugate ulterior prin reflexie. Din aceastä cauzä träirile nu 
sunt alterate in caracterul lor de träiri de cätre diferitele puncte 
de vedere. Cu alte cuvinte, «chipul cum träirea existä pentru 
mine, este cu totul diferit de chipul in care imaginile existä 
în fața mea ». La trăire este o «linie directă care merge dela 
reprezentări până la ordinea noțiunilor în care [trăirea] este 
sezisată prin gândire ». La trăire înseși amintirile au o altă 
semnificare decât atunci când ele se referă la obiectele fizice. 
Pentru a face mai clare lucrurile Dilthey dă un exemplu. 
Eu stau noaptea, spune el, întins în pat, lucrez, îngrijindu-mă 
de posibilitatea de a termina lucrările începute, reflectând ce 
este de făcut. «In această trăire este un conex structural de 
conştiinţă: o sezisare obiectivă îi formează baza, pe aceasta se 
sprijină o atitudine cu grijă pentru și ca suferință asupra fap- 
tului sezisat obiectiv, ca sträduintä de a trece dincolo de el. 
Și toate acestea există pentru mine în acest conex de structură ». 
Starea aceasta, continuă Dilthey, eu o aduc în fața con- 
ştiinţei care distinge la ea, izolează si relevă diferite momente. 
Tot ceea ce conştiinţa distinge, izolează si reliefează, este cu- 
prins în trăirea însăși si cunoștința nu face altceva decât să 
distingă, să clarifice ceea ce există mai dinainte. Interesant şi 
semnificativ însă cu acest prilej este faptul că sezisarea pe care 
conştiinţa o face despre această trăire nu se opreşte la această 
trăire, ci din contră «pe baza momentelor cuprinse într'însa » 
sezisarea mea este îndreptată spre alte trăiri, « care în decursul 
vieții erau legate cu atare momente, chiar dacă despărțite prin 
lungi spaţii de timp; eu ştiu despre lucrările mele printr’o 
examinare anterioară, cu aceasta stau în legătură într'o mare 
îndepărtare din trecut procesele in care au luat naștere aceste 
lucrări. Un alt moment mă conduce în viitor. Lucrarea în 
chestiune va mai cere încă multă muncă incalculabilă din 
partea mea, eu sunt îngrijat de ea, mă pregătesc interior pen- 
tru prestare ». Astfel sezisarea trăirii de către conștiință ne 
duce îndărăt si înainte, în trecut si în viitor, ne duce fără vo- 
inta noastră si mai ales fără abstracta voință de a şti. Dar inte- 
rese cu rădăcini în puterea afectivă a trăirii pot interveni în 

această operație. Toate faptele trecute ca si cele viitoare sunt 
transcendente trăirii, dar ele se raportează la trăire și formează 
cu aceasta un întreg. « Orice fapt trecut, fiindcă amintirea lui 
cuprinde recunoaștere, este raportat structural ca o copie la 
o trăire de odinioară. Posibilul viitor este de asemeni legat cu 
seria [de fapte sufletești] prin cercul de posibilități determi- 
nat de ea. Astfel se naște în această întâmplare intuiţia cone- 
xului psihic în timp, [conex] care alcătuește procesul vieții 
(Lebensverlauf). In acest proces al vieții fiecare trăire parti- 
culară este raportată la un întreg. Acest conex de vieatä nu este 
o sumă sau un total de momente succesive, ci o unitate consti- 
tuită de raporturile care leagă toate părțile. Pornind dela pre- 
zent străbatem îndărăt o serie de amintiri până acolo unde 
micul nostru eu neconsolidat, neformat, se pierde în amurg 
şi răsbatem înainte dela acest prezent spre posibilități care 
sunt așezate in el si iau dimensiuni vagi și îndepărtate ». Pär- 
tile fragmentare, regularitätile, raporturile, «care constitue 
intuiţia cursului vieţii » nu sunt simple abstractiuni, precipi- 
tate intelectuale artificioase; ci își au rădăcinile in vieatä, 
« sunt toate cuprinse in vieata însăși ». Și așa cum tot ceea ce 
cunoaştem noi despre trăire poartă un caracter real, la fel 
poartă un caracter real toată cunoștința despre cursul vieții. 

Träirea are loc în timp, ea este «o curgere în timp » si anume 
o curgere «în care fiecare stare, înainte de a deveni un 
obiect clar, se schimbă, deoarece clipa următoare se ridică pe 
cea anterioară, şi în care fiece moment — nesezisat încă — 
devine trecut. Apoi ea [starea] apare ca amintire, care acum 
are libertatea să se extindă». 

Dacă este just că noi prindem realitatea vieții cu multipli- 
citatea relaţiilor ei (Beziige) în trăiri, nu este mai puțin Just 
însă că trăirile au ca obiect ceva singular, ceva individual, 
adică propria vieatä a subiectului, ale cărui trăiri ele sunt. 
Trăirile sunt si rămân cunoașteri ale unicului, ele nu vor în- 
vinge limitele înguste ale obiectului lor propriu. Ceea ce ajută 
pe subiectul cunoscător să depăşească granițele în care sunt 
închise trăirile, să cunoască deci mai mult decât propriile lui 
stări individuale și să imprime totodată träirjlor personale 
pecetea de experienţă a vieţii, este înțelegerea. Acest nou mijloc 

de cunoaștere, înțelegerea, se raportă la mai mulți indivizi, 
poate sezisa comunități întregi si creaţii spirituale, lärgind 
astfel neînchipuit orizontul vieții individuale și deschizând 
«in ştiinţele spirituale drumul care duce prin comun (durch 
das Gemeinsame) la general ». Căci oamenii nu sunt izolați unii 
de alții, ci sunt uniţi între dânșii prin diferite legături de aparti- 
nere unii la alții, prin omogenitate sau înrudire; aceleași legă- 
turi şi aceeaşi omogenitate, ce le uneşte, întâlnim la toate gru- 
pele de oameni. Este deci o comunitate ce există între indivizi, 
pe de o parte, între grupele de oameni pe de altă parte, comu- 
nitate despre care ne asigură înțelegerea reciprocă. « Această 
comunitate se arată în identitatea rațiunii, a simpatiei în vieata 
afectivă, a legăturii reciproce în datorie si drept, care este în- 
sotitä de conștiința lui trebue (des Sollens) ». Această comu- 
nitate face posibilă și condiționează înțelegerea. Fără ea inte- 
legerea ar fi cu neputinţă. 

Intelegerea presupune deci actul trăirii, înțelegerea pleacă 
dela trăire, o desvoltă, o corijează și o completează; intele- 
gerea continuă trăirea. « Obscuritatea trăirii este limpezită, 
erorile ce se nasc dintr'o mai îngustă sezisare a obiectului, 
sunt îmbunătățite, trăirea însăşi este lărgită şi desăvârşită în 
înțelegerea altor persoane, după cum pe de altă parte alte 
persoane sunt înțelese cu ajutorul propriilor trăiri ». Iar când 
înțelegerea se îndreaptă asupra lumii istorice, ea « extinde tot 
mai mult sfera cunoștinței istorice prin mai intensiva utilizare 
a izvoarelor, prin pătrunderea îndărăt în trecutul până atunci 
neînțeles si în sfârşit prin înaintarea istoriei însăși, care produce 
mereu noi evenimente si lărgește astfel obiectul înțelegerii 
însăşi. Pe scurt si in alte cuvinte, trăirii i se deschide pentru 
a fi sezisată, subiectivitatea, pe când înțelegerii i se deschide 
obiectivarea vieții. 

Indivizii, comunitățile omenești și operele lor, sunt mani- 
festări, în care säläsluieste spirit. Sub aceste forme, ele con- 
stitue imperiul exterior al spiritului sau realitatea spiritului, ce 
are foarte strânse legături cu natura. Realitatea spiritului cu- 
prinde exteriorizări ale spiritului dela cele mai mici si mai 
neînsemnate până la cele mai mari şi mai grele în urmări, «dela 
expresia fugitivă până la domnia seculară a unei constituții si 

a unui cod». Si ceea ce caracterizează orice manifestare de 
vieatä în imperiul spiritului obiectiv, este legătura dintre ea și 
celelalte manifestări, este omogenitatea de structură. «Orice 
cuvânt, orice propoziție, orice gest sau formulă de politefä, 
orice operă de artă și orice faptă istorică sunt inteligibile nu- 
mai fiindcă o comunitate leagă pe cel care se exprimă în ele 
cu cel care le înțelege; individul trăieşte, gândește și lucrează 
continuu intr’o sferă de comunitate, si numai într'o atare sferă 
înțelege el». Dacă n'am fi ființe capabile de exteriorizări spi- 
rituale și dacă n'am trăi într'o lume de comunitate spirituală, 
noi n'am ști ce este manifestare si comunitate spirituală, n'am 
avea înțelegere și n'am avea ce înțelege. « Tot ceea ce este in- 
teles poartă oarecum semnul in sine de a fi cunoscut dintr’o 
atare comunitate. Trăim în această atmosferă, ce ne încon- 
joară continuu. Suntem muiati într'însa. Noi suntem pretu- 
tindeni acasă în această lume istorică si înțeleasă, înțelegem 
sensul și semnificarea despre toate acestea, noi înşine suntem 
intretesuti în aceste comunități ». 

Träirea nu este deci suficientă. Dacă am dispune numai de 
ea, constituirea omenirii ca obiect al ştiinţelor spiritului nu ar 
fi posibilă. Omenirea «se naște ca obiect al științelor spiri- 
tului... numai întru cât stări omeneşti sunt trăite, întru cât 
ele se exprimă în exteriorizări de vieatä (Lebensäusserungen) 
si intru cät aceste expresii sunt intelese ». Vieatä, expresie si 
intelegere, formeazä un conex care cuprinde «nu numai ge- 
sturile, mina si cuvintele, in care oamenii isi deschid inima, 
sau durabilele creatii spirituale, in care adäncul creatorului se 
reveleazä celui care seziseazä, sau necontenitele obiectiväri ale 
spiritului in pläsmuiri sociale, prin care apare solidaritatea 
fiintei umane si ne este continuu intuitivä si certä: si unitatea 
psihofizicä a vietii se cunoaste pe sine prin acelasi dublu raport 
intre träire si intelegere, ea se recunoaste pe sine in prezent, 
se regăsește în amintire ca un trecut ». Pe măsură însă ce omul 
își îndreaptă atenția asupra lui însuși si caută să rețină și să 
seziseze propriile lui stări, el își dă seama de limitele înguste 
în care stă închisă metoda introspectivă. El își dă încetul cu 
încetul seamă de ceea ce-l face să se cunoască pe sine, sunt ac- 
tiunile pe care le săvârşeşte, manifestările lui de vieatä care au 

prins corp, influentele pe care le-a exercitat asupra altora. Cu 
alte cuvinte, el isi dä seamä cä nu se poate cunoaste pe sine 
însuși decât pe drumul ocolit al înțelegerii. « Ceea ce am fost 
odată, cum ne-am desvoltat și cum am devenit ceea ce suntem, 
aflăm din chipul cum am lucrat, ce planuri de vieatä am con- 
ceput odinioară, cum am fost activi într'o profesiune, din vechi 
scrisori dispărute, din judecăți care înainte cu multă vreme, 
au fost exprimate asupra noastră ». Acolo unde avem a face 
cu vieata, nu putem face nimic fără ajutorul înțelegerii. In pro- 
cesul înțelegerii ajungem să sezisăm adâncurile vieții și iarăși 
noi nu ne putem cunoaște pe noi înșine si pe alții, nu ne putem 
înțelege pe noi si pe alții decât « numai întru cât transpunem 
vieata noastră trăită în orice specie de expresie a vieţii proprii 
străine ». Träire, expresie si înţelegere, alcătuesc la un loc 
procedeul care ne face posibilă existența umanității ca obiect 
spiritual. « Științele spiritului sunt astfel fundate în acest co- 
nex de vieatä, expresie si trăire. Aici abia obținem noi o notă 
cu totul clară prin care delimitarea ştiinţelor spiritului poate 
fi definitiv îndeplinită. O ştiinţă aparține numai atunci stiinte- 
lor spiritului, când obiectul ei ne devine accesibil prin atitu- 
dinea (Verhalten), care este fundatä in conexul de vieatä, ex- 
presie si intelegere. 

Intelegerea presupune träirea, cäci porneste dela träire. 
Intelegerea pătrunde în expresiile vitale ale altora tocmai 
datorită bogăției, abundenței de trăiri proprii ale spiritului 
cunoscător. Înțelegerea se raportează si ea la fenomene fizice: 
istoria, muzica, pictura, dreptul, etc., cuprind într'însele şi o 
parte din natură. Faptele istorice sunt însoțite de fenomene 
naturale, o bucată de muzică se compune din tonuri, un tablou 
are ca suport pânză și colori, dreptul se pronunță într'o sală, 
pedeapsa se execută într'o închisoare, etc. Dar de aci, nu 
urmează că obiectul înțelegerii l-ar constitui cumva fenomenele 
fizice. Chiar când se raportă la asemenea fenomene, înțelegerea 
nu are a face cu ele, ci cu sensul si semnificarea lor, sens si 
semnificare ce sunt de natură spirituală. Tocmai în această 
structură particulară a obiectului pe care-l are de sezisat inte- 
legerea, structură esențial deosebită de aceea a obiectelor 
științelor naturii, îşi are justificarea înțelegerea. Căci acest 

obiect cuprinde in sine obiectiväri ale spiritului, propunere de 
scopuri, realizări de valori, într'un cuvânt este un obiect spi- 
ritual. Intelegerea nu seziseazä si nu are menirea să seziseze 
decât spiritualul. Intre subiectul care înțelege si obiectele 
spirituale ce au să fie înțelese se stabilește un contact intim, 
un raport real, concret, viu, vital. «Ihre Zweckmăssigkeit ist 
in meiner Zwecksetzung gegründet, ihre Schönheit und Güte 
in meiner Werkgebung, ihre Verstandesmăssigkeit in meinem 
Intellekt ». Insesi reprezentärile pe care le avem noi despre 
datul extern, stau in stränsä legäturä cu procesul vietii noastre; 
noi trăim cu si în această lume de reprezentări, a căror valabili- 
tate obiectivă este garantată de schimbul continuu dintre 
trăirea si înțelegerea noastră si trăirea si înțelegerea celorlalți 
oameni. De asemeni noţiunile, judecätile universale si teoriile 
generale nu sunt, ca în ştiinţele naturii, ipoteze asupra unor 
tenomene la care ar urma să se raporteze sensatii externe, ci 
sunt niște pläsmuiri ce-și au originea în trăire şi înțelegere, ce 
descind indirect din acestea. Si cum atât în trăire cât si in 
înțelegere își exprimă influența, trăsăturile fundamentale ale 
vieții, își face auzit glasul totalitatea vieții noastre, este normal 
ca în cele mai abstracte idei și judecăţi ale științelor spiritului 
să răsune plenitudinea vieţii. Conexul lumii spirituale este un 
conex concret, real, viu, conexul naturii este abstract, produs 
de gândire, este ipotetic. Si tocmai din cauza aceasta conexurile 
spirituale sunt trăite si înțelese, ci nu gândite si explicate. 
Gândite numai și explicate sunt conexurile, construite, ale 
naturii. Aparatul notional nu poate face altceva decât să demon- 
streze obiectele spirituale. In lumea spirituală e nevoie de alte 
mijloace cognitive, şi anume de mijloace adecvate specificitätii 
ei. Căci «aici vieata sezisează vieata » si vieafa nu poate sezisa 
vieata decât prin mijlocul zZrätrii, înțelegerii si expresiei. Si în 
vreme ce, din aceste pricini, rezultatele activităţii ştiinţifice în 
domeniul naturii sunt străine de vieatä si poartă un caracter 
esoteric, din contră în domeniul spiritului activitatea stiin- 
tificä menține mereu contactul cu vieata. Activitatea științifică 
se sprijină pe experiența gândirii dobândite în vieatä, pe rezul- 
tatele experienței de vieatä. « Adäncirea în sine atinge in vieatä 
în anumite împrejurări o perfectie, îndărătul căreia rămâne 

însuși un Carlyle, si înțelegerea altora se desävärseste 
intre ele pänä la o virtuozitate, pe care nici mäcar Ranke 
n’o ajunge. In primul caz sunt mari naturi religioase ca A u- 
gustin şi Pascal, modelele eterne pentru experiența, 
care scoate din propria trăire, și în al doilea caz în înțelegerea 
altor persoane. Curtea si politica educă până la o artă, care 
priveşte în spatele oricărei aparente; un om de acțiune ca 
Bismarck, căruia prin natură îi erau prezente la fiecare scri- 
soare pe care o scria, la fiecare convorbire pe care o purta, 
scopurile lui, nu va fi ajuns în arta de a citi dincolo de expresie 
intențiile, de niciun interpret al artelor politice şi de niciun 
critic al rapoartelor istorice ». 

Din punct de vedere psihologic trăirea este despărțită de 
înțelegere si ele rămân totdeauna separate: cea dintâi se referă 
la noi, cea de a doua se raportează la altul. Dar din punct de 
vedere structural ele stau împreună, căci eu nu pot înțelege 
ceva străin decât reducând cele de înțeles la trăirile propriei 
mele persoane, după cum iarăși ceea ce trăiesc eu însumi pot 
regăsi cu ajutorul înțelegerii si la alți indivizi. Expresia supremă 
şi-o găseşte trăirea în autobiografie. Dar pentru toate ştiinţele 
spiritului « reflectarea unui om asupra lui însuși, rămâne punct 
de direcție şi de fundament ». 

Intre trăire, expresie şi înțelegere, există deci un raport struc- 
tural. Expresia îndeplinește o funcțiune esențială. In expresie 
trăirea prinde corp, dobândeşte fixitate, capătă durabilitate. 
Ea se caracterizează prin aceea că este exterioară trăirii, inde- 
pendentă de ea şi durabilă în comparație cu ea. Toate functiu- 
nile fundamentale de comportare a cunoștinței îşi găsesc con- 
cretizarea în expresie: cunoștința realității își găseşte în expresie 
mijlocul de înțelegere; sentimentul dobândește expresie în mină 
şi gest, în cuvânt şi ton; voința în norme si legi. In chipul acesta 
spiritul se obiectivează, iar obiectivările lui poartă o pecetie 
particulară: deşi creații ale lui, ele îi sunt totuşi exterioare. 
Raportul dintre expresie şi înțelegere capătă apoi în comuni- 
carea reciprocă, o extensiune imensă, neînchipuită, un fapt 
esențial menit să dea naștere comunității omeneşti. 

Ceea ce constitue expresia träirilor propriilor noastre stări 
şi a înțelegerii trăirilor străine, sunt noțiunile si judecätile: 

ceea ce träim si intelegem isi gäseste reprezentanta in notiuni 
şi judecăți. Între trăire, înțelegere si judecăți şi noțiuni, care 
sunt reprezentantele lor, domnește un raport constitutiv, un 
raport pe care se întemeiază toate științele sistematice ale spi- 
ritului. « Träitul si înțelesul sunt reprezentate în noțiuni și 
aceste noțiuni își au împlinirea lor la ceea ce este trăit și înțeles ». 
Tot ceea ce este înțeles şi trăit, își găsește expresia înaltă intr’o 
« sistematică a noţiunilor ». Tot ceea ce este sens, semnificare, 
valoare in vieata reală, nu poate fi dat decât trăirii si înțelegerii ». 
«În ceea ce trăim și înțelegem este cuprinsă orice valoare, 
orice scop al vieţii. In plenitudinea vieții pe care o induräm 
(erfahren), în bogăția vieții reale pe care o simțim adânc (durch- 
fiihlen), în trăirea până la sleire (Ausleben) a ceea ce se află 
în noi, este întemeiată conștiința despre valoarea existenței 
noastre, şi tot ceea ce se află în afara subiectului trăind (dem 
erlebenden Subjekte) capătă valoare numai întru cât este sezisat 
în înțelegerea retrăindă ca suport al unei atare lumi interne 
sau ca sediu al unor influențe asupra unor unități de vieatä 
dotate cu simtire. Astfel trăibilul şi inteligibilul (das Erlebbare 
und Verstehbare) așa cum ele alcătuesc imperiul ştiinţelor 
spiritului, se caracterizează prin aceea că în ele sunt date 
valori si, în legătură cu acestea, importanța persoanelor şi a 
evenimentelor ». Stă în natura datului științelor spirituale şi în 
cunoaşterea ce are sarcina să-l seziseze, ca aceasta să se mişte 
în două direcţii: spre individual si general totodată. « Conce- 
perea singularului, individualului, formează în ele [in științele 
spiritului] tot așa de bine un scop ultim ca si desvoltarea uni- 
formitätilor abstracte ». 

Datul cu care are a face intelegerea, nu este inert, fix, sträin, 
cum este datul științelor naturii, ci el este viu, mobil si familiar, 
Datul ştiinţelor spiritului, întregul dat, obiect al înțelegerii, este 
produs, creat, el este «deci istoric; el este înțeles, deci cu- 
prinde ceva comun în sine; e cunoscut (bekannt), fiindcă este 
înțeles şi cuprinde în sine o grupare a diversității, fiindcă însăşi 
lămurirea manifestării vieții în înțelegerea superioară se spri- 
jină pe așa ceva». Obiect al înțelegerii este tot ceea ce este 
obiect al științelor spiritului, adică tot ceea ce este exteriorizare 
şi manifestare a vieţii, tot ceea ce este spirit. Căci «spiritul 

înţelege, numai ceea ce a creat el». Dar deosebirea între natură, 
ca obiect al ştiinţelor naturii, și spirit, ca obiect al ştiinţelor 
spiritului, stă în faptul că în vreme ce natura este realitatea 
ce există independent de acțiunea și influența spiritului, spirit 
este tot ceea ce poartă pecetea acţiunii influente a omului. 
Obiectul înțelegerii este totuna cu obiectul ştiinţelor spiritului, 
adică tot ceea ce este obiectivare a spiritului. 

Intelegerea se prezintă însă sub diferite forme, — elementare 
şi superioare. In formele ei elementare o întâlnim in vieata 
practică, crescută din interesele acestei vieți. Oamenii stau in 
legături unii cu alţii, fiecare are nevoie să ştie ce intenționează 
celalalt; fiecare este silit să se înțeleagă cu celalt. Ele sunt forme 
elementare, fiindcă şi actele pe care le sezisează sunt simple 
si elementare, ca de pildă «ridicarea unui obiect, lăsarea să 
cadă a unui ciocan, tăierea lemnului cu un ferestrău », care 
« desemnează pentru noi prezența anumitor scopuri ». De ase- 
meni înșirarea literelor întrun cuvânt şi a cuvintelor intr’o 
propozitiune exprimă o asertiune, după cum o mină poate să 
exprime durere sau bucurie. E vorba i în aceste forme elemen- 
tare ale înțelegerii de sezisarea unei expresii singulare de vieatä, 
care logic poate să fie expusă printr'un raționament analogic. 
Ceea ce caracterizează aceste forme elementare ale înțelegerii 
este în deosebi faptul că la ele nu întâlnim raportarea la întregul 
conex de vieatä care este «subiectul durabil », permanent, al 
manifestărilor de vieatä. « Raportul fundamental, pe care se 
bazeazä procesul intelegerii elementare, este acela al expresiei 
fatä de ceea ce este exprimat in ea. Intelegerea elementarä nu 
este o deductie dela un efect la cauzä. Ba chiar nu trebue sä 
o concepem nici cu expresia mai prudentä ca pe un procedeu, 
care dela un efect dat merge indärät la vreun oarecare fragment 
de conex de vieatä, ce face posibil efectul». Raționamentul 
deductiv în înțeles strict logic nu se dovedește aci de nicio 
eficacitate; numai cel analogic îşi găsește intrebuintarea, fiind 
făcut posibil de « relația regulată » ce există între manifestarea 
de vicatä și ceea ce este exprimat într'însa. 

Formele superioare ale înțelegerii presupun formele ei ele- 
mentare și pleacă dela ele. Când «distanța interioară» între o 
oarecare manifestare de vieatä şi cel care vrea s'o înțeleagă este 

prea mare, atunci in conștiința acestuia iau naştere nesigu- 
rante, pe care el fireşte le vrea înlăturate. Când în rezultatul 
la care ajunge înțelegerea sunt cuprinse anumite dificultăți sau 
când între un rezultat obținut și altele mai vechi există con- 
tradictii, atunci subiectul intelegätor se simte obligat să exa- 
mineze mai în de aproape lucrurile. El caută să-și aducă aminte 
de « cazurile in care raportul normal dintre manifestarea vieţii 
şi interioritate n'a avut loc». Cazuri de această natură ni se 
întâmplă fiecăruia din noi, atunci anume când, aflându-ne în 
fața unor nechemati, nu vrem să le arătăm ce se petrece în noi, 
ce idei avem sau ce intentionäm să facem. In afară de aceasta 
este apoi faptul, de care trebue să ținem seamă, că se recurge 
uneori in vieatä la mină, la gesturi, la cuvinte, nu pentru a 
exprima ceea ce se petrece cu adevărat în conștiința omului, 
ci pentru a induce în eroare, pentru a înșela. De aci prin urmare 
nevoia de a nu ne mulțumi cu interpretarea unei singure mani- 
festări, ci de a chema în ajutor și altele și de a merge chiar până 
la întregul conex de vieatä, pentru a înlătura dificultăţile, a 
pune capăt îndoielilor, și a căpăta o lumină deplină asupra 
manifestării respective. Vieata practică însăși necesită si impune 
forme superioare de înțelegere; ea cere să cunoaștem carac- 
terele si capacitățile oamenilor cu cari venim în contact. Inte- 
legerea gesturilor, a minelor, a scopurilor în parte, este nece- 
sară, dar nu suficientă. Noi trebue să le depășim, precum 
trebue să depäsim si raționamentul analogic, care nu are efica- 
citate decât asupra acestor forme elementare de manifestare. 
Vieata socială în mijlocul căreia trăim ne silește vränd-nevränd 
să pätrundem în interioritatea oamenilor, pentru a şti dacă 
si în ce măsură ne putem baza pe ei. Astfel înțelegerea creşte 
în extensiune si în adâncime. Şi anume dela raportul dintre 
expresie şi ceea ce este exprimat, ea trece la raportul « dintre 
diversitatea manifestărilor de vieatä a unei alte persoane si 
conexul intern, ce-i stă la bază » De aci se trece apoi mai 
departe, la considerarea și a împrejurărilor schimbătoare, a 
faptelor care se abat dela linia obișnuită. Iar tot acest lucru 
are loc cu ajutorul rationamentului inductiv, ce porneşte dela 
manifestările particulare de vieatä, pentru a ajunge la întregul 
conexului de vieatä. Fundamentul si supozitia unui atare 

rafionament le constitue cunostinta (Wissen) pe care o avem 
despre vieata sufleteascä si despre raporturile pe care le are 
cu mediul in care se desfășoară si împrejurările prin care trece. 
«Limitat ca seria manifestärilor de vieatä date, nedeterminat 
cum este conexul fundamental, rezultatul lui poate pretinde 
numai caracterul probabilității » Iar după ce ne-am ridicat in 
chipul acesta la unitatea de vieatä si am inteles-o şi vrem să știm 
cum s’ar comporta ea în împrejurări nouă, raționamentul de- 
ductiv, bazat pe lumina obţinută pe cale inductivă, cu ajutorul 
căruia vrem să aflăm acest lucru, nu poate conchide la mai mult 
decât doar la așteptare sau posibilitate. « Trecerea dela un 
conex psihic, căruia însuși nu-i revine decât numai probabili- 
tate, prin adăugirea de împrejurări nouă până la modul cum 
va reacționa la ele, poate da naștere numai unei așteptări, însă 
niciunei sigurante » Gradul de certitudine al concluziei nu 
poate doar sä fie mai mare decät acela al premiselor. 

Nu trebue sä credem insä cä «toate formele superioare ale 
intelegerii se bazeazä pe raportul fundamental al influenta- 
tului față de influentant (des Erwirkcen zum Wirkenden) », 
fiindcä o bunä parte din ele se intemeiazä pe raportul dintre 
expresie şi ceea ce este exprimat (im Verhältnis von Ausdruck 
und Ausgedrückten gegründet). Lucrul acesta il putem observa 
ușor la înțelegerea creaţiilor spirituale. Aici, ceea ce urmăreşte 
să seziseze înțelegerea este raportul pe care părțile il au cu 
întregul din care fac parte si cel mai mare serviciu al înțelegerii 
stă tocmai în faptul că-și sezisează obiectele în independența 
lor și le revelează ca atare. «Se joacă o dramă. Nu numai 
spectatorul neliterar trăiește cu totul în acțiune, fără să gân- 
dească la autorul operei, dar și cel instruit literar (der litera- 
risch Gebildete) poate trăi cu totul sub vraja celor ce se în- 
tâmplă aci. Înțelegerea lui ia atunci direcția spre conexul 
acţiunii, caracterele persoanelor, spre inläntuirea momentelor, 
care determină întorsătura destinului. Ba chiar numai atunci 
va gusta el întreaga realitate a fragmentului expus din vieatä. 
Numai atunci se va petrece în el un proces al vieții și al retrăirii 
aşa cum vrea poetul să-l producă în el. Și în întregul domeniu 
al unei atari înțelegeri de creații spirituale domneşte singur 
raportul dintre expresii şi lumea spirituală exprimată în ele. 

Abia când spectatorul observă cum ceea ce el tocmai accepta 
(hinnahm) ca o bucată de realitate, s'a născut ingenios Si 
metodic în capul poetului, înțelegerea care era guvernată de 
acest raport al unei totalitäti de manifestări de vieatä față de 
ceea ce este exprimat in ele, se transformă in înțelegerea in care 
domneşte raportul dintre o creație si creatorul ei». Oricare ar 
fi însă deosebirile dintre diferitele forme superioare ale inte- 
legerii, ele au totuşi toate ceva comun: mai întâi, ele pleacă 
dela anumite manifestări date pentru a ridica pônă la treapta 
înțelegerii, cu ajutorul rationamentului inductiv, conexul unui 
întreg; apoi prin aceea că «raportul fundamental, care deter- 
mină aci trecerea dela extern la intern, este sau in primă linie 
acela dintre expresie si exprimat, sau predominant acela dela 
influențat la influent »; în sfârșit, prin aceea că procesul tuturor 
se bazează pe înțelegerea elementară, «care face oarecum 
accesibile elementele pentru reconstrucție ». 

Atitudinea pe care o ia înțelegerea în formele ei superioare 
este determinată, spune Dilthey, de sarcina ce-i incumbă, 
aceea anume «de a descoperi un conex de vieatä in dat». 
Dar acest lucru nu este posibil decât numai dacă «conexul, 
care constă în propria trăire şi este trăit (erfahren) în nenu- 
mărate cazuri, este totdeauna prezent şi disponibil cu toate 
posibilitățile ce se află în el». Această sezisare a datului care 
e să fie înţeles cu ajutorul propriului nostru conex, este numită 
de Dilthey întroiectare, transpunere (Hineinversetzen). Dacă 
e să fie înțeleasă o poezie de pildă, atunci fiecare vers al ei 
capătă, datorită conexului intern de trăire, din nou vieatä; 
adică el capătă vieatä în conștiința cititorului tocmai datorită 
factorului care i-a dat naştere în conștiința poetului. Cuvintele 
versurilor au darul, cu ajutorul formelor elementare ale inte- 
legerii, să pună în acțiune toate posibilitățile ce se află în su- 
fletul cititorului. Cititorul înțelege ceea ce exprimă cuvintele, 
spune Dilthey, nu apucând drumuri nouă, ci străbătând 
pe acelea pe care a mers in vieatä, pornind dela situații înrudite, 
bucurându-se si suferind, dorind si influențând. « Nenumärate 
drumuri stau deschise spre trecut şi spre visurile viitorului; dela 
cuvintele citite pornesc nenumărate linii ale gândurilor. In- 
tru cât poezia arată situația exterioară, acest lucru are influența 

favorabilă că vorbele poetului deşteaptă dispoziția aparti- 
nând ei. Și aici se face valabil pomenitul raport, după care 
expresiile trăirii conțin mai mult decât se află în constiinta 
poetului sau artistului și de aceea și rechiamă mai mult. Dacă 
astfel din situația problemei înțelegerii urmează prezența pro- 
priului conex sufletesc trăit, atunci aceasta se desemnează 
şi ca transpunerea noastră înşine (des eigenen Selbst) într'un 
total dat de expresii de vieatä ». 

Prin această cufundare a noastră în operă, prin această 
transpunere, realizăm cea mai înaltă operă a înțelegerii, forma 
în care este activă cu adevărat totalitatea vieții sufletești pe care 
Dilthey o numeşte retrăire (Nachbilden oder Nacherleben). 
Intelegerea în înțeles restrâns, adică privită ca act de cunoaștere 

-ce se află între trăire și retrăire, este în sine o operație inversă 
procesului real de desvoltare a vieții, merge adică dela operă 
la artist, dela creaţie la creator. Când ea ajunge însă la formele 
cele mai înalte, atunci își schimbă direcția. « O cotrăire perfectă 
este legată cu faptul că înțelegerea se mișcă în linia eveni- 
mentului însuși. Ea înaintează progresând neîncetat, cu pro- 
cesul de vieatä însuși. Astfel procesul introiectării, a transpu- 
nerii, se extinde. Retrăirea este creare în linia întâmplării. 
Astfel noi mergem înainte cu istoria timpului, insotim o în- 
tâmplare într'o țară îndepărtată sau ceea ce se petrece în su- 
fletul unui om apropiat nouă. Ea îşi atinge perfectia acolo unde 
evenimentul a trecut prin conștiința poetului, artistului sau 
istoricului si acum este fixată într'o operă şi stă permanent 
în fața noastră ». Punctul culminant al înțelegerii, retrăirea, 
este prin urmare totuna cu o creare sau mai exact spus cu o 
re-creare. Înţelegând prin plinătatea totalitätii vieţii, noi 
retrăim vieata cu valorile ei obiective, si retrăind-o, noi o 
recreăm. Când citim versurile unei poezii lirice, noi retrăim 
un conex de trăire, si anume nu pe acela real care l-a determinat 
pe poet să creeze, ci pe acela al personagiului ideal creat 
de poet. Când privim la teatru scenele ce se succed, noi retrăim 
de asemeni un conex de vieatä al personajelor care apar pe scenă. 
De asemeni când citim un roman sau opera unui istoric, noi 
retrăim acțiunile prezentate. Sau mai exact spus, succesiunea 
versurilor în poezie, a scenelor la teatru, a acțiunilor povestite, 


www.dacoromanica.ro 


TEORIA CUNOSTINTEI 73 


determină in noi retrăire. « Triumful reträirii este că in el 
fragmentele unui proces (eines Verlaufes) sunt astfel întregite, 
că noi credem că avem în fața noastră o continuitate ». 

La retrăire distingem două momente pe care ea se bazează. 
« Orice reprezentare vie a unui mediu si a unei situații externe, 
deşteaptă în noi retrăire. Si fantazia e în stare să întărească 
sau să slăbească accentuarea felurilor de comportare cuprinse 
în propriul nostru conex de vieatä, forțele, sentimentele, 
tendințele, direcţiile de idei si astfel să retrăiască (nachzu- 
bilden) orice vieatä sufletească străină. Cortina se ridică, R i- 
chard apare si un suflet induiosätor (bewegliche Seele), 
întrucât urmărește cuvintele, mina şi mișcările lui, poate 
retrăi ceva care se află în afară de orice posibilitate a vieții lui 
reale. Pădurea fantastică din «Wie es euch gefällt» ne trans- 
pune intr’o dispozitie, care ne face sä reträiascä (nachbilden) 
toate excentricitätile». Acesta este un moment. Al doilea 
moment stä in faptul cä reträirea ne face sä inträm in posesiunea 
bunurilor spirituale. Si cum anume? Cursul vieții imprimă 
fiecărui om o determinare în care se află închise și limitate 
posibilitățile lui interioare. Apoi structura sufletească a fiecă- 
ruia este totdeauna determinată pentru desvoltarea lui. Efectele 
ce rezultă din aceste două cauze se resimt atât în ceea ce pri- 
veşte dobândirea de nouă perspective cu privire la vieatä, pre- 
cum și în ceea ce priveşte direcţiile interioare ale existenței 
personale. Omul își dă seama că și unele și altele sunt foarte 
mărginite. Ei bine, înțelegerea ne ajută să ieşim din determina- 
rea impusă de vieata reală și să depäsim propria-ne structură 
sufletească, deschizându-ne vaste posibilități, luând cunoștință 
de obiecte, care, fără înțelegere, ne-ar fi rămas pururea necu- 
noscute. « Posibilitatea, de a trăi în propria-mi existență stări 
religioase, este pentru mine ca şi pentru cei mai mulți din 
oamenii de astăzi foarte mărginită. Dar în timp ce străbat 
scrisorile și scrierile lui Luther, rapoartele contemporanilor 
lui, actele convorbirilor religioase ale conciliilor ca si acelea 
ale relațiilor lui oficiale, eu trăiesc un eveniment religios de o 
atât de eruptivă putere, de o așa energie, în care e vorba de 
vieatä si de moarte, că el se află dincolo de orice posibilitate 
de trăire pentru un om din zilele noastre. Pot însă să-l retrăiesc. 

Eu mä transpun in situatie: totul stärue intr’insa la o astfel 
de evoluție extraordinară a vieții religioase afective. Văd in 
mănăstiri o tehnică a comunicării cu lumea invizibilă care 
dă sufletelor călugăreşti o direcție statornică a privirii spre 
lucrurile de dincolo: controversele teologice devin aici pro- 
bleme ale existenței interioare. Văd cum ceea ce se formează 
în mănăstiri, se răspândește prin numeroase canale — amvoane, 
spovedanii, catedre, scrieri — în lumea laică; și acum pricep 
cum conciliile si mișcările religioase au răspândit doctrina 
despre Biserica invizibilă și preoțimea universală, cum vine 
în contact cu eliberarea personalității in vieata lumească; 
cum ceea ce a fost cucerit în singurătatea chiliei, în luptele 
de vigoarea descrisă, se menține față de Biserică. A forma cre- 
ştinismul ca pe o forță, vieata însăşi în familie, profesiune, 
relațiile politice, iată o nouă forță, cu care se întâlnește spiritul 
timpului din orașe și de pretutindeni, unde se depune muncă 
superioară, în Hans Sachs, Diirer. Când Luther 
se pierde în culmea acestei mișcări, noi trăim pe baza unui 
conex care pătrunde dela universal omenesc la sfera religioasă 
şi dela ei prin determinările ei istorice până la individuali- 
tatea lui, — desvoltarea lui. Și astfel acest eveniment ne 
deschide in el [Luther] și în tovaräsii din primele timpuri 
ale Reformei, care lărgește orizontul nostru în posibilități 
de vieatä omenească, ce numai astfel ne devin accesibile ». 
Astfel în fața valorilor spirituale, omul, inläntuit de reali- 
tatea vieţii și determinat de ea, se simte, ajutat de înțelegere, 
liber si eliberat; determinat interior, el «poate să trăiască 
în imaginație multe alte existente si să guste frumuseți ale 
lumii şi regiuni ale vieții, care altfel i-ar rămânea pentru tot- 
deauna străine ». 

Dar ceea ce trebue subliniat cu putere este faptul că intele- 
gerea nu trebue concepută ca operație strict intelectuală, căci 
pe toate treptele ei, dela cele mai de jos până la cele mai înalte, 
activează nu numai intelectul, ci sufletul întreg, cu toate facul- 
tățile lui; căci în orice înțelegere este cuprins un irațional, 
aşa cum vieata însăși, a cărei expresie este şi pe care vrea să 
o seziseze, este ceva irațional; si că, prin urmare, orice incer- 
care de a o prezenta prin formulele de operații logice, trebue 

socotită cu totul zadarnică si inutilă. Certitudinea ultimă, 
pe care se sprijină retrăirea, nu poate fi înlocuită, prin nicio 
valoare cognitivă a vreunui raționament deductiv. 

Dar dacă privim mai de aproape formele superioare ale 
înțelegerii, re-crearea (Nachbilden) şi retrăirea (Nacherleben), 
ne dăm sezma că ea nu este la îndemâna oricui, ci este ceva 
rar, că se 4 sprijină pe o particulară genialitate personală ». 
Iar dacă o privim în funcția pe care o îndeplinește pentru 
ştiinţele istorice, de a sezisa «expresii de vieatä statornic 
fixate », constatăm că genialitatea personală ajunge să se trans- 
forme într'o tehnică, ce ține pasul în desvoltarea ei, cu con- 
știința istorică. Aceastä- tehnică, adică «această înțelegere 
metodică a expresiilor de vieatä statornic fixate », e cunoscută 
sub numele de interpretare. 

« Înțelegerea are totdeauna ca obiect al său un individual », 
ceva particular, ceea ce nu exclude ca în sezisarea acestui 
obiect individual să fie prinse şi legăturile lui cu întregul. 
Căci «în lumea spirituală, individul este o valoare de sine, 
ba chiar unica valoare de sine pe care o putem stabili fără 
îndoială ». EI ne preocupä pentru sine insugi, ca un intreg 
individual, iar nu numai ca un simplu caz al omenescului ge- 
neral. Ne ocupäm cu individul, nu fiindcä vieata practicä 
ne-ar sili să-l cunoaştem, ca să ştim dacă avem a face cu carac- 
tere nobile sau stricate, vulgare sau anormale, dar fiindcă 
« misterul persoanei stimulează de dragul ei la tot mai nouă 
și mai adânci încercări ale înțelegerii. Și într'o astfel de inte- 
legere se deschide imperiul indivizilor, care cuprinde oameni 
şi creațiile lor ». Dar indivizii nu pot fi intelesi decât pe baza 
celor ce au ei comun între dânșii, pe baza analogiilor si ase- 
mănărilor dintre ei. Deși deci obiectul înțelegerii este individul 
şi individualul, şi anume individualul privit ca întreg, totuşi 
individul nu poate fi înțeles decât în ansamblul omenesc din 
care face parte, individualul omenesc nu poate fi înțeles decât 
cu ajutorul generalului omenesc. 

Nu trebue să pierdem însă de loc din vedere că «în conlu- 
crarea dintre trăire, înțelegerea altor persoane, conceperea 
istorică despre comunități ca obiecte ale acțiunii istorice, în 
sfârşit ale spiritului obiectiv, se naşte cunoașterea (das Wissen) 

despre lumea spiritualä. Träirea este supozitia ultimä despre 
acestea toate... >». 

Pe trăire se sprijină în cele din urmă toate judecätile pe care 
le facem noi asupra celor trăite. Din trăire scoatem elementele 
pentru cunoașterea oricărui fapt spiritual. « Un sentiment pe 
care noi nu l-am trăit, nu-l putem regăsi în altul». « Baza 
pentru toate elementele, care apar în științele spiritului, sunt 
si rămân trăirile. Căci orice înțelegere a expresiei trăirilor străine 
are loc numai pe baza celor proprii si orice judecată, orice no- 
tiune, este creată numai pornind dela trăiri si înțelegeri ». Inte- 
meierea logică și epistemologică a științelor spiritului nu este 
posibilă decât cu ajutorul cunoașterii (Wissen) despre trăire». 

Dacă spiritul obiectiv îşi are structura lui esențial deosebită 
de structura fenomenelor fizice, pentru sezisarea căruia este 
nevoie, după cum am văzut, de alte mijloace cognitive adecvate 
structurii lui, este dela sine înțeles că si categoriile vor fi altele 
în domeniul științelor spirituale decât în acela al științelor 
naturii. Categoriile vieții spirituale sunt cu totul străine naturii 
şi ele nu se aplică vieții ca niște factori apriori din afară, ci 
aplicarea lor rezultă din însăşi esența vieții. O altă caracteristică 
a acestor categorii stă apoi în faptul că numărul lor nu este 
limitabil si că raporturile dintre ele nu pot fi puse în formă 
logică. Cu alte cuvinte, nu există un principiu după care să 
ne călăuzim, ca să le deducem, si nu există niciun număr 
determinat al lor. 

Iată categoriile cu ajutorul cărora facem predicări asupra 
vieții şi a manifestărilor ei, fără ca înşirarea lor să însemne 
epuizarea numărului lor real sau importanţa rolului lor obiectiv: 
valoare, scop, însemnătate (semnificare), temporalitate, evo- 
lutie, în legătură cu aceasta din urmă aceea de modelare (Ge- 
staltung), structură, forță, activitate și suferință, esență, schim- 
bare, părți şi întreg. Printre aceste categorii vedem şi unele 
din ele pe care le întâlnim și în determinarea fenomenelor 
fizice. E dela sine înțeles însă că în domeniul spiritului ele au 
esențial altă semnificare. Așa bunăoară categoria de desvoltare. 
Și fenomenele naturii se schimbă, evoluează, ca si cele ale 
vieții, dar evoluția vieţii este cu totul proprie. Astfel în dome- 
niul vieţii reprezentarea trecutului este cuprinsă în prezent 

datorită amintirii, iar datorită fantaziei este cuprinsă în prezent 
şi reprezentarea viitorului, cu activitățile posibile si cu scopu- 
rile de atins. « Astfel prezentul este plin de trecuturi și poartă 
în sine viitorul». Categoria de evoluție nu vrea să însemne 
în ştiinţele spiritului că este vorba de vreun scop care se rea- 
lizează, ci «desemnează numai raportul inerent vieții»; gân- 
direa scopului în categoria de evoluție ar fi un lucru ce ar 
depăși natura obiectului. La fel cu categoria de forță; ea se 
aplică şi în ştiinţele naturii, dar aplicată în acelea ale spiritului 
are altă semnificare. In științele naturii noțiunea de forță 
este o noțiune ipotetică şi este în funcțiune de aceea a cauza- 
litätii; în acelea ale spiritului ea are rolul de a exprima ceva 
trăibil şi se naşte atunci când noi ne îndreptăm asupra viito- 
rului: «în visurile despre fericirea viitoare, în jocul fantaziei 
cu posibilitățile ei, «în îndoială si teamă ». Cântărind posibi- 
litätile viitoare, ne hotărîm pentru una din ele si căutăm să o 
realizăm. « Reprezentarea scopului, care intervine acum, cu- 
prinde ceva nou care nu era încă în cercul realităților si în care 
trebue să intre acum: faptul despre care este vorba aci, este 
— absolut independent de orice teorie asupra voinței — o 
tensiune,...., îndreptare spre un punct final, apoi naşterea 
unei intenții pentru realizarea a ceva, care nu era încă în nicio 
realitate, alegerea din posibilități şi intenția pentru realizarea 
unei anumite reprezentări de scop (Zielvorstellung), alegerea 
mijloacelor pentru executarea ei și această executare însăşi. 
Intrucât conexul de vieatä îndeplinește aceasta, îl designäm 
ca forță ». 

Subiectul la care se raportează categoriile acestea și pe care 
vor să-l determine, nu este altul decât vieata omenească însăşi, 
procesul vital, trăibilul. 

Poate că nu este de prisos, ci necesar şi indispensabil, să 
aflăm, măcar sumar, ce înțelege Dilthey prin acea noţiune 
pe care am văzut-o de atâtea ori revenind în expunerea noastră 
şi care formează după el obiectul cunoștinței noologice, anume 
prin spirit obiectiv. Creată pentru prima oară de Hegel, ea 
este preluată de Dilthey, care însă îi dă un alt sens, o altă 
sferă şi un alt rost în ordinea sistematică. La Hegel această 
noțiune desemnează o treaptă de desvoltare a spiritului, şi 

anume treapta intermediarä dintre spiritul subiectiv si spiri- 
tul absolut, Hegel procedeazä in determinarea acestei no- 
tiuni abstract logic si construeste speculativ metafizic: el de- 
duce comunitätile pur rational din notiunea de vointä rationalä 
universală, Un procedeu care după Dilthey nu mai e bun 
de adoptat astăzi. Pentru a sezisa spiritul, trebue să pornim 
dela vieata reală așa cum este ea cu toate înălțimile si scobori- 
rile; trebue să analizăm datul, nu să-l construim metafizic. 
Pentru a înţelege spiritul obiectiv, «trebue să mergem îndărăt 
la conexul structural al unităților de vieatä ». Spiritul obiectiv 
nu trebue considerat ca făcând parte dintr’o construcție ideală, 
ci din contră trebue socotit ca ceva real ce se află la baza deve- 
nirii istorice, Dacă se lasă la o parte « întemeierea parțială » pe 
care o face He g el «în rațiunea universală care exprimă esența 
spiritului lumii » şi dacă se lasă la o parte și construcția ideală, 
atunci noțiunea de spirit obiectiv capătă o cu totul altă semni- 
ficare: « în el sunt cuprinse limbă, moravuri, orice fel de formă 
de vieatä, de stil al vieții tot așa de bine ca si familia, societa- 
tea burgheză, statul si dreptul ». De asemeni sunt cuprinse in 
noțiunea de spirit obiectiv şi arta, religia şi filosofia, care la 
Hegel formau spiritul absolut, căci în artă, religie si filoso- 
fie «tocmai se arată individul creator totodată ca reprezentant 
al comunității şi tocmai în puternicele lor forme se obiectivează 
spiritul şi în ele este cunoscut ». Cu alte cuvinte, spiritul obiec- 
tiv cuprinde după Dilthey, toate cele trei trepte ale spiri- 
tului la Hegel, 

In alt loc Dilthey precizează si mai bine cuprinsul si 
sfera noțiunii de spirit obiectiv. «Eu înțeleg prin el, spune 
gânditorul german, diferitele forme în care s'a obiectivat în 
lumea sensibilă comunitatea ce există între indivizi. In acest 
spirit obiectiv, trecutul este pentru noi prezent durabil și ne- 
întrerupt. Domeniul lui se întinde dela stilul vieţii, dela for- 
mele legăturilor (des Verkehrs) în raport cu scopurile pe care 
societatea si le-a făurit cu moravurile, dreptul, Statul, religia, 
arta, ştiinţele si filosofia, căci si opera geniului reprezintă o co- 
munitate de idei, de viață afectivă, de ideal, întrun anumit 
timp și mediu. Din această lume a spiritului obiectiv își pri- 
meşte hrana eul nostru începând cu prima copilărie. Ea este 

de asemeni mediul, în care se îndeplinește înțelegerea altor 
persoane și a expresiilor lor de vieatä, căci tot ceea ce este obiec- 
tivare a spiritului cuprinde in sine ceva comun lui eu si tu. 
Orice piață plantată cu pomi, orice încăpere în care sunt așe- 
zate locuri, ne este înțeleasă din cea mai fragedă copilărie, 
fiindcă punerea umană de scopuri, ordonarea, determinarea 
de valori ca ceva comun, a desemnat fiecărei piețe şi fiecărui 
obiect din cameră locul lui. Copilul creşte într'o ordine de 
moravuri ale familiei pe care el le împărtășește cu acelea ale 
altor membri și orânduirea mamei este preluată de el în legă- 
tură cu acestea. Inainte de a învăța să vorbească, el este cu to- 
tul cufundat în mediul comunităților. Și gesturile și mina, 
strigătele, cuvintele si propoziţiile învață să le înțeleagă numai 
fiindcă lui ele continuu i se prezintă ca aceleaşi și cu aceeași 
raportare la ceea ce ele înseamnă şi exprimă. Astfel se orien- 
tează individul în lumea spiritului obiectiv ». 

Spiritul obiectiv cuprinde în sine o ordine articulată. In 
el este eficace principiul individuatiei, in virtutea căruia ne 
putem scobori dela umanitate până la tipurile de indivizi cu 
cea mai mică sferă. In omenescul general si datorită lui, este 
prins individualul, iar când individualul este sezisat în toată 
plenitudinea, el este sezisat de către cea mai înaltă treaptă a 
înțelegerii, de către retrăire. In spiritul obiectiv însuși sunt 
date condițiile pentru înțelegerea lui sub toate formele ei. 

Nu este de prisos poate să subliniem acum la sfârșitul expu- 
nerii, că D ilt h e y este ferm convins că problema cunoștinței 
nu poate fi solutionatä decât numai dacă se pleacă, nu dela 
un subiect abstract, înzestrat numai cu intelect sau rațiune, ci 
dela omul întreg, cu toată varietatea forțelor lui şi cu toată 
multiplicitatea functiunilor, adică dela omul înzestrat cu vo- 
intä, sentiment şi reprezentare. El are in deslegarea problemei 
cunoștinței acelaşi punct de plecare, pe care am văzut că-l au 
şi pragmatistii: omul total, real, în carne și oase, cu impulsiile 
lui obscure si sträduintele lui efemere, cu suferințele si indoie- 
lile si cu finitatea structurii lui psihofizice, cu idealurile lui 
înalte şi cu aspirațiile nobile de a le atinge. 

Impulsul pe care Dilthey l-a dat cercetătorilor struc- 
turii ştiinţelor spiritului în Germania, a fost dintre cele mai 

puternice. Iar din problemele descoperite de el în sânul ace- 
stor ştiinţe, aceea care a trezit cel mai viu interes și a fost luată 
în cercetare de o seamă de gânditori germani de mâna întâi, 
este aceea a «înțelegerii». Un Simmel, un Troeltsch, 
un Max Weber, un Rickert, unEduard Spran- 
ger, ca să nu pomenim decât pe aceştia, au reluat-o, căutând 
s'o adâncească și să aducă lumini nouă. Nu putem expune toate 
aspectele multiple si variate ale problemei înțelegerii, așa cum 
se prezintă astăzi, prin contribuțiile acestor gânditori, căci 
ne-am întinde prea mult. Ne putem mulțumi cu expunerea 
teoriei lui Dilthey, o teorie care nu poate fi socotită nu- 
mai ca revelatoare de lucruri nouă, ci în același timp și ca tipică. 


Dar gânditorul care ne-a dat o teorie desvoltatä a intuitiei 
şi a căutat să deosebească principial de inteligență acest mijloc 
de cunoaștere, trezind în același timp un mare interes si o deo- 
sebită admirație pentru modul cum își susține ideile, este H. 
Bergson. Acest gânditor, care este totodată si unul din 
cei mai mari stiliști, determină noțiunea de intuiție întrun 
chip cu totul original. Inteligența si intuiţia sunt după el două 
mijloace de cunoaștere, ce se deosebesc unul de altul, atât 
prin structura lor, cât și prin obiectul pe care vor să-l seziseze. 

Ce este inteligența si ce urmăreşte ea? Inteligența nu este 
după Bergson un mijloc de cunoaștere pură, ci un mijloc 
pus în serviciul acțiunii. Dacă, eliberaţi de orice orgoliu, arun- 
căm o privire asupra desvoltării istorice şi preistorice a speciei 
umane, faptele ne îndeamnă să caracterizăm definitoriu pe om, 
nu ca Homo sapiens, ci ca Homo faber. Căci «inteligenta, exa- 
minată în ceea ce pare să fie demersul ei original, este facultatea 
de a fabrica obiecte artificiale, în particular instrumente de a face 
instrumente si de a le varia indefinit fabricaţia ». Fireşte si ani- 
malele inteligente se servesc de instrumente. Dar aceste ani- 
male se servesc de instrumente care fac parte integrantă din 
corpul lor și pentru intrebuintarea acestor instrumente, ele 
sunt deservite de instincte. Instinctul nu-și fabrică singur in- 
strumentul de care se servește, ci îl găseşte gata făcut de na- 
tură, apropriat scopului precis pentru care a fost creat. « Acest 
instrument care se fabrică si se repară singur, care prezintă, 

ca toate operele naturii, o complexitate de amănunt infinită 
şi o simplicitate de funcționare minunată, face imediat, la 
momentul voit, fără dificultate, cu o perfectie adesea admira- 
bilă, ceea ce este chemat să facă». El posedă «o strcutură 
aproape invariabilă », iar când se modifică, nu se modifică de- 
cât fiindcă se modifică specia însăși. Dimpotrivă, instrumentul 
fabricat, oricât de bine ar fi fabricat, este totdeauna imperfect 
si stă cu mult îndărătul celui natural. Pentru obținerea lui, 
este totdeauna nevoie de efort, iar când se mänueste, se mâ- 
nueste aproape totdeauna penibil. Dacă în multe privințe in- 
strumentul artificial se dovedeşte inferior celui natural, el pre- 
zintă totuși față de acesta si o serie de avantaje. Fiind o pre- 
lungire a organelor naturale și chemând pe ființa care l-a pro- 
dus să exercite o nouă funcțiune, el îi îmbogățește organizarea. 
Inteligența cu instrumentele ei artificiale nu închide animalului 
cercul de acțiune, cum face acest lucru instinctul, ci din contră 
i-l lărgește tot mai mult, căci din fiecare nevoie satisfăcută ea 
îi creează alte nevoi, pe care de asemeni caută să le satisfacă. 
Instinctul care, ajuns la deplina lui desvoltare, « este o facultate 
de a utiliza şi chiar de a construi instrumente organizate » şi in- 
teligenta care, ajunsă la capătul desvoltării ei, «este facultatea 
de a fabrica şi de a întrebuința instrumente inorganizate », sunt 
două căi pe care le parcurge vieata și între care mereu trebue 
să aleagă, pentru a acționa asupra materiei brute. Instinctul 
cu instrumentele lui organizate este calea de acţionare imediată, 
iar inteligenţa cu instrumentele ei fabricate, este calea mediată. 
Instinctul si inteligența sunt două facultăți egal de necesare, 
de care se serveşte vieata, reprezentând 4 două soluții diver- 
gente, deopotrivă de elegante, ale uneia şi aceleiaşi probleme ». 
Instinctul implică şi el adesea cunoștință, cunoștință înnăscută, 
dar se deosebește si în această privință de inteligență. Căci în 
vreme ce inteligența se îndreaptă si vrea să seziseze raporturi, 
instinctul are ca obiectiv de cunoaştere înnăscută, lucruri; în 
vreme ce inteligența «in ceea ce are ea inäscut » se îndreaptă 
asupra formelor şi este o cunoaştere de forme, instinctul se 
îndreaptă direct asupra obiectelor si este o cunoaștere de ma- 
terie. Cunoaşterea instinctivă, «atinge imediat, în materiali- 
tatea lor însăși, obiecte determinate. Ea spune: (iată ce este ». 


6 A. R. — Studii şi Cercetări LVII. 

Cunoasterea inteligentä din contra «nu atinge niciun obiect 
in particular: ea nu este decät o putere naturalä de a raporta 
un obiect la un obiect, sau o parte la o parte, sau un aspect la 
un aspect, in sfärsit de a trage concluzii cänd se posedä premise 
si de a merge dela ceea ce s’a invätat la ceea ce se ignorä. Ea 
nu mai zice: «aceasta este »; ea spune că dacă condiţiile sunt 
cutare, cutare va fi si conditionatul ». Intru cât este cunoaștere 
înnăscută, instinctul «este cunoaşterea inäscutä a unui lucru», 
Inteligența este facultatea de cunoaștere a relațiilor dintre 
lucruri. Pusă într'o anumită situație, ea are sarcina de a găsi 
mijloacele ca să se descurce si a ieși avantajos dintr’insa. « Ceea 
ce va avea deci înnăscut, este tendința de a stabili raporturi sı 
această tendință cuprir de cunoaşterea naturală a anumitor re- 
latii foarte generale, adevărată materie pe care activitatea pro- 
prie fiecărei inteligente o va tăia în relații mai particulare, 
Acolo unde activitatea este orientată spre fabricare, cunoa- 
şterea se îndreaptă deci în mod necesar asupra raporturilor ». 
Cunoașterea inteligentă este o cunoaștere formală, cea instinc- 
tivă este o cunoaștere materială. Si tocmai fiindcă este formală, 
cunoașterea inteligentă prezintă față de cea instinctivă «un 
avantzj incalculabil ». Căci «o formă tocmai pentrucä este 
vidă, poate fi umplută rând pe rând după voie, de un număr 
indefinit de lucruri, chiar de acelea care nu servesc la nimic ». 
Așa se explică de ce inteligența, deși apărută din nevoi utili- 
tare şi pentru satisfacerea acestor nevoi, depășește cu toate 
acestea ceea ce este practic util. 

Este după Bergson o eroare dintre cele mai mari de a 
concepe si a determina inteligența ca pe «o facultate destinată 
speculatiei pure ». Inteligența este în strânsă legătură cu ac- 
tiunea si nu poate fi explicată si înțeleasă decât din necesită- 
tile acțiunii. Inteligența nu este căzută din cer cu formele ei 
predeterminate odată pentru totdeauna, indiferent de dome- 
niile în care va fi aplicată și independent de necesitățile ac- 
tiunii. Inteligența este în funcție de acțiune. « Puneti acțiunea, 
spune Bergson, si forma însăși a inteligenței se deduce 
din ea ». Inteligența este prin esență destinată acțiunii. Iar ser- 
viciile pe care le aduce acțiunii sunt acelea de a fabrica instru- 
mente artificiale — un lucru cu urmări hotäritoare pentru 

soarta ei. Căci a fabrica, înseamnă a lucra asupra materiei 
brute; a lucra asupra materiei brute chiar când se lucrează 
cu materiale organizate; fiindcă materialele organizate sunt 
tratate ca si când ar fi lipsite de vieatä, inerte, moarte. Tot 
«ceea ce este fluid în real», tot «ceea ce este vital în viu», îi 
scapă imediat și pentru totdeauna. «Inteligența nu se simte 
bine, ea nu este în totul la ea acasă, decât când operează asupra 
materiei brute, în particular asupra solidelor ». Obiectul pre- 
ferat al inteligenței, asupra căruia ea operează cu eficacitate, 
este solidul inorganizat. « Inteligența noastră, aşa cum iese ea 
din mânile naturii, are ca obiect principal solidul inorganizat ». 
Solidul inorganizat, materia brută este, după cum știm, întinsă. 
Fiecare obiect.material este exterior altui obiect material, 
fiecare parte a unui obiect material este exterioară celorlalte 
părți ale lui. Din motive de utilitate, pentru a putea fi mai 
bine şi mai uşor manipulate, inteligența noastră consideră 
obiectele ca divizibile în părți, «arbitrar decupate » și fiecare 
parte divizibilă de asemeni. Dar tot inteligența noastră consi- 
deră necesar, pentru a putea acționa mai bine în prezent asu- 
pra lor, pentru a le putea mai bine manipula actual, de a privi 
obiectele ca fiind «provizoriu definitive şi de a le trata ca tot 
atâtea unități >. Discontinuul ales de inteligența noastră si 
creat de ea, care atrage atenția noastră si după care se orien- 
tează acțiunea noastră, este acum considerat ca efectiv real, 
iar continuitatea întinderii ca neavând decât o simplă valoare 
negativă. « Inteligența, spune Bergson, nu-și reprezintă 
clar decât discontinuul ». 

Când e vorba de mișcare, « inteligenta nu reține din ea 
decât o serie de poziţii: un punct întâi atins, pe urmă altul, 
pe urmă încă un altul». Iar dacă se obiectează că între aceste 
puncte se petrece ceva, inteligența adaugă numaidecât alte 
poziții şi altele încă, si tot așa fără sfârşit. « Dela transiție ea 
îşi întoarce privirea. Dacă noi insistăm, ea se invoieste pentru ca 
mobilitatea gonită în intervale din ce în ce mai strâmte, pe 
măsură ce se mărește numărul pozițiilor considerate, să se dea 
îndărăt, să se îndepărteze, să dispară în infinitul mic. Nimic 
mai natural dacă inteligența este destinată mai ales să prepare 
şi să lumineze acțiunea noastră asupra lucrurilor. Acțiunea 

nu se exercită comod decât asupra punctelor fixe: fixitatea este 
deci ceea ce caută inteligența noastră, ea se întreabă unde este 
mobilul, unde va fi mobilul, unde trece mobilul. Chiar dacă 
ea notează momentul trecerii, chiar dacă ea pare să se intereseze 
atunci de durată, ea se mărgineşte prin aceasta să constate 
simultaneitatea celor două sosiri virtuale: sosirea mobilului pe 
care ea îl consideră și sosirea unui alt mobil al cărui mers este 
socotit a fi acela al timpului. Dar totdeauna ea vrea să aibă 
de a face cu imobilitäti reale sau posibile ». Mobilitatea pe care 
o sezisează inteligența nu mai este mobilitate, mobilitatea 
prinsă de inteligență este numai cu numele mobilitate. In 
realitate mobilitatea inteligenței este numai o juxtapunere de 
poziții, un precipitat abstract, spațial, al mișcării reale, o con- 
structie artificială. Din această reprezentare intelectuală a mis- 
cării şi a schimbării, s'au născut acele probleme «eterne», 
false probleme, cu deslegarea cărora s'au frământat gânditori 
antici şi moderni începând cu Zenon. Tot aci își are geneza 
acea metafizică, a cărei preocupare era investigarea realității 
lucrurilor deasupra timpului, dincolo de ceea ce se mișcă si 
de ceea ce se schimbă, în afară, prin urmare, de ceea ce percep 
simțurile şi conştiinţa noastră». O metafizică ce nu putea 
duce decât la «un aranjament mai mult sau mai puțin artifi- 
cial de concepte », la «o construcție ipotetică ». Pretinzând că 
depăşeşte experienţa şi că prinde fondul adânc al realității, 
«ea nu făcea în realitate decât să substitue experienței mobile 
şi pline, susceptibile de o aprofundare crescândă, bogată prin 
aceasta de revelații, un extras fixat, secat, vidat, un sistem de 
idei generale abstracte, scoase din această experiență -însăși 
sau mai curând din păturile ei cele mai artificiale. Aceasta este 
totuna ca şi când ai vrea să disertezi asupra învelișului de unde 
se va desprinde fluturele și a pretinde că fluturele sburător, 
schimbător, trăind, își găseşte rațiunea de a fi și desăvârșirea 
lui in imutabilitatea peliculei. Să detasäm din contră învelișul. 
Să desteptäm crisalida. Să restituim mișcării mobilitatea, 
schimbării fluiditatea, timpului durata. Cine ştie dacă « marile 
probleme » insolubile nu vor rămânea pe peliculă? Ele nu ar 
privi nici mișcarea, nici schimbarea, nici timpul, ci numai 
învelișul conceptual pe care-l luăm în mod fals drept ele 

sau drept echivalentul lor. Metafizica va deveni atunci expe- 
rienta insäsi. Durata se va revela asa cum e ea, creatie con- 
tinuă, neîntreruptă täsnire de noutate». Inteligența nu se 
märgineste insä sä efectueze arbitrar din punct de vedere spe- 
culativ, decupäri in materia brută, discontinuități in conținutul 
întinderii, ci merge mai departe: ea transformă obiectele, care 
în realitate sunt mobile, în niște obiecte imobile. Căci din 
punctul de vedere al acțiunii, punct de vedere în serviciul 
căreia stă credincioasă inteligența, este util să se ştie unde se 
află la un moment dat mcbilul și unde se va afla la un alt 
moment dat. Ceea ce interesează nu este mișcarea mobilului, 
progresul pe care mobilul îl face dela un punct la altul al traiec- 
toriei lui, ci punctele de plecare şi de sosire, stațiunile prin care 
trece mobilul, pozițiile imobile ale mobilului. «In acțiunile pe 
care le indeplinim, si care sunt mișcări sistematizate, noi ne 
fixăm spiritul asupra scopului și semnificării mişcării, asupra 
planului de ansamblu, într'un cuvânt asupra planului de exe- 
cutare imobilă. Ceea ce este mobil (mouvant) în acţiune, nu 
ne interesează decât în măsura în care totul (tout) ar putea fi 
înaintat, întârziat sau împiedecat de cutare si cutare incident 
survenit pe drum. Dela mobilitatea însăși, inteligența noastră 
îşi întoarce privirea, pentrucă nu are niciun interes să se ocupe 
de ea ». Fiind pusă în slujba acțiunii, ea se interesează de ceea ce 
interesează acțiunea; adică nu de mișcarea obiectelor mobile, 
ci de pozițiile lor imobile. Imobilitatea constitue pentru inteli- 
gentä atât punctul ei de plecare cât și realitatea ultimă. Ea nu 
este eficace si fructuoasă, decât în imobil. « Dela imobilitate 
pleacă ea totdeauna, ca şi când aceasta ar fi realitatea şi ele- 
mentul »; iar «când vrea să reprezinte mișcarea, ea o recon- 
strueste cu imobilitäti pe care le juxtapune ». Dacă menirea ei 
n’ar fi una practică, ci una teoretică, speculativă, dacă ea n’ar 
avea sarcina să satisfacă nevoile acțiunii, ci ar avea obligația 
şi chemarea să dea cunoștințe pure, ea ar proceda exact invers, 
adică «s’ar instala în mișcare, căci mișcarea este fără îndoială 
realitatea însăși, pe când imobilitatea nu este niciodată decât 
aparentă sau relativă » şi ar veni astfel în contact direct cu 
natura intimă a existenței. Felul însă cum procedează și rezul- 
tatele pe care le obține, sunt pe deplin justificate de destinația ei. 

«Cänd ea substitue miscärii imobilitätii juxtapune, ea nu pre- 
tinde sä reconstitue miscarea asa cum este; ea o inlocueste pur 
şi simplu printr'un echivalent practic »; o inlocueste, tocmai 
pentru a putea acționa asupra mișcării reale. De aceea, așa cum 
inteligența nu-şi reprezintă clar decât discontinuul, tot așa ea 
nu-şi reprezintă clar decât mobilitatea ». 

Pentru a reda si mai viu natura inteligenței si a cunoaşterii ei, 
Bergson face comparatia următoare, foarte elocventă. Să 
presupunem că e să se transpună pe ecran defilarea unui regi- 
ment. Cum procedează cinematografistul, pentru a reproduce 
această scenă insufletitä? El reușește s’o reproducă cu ajutorul 
unor fotografii, care fiecare în parte, reprezintă regimentul 
într'o atitudine imobilă. Dacă avem la dispoziție numai foto- 
grafiile si le-am privi numai pe ele singure, oricât le-am privi, 
noi nu le-am vedea animându-se: cu imobilitatea, chiar indefinit 
juxtapusă la ea însăși, nu vom face niciodată mișcare ». Ima- 
ginile fotografice nu se animează decât datorită mișcării reale 
ce se află în aparat. « Pentrucă banda cinematografică se desfă- 
soarä, făcând ca rând pe rând diversele fotografii ale scenei 
să se continue unele pe altele, de aceea fiecare actor al acestei 
scene își redobändeste mobilitatea: el insirä toate atitudinile 
succesive pe mișcarea invizibilă a bandei cinematografice ». 
Mișcarea aparentă de pe ecran este determinată de mișcarea 
reală din aparat. In ce constă procedeul la care a recurs cine- 
matografiatul cu acest prilej? «In a extrage din toate mișcările 
proprii tuturor figurilor o mișcare impersonală, abstractă și 
simplă, mişcarea în general pentru a spune astfel, a o pune în 
aparat şi a reconstitui individualitatea fiecărei mişcări parti- 
culare prin compunerea acestei mișcări anonime cu atitudinile 
personale ». Avem deci aci a face cu un artificiu. De un arti- 
ficiu asemănător se foloseşte si inteligenţa în actele ei de cu- 
noaştere. Căci şi inteligența, în loc să se transpună în inima 
lucrurilor şi să seziseze devenirea pură, stă în afară de ele și 
vrea să le reconstitue în același chip ca și cinematograful ». 
« Noi luăm vederi quasi-instantanee asupra realității care trece 
şi, cum ele sunt caracteristice despre această realitate, ne este 
suficient să le înşirăm de-a-lungul unei deveniri abstracte, uni- 
forme, invizibile, situată în fundul aparatului cunoștinței, 

pentru a imita ceea ce este caracteristic in aceastä devenire 
insäsi. Perceptie, intelectie, limbaj, procedeazä in general 
astfel ». Cunoașterea intelectuală nu este altceva decât «o specie 
de cinematograf interior». Bergson o caracterizează în 
termenii următori: « mecanismul cunoaşterii noastre uzuale este 
de natură cinematografică ». Este o operaţie asupra caracterului 
practic al căreia nu încape după Bergson nicio îndoială. 
Tot ceea ce facem noi, stă în legătură cu realitatea, vizează 
realitatea. Corpul nostru nu stă izolat, ci în raporturi cu alte 
corpuri; între corpul nostru si celelalte corpuri mereu au loc 
schimbări de poziție. «Fiecare din actele noastre vizează o 
anumită insertiune a voinței noastre în realitate. Intre corpul 
nostru si celelalte corpuri, este o orânduire comparabilă aceleia 
a bucätilor de sticlă care compun o figură caleidoscopicä. 
Activitatea noastră merge dela o orânduire la o reorânduire, 
imprimând caleidoscopului de fiecare dată, fără îndoială, o nouă 
sguduitură, dar neinteresându-se de sguduitură si nevăzând 
decât noua figură. Cunoașterea pe care și-o dă despre operația 
naturii, trebue deci să fie exact simetrică interesului pe care-l 
are față de propria-i operaţie ». De aceea Bergson spune: 
« caracterul cinematografic al cunoaşterii lucrurilor fine de carac- 
terul caleidoscopic al adaptării noastre la ele». Nu există o 
cunoaștere mai potrivită acțiunii decât cea cinematografică. 
Această cunoaştere este singura practică; ea este făcută în 
vederea utilității practice. « Discontinuă este acțiunea, ca orice 
pulsatie a vieții; discontinuă va fi deci cunoștința. Mecanismul 
facultății de cunoaştere a fost deci construit pe acest plan ». 
Cunoașterea este discontinuă și ritmică, fiindcă acțiunea însăşi, 
pe care ea are menirea s'o slujească, este discontinuă și ritmică. 

Nu trebue să ne mire de loc faptul că inteligența se simte 
așa de bine în sânul materiei inerte. « Dar, preocupată înainte 
de toate de necesitatile acțiunii, inteligența, ca si simțurile, 
se mărginește să ia din când în când, asupra devenirei materiei, 
vederi instantanee si, prin aceasta însăși, imobile. Cunostinta, 
orientându-se după inteligență, privește din vieata interioară 
ceea ce este făcut, și n'o simte decât confuz făcându-se. 
Astfel se desprind din durată momentele care ne interesează 
şi pe care noi le-am cules de-a-lungul parcursului ei. Noi nu 

le retinem decät pe ele. Siavem dreptate s’o facem, atät timp cät 
actiunea este singurä in cauzä. Dar cänd, speculänd asupra 
realului, il privim asa cum interesul nostru practic ne-ar cere 
să-l privim, devenim incapabili să vedem evoluția adevărată, 
devenirea radicală. Noi nu descoperim din devenire decât stări, 
din durată decât momente, și chiar când vorbim de durată 
si de devenire, e altceva ce gândim». « Inteligența noastră este 
prelungirea simţurilor noastre. Inainte de a specula, trebue să 
trăim si vieata cere ca noi să tragem foloase dela materie, fie 
cu organele noastre, care sunt instrumente naturale, fie cu 
instrumentele propriu zise, cari sunt organe artificiale. Cu 
mult înainte de a fi fost o filosofie şi o știință, rolul inteligenței 
era de a fabrica instrumente si de a cäläuzi acțiunea corpului 
nostru, asupra corpurilor înconjurătoare ». Ştiinţa exactă, pozi- 
tivă, cu metodele ei eficace, nu face altceva după Bergson, 
decât să continue în același sens opera inteligenței: ea nu-i 
schimbă direcția, ci i-o precizează si i-o aprofundează. Căci 
ştiinţa nu urmărește altceva decât să ne pună în situația de a 
stăpâni materia. Chiar când speculează, ea se preocupă şi atunci 
de a acționa, valoarea teoriilor ştiinţifice mäsurändu-se tot- 
deauna după soliditatea prizei pe care ele ne-o dau asupra 
realității ». Nu putem înțelege, nu ne putem da seama de natura 
inteligenței si nici de desvoltarea științei, dacă nu avem în vedere 
raporturile ce există între ele si materia inertă, dacă nu luăm 
în considerare solidaritatea dintre ele. « E imposibil să se con- 
sidere mecanismul inteligenței noastre si de asemeni progresul 
ştiinţei noastre, fără a ajunge la concluzia că între inteligență 
şi materie există efectiv simetrie, concordanță, corespondență. 
Pe de o parte materia se rezolvă din ce în ce mai mult, în ochii 
savantului, în relații matematice, și pe de altă parte facultățile 
esențiale ale inteligenței noastre nu funcționează cu o precizie 
absolută decât când ele se aplică geometriei ». 

«Ce este în adevăr inteligența? », se întreabă Bergson 
în altă parte. Și el răspunde: «Modul omenesc de a gândi. 
Ea ne-a fost dată ca albinei instinctul, pentru a dirija acțiunea 
noastră. Natura destinându-ne să utilizăm si să gtäpänim ma- 
teria, inteligența nu evoluează cu facilitate decât în spațiu si 
nu se simte mai bine decât în inorganizat. Originar, ea tinde 

la fabricatie; ea se manifestä printr’o activitate care preludeazä 
artei mecanice si printr'un limbaj care anunță stiinta, — tot 
restul mentalitätii primitive fiind credință și tradiție. Desvol- 
tarea normală a inteligenței se efectuează deci în direcția 
ştiinţei si a tehnicitätii. O mecanică încă grosieră suscită o 
matematică încă imprecisă: aceasta, devenită științifică și făcând 
atunci să se nască celelalte științe în jurul ei, perfectioneazä 
indefinit arta mecanică. Știință și artă ne introduc astfel în 
intimitatea unei materii pe care una o gândește și pe care 
cealaltă o manipulează ». « Mai precis, inteligența este, înainte 
de toate, facultatea de a raporta un punct al spațiului la un alt 
punct al spațiului, un obiect material la un obiect material; 
ea se aplică la toate lucrurile, dar rămânând înafară de ele, 
si ea nu descopere niciodată despre o cauză adâncă decât difu- 
ziunea ei în efecte juxtapuse ». 

Inteligența şi-a descoperit mijloacele, instrumentele si me- 
toda, pentru a deslega problemele ce-i incumbă. Ea posedă 
un limbaj, în acest sistem de semne «care i-a permis să-şi 
întindă câmpul de operaţii» foarte mult, ceea ce-i trebuia 
pentru a domina materia brută. Cuvintele nu exprimă și nu 
designează, nu sunt făcute să exprime și să designeze decât 
lucruri, nimic altceva decât lucruri. Fiindcă ele sunt însă 
mobile, fiindcă nu sunt fixate de anumite lucruri, ci se mișcă 
dela un loc la altul, inteligența se simte indreptätitä să creadă 
că cuvintele pot să exprime nu numai inorganicul, ci si orga- 
nicul. Operând asupra organicului, inteligența nu se poate 
elibera de deprinderile pe care le-a contractat în comerțul ei 
cu inorganicul, pentru care ea este născută și făcută: ea aplică 
organicului formele care nu au altă chemare si altă răspundere 
decât pe acelea de a designa materia brută, inorganizată, uitând 
că intrebuintänd cuvinte pentru a designa organicul, ea îl 
«convertește » pe acesta în lucru, îl transformă in inorganic. 
Inteligența nu posedă alte forme în afară de acelea adecvate 
materiei brute. Și numai când întrebuințează aceste forme, 
ea se simte cu adevărat satisfăcută, pretinzând că numai pe 
această cale ea ajunge la claritate şi distincţie. 

Chiar când este vorba să se gândească pe ea însăși clar si 
distinct, inteligența nu se poate sezisa decât tot sub forma 

prin care gândeşte solidele, adică prin forma discontinuități. 
« Conceptele sunt în adevăr exterioare unele altora, ca si obiec- 
tele în spațiu. Şi ele au aceeași stabilitate ca si obiectele, după 
modelul cărora au fost create. Ele constitue, reunite, o « lume 
inteligibilă », care seamănă prin caracterele ei esențiale cu lumea 
solidelor, dar ale cărei elemente sunt mai ușoare, mai diafane, 
mai facile de mânuit pentru inteligență decât imaginea pură 
și simplă a lucrurilor concrete; ele nu mai sunt într'adevăr 
percepția însăși a lucrurilor, ci reprezentarea actului prin care 
inteligența se fixează asupra lor. Ele nu mai sunt deci imagini, 
ci simboale ». Imaginile sunt icoane fidele ale concretului viu 
şi în mișcare, simboalele sunt echivalente logice ale solidului 
inert si fără vieatä. Logica are ca obiect simboale si regulele 
pentru intrebuintarea simboalelor. « Logica noastră este an- 
samblul regulelor ce trebue urmate în manipularea simboa- 
lelor. Cum aceste simboale derivă din considerarea solidelor, 
cum regulele compunerii acestor simboale între ele nu fac 
decât să traducă raporturile cele mai generale între solide, 
logica noastră triumfă în știința care ia soliditatea corpurilor 
drept obiect, adică în geometrie ». Intre logică și geometrie 
este o strânsă legătură, determinându-se genetic reciproc. 
« Logica si geometria se nasc reciproc una pe alta... Logica 
naturală a ieşit din extinderea unei anumite geometrii naturale, 
sugerată de proprietățile generale și imediat descoperite ale 
solidelor. Din această logică naturală a ieșit, la rândul ei, 
geometria științifică, care extinde indefinit cunoaşterea pro- 
prietätilor exterioare ale solidelor. Geometrie si logică sunt 
riguros aplicabile materiei ». Nicăieri nu se simt ele mai bine, 
nicăieri nu obțin rezultate si nu progresează ca în domeniul 
solidelor. Logică si geometrie merg mână în mână, se desvoltă 
împreună, au același obiect: solidul inorganizat. 

Inteligența, produs ea însăşi al vieţii, are sarcina încredin- 
tatä de vieata însăși, de a «converti » materia inorganicä într'un 
organ imens, care să prelungească organele materiei vii. Având 
de-a face, prin destintia ei, cu materia inertă, inteligenţa ajunge 
să fie fascinată de aceasta. «Ea este vieata privind în afară, 
exteriorizându-se prin raport cu ea însăşi, adoptând în principiu, 
pentru a le dirigui în fapt, demersurile naturii inorganizate. 

De aci uimirea ei cänd se intoarce cätre viu si se gäseste in fata 
organizatiei ». Ea este incapabilä «sä gändeascä continuitatea 
adevărată, mobilitatea reală, compenetratia reciprocă si, pentru 
a spune totul, această evoluție creatoare care este vieata ». 
Ceea ce este mobilitate pură, evoluție în strictul înțeles al 
cuvântului, depășește principial orice puteri ale inteligenței. 
Ea este incapabilă să gândească devenirea, ea nu poate sezisa 
nimic din « ceea ce este nou în fiecare moment al unei istorii ». 
Pentru ea nu există imprevizibil, nu există creație. «Ea nu ad- 
mite imprevizibilul. Ea respinge orice creație. Că antecedente 
determinate aduc un consecvent determinat, calculabil în funcție 
de ele, iată ceea ce satisface inteligența noastră. Că un scop 
determinat suscită mijloace determinate pentru a-l atinge, 
noi iarăşi înțelegem. In ambele cazuri avem a face cu cunoscut 
care se compune din cunoscut si, la urma urmei, cu vechiu 
(ancien) care se repetă. Inteligența noastră este aci la largul ei. 
Şi oricare i-ar fi obiectul, ea va atrage, va separa, va elimina 
așa fel ca să substitue obiectului însuși, dacă trebue, un echi- 
valent aproximativ în care lucrurile se vor petrece în acest fel. 
Dar că fiecare clipă este un aport, că nou täsneste fără încetare, 
că o formă se naşte despre care se va spune fără îndoială, odată 
produsă, că ea este un efect determinat de causele lui, unice 
în genul lor, fac parte din efect, au luat corp în același timp 
cu el, si sunt determinate de el atât cât ele îl determină; e aci 
ceva pe care noi îl putem ghici prin simpatie înafară de noi, 
dar nu-l putem exprima în termeni de intelect pur, nici gândi, 
în strictul înțeles al cuvântului ». Invenția este punctul de 
plecare al industriei însăşi, industrie în care inteligența este 
așa de capabilă și eficace, şi cu toate acestea inteligența «nu 
reuşeşte s’o seziseze în zzbucnirea (jaillissement) ei, adică in 
ceea ce are ea indivizibil, nici in genialitatea ei, adică în ceea 
ce are ea creator ». A o explica nu înseamnă a o sezisa în ceea 
ce are ea cu adevărat propriu ș şi particular, în ceea ce constitue 
natura ei originară şi originală. Căci «a o explica, constă în- 
totdeauna în a o reduce, pe ea care-i imprevizibilă si nouă, 
în elemente cunoscute sau vechi, orânduite într'o ordine 
deosebită ». Atât în fața noutätii complete cât si în fața deve- 
nirii radicale, atât în fața creației cât si în fața schimbării pure, 

inteligența este oarbă şi rămâne mută. Și cum noutate completă 
şi devenire radicală, creație si schimbare pură, sunt caractere 
esenţiale ale vieţii, aceasta înseamnă că inteligenţa este cu totul 
inaptă să cunoască vieata. « Inteligența este caracterizată printr'o 
incomprehensiune naturală a vieții ». 

Cu totul altfel se prezintă instinctul. El stă în strânsă legă- 
tură cu vieata, pe care o servește in tedintele ei fundamentale. 
«In vreme ce inteligenta trateazä toate lucrurile mecanic, 
instinctul procedeazä, dacä se poate vorbi astfel, organic. 
Dacă constiinta care dormiteazä in el s'ar destepta, dacă s'ar 
interioriza in cunostintä in loc de a se exterioriza in actiune, 
dacă noi am ști să-l întrebăm și dacă el ar putea răspunde, 
el ne-ar destăinui tainele cele mai intime ale vieţii. Căci el nu 
face decât să continue munca prin care vieata organizează 
materia, pänä la un astfel de punct, cä noi nu am putea spune, 
dupä cum s’a arätat adesea, unde sfärgeste organizatia si urde 
începe instinctul ». Tendinţă fundamentală a vieții, divergentă 
de aceea a inteligentii, instinctul nu poate fi absorbit sau 
tutelat de inteligență. « Instinct şi inteligență sunt două des- 
voltări divergente ale unui aceluiaşi principiu, care intr’un 
caz rămâne interior lui însuși, în alt caz se exteriorizează și se 
absoarbe în utilitatea materiei brute; această divergență con- - 
tinuă dovedește o incompatibilitate radicală și imposibilitatea 
pentru inteligență de a resorbi instinctul ». O divergență pro- 
fundă, mai mare decât care nu poate fi alta: instinctul este 
îndreptat asupra vieţii, iar inteligența este îndreptată asupra 
materiei inerte. Problema reducerii uneia din cele două ten- 
dinte la alta nu se poate deci pune: fiecare din ele este produs 
al vieții, fiecare din ele aduce vieții servicii indispensabile, 
satisfăcându-i anumite trebuinte imperioase. Problema care se 
pune este aceea a înțelegerii fiecăreia din ele în structura lor 
originală și a rolului pe care îl îndeplineşte fiecare. 

Spre deosebire de inteligență, care procedează mecanic, 
explicativ, reductiv, distant față de obiect, instinctul proce- 
dează organic, intuitiv, simpatizând cu obiectul. « Instinctul 
este simpatie ». Simpatie care, «dacă ar putea să-și extindă 
obiectul si de asemeni să reflecteze asupra sa însăși, ne-ar 
da cheia operațiilor vitale —tot așa după cum inteligența, 

desvoltatä si redresatä, ne introduce in materie ». Pe cät este 
de aptä inteligenta sä ne desvälue, cu ajutorul stiintei, insusi- 
rile obiectelor corporale, pe atät este ea neputintä sä pätrundä 
în tainele vietei. Iar când încearcă să pătrundă ceva din insusi- 
rile și funcțiunile obiectelor vii, ea nu este în stare să ne dea 
« decât o traducere în termeni de inerție ». Inteligența nu ne 
poate reda vitalul, fiindcă ea e făcută pentru cu totul altceva. 
Când totuși se îndreaptă asupra vreunui obiect viu, «ea se 
învârte în jurul lui, luând de dinafară cel mai mare număr 
posibil de vederi asupra acestui obiect pe care-l atrage spre ea, 
în loc de a pătrunde într'însul». Intre inteligență si vieata 
organică este o prăpastie de netrecut. Oricâte eforturi penibile 
şi dureroase ar face inteligența, ea nu va putea descoperi nicio- 
dată, nici cea mai mică taină din operaţiile vitale. « Injugati 
ca boii de muncă la o grea sarcină, noi simțim jocul mușchilor 
şi al articulaţiilor noastre, greutatea plugului si rezistența 
solului: a lucra şi a se şti lucrând, a intra în contact cu realitatea 
si chiar a o trăi, dar numai în măsura in care ea interesează 
opera ce se îndeplineşte și brazda ce se taie, iată funcția inteli- 
genței omeneşti ». Inteligența este o funcțiune a spiritului, «o 
funcție specială a spiritului, esențial îndreptată către materia 
inertä ». 

Dar dacă inteligența are ca obiect materia inertä şi în legă- 
tură cu ea o menire practică, dacă ea nu e capabilă să cunoască 
existența organică și evoluția, devenirea radicală, urmează 
în cazul acesta că suntem niște simple ființe practice, nepo- 
sedând niciun mijloc de cunoaștere pură, desinteresată, de 
cunoaștere absolută? Cätusi de puțin. Suntem ființe inteli- 
gente practice, dar totodată suntem și în stare să ne ridicăm 
la probleme speculative, teoretice, pe care avem posibilitatea 
să le rezolvim. Dacă inteligența este o facultate cu operații 
utilitare, practice, dacă ea este pusă de vieatä în slujba acțiunii, 
avem însă după Bergson o funcțiune capabilă să cunoască 
de dragul de a cunoaște, să cunoască realitatea așa cum este ea, 
independent de nevoile noastre utilitare: este intuiţia. E un 
mijloc de cunoaştere ce se află în direcția instinctului și este 
oarecum un fel de prelungire a lui, e «instinctul devenit desin- 
teresat, conștient de el însuşi, capabil de a reflecta asupra 

obiectului său si a-l «lărgi indefinit », în stare să ne conducă 
în «interiorul însuși al vieţii ». Că există o astfel de cunoaștere 
si că suntem capabili de un efort cognitiv care să seziseze 
lucrurile din interiorul lor, ne-o dovedește și facultatea estetică 
a omului. Percepția normală, vederea bunăoară, nu prinde 
din trăsăturile unei ființe vii, decât poziţiile lor juxtapuse, 
nu si ceea ce le organizează, «intenţia vieții, mișcarea simplă 
care curge printre linii, care le leagă unele de altele și le dă 
o semnificare ». Artistul însă depăşeşte percepția normală, 
pentru a prinde ceea ce acesteea îi scapă, reușind să facă acest 
lucru printr'un procedeu special: el se așează în «interiorul 
obiectului printr'un fel de simpatie, scoborînd, printr'un efort 
de intuiţie, bariera pe care spațiul o interpune între el şi model ». 
In analogie cu facultatea estetică, « se poate concepe o cercetare 
orientată în același sens cu arta», adică urmărind să prindă 
vieata nu in exteriorizările ei mecanice, ci în ceea ce are ea 
viu și organic. 

Care este calea pentru a pătrunde mai uşor în inima organi- 
cului, a evoluției, a vieții si a o cunoaşte în absoluitatea ei? 
E o cale al cărei punct de plecare este cel mai aproape de noi, 
«cel mai desprins de exterior şi cel mai puțin pătruns de inte- 
lectualitate », e « punctul în care noi ne simțim cei mai interiori 
propriei noastre vieți », situat în adâncurile conștiinței noastre 
si pe care îl putem descoperi, numai dacă ne adäncim în noi 
înșine. Ceea ce descoperim, încercând şi reușind să facem 
acest lucru, este durata pură, «o durată în care trecutul totdea- 
una în mers, se mărește fără încetare cu un prezent absolut 
nou ». In această încercare de a ne adânci cât mai mult în 
noi înşine, pentru a desvălui durata pură, «noi simțim încor- 
dându-se până la limita lui extremă, resortul voinței noastre ». 
Căci e nevoie «ca, printr'o contractiune violentă a personalității 
noastre asupra ei însăși, noi să adunăm trecutul nostru care se 
sustrage, pentru a-l împinge, compact și indiviz, într'un prezent 
pe care-l va crea introducându-se într'însul». Numai în 
urma unor încordate eforturi şi și atunci numai foarte rar, 
ajungem la punctul de plecare în care ne simțim cel mai inte- 
rior nouă insine si cu adevărat liberi. Nu trebue să uităm însă 
că sentimentul acesta al duratei prezintă diferite grade. « Dar, 

cu cät sentimentul este profund si coincidenta completä, cu 
atât vieata în care ne repun absoarbe intelectualitatea, depä- 
sind-o. Cäci inteligenta are drept functie esentialä de a lega 
același cu același si nu sunt pe de-a'ntregul adaptabile cadrului 
inteligenței decât faptele care se repetă. Insă, asupra momentelor 
reale ale duratei reale, inteligența găsește fără îndoială priză 
ulterior, reconstituind noua stare cu o serie de vederi luate 
dinafară asupra ei şi care se aseamănă pe cât posibil cu ceea 
ce e deja cunoscut: în acest sens, starea posedă intelectuali- 
tate «in posibilitate », pentru a spune astfel. Ea totuși o debor- 
dează, ea rămâne incomensurabilă cu dânsa, fiind indivizibilă 
şi nouă». 

Prin ce se caracterizează însă acest mijloc de cunoaştere, 
intuiţia, deosebită de inteligență si în stare să pătrundă tainele 
vieții ? Mai întâi, prin aceea că are ca obiect înainte de toate 
durata interioară. În toate demersurile și procedeele ei, ea di- 
feră de inteligență. «Ea sezisează o succesiune care nu este 
juxtapunere, o creștere dinlăuntru, prelungirea neîntreruptă 
a trecutului printr'un prezent care uzurpă asupra viitorului ». 
Ea nu are ca obiect inorganicul, imobilul, inertul, ci organicul, 
mișcarea, viul, spiritul însuși. « Ea e viziunea directă a spiritului 
de către spirit. Nu mai e nimic interpus; nicio refracție prin 
prisma, a cărei o față este spațiul și a cărei cealaltă este limba- 
jul. In locul stărilor contigui cu stări, care vor deveni cuvinte 
juxtapuse la cuvinte, iată continuitatea indivizibilă și prin 
aceasta substanțială a fluxului vieții interioare. Intuitie înseamnă 
deci mai întâi conștiință, dar conștiință imediată, viziune care 
abia se distinge de obiectul văzut, cunoaștere care este contact 
şi chiar coincidență. Ea este apoi conștiință lărgită, presând 
asupra marginei unui inconștient, care cedează și care rezistă, 
care se supune si se face stăpân cu ajutorul alternantelor rapide 
de obscuritate si de lumină, ea ne face să constatăm că incon- 
ştientul există » cu toate că logica dovedeşte contrariul. Una 
din caracteristicele fundamentale ale intuitiei este că ea are 
ca obiect principal, esenţial, spiritul. «Intuitia este ceea ce 
atinge spiritul, durata, schimbarea pură», căci «schimbarea 
pură, durata reală, este lucrul spiritual sau impregnat de spiri- 
tualitate ». « Această viziune directă a spiritului de către spirit 

este funcția principală a intuitiei». Chiar când se îndreaptă 
asupra lucrurilor materiale, ea vrea să seziseze la ele nu mate- 
rialitatea lor, ci participarea lor la spiritualitate, Bergson 
adăugind că s'ar putea spune «participarea lor la divinitate, 
dacă noi n'am ști ceea ce se amestecă încă omenesc în conștiința 
noastră, chiar epuratä și spiritualizată » Un omenesc care îm- 
piedecă intuiţia în efortul ei si o face să stea pe înălțimi diferite, 
să aibă grade diferite, să ducă la rezultate filosofice care nu se 
împacă şi nu coincid. 

«A gândi intuitiv, spune Bergson, înseamnă a gândi 
în durată ». Căci în totul spre deosebire de inteligență, «in- 
tuitia porneşte dela mişcare, o pune sau mai curând o simte 
ca pe realitatea însăși și nu vede în imobilitate decât un mo- 
ment abstract, instantaneu, luat de spiritul nostru asupra unei 
mobilități. Inteligența își dă de obiceiu lucruri, înțelegând prin 
aceasta stabil, și face din schimbare un accident care i s'ar 
adăuga, Pentru intuiție esentialul este schimbarea: cât pri- 
veşte lucrul, aşa cum îl înțelege inteligența, el e o tăietură prac- 
ticată în mijlocul devenirii si erijată de spiritul nostru in sub- 
stitut al ansamblului. Gândirea îşi reprezintă de obiceiu noul, 
ca pe o nouă orânduire de elemente preexistente; pentrucă 
nimic nu se pierde, nimic nu se creează, Intuitia, prinsă de o 
durată care este creştere, percepe într'însa o continuitate ne- 
întreruptă de noutate imprevizibilă; ea vede, ea știe că spiritul 
scoate din el însuşi mai mult decât are, că spiritualitatea constă 
în aceasta însăși şi că realitatea, impregnată de spirit, este 
creație » In vreme ce inteligența lucrează ușor, putändu-si 
prelungi cât vrea munca, intuiţia lucrează penibil şi munca ei 
nu poate dura prea mult. Și în vreme ce noțiunile, care sunt 
produsul inteligenţei, sunt din capul locului clare pentru cel 
care îşi dă cât de puțină osteneală întru aceasta, ideile care 
sunt de origine intuitivă, se prezintă la început obscure, ori- 
câtă forță de gândire am cheltui noi ca să le vedem dintr’o 
dată clare. 

Cine este în stare să descopere durata pură, reală, acela 
trăieşte după Bergson o vieatä intuitivă şi cunoașterea lui 
despre lucruri este filosofică. Cine este capabil de intuiție, acela 
capătă despre lume o cu totul altă icoană. «In locul unei dis- 

continuitäti de momente, care s’ar înlocui într'un timp infinit 
divizat, el va descoperi fluiditatea continuă a timpului real, 
care curge indivizibil. In locul stărilor superficiale, care ar veni 
rând pe rând să ascundă un lucru indiferent şi care ar întreține 
cu el misteriosul raport al fenomenului cu substanța, el va 
sezisa o singură şi aceeaşi schimbare care mereu se va prelungi 
ca într'o melodie unde totul este devenire, dar unde devenirea, 
fiind substanţială, n'are nevoie de suport. Nu mai există stări 
inerte, nu mai există lucruri moarte; nimic decât mobilita- 
tea din care este făcută stabilitatea vieţii. O viziune de acest 
gen, în care realitatea apare continuă și indivizibilă, este pe 
drumul care duce la intuiţia filosofică ». 

Intuitia este deci cu totul altceva decât inteligența. Aceasta 
nu înseamnă însă că nu are nevoie de inteligență, Ea utilizează 
mecanismul inteligenței, pentru a arăta cum în domeniul vieții 
şi al spiritului cadrele intelectuale sunt insuficiente, sugerând 
totodată la începutul operei sale si sentimentul vag a ceea ce 
trebue să se pună în locul cadrelor intelectuale. Intuitia este 
opusă analizei. Aceasta din urmă operează, reducând obiectul 
de cunoscut la elemente cunoscute, «comune adică acestui 
obiect si altora », ea «constă în a exprima un lucru în funcție 
de ceea ce nu este el». Analiza este o operație complexă, ce lu- 
crează cu simboluri, variază necontenit aceste simboluri, ocupă 
rând pe rând diferite puncte de vedere, pentru a putea da o 
traducere cât mai exactă a obiectului, fără a reuși însă vreodată. 
Toate ştiinţele, chiar ştiinţele care au ca obiect vieata, lucrează 
în simboluri si asupra simbolurilor, ținându-se de forma vizi- 
bilă a lucrurilor si a ființelor. Științele vieții « compară formele 
unele cu altele, reduc pe cele mai complexe la cele mai simple, 
în sfârșit studiază funcțiunea vieții în ceea ce-i este, pentru 
a spune astfel, simbolul vizual ». Dar, simbolul cuprinde în 
sine primejdia că se substitue obiectului pe care-l simbolizează 
şi ne scuteste de orice efort, dändu-ne iluzia unei reprezentări 
fidele a obiectului. Căci cum procedează conceptul, care nu 
este decât un simbol? Compară obiectul în chestiune cu alte 
obiecte asemănătoare si reține ceea ce el are comun cu cele- 
lalte, « Dar cum comparatia a desprins o asemănare, cum ase- 
mănarea este o proprietate a obiectului, cum o proprietate are 

aerul de a fi o parte a obiectului care o posedă, noi ne încre- 
dintäm fără greutate că juxtapunând concepte la concepte, 
vom recompune întregul obiectului cu părțile sale și vom ob- 
ţine despre el, pentru a spune astfel, un echivalent intelectual. 
Astfel vom crede să formăm o reprezentare fidelă a duratei ali- 
niind conceptele de unitate, multiplicitate, continuitate, divi- 
zibilitate finită sau infinită, etc. ». In aceasta stă pe de o parte 
iluzia, pe de altă parte primejdia pe care o cuprinde conceptul. 
Iluzia, pentrucă așezate unele lângă altele, conceptele nu vor 
fi niciodată în stare să dea mai mult, «decât o recompunere 
artificială a obiectului, despre care nu pot decât să simboli- 
zeze anumite aspecte generale si oarecum personale, făcându- 
ne să vedem însă că am sezisat realitatea însăși. Primejdia, 
deoarece conceptul generalizează și abstractizează, el nepu- 
tând «simboliza o proprietate specială decât făcând-o comună 
unei infinitäti de lucruri », deformänd-o « deci totdeauna mai 
mult sau mai puțin prin extensiunea pe care i-o dă». Con- 
ceptele, oricât de bine ar fi juxtapuse si combinate, nu vor 
reuşi niciodată să se aplice pe obiect. « Diversele concepte pe care 
le formăm despre proprietățile unui lucru, desemnează îm- 
prejurul lui, tot atâtea cercuri cu mult prea largi, dintre care 
niciunul nu se aplică asupra lui exact», cu toate că, «in lucrul 
însuși proprietăţile coincid cu el si coincid prin urmare îm- 
preună ». Conceptele sunt haine de confectie care se potrivesc 
atât lui Stan cât şi lui Bran, fiindcă nu sunt făcute după mă- 
sura nici unuia din ei. Dar care li se potrivesc aşa de bine, că 
se observă numai decât că sunt haine de confectie. Nu că in 
genere conceptele ar fi de prisos intuitiei, că i-ar fi dispensabile, 
că nu i-ar servi la nimic. Ele aduc servicii reale intuitiei, însă 
aceasta nu este într'adevăr ea însăși, decât când depăşeşte 
conceptul sau cel puțin când se eliberează de conceptele « tea- 
pene şi gata făcute, pentru a crea concepte cu totul diferite 
de acelea pe care le mânuim de obiceiu, vreau să spun repre- 
zentări suple, mobile, aproape fluide, totdeauna gata să se mu- 
leze pe forme!e schimbătoare (fuyantes) ale intuitiei ». Intuitia 
urmărește tocmai contrariul de ceea ce vrea inteligența cu 
analiza ei: ea urmărește să prindă ceea ce obiectul are parti- 
cular, propriu, original si unic, ceea ce obiectul este indepen- 

dent de celelalte obiecte. Intuitia depășește inteligența si 
operația ei, analiza. O depășește, după ce dela inteligență a 
primit prima sguduitură care «a făcut-o să se ridice unde 
este ». Intuitia nu este posibilă fără inteligență, tocmai fiindcă 
este o depășire a inteligenței. « Fără inteligență, ea ar fi rămas 
sub formă de instinct, tintuitä de obiectul special care o intere- 
sează practic si exteriorizată de el în mișcări de locomotiune ». 
In vreme ce inteligența lucrează cu concepte, intuiţia lu- 
crează cu imagini, ceea ce constitue un avantaj de netăgă- 
duit, fiindcă imaginea ne menține în concret. De sigur, o ima- 
gine nu va putea niciodată înlocui intuiţia duratei, dar mai 
multe imagini diferite, orânduite cum trebue, vor fi în stare 
să ne conducă la momentul culminant al sezisărei ei. « Nicio 
imagine nu va înlocui intuiţia duratei, dar multe imagini di- 
verse, împrumutate unor grupe de lucruri foarte diferite, vor 
putea prin convergenta acțiunii lor, să conducă conştiinţa 
asupra punctului precis, unde este o anumită intuiție de sezi- 
sat». Multiplicitatea de imagini variate își are rostul foarte 
necesar, « Alegând imaginile pe cât de disparate posibil, 
se va împiedeca vreuna din ele de a uzurpa locul intuitiei pe 
care ea este însărcinată s’o cheme, pentru că ea va fi atunci 
gonită imediat de rivalele sale. Făcând ca ele să ceară toate 
dela spiritul nostru, cu toate diferențele lor de aspect, aceeași 
specie de atenție si oarecum același grad de tensiune, conştiinţa 
va fi obișnuită încetul cu încetul la o dispoziție cu totul parti- 
culară si bine determinată, aceea tocmai pe care ea va trebui 
s'o adopte pentru a-și apărea sie însăşi fără văl », când e vorba, 
bine înțeles, de a se intui pe ea. Dar de aceeași « dispoziție cu 
totul particulară și bine determinată », va fi nevoie si atunci 
când va trebui să prindă fără văl esența celorlalte lucruri. 
Intuitia — si empirismul autentic, nu cel istoric, tradi- 
tional —isi « propune să strângă pe cât de aproape posibil ori- 
ginalul insusi, sä-i aprofundeze vieata si printr’o specie de 
auscultatie spiritualä, sä-i simtä palpitänd sufletul». Un em- 
pirism care procedează astfel, este după Bergson adevă- 
rata metafizică. Intuitia 1 u lucrează cu concepte gata făcute, 
cu haine confecționate gata, ci lucrează după măsură, depu- 
nând pentru fiecare obiect nou pe care vrea să-l cunoască, 

«un efort absolut nou ». Ea nu duce către o reprezentare ce se 
aplică numai obiectului în chestiune, către o preprezentare 
unică și simplă. Analiza are a face cu imobilul, în vreme ce 
intuiţia are ca obiect mobilitatea. Și în vreme ce « dela intuiție 
se poate trece la analiză », niciodată nu se poate trece dela 
analiză la intuiţie. 

Intuitia nu numai că nu este străină de stări afective, dar 
chiar le implică în mod necesar, căci ea stabilește o « comuni- 
care simpatică » [termenul mai potrivit ar fi simpateticä] între 
noi si lucrurile vii, dilatând conştiinţa pentru a ne «introduce 
în domeniul prorpiu al vieţii, care este conpenetratie reciprocă, 
creaţie indefinit continuată». « Noi numim intuiție, spune Berg- 
son, simpatia prin care ne transportăm în interiorul unui 
obiect, pentru a coincide cu ceea ce el are unic şi prin urmare 
inexprimabil ». Pentru a intui lucrurile, trebue să simpatizăm 
cu ele, să simțim la fel cu ele, să ne identificăm cu tendințele 
lor. Fără cosimtire, fără simpatie, nu există intuitie. 

Intuitia se deosebeşte de inteligență, nu numai prin aceea 
că o depăşeşte si că e un mijloc afectiv de cunoaştere, dar si 
prin procedeul ei. Intuitia — cunoaştere a spiritului de către 
spirit, transpunere simpatetică în interiorul obiectului — cu- 
noaşte «urcând panta habitudinilor contractate în contactul 
cu materia», răsturnând ordinea pe care o urmează inteli- 
genta. Intuitia — şi prin urmare şi metafizica, al cărei organ 
de cunoaștere ea este — «nu poate fi, spune Bergson în 
altă parte, decât un efort pentru a urca panta naturală a muncii 
gândirii, pentru a se așeza dintr’odatä, printr’o dilatare a spiri- 
tului, în lucrul ce se studiază, în sfârşit pentru a merge dela 
realitate la concepte şi nu dela concepte la realitate ». Iar panta 
naturală a gândirii ştim în ce constă: în «a procede prin per- 
ceptii solide pe de o parte, prin concepţii stabile pe de altă 
parte ». Gândirea, adică inteligența, «pornește dela imobil si 
nu concepe si nu exprimă mișcarea decât în funcţie de imo- 
bilitate. Ea se ins'alează în concepte gata făcute si se forțează 
să prindă în ele, ca intr’o plasă, ceva din realitatea care trece». 

Dar intuiţia se deosebeşte de inteligență şi prin valoarea 
rezultatelor obținute. Tot ceea ce doctrinele sceptice, idealiste, 
criticiste, au susținut despre cunoștința noastră, se referă la 

cunoașterea intelectuală, conceptuală, iar nu la cea intuitivă. 
Cu alte cuvinte, «relativă este cunoaşterea simbolică prin con- 
cepte preexistente care merge dela fix la mobil, dar nu cunoașterea 
intuitivă care se instalează în mobil şi adoptă vieața însăşi a 
lucrurilor ». Cunoașterea intuitivă nu se opreşte, ca cea intelec- 
tuală simbolică, la periferia lucrurilor, ci pătrunde direct în 
inima lor: astfel ea atinge absolutul și este o cunoaștere absolută. 

Pentru a dobândi o idee si mai clară atât despre o specie de 
cunoaștere cât si despre cealaltă, e necesar si util să repro- 
ducem ceea ce Bergson spune despre ele intr’o notă din 
ultima lui lucrare (La pensée et le mouvant). Prin intuiţie, 
spune marele filosof, n'a vrut să desemneze decât «funcția 
metafizică a gândirii: în mod principal cunoașterea intimă a 
spiritului de către spirit, în mod subsidiar cunoaşterea de către 
spirit a ceea ce-i esențial în materie, inteligența fiind fără 
îndoială făcută, înainte de toate, pentru a manipula materia 
şi prin urmare pentru a o cunoaște, dar neavând drept desti- 
nație specială să-i atingă fondul ». Intr’o altă notă Bergson 
adaugă, precizând si completând determinarea celor două specii 
de cunoaștere, spunând că el numește «mai cu deosebire 
ştiinţifică cunoaşterea materiei inerte de către inteligența pură », 
o determinare care nu-l împiedecă să susțină însă «că cunoag- 
terea vieții si a spiritului este științifică într'o largă măsură, 
— în măsura în care ea face apel la aceleași metode de investi- 
gare ca și cunoașterea materiei inerte. Invers, cunoaşterea 
materiei inerte va putea fi numită filosofică în măsura în care 
ea utilizează, într'un anumit moment decisiv al istoriei sale, 
intuiţia duratei pure ». 

Intuitia este, după cum vedem, fundamental deosebită de 
inteligență. Aceasta nu vrea să însemne însă că ea se poate 
dispensa cu totul de inteligență. Intuitia posedă ea însăși idei, 
iar pentru ca ideile ei să poată fi transmise, ea are nevoie de 
inteligență. Dar ideile la care face recurs intuiţia, sunt de 
obiceiu cele mai concrete, adică acelea «pe care le înconjoară 
încă o franjă de imagini ». Comparatii si metafore reuşesc să 
spună aici ceea ce nu reușesc să exprime cele mai clare idei 
abstracte. Intrebuintarea comparatiilor și metaforelor, nu trebue 
înțeleasă ca un ocol, ci ca drumul care duce direct la ţintă. 

A căuta să ne exprimăm despre spirit în limbaj abstract, în- 
seamnă a obține despre el o imitație de natură materială, « căci 
ideile abstracte au fost scoase din lumea exterioară și implică 
totdeauna o reprezentare spațială ». A întrebuința idei abstracte 
în domeniul spiritului, înseamnă a întrebuința nişte idei care 
ele însele ne-ar îndemna să le dăm un sens figurat. « Ideile 
abstracte singure ne-ar invita deci aici să ne reprezentăm spi- 
ritul după modelul materiei si să-l gândim prin transpunere, 
adică, în sensul precis al cuvântului, prin metaforă. Să nu ne 
lăsăm inselati de aparente: sunt cazuri unde limbajul plin de 
imagini este acela care vorbeşte cu știință la propriu si limbajul 
abstract, acela care vorbește fără să-și dea seama la figurat. 
De îndată ce abordăm lumea spirituală, imaginea, dacă nu 
caută decât să sugereze, ne poate da viziunea directă, în timp 
ce termenul abstract, care este de origină abstractă şi care 
pretinde să exprime, ne lasă cele mai adesea în metaforă». 
Noi nu putem prinde experiența internă, vieata interioară, 
decât cu ajutorul intuitiei si n’o putem expune decât cu aju- 
torul comparatiilor si al metaforelor, adică al ideilor concrete 
încărcate de imagini. Am văzut cum această experiență internă 
se prezintă cunoașterii intuitive: drept «continuitatea indivi- 
zibilă și indestructibilă a unei melodii în care trecutul pătrunde 
în prezent și formează cu el un tot indivizat, care rămâne indi- 
vizat şi chiar indivizibil în ciuda a ceea ce i se adaugă în fiecare 
clipă, sau mai curând grație a ceea ce i se adaugă. Noi îi avem 
intuiţia; dar de îndată ce îi căutăm o reprezentare intelectuală, 
noi aliniem unele după altele stările devenite distincte ca pe 
perlele unui colier si necesitând atunci, pentru a le retinea 
împreună, un fir care nu este nici colier, nici perlă, nimic 
care să semene perlelor, nimic care să semene cu ceva, entitate 
vidă, simplu cuvânt. Intuitia ne dă lucrul despre care inteli- 
genta nu sezisează decât transpunerea spațială, traducerea 
metaforică ». 

Le Roy, care împărtășește principial în totul teoria lui 
Bergson asupra intuitiei, spune că intuiţia desemnează 
«o cunoștință de genul aceleia ce se obține prin conştiinţă, 
vreau să spun sintetică si directă, simplă si infinită totodată, 
revelatoare de realitate vie actual prezentă, prinderea din inte- 

rior si nu dintr'un punct de vedere exterior, imediată si nu 
discursivă, specifică şi nu simbolică, în sfârşit adecuată cu 
obiectul ei, deoarece coincide cu el». Tot Le Roy, şi tot în 
vederile lui Bergson, scoate în chipul următor în relief 
caracterele intuitiei: « Ceea ce caracteriziează înainte de toate 
intuiţia, este de a fi o cunoaştere anterioară câteodată, in tot 
cazul superioară analizei, reflexiei abstractive, o cunoaștere 
transcendentă discursului, izvor mai curând decât rezultat de 
discurs, o cunoaştere în sfârșit care nu se justifică prin nimic 
decât prezentându-se, care își poartă evidența cu sine. Ea proce- 
deazä prospectiv mai mult decât prin retrospectiune: ea repre- 
zintă partea de genialitate inclusă în orice act de cunoaștere » 2). 

«Intuitia, în definitiv, spune tot Le Roy, nu este un fel 
de vedere extra-intelectuală: e actul supralogic sau transdis- 
cursiv al gândirii, actul de cunoștință operatorie, care cores- 
punde muncii cele mai adânci a inteligenței, acela care percepe 
în indivizibila lor unitate dinamismele de convergență asimp- 
totică, prin care singure pot fi aprehendate sistemele infinite, 
întru cât sunt ca atare» °). 

Inteligență si ştiinţă pe de o parte, intuiție și filosofie pe de 
altă parte, sunt două mijloace de cunoaștere, de care dispunem, 
tocmai fiindcă experiența se prezintă sub două aspecte diferite, 
care necesită mijloace de cunoaştere diferite si adecuate. Știm 
acum cum se prezintă experiența: «pe de o parte sub formă 
de fapte care se juxtapun la fapte, care se cam repetă, care se 
cam măsoară, care se desfăşoară în sfârșit în sensul multipli- 
cității distincte si al spatialitätii, pe de altă parte sub forma 
unei penetratii reciproce care este pură durată, refractară legii 
şi măsurii ». Si într'un caz si în altul, avem experiență, « expe- 
rientä care înseamnă conștiință ». Numai că în primul caz 
« conştiinţa se deschide în afară si se exteriorizează în măsura 
exactă in care ea descopere lucruri exterioare unele altora », 
pe când în al doilea caz «ea intră în ea, se resezisează (se res- 
saisait) și se aprofundează ». Materia și vieața nu le întâlnim 
numai în lumea externă, ci si în noi; forțele care acționează 
în lucruri, acționează și le simțim acționând si în noi. Si atunci 


1) La pensée intuitive, I, Paris, 1929, pp. 148—149. 
2) Op. cit., I, p. 175. 

nu este recomandabil, dacä lucrurile stau astfel, sä pornim 
dela noi, în care este întrunită « esența intimă a ceea ce este si 
a ceea ce se face», ca să putem afla ce este realitatea? «Să 
descindem atunci în interiorul nostru înşine; cu cât va fi mai 
adânc punctul pe care-l vom fi atins, cu atât mai puternică va 
fi presiunea cu care ne va retrimite la suprafață. Intuitia filo- 
sofică este acest contact, filosofia este acest elan ». Intuitia are 
nevoie de inteligență, filosofia nu se poate dispensa de ştiinţă, 
dacă ţine cu adevărat să cunoască realitatea în adâncurile ei. 
« Readusi afară printr’o impulsie venită din adânc, noi ajungem 
ştiinţa pe măsură ce gândirea noastră se va deschide, risipindu-se. 
Trebue deci ca filosofia să se poată mula după știință, și o 
idee de origină așa zicând intuitivă care nu ar izbuti, divi- 
zându-se și subdivizând diviziunile ei, să reacopere faptele 
observate în afară si legile prin care știința le leagă între ele, 
care nu va fi capabilă chiar, de a îndrepta anumite generalizări 
şi de a redresa anumite observații, ar fi fantezie pură: ea n'ar 
avea nimic comun cu intuiţia ». 

Intuitia filosofică presupune cunoașterea științifică. Intuitia 
filosofică va fi cu atât mai intensă și rezultatele ei cu atât mai 
profunde, cu cât va ținea seamă de datele științifice si se va 
baza pe ele. Bergson este clar și categoric în această pri- 
vință; «căci nu se obține despre realitate o intuiție, adică o 
simpatie spirituală cu ceea ce are ea mai interior, dacă nu i s'a 
dobândit încrederea printr'o lungă camaraderie cu manifestă- 
rile ei superficiale. Nu e vorba numai de a asimila faptele mar- 
cante; trebue acumulate din ele și contopită împreună o atât 
de enormă masă, încât să fii asigurat, în această fuziune, de a 
neutraliza pe unele prin altele toate ideile preconcepute și 
prematurate pe care observatorii au putut să le depună, fără 
ştirea lor, în fundul observaţiilor lor ». Cine a încercat să creeze 
ceva în domeniul literar, va înțelege mai ușor și mai bine ce 
este intuiţia metafizică, fiindcă aceasta pare să fie după 
Bergson de același gen cu intuiţia literară. In adevăr, cum 
se petrec lucrurile aci? După ce «subiectul a fost îndelung 
studiat, toate documentele adunate, toate notele luate, trebue, 
pentru a aborda munca de compunere însăşi, ceva în plus,un 
efort, adesea penibil, pentru a te așeza dintr'odată în inima 

însăși a subiectului și pentru a merge să cauţi pe cât de profund 
posibil o impulsie, căreia nu vei avea ce să faci, decât să i te 
dai». E o impulsie fără care nu-i posibilă opera literară, o 
impulsie care «odată primită, lansează spiritul pe un drum 
unde regăsește și informaţiile pe care le-a adunat si alte detalii 
încă ». Cu cât ne vom lăsa mai mult împinși de această impulsie, 
cu atât vom descoperi mai mult; şi oricât ne-am lăsa împinși 
de ea, niciodată nu vom putea spune totul despre subiect. 
Iar dacă în timpul actionärii acestei impulsii, ne întoarcem 
brusc asupra ei, vrând s'o sezisăm, ea se ascunde, dispare: 
«căci ea nu era un lucru, ci o incitatie la mișcare si, cu toate 
că indefinit extensibil, ea este simplicitatea însăși ». 

Intuitia nu este prin urmare facilitate, ci din contră dificul- 
tate. Intuitia nu apare brusc, fără nicio pregătire, ci necesită 
o muncă îndelungată a inteligenței, mari și dureroase eforturi: 
ea este un «mod dificultuos de a gândi», şi anume cel mai 
dificultuos mod de a gândi. « Intuitia este reflexie ». 

Cât de departe merge intuiţia ? Până unde se întind puterile 
ei de sezisare? La aceste întrebări numai intuiţia poate räs- 
punde. Ea descopere și prinde un fir; rămâne intuitiei să vadă 
dacă firul duce până în înălțimile cerului sau se oprește la o 
mică distanță deasupra pământului. «In primul caz experiența 
metafizică se va lega de aceea a marilor mistici: noi credem 
să constatăm, în ce ne priveşte, că adevărul este aici. In 
cazul de-al doilea ele [experiențele] vor rămânea izolate una 
de alta, fără ca pentru aceasta să se repugne unele pe 
altele. In orice caz, filosofia ne va fi ridicat deasupra condiţiei 
umane >, 

Determinând inteligența așa cum am văzut, Bergson 
pretinde că nu o diminuează; că o lasă în toate vechile ei do- 
menii, cu toate drepturile ei recunoscute; că acolo unde este în 
adevăr la ea acasă, el îi atribue «o putere pe care filosofia mo- 
dernä in general i-a contestat-o ». Inteligența rămâne deci ce 
a fost și până la el, ba în plus întărită si conştientă de drepturile 
şi de obligațiile ei. Așa că cei ce l-au atacat, considerându-l 
anti-intelectualist, l-au atacat fără niciun motiv. Dar alături de 
inteligență, care rămâne si mai departe ce a fost, el recunoaşte 
încă o facultate de cunoaștere, capabilă să cunoască ceea ce 

inteligența este capabilă să facă. « Noi avem astfel de o parte 
știința gi arta mecanică, care relevă dela inteligența pură; de 
alta, metafizica, care face apel la intuiţia pură. Între aceste 
două extremități vor veni atunci să se așeze științele vieții 
morale, ale vieții sociale și chiar ale vieții organice, acestea din 
urmă mai intelectuale, cele dintâi mai intuitive. Dar intuitivă 
sau intelectuală, cunoaşterea va fi marcată cu pecetea preci- 
ziei ». 

Bergson ne învaţă, folosindu-ne de intuiţie, să privim 
totul sub specie durationis, căci numai așa vom putea pătrunde 
în adâncurile realității, interne și externe, pentru a o sezisa 
așa cum este ea în existența ei pură. Reproducerea câtorva idei, 
care încheie capitolul despre «Intuitia filosofică », devine in 
această privință utilă. «Să ne resezisăm... așa cum suntem, 
într'un prezent încărcat și, mai mult, elastic, pe care îl putem 
dilata indefinit îndărăt, dând înapoi din ce în ce mai departe 
ecranul care ne maschează pe noi nouă înșine; să resezisăm 
lumea externă așa cum este, nu numai în suprafață, în momentul 
actual, ci în adâncime, cu trecutul imediat care-l împinge 
şi care-i imprimă elanul; să ne obisnuim, într'un cuvânt, 
să vedem lucrurile sub specie durationis : îndată întinsul 
se destinde, atipitul se deşteaptă, mortul reînvie în percepția 
noastră galvanizată. Satisfactiile pe care arta nu le va furnisa 
niciodată decât privilegiatilor naturii si ai soartei, şi numai 
rareori, filosofia astfel înțeleasă ni le va oferi tuturor, în orice 
moment, reînsuflând vieatä fantomelor care ne înconjoară și 
reînsuflețindu-ne pe noi înşine. Prin aceasta ea va deveni 
complementară a științei în practică, tot aşa de bine ca si în 
speculație. Cu aplicările ei care nu vizează decât comoditatea 
existenţei, știința ne fägädueste bunăstarea, cel mult plăcerea. 
Dar filosofia ar putea chiar să ne dea bucuria ». 

Atribuind metafizicei un domeniu limitat, «cu deosebire 
spiritul şi o metodă specială, înainte de toate intuiţia », B e r g- 
son distinge metafizica de știință, intuiţia de inteligență, 
neintelegänd însă să coboare pe una față de cealaltă. Si meta- 
fizica şi știința, si intuiţia şi inteligența, au «o valoare egală», 
fiindcă şi metafizica si știința, fiecare cu metoda ei specială, 
«ating fondul realității ». 

Cunostinta intuitivä n’a fost sustinutä, in filosofia contem- 
porană, numai în chipul cum au făcut-o W. Dilthey și 
H. Bergson, împreună cu elevii sau adepții lor. Căci alături 
de ei a militat, cu imense influențe, pentru o cunaștere intuitivă, 
şi Edmund Husserl, dar în alt chip. El se mișcă în bună 
tradiție rationalistä, neconcepänd intuiţia ca susținută de ele- 
mente afective, ca pe un mijloc de cunoașere în afară de intelect, 
transintelectuală sau anti-intelectuală, ci din contra ca pe 
treapta cea mai inaltä si mai purä a cunoasterii intelectuale. 
Intre ceea ce înțelege el prin intuiţie şi ceea ce înțeleg Dilthey 
şi Bergson, este o deosebire mai mare decât care nu poate 
exista alta. De aceea a-i expune împreună, înseamnă în bună 
parte a violenta situația. Dacă ținem însă seama de faptul că, 
indiferent de cum o determină mai în de aproape, toți acești 
gânditori deosebesc principial intuiţia de cunoașterea științifică 
pozitivă, că toți o determină ca pe un mijloc imediat de cunoa- 
ştere, în stare să seziseze absolutul, în acest caz ei pot fi foarte 
bine puși alături. Cu aceste observații ce merită să fie reținute, 
tocmai pentru a preîntâmpina orice confuzie, să vedem în ce 
constă intuiţia husserliană. Nu o vom putea înţelege î însă cum 
trebue, dacă nu vom cunoaște consideratiile dela care pleacă 
si scopul suprem pe care il urmäreste 1), 

Ca si Descartes, Husserl «urmăreşte o reformă 
totală a filosofiei »; el vrea să facă din filosofie o știință a știin- 
telor, adică o ştiinţă cu baze inebranlabile, absolute. Și tot ca 
Descartes, el este convins că cel ce urmăreşte acest lucru, 
nu poate să-l realizeze decât dacă, « odată in vieata lui », se va 
întoarce asupra lui însuși și în sinea lui, va răsturna tot ce știe, 
pentru a încerca apoi să reconstruiască științele în mod cert, 
indubitabil. Cu alte cuvinte, Husserl își însuşește schim- 
barea pe care Descartesa imprimat-o filosofiei, schimbare 
care după Husserl cuprinde tun sens etern» și «implică 
o sarcină eminentä pe care ne-o impune istoria însăşi » si care 
e tot una cu o revoluție radicală: înlocuirea obiectivismului 
naiv cu subiectivismul transcendental. E absolut nevoie de o 
filosofie care să garanteze atât unitatea scopului pe care şi-l 


1) In expunerea ce urmează ne referim în special la lucrarea lui apărută numai 
în limba franceză până acum, intitulată: Meditations cartesiennes. 

propun cercetările filosofice, cât şi unitatea metodei şi a punerii 
problemelor. Căci icoana pe care ne-o prezintă filosofia astăzi, 
este pur şi simplu desesperantă. Avem în adevăr «o producție 
de opere filosofice crescând la infinit », însă fără nicio legătură 
internă între ele, avem filosofii destule, dar nu avem «o filo- 
sofie una și vie ». « In locul unei lupte serioase între teorii diver- 
gente, al căror antagonism însuși dovedește destul solidaritatea 
internă, comunitatea de baze si credința inebranlabilă a auto- 
rilor lor într'o filosofie veritabilă, avem, spune Husserl, 
aparente de expuneri si de critici, o aparență de colaborare 
veritabilă şi de ajutorare reciprocă în opera filosofică. Eforturi 
reciproce, conștiință a răspunderilor, spirit de colaborare 
serioasă în vederea rezultatelor obiectiv valabile, adică purifi- 
cate de critica mutuală si capabile să reziste oricărei critici 
ulterioare — nimic din așa ceva nu există >. Avem atâtea filo- 
sofii, câți filosofi; iar la congresele filosofice ce se tin, se întâl- 
nesc filosofi, dar din nenorocire nu si filosofiile lor. O situaţie 
analoagă si la fel de funestä, cu aceea pe care o avea D es ca r- 
tes sub ochi în tinerețea lui si care cere cu stringentä reîn- 
vierea radicalismului său filosofic şi impune «de a întreprinde 
noi Meditationes de prima philosophia » Husserl este con- 
vins că «sensul fundamental al oricărei filosofii veritabile » 
nu poate fi altul decât acela «de a tinde să libereze filosofia 
de orice prejudecată posibilă, pentru a face din ea o ştiinţă 
cu adevărat autonomă, realizată în virtutea evidențelor ultime 
scoase din subiectul însuși si gäsindu-si în aceste evidențe 
justificarea ultimă », această exigentä ea însăși aparținând 
«esenței însăşi a oricărei filosofii veritabile ». Printre atâtea 
renasteri care au loc în zilele noastre, singura cu adevărat 
fecundă ar fi după Husserl reînvierea Meditafiilor carte- 
siene, «pentru a desvălui mai întâi semnificația profundă a 
unei întoarceri radicale la ego cogito pur şi a face să retrăiască 
apoi valorile eterne care täsnesc din ele ». Nu poate fi vorba 
deci de o adoptare integrală şi fără rezerve a Meditaţiilor lui 
Descartes, ci de însușirea a ceea ce este cu adevărat trainic 
si etern viu în ele. Cel puțin în ce-l privește pe sine, Hu s- 
s e r ] mărturiseşte că de aici a plecat, pentru a ajunge la feno- 
menologia transcendentală. 

Dar dacä procedäm asa cum a fäcut Descartes, adop- 
tänd ca principiu radicalismul punctului de plecare, refuzänd 
adicä sä mai tinem seama atät de convingerile noastre de pänä 
acum, cät si mai ales de adevärurile stiintifice, recunoscute 
ca valabile, si «ne läsäm condusi in meditatiile noastre de ideea 
unei stiinte autentice, posedänd fundamente absolut certe, 
de ideea stiintei universale », se naste intrebarea foarte legitimä: 
de unde mai putem noi avea in acest caz ideea unei stiinte 
veritabile, a unei stiinte cu fundamente absolute ? Cu ce temeiu 
putem noi accepta o atare idee, cäläuza meditatiilor noastre ? 
Noi nu putem lua ca idee călăuzitoare structura naturală a unei 
ştiinţe existente sau a unui grup de ştiinţe existente, pentru 
a ni-l pune ca ideal al oricărei cercetări științifice, căci acest 
lucru ar fi totuna cu a ne «da din capul locului un întreg 
sistem logic si o întreagă teorie a ştiinţelor, în timp ce ele 
trebuesc la rândul lor să fie înglobate în revoluția cartesiană ». 
Cu alte cuvinte, trebue evitată în această privință eroarea 
pe care a săvârșit-o Descartes, de a-şi lua ca ideal științific 
structura teoretică a unei anume științe date, a geometriei 
sau a fizicei matematice, ideal ce «a exercitat timp de secole 
o influență nefastă ». Aceasta, tocmai fiindcă Descartes 
a adoptat idealul unei ştiinţe universale, fără suficientă critică. 
« Axioma certitudinei absolute a eului si a principiilor lui axio- 
matice înnăscute joacă la Descartes, în raport cu știința 
universală, un rol analog acelui al axiomelor geometrice în 
geometrie ». Urmând exemplul geometriei, pornind dela ade- 
văruri axiomatice și folosindu-se de deductia sintetică, D e s- 
cartes era ferm convins că pune bazele ştiinţei universale. 
El nu şi-a dat însă seama că atunci când este vorba de știința 
universală, fundamentele ei sunt mult mai adânci decât acelea 
ale geometriei, fiindcă ea trebue să constitue si geometria 
însăși. Prudenta critică este mai necesară aici decât oriunde 
si oricând. 

Incepând să medităm, să medităm cu scopul de a ajunge la 
cunoştinţele absolute, noi «imprumutäm ideea generală de 
ştiinţă dela ştiinţele existente ». Dar trebue să fim edificati 
asupra naturii acestui împrumut. În urma îndoielii adoptate, 
toate ştiinţele existente au devenit științe ipotetice si, ca o 

consecintä necesarä, a devenit ipoteticä si ideea scopului lor 
general. Noi nu stim apoi dacä ea este realizabilä sau nu. 
« Sub formă de ipoteză si cu titlu de generalitate fluidă si inde- 
terminată, noi posedăm această idee ». Împreună cu ideea de 
ştiinţă, «noi posedäm, neștiind dacă este realizabilă, si în ce 
mod este, ideea unei filosofii. Noi vom accepta această idee 
ca o ipoteză provizorie, cu titlu de încercare, pentru a ne că- 
lăuzi în meditatiile noastre, și vom cumpäni in ce măsură 
este ea posibilă și realizabilă » Un lucru trebue să fie clar: 
anume că această idee directoare nu trebue considerată ca fiind 
scoasă cu ajutorul abstractiei comparative din științele existente. 
Căci «nu este identitate între ştiinţele reale date (date cu titlul 
de fenomen cultural) si ştiinţele «in sens adevărat si strict»: 
sensul însuși al considerațiilor noastre implică această afir- 
matie. Primele cuprind în ele dincolo de existența lor în fapt, 
o pretenție care nu este justificată prin faptul însuși al existenței 
lor ca fenomen de cultură. Tocmai în această pretenție este 
«implicată» ideea de știință, ideea de ştiinţă veritabilă». Noi 
putem pune foarte bine la îndoială științele existente, oricât de 
adevărate ar fi asertiunile lor şi oricât de solide le-ar fi metodele, 
si totuşi fără să ne stea apoi nicio piedecä în cale de a «trăi» 
atât tendințele acestor științe, cât si activitățile lor teoretice, 
precum și de a ne lămuri asupra scopului pe care-l urmăresc. 
« Dacă, procedând astfel, sezisăm progresiv « intenția » tendinței 
ştiinţifice, noi sfârșim prin a descoperi elementele constitutive 
ale ideii teleologice generale, care este proprie oricărei ştiinţe 
veritabile ». 

Husserl susține că înainte de a merge mai departe, 
trebue elucidate actul judecății și judecata însăși. Sunt două 
categorii de judecăți, imediate si mediate, cele din urmă având 
legătură cu cele dintâi, prin actul credinței, cele din urmă 
presupunând pe cele dintâi: «o credință este admisă pentrucă 
este admisă o alta ». Trebue elucidat apoi sensul tendinței pe 
care-l au științele în genere de a-și «întemeia », de a-şi justifica 
judecätile, «respectiv, sensul actului de a «funda» (dovedi), 
act în care trebue să se «legitimeze » (sich ausweisen) « exac- 
titudinea » sau «adevărul» unei judecăți sau, din contră, 
«inexactitudinea » ori «falsitatea» ei». Judecätile mediate își 

au legitimarea de asemeni mediată: ele nu-și au legitimarea 
în ele însele, ci în judecätile imediate pe care se sprijină si al 
căror sens îl cuprind. Demn de reținut este, că «ne putem 
întoarce după voie la o justificare odată stabilită, sau la ade- 
vărul odată demonstrat. Această libertate pe care o avem de a 
reproduce şi de a realiza din nou în conștiința noastră un adevăr 
conceput, ca fiind identic «acelaş », face că acest adevăr este 
pentru noi un bun definitiv câștigat, numit ca atare o cuno- 
stintd». Analiza mai departe a sensului însuși al justificării 
sau al cunostintii, ne conduce la ideea de evidență si la rolul 
imens şi indispensabil pe care evidenţa îl îndeplinește în proce- 
sul cunoașterii. In adevăr, ce constatăm când căutăm să vedem 
ce cuprinde în sine justificarea, legitimarea autentică a jude- 
cätilor ? O judecată este legitimă atunci când se vädeste a fi 
exactă, când indică «acordul » ei cu lucrul la care se raportă 
judecata. Dar trebue distinse două tipuri de judecăți, unul 
mai general si altul mai restrâns, mai particular. In primul caz, 
«actul de a judeca este o «intenție » (Meinen) și în general 
o simplă prezumție (Vermeinen) că un lucru este aşa. In acest 
caz judecata, adică ceea ce este pus în judecată, este numai 
lucru sau «fapt» («stare de lucruri», (Sachverhalt) prezumat, 
sau încă lucru ori «fapt » vizat ». In afară însă de acest tip de 
judecată există altul în care lucrul este prezent el însuși con- 
științei, prezent în mod evident: este tipul judecății evidente. 
«In evidență lucrul sau «faptul» nu este numai «vizat», în 
chip îndepărtat si inadecvat; el ne este prezent el însuși, subiectul 
care judecă având despre el deci conștiința imanentă ». Se poate 
face însă trecerea dela tipul întâiu de judecată la tipul al doilea, 
adică o judecată care nu «vizează » obiectul decât de departe, 
poate să şi-l apropie, să şi-l prezinte în mod evident, adică 
«să se conformeze lucrurilor şi «faptelor» însele ». Prin tre- 
cerea unei judecăți dela prezumție la evidență, « simpla intenție 
(Meinung) vidă «se umple » si «se desävärseste » (Erfüllung) », 
intuiţia căpătând evidența necesară, intenția care până atunci 
«viza » de departe lucrul şi fiind deci inadecvată, devenind 
acum adecvată. 

Ce rost au însă toate aceste caracteristici stabilite? Ele au 
un rost foarte mare: pe acela de a scoate în relief «anumite 

elemente fundamentale ale ideii teleologice care guverneazä 
orice activitate stiintificä ». Omul de stiintä nu urmărește numai 
să emită judecăți, fără să se întrebe dacă ele sunt indreptätite 
sau nu, ci el caută să enunte judecăţi întemeiate. «Sau, mai 
exact, el refuză să atribue unei judecăţi titlul de «adevăr știin- 
tific», pentru sine si pentru altul, dacă el n'a fundat-o mai 
întâi perfect şi dacă nu poate reveni liber asupra acestei demon- 
stratii, pentru a o justifica până în elementele ei ultime ». Se 
poate ca exigenta aceasta a fundamentării oricărei judecăți să 
nu poată fi satisfăcută în fapt, să rămână cu alte cuvinte «In 
stare de simplă pretenţie »; acest lucru nu are nicio relevanță 
teoretică, fiindcă ceea ce ne interesează pe noi, este scopul 
ideal care se ascunde în orice exigentä de acest fel. 

In strânsă legătură cu cele precedente si «cu titlu comple- 
mentar » Husserl distinge judecata și evidența predica- 
tive de judecata si evidența antepredicative. Evidenţa predi- 
cativă se sprijină pe cea antepredicativă, «evidența predica- 
tivă implică evidența antepredicativă ». Nu numai atât, ci 
ceva mai mult: tot ceea ce este văzut în evidență, tot ceea ce 
este dat în evidență, este exprimat. « Știința vrea în genere să 
susțină judecăți exprimate si să fixeze judecata, adevărul, cu 
titlu de adevăr exprimat. Dar expresiunea ca atare corespunde 
mai mult sau mai puțin bine lucrului vizat sau dat «el însuși, 
prin urmare evidenţei sau non-evidentei lui proprii, elemente 
constitutive ale predicației ». Adevărul ştiinţific începe să se 
precizeze şi să poată fi conceput acum «ca un ansamblu de 
raporturi predicative, fundate sau ce cată a fi fundate într'un 
chip absolut ». 

Dar dintre toate aceste notiuni fundamentale de care a fost 
vorba până acum, Husserl socoate absolut necesar să in- 
siste mai mult asupra acelei de evidență. «In evidență, în sen- 
sul cel mai larg al cuvântului, avem experiența unei existente 
și a chipului ei de a fi; în ea privirea spiritului nostru atinge 
lucrul însuși ». În cazul acesta, avem evidența pozitivă. Se 
poate întâmpla însă să fie contradicție între intenția noastră 
și obiectul vizat şi arătat de experiență, în acest caz avem ne- 
gativa evidenţei sau evidența negativă, «al cărei conținut este 
falsitatea evidentă ». Evidenţa are însă diferite grade, ea poate 

fi relativă sau absolută, incompletă sau perfectă si fără evidenţă, 
într'un sens sau altul, nu e posibilă cunoaşterea, iar fără evi- 
denta perfectă nu este posibilă știința în sensul strict al cuvân- 
tului. « Evidenţa perfectă si corelativul ei, adevărul pur şi strict, 
se prezintă ca o idee, inerentä tendinței de a cunoaște, de a 
umplea (erfiillen) intenţia significantă (meinende); idee care e 
posibil să fie obținută, încercând să trăim această tendință ». 
Jar dacă în vieata cotidiană ne mulțumim cu evidențe rela- 
tive si, mutatis mutandis, cu adevăruri relative, fiindcă si sco- 
purile pe care le urmărește sunt variabile si relative, știința nu 
se poate mulțumi nici cu evidențe relative nici cu adevăruri 
corelative acestor evidențe realtive, adică cu adevăruri relative, 
ştiinţa prin structura ei urmărește scopuri permanente şi ab- 
solute și prin urmare adevăruri perfecte şi absolute. « Știința 
„vrea adevăruri valabile odată pentru totdeauna şi pentru toți, 
definitive, prin urmare verificatii noi şi ultime ». Este fără în- 
doială just că în fapt știința își modifică necontenit «adeväru- 
rile» dobândite, că ea «nu reuşeşte să edifice un sistem de 
adevăruri absolute » dar faptul acesta nu trebue să ne facă 
să trecem cu vederea peste un lucru esențial: anume că știința 
«se supune totuși ideii de adevăr absolut, de adevăr științific 
si că tinde prin aceasta către un orizont infinit de aproximații 
care toate converg către această idee ». Numai supunându-se 
acestei idei, operând cu aproximatii, poate ştiinţa dobândi 
adevărurile faptice relative. « Cu ajutorul acestor aproximatii, 
ea crede să poată depăși cunoștința naivă si astfel să se poată 
depăși infinit pe ea însăși. Ea crede s'o poată de asemeni prin 
scopul pe care și-l pune, adică universalitatea sistematică a 
cunoștinței, universalitate relativă, fie la cutare domeniu stiin- 
tific închis, fie la unitatea universală a existenței în genere, 
pe care trebue s'o presupună, dacă e vorba de o «filosofie» 
si dacă ea trebue să fie posibilă. Prin urmare, din punctul 
de vedere al intenţiei finale, ideea de știință şi de filosofie 
implică o ordine de cunoștințe anterioare în sine, raportate la 
altele, în sine posterioare si în sfârșit, un început şi un progres, 
început și progres, nu fortuite, ci din contră fundate «in na- 
tura lucrurilor înseși »». 

Din aceste consideratii preparatorii, fäcute pe baza näzuin- 
tei « către scopul prezumat al unei stiinte veritabile », se des- 
prinde cu claritate un prim principiu metodic, anume «de a nu 
susține nici de a admite ca valabilă vreo judecată, pe care să 
n’o fi scos din evidenţă, adică din experienţele in care « lucrurile » 
şi «faptele » în chestiune îmi sunt prezente «ele însele »). Aceasta 
nu dispensează firește de obligația de a vedea dacă avem cu 
adevărat a face cu o evidență în adevăratul înțeles al cuvântu- 
lui, de a stabili limitele si gradele ei de « perfectie », pentru a 
putea ști dacă lucrurile sunt în adevăr ele însele prezente sau 
dacă nu cumva suntem victima unei false evidențe. Unde și 
atâta vreme cât nu există evidență, nu trebue făcută nicio aser- 
tiune cu caracter definitiv, ci cel mult asertiuni care descriu 
o traiectorie. Cum științele toate, fără deosebire, urmăresc pre- 
dicări, predicări care să exprime complet și adecvat intuitul 
(das Erschaute) antepredicativ şi cum acest lucru nu se poate 
face decât cu ajutorul limbajului, care, acesta, prezintă o mul- 
time de neajunsuri: e fluent, fugitiv, echivoc si nu ține seama 
de adecvarea termenilor, principiul metodic al evidenţei im- 
pune și sarcina «de a da semnificărilor un fundament nou, de 
a le orienta într'un chip original asupra evidențelor dobândite 
din munca științifică si de a fixa în limbaj aceste semnificäri 
nou fundate ». 

Noţiunea de evidență n'a fost însă cu acestea clarificată şi 
precizată în toate diferentierele ei; de aceea e necesară, în acest 
initium decisiv pentru toate meditatiile ulterioare, de o mai 
mare aprofundare a ei. 'Trebue prin urmare să vedem ce cu- 
prind în sine și cum trebuesc concepute expresiile de certitu- 
dine absolută sau de indubitabilitate absolută. Ce trebue să inte- 
legem prin aceste expresii luate în sensul lor strict original filo- 
sofic? In momentul când începem să filosofăm, noi posedăm 
fireşte o «infinitate ilimitată de experiențe sau evidențe pre- 
ştiinţifice », care însă toate sunt imperfecte, adică insuficiente. 
« Evidentele imperfecte sunt unilaterale, relativ obscure, indis- 
tincte în ceea ce privește modul în care lucrurile sau «faptele» sunt 
date într'însele «ele însele »». In evidențele imperfecte sau, 
ceea ce-i același lucru, insuficiente, «experiența» este viciatä 
şi anume este viciatä de faptul că «intentia signifiantd nu este 

umplută încă de o intuiție corespondentă ». Evidenţa este per- 
fectă, atunci când ea este adecvată, iar evidența se apropie de 
adecvare «printr'o progresie sintetică de experiențe concor- 
dante (einstimmig), în care aceste intenţii signifiante ajung la 
stadiul experienței reale, care le confirmă si le umple». 
Cu toate că acest tip de evidenţă joacă un rol diriguitor în cer- 
cetările ştiinţifice, este un alt tip de evidență totuşi, care se 
bucură «în ochii savantului de o dignitate mai înaltă » și pe 
care o putem sezisa de asemeni când « încercăm să trăim pre- 
ocupările ştiinţifice » ale acestuia: apodicticitatea. Aceasta nu 
aparține însă numai evidențelor adecvate, ci și celor inadec- 
vate si «posedă o indubitabilitate absolută de o ordine specială 
şi bine determinată, aceea pe care savantul o atribue tuturor 
principiilor ». Evidenţa apodictică «îşi manifestă superioritatea 
valorii ei în tendința pe care o are savantul de a justifica din 
nou si pe un plan superior raționamente evidente în sine, 
reducându-le la principii, şi de a le procura prin aceasta dig- 
nitatea supremă a apodicticitätii ». Care este însă caracterul fun- 
damental al evidenţei apodictice? «In fiecare evidență, exi- 
stenta sau determinarea unui lucru este determinată de spirit 
în el însuşi în modul «lucrul el însuşi » (im Modus « es selbst ») 
şi cu certitudinea absolută că această existență există, certitu- 
dine care exclude din acel moment orice posibilitate de a te 
îndoi. Totodată evidenţa nu exclude posibilitatea pentru obiec- 
tul ei de a deveni apoi obiect al unei îndoieli; existența se poate 
revela drept o simplă aparență; experienţa sensibilă ne procură 
în acest sens destule exemple ». Această posibilitate pe care o 
are un obiect de a deveni dintr'un obiect al evidenţei un obiect 
al îndoielii, poate să fie însă prevăzută cu ajutorul unui exa- 
men critic. Evidenţa apodictică are însuşiri pe care nu le în- 
tâlnim la evidenţa pur si simplu. « O evidență apodicticd are 
această particularitate, de a nu fi numai, într'un chip general, 
certitudine a existenței lucrurilor sau « faptelor » evidente; ea 
se revelä în același timp reflexiei critice ca inconceptibilitate 
absolută a non-existentei lor si, prin urmare, exclude dinainte 
orice îndoială imaginabilă ca lipsită de sens. Şi ceea ce-i mai 
mult, evidența acestei reflexii critice însăși este şi ea o evidență 
apodictică; prin urmare, evidența existenței acestei inconcep- 

tibilitäti, adică a inconceptibilitätii non-existentei a ceea ce 
este dat intr’o certitudine evidentä, este si ea [apodicticä] ». 

Ajunși aci, să stabilim ce am dobândit până acum: din ana- 
liza «trăirii » preocupărilor științifice, s'a desprins încetul cu 
încetul, pe alte baze decât reușise să facă Descartes, « princi- 
piul cartesian al indubitabilitätii absolute, prin care trebuia 
să fie exclusă orice îndoială conceptibilä si chiar orice îndoială 
non-justificată ». Știm ce este evidența cu toate diferențele 
esențiale și valorile superioare, dar aceasta nu este suficient. 
Căci se pune acum problema de a ști dacă «ni-e posibil să «des- 
coperim » evidențe care să conțină evidența «apodicticä» de 
a devansa ca «prime în sine » toate celelalte evidențe concep- 
tibile si se poate de asemeni să le percepem pe ele însele ca 
apodictice ». A şti ce este evidenţa si ce este evidenţa apodictică, 
este un lucru extrem de important, dar tot așa de important, 
dacă nu chiar mai important încă, este să ştim dacă asemenea 
indubitabilitäti absolute există și dacă pot fi folosite. 

La prima privire s'ar părea că a ne întreba de existența evi- 
dentelor prime în sine, e tot una cu a ne da o problemă, pentru 
a ne găsi în treabă, fiindcă n'am avea ce face. Căci s'ar părea 
că existența lumii, la care «se raportă activitatea vieții curente, 
precum şi ansamblul științelor, științele de fapt imediat, stiin- 
tele apriorice mediat ca instrumente de metodă », se bucură 
de o atare evidență. Şi totuși lucrurile nu stau aşa cum par. 
« Experiența sensibilă universală, în evidența căreia lumea ne 
este perpetuu dată (vorgegeben) », nu este o experiență apodic- 
tică, «adică excluzând în mod absolut posibilitatea de a ne 
îndoi de existența lumii, adică posibilitatea non-existentei ei ». 
Experiența individuală nu prezintă garanții suficiente, fiindcă 
ea se poate degrada până la treapta unei «simple aparente sen- 
sibile ». Şi nu numai experiența idividuală, dar chiar «tot an- 
samblul de experienţă, a cărei unitate o putem imbrätisa, poate 
să se reveleze simplă aparenţă si să nu fie decât un «vis cohe- 
rent »%. Evidenţa pe care ne-o procură experiența lumii este 
prin urmare cu totul irelevantă, atunci când este vorba de ade- 
vărata întemeiere a ştiinţelor; este irelevantă, fiindcă nu este 
apodictică. « Nu este suficient deci de a suspenda adeziunea 
noastră la toate științele si de a le trata drept prejudecăți (Vor- 

Urteile) pentru noi inadmisibile. Trebue de asemeni sä se ia 
terenului universal in care ele se alimentează, terenului lumii 
empirice, autoritatea lui naivă. Existenţa lumii, întemeiată pe 
evidenţa experienței naturale, nu mai poate fi pentru noi un fapt 
care se înțelege dela sine; ea însăși nu este pentru noi decât un 
obiect de afirmaţie (Geltungsphänomen) ». 

Dar dacă, în căutarea unui fundament apodictic pentru o fi- 
losofie universală, ne îndoim de existența lumii, acest lucru nu 
atrage după sine apoi tot ceea ce există? Cu alte cuvinte, dacă 
ne îndoim de existența lumii, mai rămâne ceva de care să nu 
ne îndoim? Vom vedea aceasta de acum încolo. Deocamdată 
rămâne stabilit că, exercitând îndoiala, am ajuns să nu mai 
posedăm nimic din ceea ce aveam înainte de îndoială în mod 
evident, adică nici ştiinţa si nici lumea existentă. Punând la 
îndoială lumea existentă, am pus la îndoială şi toate celelalte 
«euri» existente; îndoiala afectează de asemeni și celelalte 
fiinţe. Căci atât celelalte euri cât si animalele există datorită 
experienței sensibile, care însă am văzut că nu posedă evidență 
apodictică. « Ceilalți oameni și animalele nu sunt pentru mine 
date ale experienței decât în virtutea experienței sensibile pe 
care eu o am despre corpurile lor. Impreunä cu celelalte « euri » 
dispar fireşte toate formele sociale şi culturale. Pe scurt, nu 
numai natura corporală, ci ansamblul lumii concrete care mă 
înconjoară nu mai este pentru mine, de acum înainte, o lume 
existentă, ci numai «fenomen de existență» (Seinsphănomen)». 

Și acum este locul să ne oprim ceva mai mult asupra acestui 
procedeu de reflexie critică, îndoiala, care în concepția feno- 
menologică a lui Husserl joacă un rol de-a-dreptul consti- 
tutiv. Exercitând îndoiala față de lumea externă, nu urmează 
de loc că această lume este anihilată pentru mine. Ea există 
mai departe, aşa cum a existat până atunci, cu tot conținutul 
ei. «Ea continuă să-mi apară, cum îmi apărea până atunci: 
dar, în atitudinea reflexivă care mi-e proprie ca filosof, eu nu 
mai efectuez actul de credință existențială a experienței natu- 
rale; eu nu mai admit această credinţă ca valabilă, cu toate că, 
în același timp, ea este mereu de față si este chiar sezisată de 
privirea atenţiei ». Indoiala se exercită însă nu numai față de 
lumea externă, ci si față de ceea ce are loc în conștiința reală, 

reprezentări abstracte, judecăți de existență si de valoare, de- 
terminări, puneri de scopuri si descoperirea de mijloace pentru 
realizarea lor, întrun cuvânt față de toate «actele care sunt 
natural şi necesar executate în atitudinea ireflectatä si naivă a 
vieții curente, acte care presupun existența lumii și, prin ur- 
mare, cuprind în ele o credință existențială relativă la lume. 
Abtinerea eului reflexiv filosofic față de aceste acte nu trebue 
înțeleasă ca o suprimare a lor, ci trebue interpretată numai în 
sensul că «toate aceste fenomene şi-au pierdut « validitatea » 
lor şi sufer o «modificare de valoare »; ele nu mai sunt decât 
«simple fenomene» (in der Geltungsmodifikation «blosse 
Phänomene)». Ea nu trebue înțeleasă nici în sensul că modifi- 
carea pe care o determină asupra tezei ce-i stă ca obiectiv, ar 
fi o modificare a «tezei în antiteză, a poziției în negatie »; și 
nicio slăbire a puterii de asertare a tezei, adică modificarea ei 
în presupunere, în simplă pretenţie, în nehotärire sau îndoială, 
căci, spune Husserl, aşa ceva nu stă în puterea bunului 
nostru plac. E «ceva cu totul propriu» în această îndoială. 
« Teza pe care am îndeplinit-o, no părăsim, noi nu schimbăm 
nimic din convingerea noastră, care rămâne în sine însăşi, cum 
este, atâta vreme cât nu introducem motive nouă de judecată: 
ceea ce tocmai noi nu facem. Și totuși ea sufere o modificare — 
în timp ce rămâne în ea însăși, ceea ce este, noi o punem oare- 
cum «in afară de acțiune », o « scoatem din funcţiune », o « punem 
în parenteză », Ea există mai departe, ca parentezatul in pa- 
renteză, (wie das Ausgeschaltete ausserhalb des Zusammen- 
hanges der Schaltung ». Teza există mai departe în conştiinţă 
şi noi știm că există, dar nu ne folosim de ea, nu ne folosim in- 
tentionat, cu bună știință, de ea. Nu există nicio teză, față de 
care să nu ne putem exercita această suspendare de judecată, 
care, nu trebue să pierdem din vedere nicio clipă, se împacă 
foarte bine cu convingerea despre adevăr. « In legătură cu orice 
teză și în deplină libertate putem noi exercita această specifică 
Eroyn, o anumită suspendare a judecății, care se împacă cu 
neclintita şi eventual de neclintita, fiindcă evidenta convingere 
despre adevăr. Teza este pusă în afară de acțiune, împarente- 
zată, ea se schimbă în modificarea «teză împarantezată », ju- 
decata de-a dreptul în «judecată împarentezată ». 

In urma adoptării si intrebuintärii acestei Eroxyr; tot ceea ce 
posedäm noi din atitudinea naturalä, teza generalä referitoare 
la lumea existentă, judecăți, convingeri, credințe, este scos din 
funcțiune, nu mai are nicio eficacitate pentru noi; tot ceea ce 
este asertat în sens ontic este pus de noi în parenteză: «deci 
această întreagă lume naturală, care continuu «există pentru 
noi », este «de față » şi care totdeauna va rămânea ca «realitate » 
conformă conştiinţei, chiar când binevoim s’o punem in pa- 
renteză », nu mai exercită rolul ei obișnuit. Punând teza gene- 
rală referitoare la lumea existentă in parcnteză, «eu nu neg 
deci această «lume », ca si când aş fi sofist, eu nu pun la îndo- 
ială existenţa ei, ca şi când aş fi sceptic; însă exercit &noyN 
«fenomenologicä », care-mi închide complet orice judecată 
asupra existenței spațialo-temporale » Nu numai lumea natu- 
rală, dar chiar cunoștințele ştiinţifice nu-şi au însemnătatea 
lor obișnuită, după ce am adoptat suspendarea judecății. 
« Deci toate ştiinţele referitoare la această lume naturală, oricât 
de sigure îmi sunt, oricât de mult le admir, oricât de puțin mă 
gândesc să obiectez cätusi de puțin împotriva lor, le scot din 
funcțiune, nu fac despre valabilıtätile lor absolut nicio întrebuin- 
fare. Niciuna din judecätile care aparțin acestor ştiinţe, fie ele 
de o evidenţă desăvârșită, nu-mi însuşesc, niciuna nu este accep- 
tată de mine, niciuna nu-mi dd o bază — bine înțeles, atâta 
vreme cât ea este înțeleasă, aşa cum se dă ea în aceste științe, 
ca un adevăr asupra realitätilor acestei lumi. Mi-e îngăduit s’o 
accept numai după ce i-am pus parenteza ». 

Husserl ține să sublinieze că această &royn, înțeleasă, așa 
cum face el, în sens fenomenologic, nu trebue confundată 
cu aceea pe care o postulează positivismul. Nu este nevoie, 
în £roxn-a fenomenologicä, ca la cea positivistă, «de scoaterea 
din funcțiune a tuturor prejudecätilor care turbură pura obiec- 
tivitate a cercetării», de îndepărtarea oricărei «teorii» sau 
idei « metafizice », pentru a întemeia știința pe date imediate 
ale cunoștinței, si nu e vorba nici de mijloacele care duc la 
asemenea scopuri. ’Ercox-a fenomenologică stă pe un cu totul 
alt plan si se mișcă în cu totul altă direcție. Lumea naturală, 
așa cum o avem pregăsită în experiență si se vädeste clar in 
conexul experiențelor, nu mai are, datorită acestei &roy, nici 

o valoare pentru noi, «ea trebue pusă, neexaminatä, dar şi 
necontestată în parentezä». Aceleiasi soarte trebue să fie supuse 
şi toate teoriile și științele, oricât de bune, întemeiate positivist 
sau altfel şi care se raportează la această lume ». 

Dar dacă efectuăm «această universală punere în afară de 
valoare, această inhibitie », această «scoatere din funcţiune » 
a tuturor atitudinilor pe care le putem lua față de lumea obiec- 
tivă — şi mai întâi atitudini privind: existența, aparența, 
existența posibilă, ipotetică, probabilă si altele — sau încă, 
cum e obiceiul să se spună: această « Eroy7) fenomenologicä », 
această punere între parenteze a lumii obiective » dimpreună 
cu existența noastră reală, se poate pune întrebarea ce pare 
cât nu se poate mai legitimă: mai rămâne ceva după toată 
această operă? Nu ne aflăm cumva în fața neantului pur? 
Mai rămâne ceva, este răspunsul fenomenologiei, ceva mai 
important decât tot ceea ce a fost pus în paranteză: rămâne 
ce este cu adevărat esențial, lumea ca eidos, care nu este și nu 
poate fi lovită de parentezările fenomenologice. Rămâne, după 
ce am efectuat toate parentezările necesare, un «residuum 
fenomenologic », o «regiune existențială principial particu- 
lară » (eine prinzipiell eigenartige Seinsregion), «vieata mea 
pură cu ansamblul stărilor ei trăite pure și a obiectelor ei 
intentionale (reine Gemeintheiten), adică universalitatea feno- 
menelor în sensul special si lărgit al fenomenologiei ». Iar ajunși 
aci, metoda fencmenologicä dobândeşte o nouă determinare, 
mai precisă și mai înaintată: în stadiul de meditare în care ne 
aflăm, «se poate spune că ErtoyY) este metoda radicală şi univer- 
sală prin care eu mă sezisez ca eu pur, cu vieata de conștiință 
pură care-mi este proprie, vieatä în si prin care lumea obiectivă 
există pentru mine, așa tocmai cum există pentru mine». 
Tot ceea ce există, există pentru mine, prin aceea că mă refer, 
întrun mod oarecare, prin anumite acte ale conștiinței, la 
ceea ce mentalitatea naivă crede că există independent de con- 
știința mea. « Tot ceea ce este «lume », orice existență spațială 
şi temporală există pentru mine, adică valorează pentru mine, 
prin faptul însuși că eu fac experiență cu ea, o percep, o reme- 
morez, gândesc la ea într'un chip oarecare, fac asupra ei jude- 
cäti de existență sau de valoare, o doresc, și așa mai departe ». 

E ceea ce Descartes, spune Husserl, a desemnat cu 
termenul cogito. Aici e viziunea lui Descartes grea de mari 
consecințe epistemologice. «La dreptul vorbind, precizează 
Husserl, lumea nu este pentru mine altceva decât ceea ce 
există si valorează pentru conștiința mea într'un asemenea 
cogito. Tot sensul ei universal si particular, întreaga lui vali- 
ditate existențială, le scoate exclusiv din atare cogitationes. In 
ele se scurge toată vieata mea intra-mundană, deci si cercetările 
şi demersurile având legături cu vieata mea științifică. Eu nu 
pot trăi, experimenta, gândi; eu nu pot acționa si face judecăţi 
de valoare într'o lume alta decât aceea care-și găsește în mine 
şi din mine își scoate sensul si validitatea ei. Dacă mă agez 
deasupra acestei vieți întregi si mă abtin să efectuez cea mai 
mică credință existențială care pune «lumea» ca existență, 
dacă eu vizez exclusiv această vieatä ea însăși, în măsura in 
care ea este conştiinţă despre «această» lume, atunci eu mă 
regăsesc ca ego pur cu curentul pur al cogitationes-elor mele ». 
Ego-ul pur dimpreună cu ale sale cogitationes există în sine ante- 
rior lumii naturale. Existența naturală nu se bucură prin urmare 
de aceeași autoritate ca ego-ul pur cu curentul său de cogitati- 
ones pur, fiindcă existența naturală presupune ego-ul pur dimpre- 
ună cu curentul lui pur. Cu alte cuvinte, domeniul existenţei 
naturale presupune totdeauna și în mod necesar domeniul tran- 
scendental. De aceea, și metoda fenomenologicä, Eroyn-a tran- 
scendentală, «se numește, în măsura în care ne conduce la #cest 
domeniu originar, reductie fenomenologicä transcendentală». 

O întrebare se pune însă acum în mod inevitabil: existența 
subiectivitätii transcendentale, pe care am atins-o cu ajutorul 
reductiei fenomenologice transcendentale, se bucurä ea de o 
evidență apodictică în strictul înțeles al cuvântului? Căci dacă 
acest punct arhimedic de reazim s'ar dovedi lipsit de o atare evi- 
dentä, atunci niciuna din judecätile care s’ar sprijini pe el, n’ar 
mai putea poseda evidență apodictică si încercarea «de a înălța, 
plecând dela acest câmp originar de experiență și de judecăți, un 
edificiu sistematic de cunoştinţe apodictice », ar eșua cu totul. 

Pentru a ajunge la subiectivitatea transcendentală, a fost 
nevoie de experiența transcendentală a eului în care «ego-ul 
se atinge pe sine însuși in mod originar». Dar nu întreaga 


www.dacoromanica.ro 


122 N. BAGDASAR 


experiență a acestui ego este adecvată și apodicticä, ci «in fiecare 
caz, această experiență nu oferă decât un sâmbure de expe- 
riente « propriu adecvate »», înconjurat de o mulțime de expe- 
riente inadecvate. « Acest sâmbure este prezența vie a eului 
însuși, așa cum o exprimă sensul gramatical al propoziției: 
Ego cogito. Dincolo de acest sâmbure nu se întinde decât un 
orizont indeterminat, de o generalitate vagă, orizont a ceea ce 
în realitate nu este obiect imediat de experiențe, ci numai 
obiect de gândire, care, în mod necesar, o intoväräseste. Acestui 
orizont îi aparțin trecutul eului, aproape întotdeauna total 
obscur, precum și facultățile transcendentale proprii ale eului 
si particularitätile care, în fiecare caz, îi sunt obișnuite ». Acest 
orizont poate să fie însă determinat de experienţe posibile. 
Lucrul acesta nu-l întâlnim numai acolo unde eul se percepe 
imediat pe sine însuşi, ci si la percepțiile externe. « Percepția 
externă (care, de sigur, nu este apodictică) este desigur o expe- 
rientä a obiectului însuşi — obiectul este el însuşi de față — 
dar în această prezență (in diesem Selbstdastehen) obiectul 
posedă pentru subiectul percepător un ansamblu deschis si 
infinit de posibilități indeterminate care nu sunt ele însele 
actual percepute. Acest halo, acest «orizont» este astfel că el 
implică posibilitatea de a fi determinat in si de experiențe 
posibile. Intr'un chip cu totul analog, certitudinea apodicticä 
a experienței transcendentale sezisează transcendentalul meu 
«eu unt » ca implicând indeterminarea unui orizont deschis ». 
Prin urmare, nu toate actele care sunt cuprinse în experiența 
transcendentală sau însoțesc numai această experiență participă 
la apodicticitatea ei si de aceea pretenția lor la apodicticitate 
«trebue să fie supusă criticei », care are tocmai sarcina de a le 
examina pretenția si a le determina capacitatea. « Realitatea 
domeniului cunoștinței originare este deci în mod absolut 
stabilită, dar şi limitarea ei care exclude tot ceea ce nu sa 
prezentat încă descoperit «el însuşi » în evidența vie a lui 
«eu sunt»). «Cu alte cuvinte stabilirea cunoștinței originare, 
adecvate şi apodictice, merge mână în mână cu delimitarea 
ei față de acele cunoștințe în care obiectul de cunoscut nu este 
prezent el însuși și nu prezintă deci aceleași însușiri pe care le 
posedă cunoștința originară. 

Husserl socoate acum cä este locul si timpul sä determine 
mai in de aproape si cum trebue notiunea de eu, rämasä dupä 
ce s’a efectuat reductia fenomenologicä transcendentalä. Ceea 
ce rămâne din eu si din vieata lui psihică, în urma reductiei, 
nu mai este ceva existent ce face parte din lumea naturală. 
De sigur, eu zic si acum: Eu sunt, Ego cogito, dar această 
aserțiune are acum principial altă semnificare. Ea nu vrea să 
spună că eu, omul real, în carne şi oase, eu, omul natural, 
sunt. ««Eu» nu mai e omul care se seziseazä în intuiţia natu- 
rală de sine ca om natural, nici măcar omul care, limitat 
de abstracţie la datele pure ale experienței «interne » și pur 
psihologice, sezisează propria sa mens sive intellectus, nici chiar 
sufletul însuși luat separat » Atât eu cât si ceilalți oameni, 
considerați ca existente reale, facem parte din lumea naturală 
şi putem forma obiect al biologiei, antropologiei si psihologiei. 
Si ca atare, suntem puși in parenteză. Dar totuşi, după această 
parentezare, rămâne ceva; este eul transcendental. «Pentru 
mine, subiect meditant, așezat şi persistând in Eroyn şi punän- 
du-mă astfel ca izvor exclusiv al tuturor afirmațiilor şi al tuturor 
justificărilor obiective, nu este deci nici eu psihologic nici 
fenomene psihice în sensul psihologiei, adică înțelese ca ele- 
mente reale de ființe omenești (psihofizice). Prin Enoyn-a 
fenomenologicä, eu reduc eul meu uman natural si vieata mea 
psihică — domeniu al experienței psihologice interne — la eul meu 
transcendental și fenomenologic, domeniu al experienţei interne 
transcendentale si fenomenologice » Tot ceea ce există pentru 
mine, nu există, nu a existat și nu ar putea să existe pentru mine 
decât datorită eului transcendental. Eul psihologic însuși, cu 
toate proprietățile lui, nu există pentru mine decât datorită 
tot eului transcendental. « Lumea obiectivă cu toate obiectele ei », 
inclusiv eu cu vieata mea psihică, precum și ceilalți oameni 
la fel, «îşi scoate în mine însumi tot sensul și toată valoarea 
pe care o are pentru mine », dar «ea le scoate în eul meu trans- 
cendental, pe care singură £royn-a fenomenologicä transcen- 
dentală îl revelează », și nicicând și nicidecum eul psihologic 
care, după cum știm acum, este redus la tăcere, pus în paren- 
teză, scos din funcțiune. Degajarea eului transcendental și 
ferirea lui de orice interpretare psihologică ori metafizică, sunt 

lucruri de o importanță capitală. A nu ţine seamă de ele, in- 
seamnă a ajunge la concluzii de-a-dreptul funeste, cum i s'a 
întâmplat lui Descartes, «care face din ego o substantia cogitans 
separată, un mens sive animus omenesc », -săvârşind astfel o 
«confuzie care a făcut din Descartes părintele acestui 
contrasens filosofic care este realismul transcendental». Pri- 
mejdia aceasta, după Husserl, nu poate fi evitată decât 
cu o singură condiţie: «dacă rămânem fideli radicalismului 
întoarcerii asupra noastră înșine și prin aceasta principiului 
« intuiției » (sau evidenţei) pure si dacă, prin urmare, noi nu 
facem să reiasă decât ceea ce ne este dat real — și imediat — 
în câmpul lui ego cogito pe care ni l-a deschis &xoyn-a, deci dacă 
evităm să enunfäm ceea ce nu «vedem» noi înșine ». Fiindcă 
nu s'a conformat acestui principiu, Descartes nu a putut 
sezisa adevăratul sens al marei sale descoperiri, sens ce constă 
în subiectivitatea transcendentală, și «n'a trecut porticul care 
duce la filosofia transcendentală veritabilă ». 

Dar în afară de erorile săvârşite de Descartes, despre 
care am luat cunoştinţă, el a mai făcut una tot așa de grea in 
consecințe: el a utilizat pe «ego cogito ca pe o premisă apo- 
dictic sigură pentru raționamente ce trebuiau să ne conducă la 
o subiectivitate transcendentă », pentru raționamente de cau- 
zalitate şi, fiindcă n'a sezisat sensul pur metodic al reductiei 
transcedentale, el nu a putut prinde întreaga eficacitate a 
Erroxn-ei fenomenologice, eficacitate pe care Husserl o vede 
în posibilitatea ce o are de «a degaja o sferd nouă și infinită de 
existență pe care o poate atinge o experiență nouă, experiența 
transcedentală » Căci evidența absolută, care ni-e dată in 
experienţa internă transcedentală, nu este restrânsă numai la 
identitatea lui eu sunt, ci depăşeşte cu mult această identitate, 
întinzându-se «în mod necesar la multiplicitätile experienței 
interne pe care o avem dela vieafa transcedentald şi dela parti- 
cularitățile habituale ale eului ». In adevăr, toate datele singu- 
lare ale experienței interne reale și posibile cuprind o structură 
universală şi apodictică a experienţei transcendentale a eului, 
cum o asemenea structură este, bunăoară, forma temporală 
imanentă a curentului de conștiință. In virtutea acestei 
structuri — și e unul din caracterele ei proprii — eul posedă 


www.dacoromanica.ro 


TEORIA CUNOSTINTEI 125 


dela sine o schemä apodicticä, schemä indeterminatä care face 
sä-si aparä lui insusi ca eu concret, existänd cu un continut 
individual de stäri träite, de facultäti si tendinte, deci ca un 
obiect de experientä, accesibil unei experiente interne posibile, 
care poate fi extinsä si imbogätitä la infinit ». Experienta trans- 
cendentalä, care se sprijinä pe faptul cä oricärui gen de expe- 
rientä precum si modurilor generale ale specificärei ei — per- 
ceptia, memoria, amintirea, etc. — îi corespunde o quasi-expe- 
rientä (eine «Erfahrung als ob») cu moduri paralele de specificare 
— adică o percepţie fictivă, o memorie fictivă, o amintire fic- 
tivă, etc. — duce la credinţa că «existä de asemeni, în dome- 
niul posibilității pure (pură reprezentare sau imaginație) o 
ştiinţă specială de ordine apriorică, ale cărei judecăţi se raportä 
nu la realități transcendentale, ci la posibilități apriorice și care 
prescrie astfel acestor realități regule apriori ». O știință, spune 
Husserl, de o singularitate nemaipomenită, având «ca obiect 
subiectivitatea transcendentală concretă, întrucât este dată 
într'o experiență transcendentală efectivă sau posibilă ». O știință 
de o subiectivitate «absolut subiectivă » iar nu numai de o 
« subiectivitate obiectivă», cum este psihologia, adică de o 
subiectivitate animală, existențială, făcând parte din lume. 
Această știință va avea ca obiect prim și în mod necesar unic, eul 
transcendental al filosofului dimpreună cu tot ceea ce-i este 
inerent si cu tot halo-ul de determinări posibile, care n'au fost 
încă efectuate. Știința aceasta este după Husserl fenome- 
nologia, care, fiindcă are ca obiect prim eul transcendental, se 
prezintă la început ca egologie purd. 

Husserl nu se mulțumește însă, ca Descartes, de 
a stabili apodicticitatea absolută a lui «eu sunt». Nu se multu- 
meste nici cu faptul stabilirii transcendentale a lui «eu sunt» 
si aapodicticitätii lui, care depășește principial ceea ce a făcut 
Descartes. Ci el îndreaptă lumina evidenţei transcen- 
dentale asupra eului transcendental, pentru a vedea din ce se 
alcătuește conţinutul acestui eu identic, «adică asupra curen- 
tului conștiinței care formează vieata acestui eu (eul meu, eul 
subiectului meditant) ». Căci eul transcendental nu este, se 
înţelege, vid. El cuprinde o mulțime de cogitationes, a căror 
structură transcendentală necesită de asemeni să fie cunoscută. 

Ceea ce implicä aceste cogitationes care se referä la lumea 
realä, chiar dupä ce li s’a aplicat reductia transcendentalä, e cä 
ele cuprind in ele insele raportarea aceasta la lumea realä; cä 
raportarea aceasta le este esentialä, chiar dupä ce lumea realä 
a fost pusä in parentezä. Pentru a face lucrurile mai clare, sä Juäm 
un exemplu. Eu percep acum tabla din fata mea; am perceptia 
acestei table. Dar aplicând &royn-a transcendentalä asupra a 
tot ce este real în acest act, adică atât asupra procesului real 
psihic, asupra percepției ca realitate psihică, cât și asupra 
tablei ca obiect real, mai rămâne totuşi ceva și anume ceva 
esențial: actul pur al percepției care, ca atare, se oferă des- 
crierii pure, si care, şi după reducție, este percepția despre această 
tablă. Si cum este cu acest act de conştiinţă, la fel este cu toate; 
fiecare act de conștiință este conștiință despre ceva, ori care ar 
fi existența reală a obiectului si chiar dacă mă abtin în ce pri- 
veste punerea acestei existente cât și în ceea ce priveşte actele 
sufleteşti reale. De aceea Husserl susține că trebue lărgit 
conţinutul lui ego cogito transcendental «și a spune că orice 
cogito sau încă orice stare de conștiință « vizează » ceva si poartă 
în ea însăși, ca «vizat » (ca obiect al unei intenții) cogitatum-ul 
său respectiv ». Si fiindcă orice stare de conștiință face acest 
lucru, stările de conștiință se numesc, din această cauză, inten- 
tionale. « Cuvântul intentionalitate nu semnifică nimic altceva 
decât această particularitate fonciară și generală pe care o are 
conştiinţa de a fi conştiinţă despre ceva, de a purta în 
calitatea ei de cogito, cogitatum-ul ei în ea însăși ». Cum conștiința 
este capabilă de diferite cogito-uri, se înțelege că ea « vizează », 
pune intetntional în diferite chipuri, obiectele. Sau mai precis 
spus: fiecare cogito « vizează » într'un anumit chip, propriu lui, 
obiectul. «Percepția «casei » «vizează » (se raportă la) o casă 
— sau mai exact, cutare casă individuală — în chip perceptiv; 
amintirea casei, «vizează» casa ca amintire; imaginația, ca 
imagine; o judecată predicativă având ca obiect casa «așezată 
în fața mea », o vizează în chipul propriu judecății predicative; 
o judecată de valoare supra-adăugată ar viza-o iarăși în chipul 
ei; ş. a. m.d.». 

Nu trebue cätusi de puţin să se creadă că descriind în acest 
fel curentul conștiinței format din cogitationes, se face psihologie 

descriptivd si nici mäcar cä cercetarea orientatä in acest 
sens, adică transcendental, ar avea vreo legătură cu psihologia 
pur descriptivă. Psihologia descriptivă nu este și nu poate fi 
fenomenologie transcendentală şi confundarea celei dintâi cu cea 
de a doua dă naștere psihologismului transcendental, care este 
o piedecă dificilă pentru orice cercetare filosofică temeinică și 
face imposibilă orice filosofie veritabilă. Căci nu trebue să 
uităm niciun moment: « Ansamblul cercetărilor fenomenologice 
transcendentale este legat... de observanta inviolabilä a reduc- 
tiei transcendentale, reductie care nu trebue confundată cu 
limitarea prin abstracție a investigației antropologice la sin- 
gură vieata psihică ». Prin urmare, una este investigarea psihică 
şi cu totul alta, principial alta, este calea transcendentală, cu 
toate că elementele amândorora pot coincide. « De o parte avem 
date care aparțin «lumii », lumii pusă ca existență, concepută 
ca elemente psihice ale omului. Pe de alta, chiar cu date para- 
lele și conținutul identic, nu e nimic din așa ceva; lumea, în ati- 
tudinea fenomenologică, nu este o existență ci un simplu 
fenomen ». 

Precum am văzut, reductia fenomenologicä lasă intactă sfera 
egologică absolută, care este o sferă de intenții pure. Despre 
această sferă fenomenologia trebue să dea o descriptie transcen- 
dentală universală. Descriptia aceasta trebue să fie de o impar- 
tialitate absolută, adică trebue să fie de o fidelitate intactă față 
de principiul evidenţei pure. « Altminteri spus, va trebui să ne 
ținem strict de datele pure ale reflexiei transcendentale, să le 
luăm exact cum se dau ele în intuiţia evidenţei directe, si să 
îndepărtăm de ele toate interpretările ce depășesc acest dat». 
Ascultänd de acest principiu si miscändu-se în domeniul trans- 
cendental, descriptia fenomenologicä va fi pe de o parte noema- 
tică, iar pe de altă parte noetică. Noematică atunci când se 
îndreaptă asupra obiectului intentional, dimpreună cu deter- 
minările pe care i le atribue când își îndreaptă privirea asupra 
lui. Astfel se pot distinge la obiect « moduri » existențiale, ca: 
«existența certă», «existența posibilă sau supozată», etc., 
după cum se pot distinge « moduri temporale subiective # ca: 
existență prezentă, trecută, viitoare. Direcţiei noematice a 
descriptiei fenomenologice îi este opusă direcția noeticä, care 

se referă, nu la obiectul intentional cu modurile lui, ci la cogito 
el însuși, ca de pildă: « percepţia, amintirea, memoria imediată, 
cu diferențele modale care le sunt inerente, cu claritatea şi 
distincția ». Prin urmare, încă odată, nu trebue să uităm, că 
«efectuând reductia fenomenologică în toată rigoarea ei, noi 
păstrăm cu titlu noetic câmpul liber și nelimitat al vieții pure 
a conştiinţei şi, din partea corelativului său noematic, lumea- 
fenomen, ca obiectul său intentional. Astfel, eul meditatiei feno- 
menologice poate deveni în toată universalitatea spectator im- 
parțial al său însuşi, nu numai în cazuri particulare, ci în 
general şi acest «el însuși » cuprinde toată obiectivitatea care 
d există » pentru el, aşa cum există pentru el». Eu nu sunt eu 
transcedental, numai când efectuez reductia fenomenologică, 
ci si în orice clipă a atitudinii mele naturale eu sunt si eu trans- 
cendental, numai cât eu nu-mi dau seama că sunt și eu trans- 
cendental decât după ce am efectuat reductia fenomenologică. 
« Insă, această atitudine nouă mă face să văd că ansamblul lumii 
şi tot ceea ce este în general, nu este pentru mine decât ceva 
care «valorează » pentru mine, adică nu există pentru mine 
decât ca cogitatum al cogitationes-urilor mele variabile şi legate 
între dânsele în această varietate însăşi. Numai în această 
acceptie îi atribuiu eu o validitate. Prin urmare, eu fenome- 
nolog transcendental, eu nu posed ca obiecte ale observaţiilor 
mele descriptive universale — privească ele particularizatii sau 
ansambluri generale — decât corelative intentionale de modalități 
ale conştiinţei ». 

Acel «eu sunt» transcedental, nu este așa dar ceva simplu 
şi abstract, ci vieata lui cuprinde, în universalitatea ei, «o multi- 
plicitate indefinită si neisprăvită de stări concrete individuale ». 
Iar sarcina reflexiei transcendentale va fi pe de o parte să des- 
copere aceste stări şi să le descrie cu întreaga lor variabilitate 
structurală, precum pe de altă parte, va căuta să descopere și 
să descrie modurile legăturilor dintre ele, înaintând încetul cu 
încetul «până la unitatea eului concret însuşi ». « Acest eu nu 
este concret, bine înțeles, decât în ansamblul infinit și limitat 
al vieții lui intentionale una, care formează o comunitate bine 
« legată » si care implică, cu titlul de cogitata, obiectele inten- 
tionale corelative, care formează la rândul lor ansambluri bine 

legate, intreguri, până la si inclusiv lumea fenomenalä ca atare. 
Eul concret el insusi este subiectul universal al descriptiei ». 
Cu alte cuvinte, este vorba de revelarea actelor pure intentio- 
nale, cu toatä varietatea lor nelimitatä, precum si a legäturii lor 
totale cät si a legäturilor lor partiale si de asemeni e vorba de 
revelarea obiectelor intentionale corelative, cu legäturile lor 
mai mari sau mai mici, insä toate la fel de stringente, pänä la 
obiectul intentional global, care este lumea fenomenalä. « Sau, 
pentru a spune mai bine: sarcina pe care o propun meditatiilor 
mele fenomenologice, este de a mă revela pe mine însumi ca eu 
transcendental și aceasta în plina mea concretiune, deci inclusiv 
toate obiectele intentionale corelative ale actelor acestui eu ». 
Investigarea fenomenologică are un caracter bilateral, 
problemele conștiinței unul corelativ; sau mai bine zis, inve- 
stigarea conștiinței se mișcă bilateral, tocmai fiindcă problemele 
conștiinței sunt corelative. Forma originară a conștiinței însă 
se prezintă descriptiei fenomenologice ca «o sinteză », formă 
de legătură care unește la un loc diferite stări ale conștiinței 
şi care ca «sinteză » nu se întâlneşte decât exclusiv la conștiință. 
Pentru a ne da mai bine seama de aceasta, să luăm un exemplu 
și anume percepţia unui cub. Cum se prezintă reflexiei pure 
obiectul perceput, cubul ? El « îmi este dat într'un chip continuu 
ca o unitate obiectivă și aceasta într'o multiplicitate variabilă 
și uniformă de aspecte (moduri de prezentări) legate prin 
raporturi determinate ». Modurile acestea sunt în devenire, 
curg, sunt stări trăite, dar sunt curgere de stări trăite care stau 
în strânsă legătură unele cu altele. « Ele se scurg... în unitatea 
unei sinteze, conform căreia noi luăm cunoștință totdeauna 
despre acelaşi obiect — întru cât acesta se prezintă». Cubul 
unul și același poate să se prezinte aci mai aproape, aci mai 
departe, și sub orice aspect sau orice mod variabil s'ar prezenta, 
conștiința este totdeauna prezentă, chiar în cazul când rămâne 
neobservată. « Fiecare «aspect» pe care-l reține spiritul, de 
pildă « acest cub în sfera de proximitate », se revelează la rândul 
său ca unitate sintetică a unei multiplicitäti de moduri de pre- 
zentare corespondente ». Indiferent dacă este vorba de percepții 
vizuale, tactile, acustice, etc., și indiferent dacă se ia coloarea 
ori forma sau toate caracterele la un loc, atât fiecare caracter 

în parte cât si toate împreună «se prezintă ca o «unitate » de 
« multiplicități » care se scurg. « Structura » sau «sinteza » de 
multiplicitäti este prin urmare o formă originară a conștiinței. 
«In vederea îndreptată asupra obiectului vom avea, de pildă, 
o formă sau o coloare care rămâne identic aceeaşi. In atitu- 
dinea reflexivä, vom avea aspecte sau «aparente » corespon- 
dente, modalități de orientare, de perspectivă, etc., care se 
succed într'o serie continuă. Fiecare din aceste «aspecte 9, 
considerat in el însuşi, este, in plus, reprezentare a formei lui, 
a colorii lui, etc. Astfel cogito are conştiinţă de cogitatum-ul 
său, nu într'un act non-diferentiat, ci într'o structură de multi- 
plicități cu caracter noetic şi noematic bine determinat, struc- 
tură coordonată in chip esenţial identității acestui cogitatum 
determinat ». 

A scoate în evidență si a demonstra intentionalitatea lui co- 
gito, cum a făcut Franz Brentano, e de sigur impor- 
tant, dar nu este după Husserl suficient si hotäritor. De- 
monstrația intentionalitätii lui cogito devine cu adevărat fecundă, 
numai dacă se elucidează cum trebue «caracterul originar al 
acestei sinteze ». Jar dacă încercăm să elucidăm cum trebue 
această sinteză, ce constatăm? Că forma ei fundamentală este 
identificarea. «Ea se prezintă mai întâi ca o sinteză de o în- 
semnătate universală scurgändu-se pasiv sub forma constün- 
tei interne continui a timpului ». Orice stare de conștiință trăită 
este în același timp și durată trăită. Iar când cogitatum-ul stării 
de conştiinţă este un obiect al lumii, cum era în cazul de 
mai sus cubul, atunci trebue să se distingă două durate: 
pe de o parte cea obiectivă, adică a obiectului care apare —a 
cubului —, pe de altă parte cea internă a stării de conștiință 
—a percepției. Percepția «se «scurge» în perioade si faze 
temporale care sunt ale sale și care sunt ele însele prezentări, 
modificându-se continuu, ale unuia si aceluiaș cub. Unitatea 
lor este aceea a unei sinteze ». Nu este o unitate de cogitationes 
legate exterior unele de altele, nu este o unitate mozaicală, ci 
este «o unitate de conştiinţă una», fundamentală si constitu- 
tivă. «In această conştiinţă se constitue unitatea unei obiec- 
tivitäti (Gegenstänglichkeit) intentionale, tocmai ca fiind ace- 
eași obiectitate prezentându-se în chipuri variate si multiple ». 

Să ne referım, pentu o mai bună înțelegere, iarăși la exemplul 
cu cubul. Prin roy) lumea, si împreună cu ea deci şi cu- 
bul, a fost scoasă din funcțiune, pusă în parenteze. Prin aceasta 
însă, cum știm acum, a rămas ceva în conștiință: a rămas cubul 
ca obiect intentional, ca cogitatum. Şi în legătură cu «acest 
cub dat care pare ca unul si identic», ce se poate afirma cu 
evidență apodictică ? Că el «este totdeauna «imanent » curen- 
tului de conștiință », că teste descriptiv «în» el, cum este 
descriptiv caracterul de a fi «identic același »». «Dar e o ima- 
nentä asupra căreia trebue să fim clari, căci, atrage atenția 
Husserl, ea «are un caracter cu totul particular ». « Cubul 
nu este cuprins în conștiință cu titlu de element real, ci este 
«ideal » ca obiect intentional, ca ceea ce apare sau, în alți ter- 
meni, ca «sensul lui obiectiv » imanent. Obiectul conştiinţei, 
care îşi păstrează identitatea «cu sine însuși » în timp ce vieata 
psihică se scurge, nu-i vine din afară. Această vieatä însăși il 
implică cu titlu de sens, adică de «operaţie intentionalä» (inten- 
tionale Leistung) a sintezei conştiinţei ». Identitate avem și 
atunci când acelaşi cub se prezintă conștiinței în percepții, în 
amintiri, în judecăți de valoare, adică în moduri de conştiinţă 
separate si foarte diferite unele de altele. « Si aci este o sinteză 
care realizează conștiința identității în unitatea unei conștiințe, 
depășind si imbrätisänd stările ei izolate, si face astfel posibilă 
orice cunoștință a identității ». 

Sinteza este o formă de unificare, care nu caracterizează nu- 
mai anumite stări individuale dintr'o conștiință individuală, ci 
care caracterizează toată vieata psihică. Această vieatä psihică 
«este un cogito universal, care îmbrățișează în chip sintetic 
toate stările individuale ale conștiinței putând să räsarä din 
această vieatä si care are cogitatum-ul fundat în chipuri diferite 
în multiplele cogitata particulare ». Husserl ţine însă să 
sublinieze că această fundare nu trebue înțeleasă ca o geneză, 
ca o succesiune reală temporală, « căci fiecare stare individuală 
pe care o putem concepe, nu răsare decât pe fondul unei con- 
ştiinţe globale, unificate, pe care ea o presupune totdeauna »; 
şi tot așa fiecare sinteză particulară de stări individuale se înte- 
meiază pe conștiința globală, pe sinteza universală. Sinteza 
aceasta universală, «care face posibile toate celelalte sinteze 

ale conştiinţei », are si ea o formă fundamentală: această formă 
universală este conștiința imanentă a timpului. Iar în corelație 
cu ea şi ca un corespondent necesar al ei este « durata imanentä 
însăși, în virtutea căreia toate stările eului, accesibile reflexiei, 
trebue să se prezinte ca ordonate în timp — simultane sau 
succesive — având un început si un sfârșit în timp, în sânul 
orizontului infinit si permanent al timpului imanent (însuși »». 
Deosebirea apoi care există între conştiinţa de timp şi timpul 
însuși trebue privită după Husserl ca o deosebire dintre 
starea de conştiinţă intra-temporală ( forma ei temporală) pe 
de o parte și modurile ei temporale de apariție pe de altă parte. 
Și fiindcă aceste moduri de prezentare a conștiinței temporale 
interne sunt stări intentionale, ele se prezintă in mod necesar 
reflexiei ca durate. 

Dar vieata intentionalä are nu numai aspecte actuale, ci si 
aspecte potențiale, aspecte potențiale care sunt cuprinse în 
cele actuale ce sunt pre-trasate în acestea. Am văzut cum 
fiecare stare de conștiință are un «orizont», un «halo», ce 
yariază pe de o parte în funcție de conexurile pe care starea le 
are cu alte stări, iar pe de altă parte în funcţie de fazele proprii 
ale scurgerii ei. E un orizont pe care Husserl îl denumeşte 
intentional şi al cărui rol stă în aceea că duce la acele potentia- 
litäti ale conștiinței care fac parte din acest orizont. Să luăm 
percepția bunăoară. Percepția, fiecare percepție a unui obiect 
exterior, are această proprietate că prin părțile pe care ea le 
percepe de fapt la obiect, ne trimite la părțile lui care nu sunt 
incă percepute si care sunt numai anticipate în așteptarea de a 
fi percepute. Percepția mai prezintă apoi și alte orizonturi cu 
alte potentialitäti perceptive, ce rezultă din faptul că noi am 
putea avea alte percepții decât cele pe care le avem real, dacă 
percepțiile ar fi altfel îndreptate, dacă de pildă m’as da mai la 
dreapta sau mai la stânga, mai îndărăt sau mai înainte, dacă 
as privi altminteri decât privesc obiectul. Aceste varietăți, în- 
tr'o anumită modificare, le întâlnim și la amintirea corespun- 
zătoare acestei percepții. Amintirea poate să fie însoțită de 
conștiința de pildă că «eu aș fi putut atunci percepe alte laturi 
decât acelea pe care le-am văzut în fapt, — dacă, evident, eu 
as fi îndreptat altminteri activitatea mea perceptivä». Nu nu- 

mai atât: « Fiecărei percepții îi aparține totdeauna un halo de 
percepții susceptibile de a fi reamintite si fiecărei amintiri 
însăși îi aparține, în calitatea de « halo », intentionalitatea me- 
diată şi continuă de amintiri posibile (realizabile de mine ac- 
tiv), amintiri care se esaloneazä până la clipa percepției mele 
actuale. Pretutindeni aici se amestecă la aceste posibilități un 
«eu pot» si un «eu lucrez», un «eu pot lucra altfel decât lu- 
crez de fapt » — puțin importänd de altfel, inhibitiile totdeauna 
posibile care pot împiedeca această «libertate » ca orice « li- 
bertate » în genere». 

Fiecare «halo » sau «orizont » poate să fie explicat, pentru 
a desvälui potentialitätile implicate într'însul. Prin explicitare 
îi desvăluim însă nu numai potentialitätile implicate ci şi sen- 
sul lui obiectiv, sens «care nu este niciodată decât indicat în 
cogito actual si nu este niciodată prezent decât într'un chip 
implicit ». « Acest sens obiectiv, cogitatum-ul adică în calitate 
de cogitatum, nu se prezintă niciodată ca definitiv dat ; el nu 
se luminează decât pe măsură ce se explicitează orizontul şi 
orizonturile noi (si totuși pretrasate) care se descoper fără 
încetare ». Deși indeterminat, orizontul are totuși o structură 
de determinare (Struktur der Bestimmtheit). Dacă privim cu- 
bul dintr’o parte, partea sau părţile lui văzute nu ne spun nimic 
precis asupra părților lui non-vizibile. Orice particularități am 
sezisa la el, de pildă că e colorat sau aspru, etc., totdeauna vor 
rămânea nedeterminate alte particularități ale lui. In orice con- 
știință perceptivă este un atare moment de a lăsa în indeter- 
minare anumite particularități. Și acest moment este ceea ce 
constitue «orizontul» percepţiei. Oricâte progrese reale ar 
face percepția efectuând determinări cât mai precise cu pu- 
tintä, totuși vor rămânea totdeauna aspecte în indeterminare, 
vor rămâne « orizonturi ». « Din orice conștiință care este con- 
ştiinţă despre ceva face deci parte această proprietate esențială: 
ea poate, într'un chip general, nu numai să se transforme în 
moduri de conștiință mereu nouă, rămânând conştiinţă despre 
un obiect identic, obiect intentionalmente inerent, ca sens o- 
biectiv identic, modurilor sale în unitatea sintezei, dar orice 
« conștiință despre ceva » poate s’o facă si nu poate s’o facă de- 
cât in și prin aceste orizonturi de intentionalitate. Obiectul 

este, pentru a spune astfel, un pol de identitate, dat totdeauna 
cu un «sens» «preconceput » şi «de » realizat. EI este în fie- 
care moment al conștiinței, indexul unei intenfionalitäfi noetice 
aparfinändu-i în numele sensului său, întenționalitate ce se 
poate cerceta şi care poate fi explicitată ». 

Descrierile de până acum au avut ca obiect structura cea 
mai generală, schema ego-cogito-cogilatum. In toate aceste de- 
scrieri, pentru a ajunge la descoperirea si stabilirea tipurilor 
multiple de cogitationes, obiectul intenfional «situat de partea 
lui cogitatum », îndeplineşte rolul unui ghid transcendental. 
«Punctul de plecare este în mod necesar obiectul «simplu » 
dat; de aici reflexia se urcă la modul de conștiință corespun- 
zător şi la orizonturile de moduri potențiale implicate în acest 
mod, apoi la alte moduri ale unei vieţi de conștiință posibilă 
în care [moduri] obiectul s'ar putea prezenta ca «acelasi»». 
Dar dacă ne situăm in generalitatea formală şi luăm ca ghid 
un obiect în general cu titlu de cogitatum, fără niciun conținut 
determinat, noi putem să stabilim că si cum «multiplicitatea 
modurilor de conştiinţă posibile care se raportă la acelaşi obiect 
— adică structura formală generală (der formale Gesamttypus) 
— se scindează într'o serie de structuri tipuri neomato-noetice 
speciale și riguros diferențiate ». Astfel de structuri tipice ale 
intentionalitätii sunt bunăoară: percepția, memoria imediată, 
suvenirul, aşteptarea preperceptivă, designarea simbolică, etc. 
« Aceste tipuri de intentionalitate aparțin oricărui obiect con- 
ceptibil, ca şi tipurile de coordonare sintetică ce le corespund ». 
Fiecare din aceste tipuri se particularizează apoi la rândul său 
în toată structura lui neomato-noetică, dacă și îndată ce încer- 
căm să determinăm obiectul intentional. Determinările acestea 
pot fi sau ontologic formale, sau ontologic materiale. In primul 
caz va fi vorba de determinat ceva în genere, ca întregul, ge- 
neralul, individualul, singularul, pluralitatea, etc., în al doilea caz 
de domenii reale, ca obiectul spaţial (pur şi simplu), ființa ani- 
mală, etc, « Fiecare tip ce se desprinde astfel, trebue să fie stu- 
diat în ce priveşte structura lui noemato-noetică; el trebue să 
fie sistematic interpretat şi explicitat după modurile fluxului 
său intentional şi după orizonturile lui tipice şi implicațiile 
lor ». Explicitarea sistematică și analiza descriptivă a tuturor 

acestor structuri tipice cade in sarcina teoriei transcendentale. 
4 Dacă această teorie ia ca ghid o generalitate obiecticä (eine 
gegenständliche Allgemeinheit) şi rămâne la această genera- 
litate, ea se numeşte teorie a constituirii transcendentale a 
obiectului în genere în calitatea lui de obiect al unei forme 
sau, pe o treaptă supremă «al unei regiuni date». Astfel se 
poate constitui și putem avea o teorie transcendentală a percep- 
tiei, alta a judecății, alta a voinței, etc. Aceste teorii transcen- 
dentale diverse nu stau izolate si fără legătură, ci toate « se coor- 
donează si se unifică, când e vorba să se elucideze conexiunile 
sintetice superioare, şi ele, toate, își îndeplinesc rolul lor în 
elaborarea teoriei constitutive generale si formale a unui obiect 
în genere ». Toate aceste teorii transcendentale sunt teorii for- 
male. In afară de ele sunt teoriile transcendentale materiale, 
ce se raportă la obiecte reale, cum am văzut mai sus. 
Descrierea tuturor multiplicitätilor « constituante » ale con- 
stiintei, «adicä a acelora care sunt sau care pot fi reduse 
la unitatea sintezei în același », este posibilă si efectuabilă, 
datorită faptului că ele sunt supuse unor principii, că ele sunt 
legate între ele nu accidental, ci esențial, că se ordonează între 
ele în baza unor rațiuni imanente. Numai astfel cercetările 
fenomenologice poartă un caracter sistematic şi nu se pierd 
«în descrieri fără legătură între ele». In imperiul subiectivi- 
tății transcendentale domneşte ordinea, nu anarhia. « Fiecare 
obiect în genere (şi de asemeni orice obiect imanent) corespunde 
unei reguli de structură (einer Regelstruktur) a eului transcen- 
dental. Ca reprezentare a acestui eu, şi orice conștiință ar avea 
despre ea acesta, obiectul designeazä numaidecät o regulä 
universală pentru alte posibilități de constiintä ale aceluiași 
obiect şi de posibilități predeterminate prin esență ». Cu alte 
cuvinte, avem pe de o parte tipuri de obiecte, pe de altă parte 
tipuri de structuri constitutive şi atât unele cât şi altele sunt 
strict ordonate si sistematic corelate unele cu altele. « Altfel 
spus: totalitatea obiectelor și a tipurilor de obiecte pe care eu 
le pot concepe sau, pentru a vorbi în limbaj transcendental, pe 
care eul transcendental le poate concepe, nu este un haos, ci 
un ansamblu ordonat; tot astfel, corelativ, totalitatea tipurilor 
multiplicitätilor indefinite (de fenomene) legate noetic si neo- 


www.dacoromanica.ro 


136 N. BAGDASAR 


matic, care corespund tipurilor de obiecte ». Toate aceste ti- 
puri de obiecte si tipuri de structuri constitutive cu ordinea 
lor si corelatia de asemeni ordonatä dintre ele, fac sä se prevadä 
o sinteză constilutivd universală, «in care toate sintezele func- 
tioneazä împreună după o ordine determinată și care îmbră- 
țişează prin urmare toate obiectivitätile reale si posibile, în- 
trucât ele există pentru eul transcendental si, corelativ, toate 
modurile de conştiinţă corespunzătoare, reale și posibile ». 
Husserl subliniază cu acest prilej că în chipul acesta se 
desemnează o «sarcină formidabilă > pentru fenomenologia 
transcendentală, sarcină pe care marele gânditor o determină 
precum urmează: «in unitatea unei ordine sistematice si uni- 
versale şi luând drept ghid mobil sistemul obiectelor unei con- 
ştiinţe posibile — sistem ce e vorba să fie desprins treptat — 
şi, în acest sistem, pe aceea a categoriilor formale şi materiale, 
să se efectueze toate cercetările fenomenologice întrucât sunt 
cercetări constitutive, ordonându-le sistematic și riguros pe 
unele în raport cu altele >. Husserl adaugă apoi că sarcina 
aceasta e mai curând «0 idee regulaiivă infinită x. 

Fiindcă până acum a fost vorba numai de constituirea unui 
obiect intentional în genere şi nu s'a dat atenție diferentierei 
dintre obiecte reale şi ireale, posibile si imposibile, nu trebue 
sä se creadä cumva cä investigarea nu este interesatä si nu 
urmăreşte stabilirea acestei diferențe. Căci diferența aceasta 
nu este, ceva secundar şi ignorabil. « Această diferenţă constitue, 
din contra, așezată sub noţiunile foarte generale de «rațiune » 
şi «iratiune», considerate ca corelative ale «existenței» şi 
«non-existenfei » un subiect universal al fenomenologiei 3. 
Ea este deci o problemă de seamă. Şi dacă până acum n'a 
apărut pe primul plan, n'a fost de altceva, ci numai din motive 
metodice şi sistematice. Cu disecarea şi analiza ei ajungem 
încetul cu încetul la problema adevărului şi a realității şi la 
toate celelalte probleme ce stau în legătură necesară cu ele. 
«Pon moi noi reducem datul real la simpla «intenție » 
(cogito) şi la obiectul intentional luat numai ca atare. La acest 
obiect intentional se raportä predicatele «existență » şi « non- 
existență » şi variantele lor modale; ele [predicatele] se raportä 
nu la obiecte pure si simple, ci în sens obiectiv. La intenţie 

(= la act) se raportau predicatele adevăr (justete) şi falsitate, 
deşi într'un sens extrem de larg». Nici stările, nici obiectele 
intentionale nu cuprind însă aceste predicate ca « date fenome- 
nologice ». In adevăr, « multiplicitätile de moduri de conștiință 
sintetic legate » se împart în două grupe: sunt unele care con- 
firmă şi verifică în mod evident intenția sau sensul obiectiv 
dat; sunt altele care într'un chip tot aşa de evident ca și cele din- 
tâi, infirmă si distrug intenţia sau sensul obiectiv dat. Corela- 
tive acestor sinteze se prezintă si obiectul intenției şi anume 
el se prezintă sau cu «caracterul evident de a fi un obiect 
«care este» sau se prezintă cu caracterul tot așa de evident 
de a fi un obiect «care nu este», «adică a cărei existență este 
negată ». Atât sintezele cât si corelatele lor, toate cu evidenţele 
lor corespunzătoare, «sunt acte și corelate ale «rațiunii», 
esențial realizabile de către eul transcendental ». Rațiunea nu 
este un factor întâmplător în sânul conștiinței, ci unul absolut 
esenţial. « Rațiunea, spune Husserl, nu este o facultate 
având caracterul unui fapt accidental ; ea nu înglobează sub 
noțiunea ei faptele accidentale, ci este o formă de structură 
universală si esențială a subiectivității transcendentale în genere ». 
Ea nu lipseşte si nu poate lipsi prin urmare din subiectivitatea 
transcendentală; ea se întâlnește ca formă structurală în 
tot imperiul acestei subiectivitäti. Stă însă în structura esen- 
tialä si universală a rațiunii de a nu se dispensa de confirmare 
si «verificare », de a se îndrepta continuu spre posibilități 
de confirmare și « verificare », iar confirmarea şi « verificarea » 
la rândul lor ne duc la evidență, o evidenţă care, sau este deja 
dobândită, sau abia urmează să fie dobândită. 

Ajuns la acest punct, Husserl socoate sosit momentul 
de a supune unei cercetări fenomenologice evidența însăși, 
după ce dăduse la început, când se afla abia pe pragul investi- 
gatiei fenomenologice, câteva referințe cu totul preliminarii 
asupra ei si care nu se sprijineau la dreptul vorbind pe o des- 
criere strict fenomenologicä. Ce este evidența si cum se prezintă 
ea fenomenologic privită? « Evidenţa designeazd, în sens foarte 
larg, un fenomen general si ultim al vietei intentionale 2. Ca 
fenomen general si ultim al vietii intentionale, ea este opusä 
fenomenului «a avea conștiință despre ceva», căci această 

conștiință nu este în mod necesar «plină», ci poate să fie 
a priori «vidă » — «pur abstractă, simbolică, indirectă, non- 
expresă ». Evidenţa este si ea un mod de conștiință, dar este 
«un mod de conștiință de o distincţie particulară ». In evidență 
conștiința ia contact cu lucrul însuși. «In ea, un lucru, o 
«stare de lucru», o generalitate, o valoare, etc., se prezintă 
ele însele, se oferă şi se dau «în persoană ». In acest mod final 
(Endmodus), lucrul este «prezent el însuşi», dat «in intuiţia 
imediată », originaliter. Pentru eu aceasta înseamnă că el vizează 
ceva nu confuz, prin prenotiuni vide, ci că el este cu totul 
aproape de lucrul însuși, că «îl sezisează, îl vede și-l mânu- 
este». Evidenţa nu este opusă experienței, ci ea «este expe- 
rientd, întrun sens foarte larg si totuşi esențial», iar ceea ce 
se numeşte obișnuit experiență, nu este decât «un caz special 
al evidenţei » luată în acest sens al ei foarte larg și esențial. 
Raportată la obiecte oarecare evidența nu se prezintă ca un caz 
necesar, ci ca unul accidental, al conștiinței. Dar «acest caz 
designează o posibilitate, care este scopul către realizarea 
căruia tinde orice intenţie pentru tot ceea ce este sau ar putea 
fi obiectul ei », şi ca atare «el designeazä... un caracter funda- 
mental şi esenţial al vieții intentionale în genere». Dacă orice 
conștiință în genere nu este ea însăși evidență, ea duce însă 
în cele din urmă prin sintezele ei la evidență. « Orice conștiință 
în genere este sau ea însăși evidență, adică așa că obiectul 
intentional este «dat » el însuși, sau este, prin esenţa ei, ordo- 
nată evidențelor ce prezintă obiectul « însuși », deci sintezelor 
de confirmare si de verificare aparținând esențial domeniului 
lui «eu sunt)». Sunt câteva întrebări ce se pot pune în legă- 
tură cu orice- conștiință vagă, întrebări menite să proiecteze 
lumini fenomenologice asupra ei. Aceste întrebări sunt: « Obiec- 
tul intenţiei îi corespunde sau poate să-i corespundă în modul 
lui «el însuși», identitatea obiectului fiind salvată? — Și în 
ce măsură face el aceasta? — Sau încă, cu alți termeni, ce 
aspect ar lua obiectul vizat, dacă s'ar prezenta «el însuși »? ». 

Nu întotdeauna însă procesul de verificare confirmantă, 
pe care-l efectuează conștiința, este încoronat de succes; adică 
se poate întâmpla să apară un alt obiect în locul celui vizat, 
şi anume acest alt obiect să apară in modul originaritätii. 

In acest caz, obiectul vizat si neapärut, ia caracterul de «non- 
existență ». Asupra noțiunii de «non-existentfä» nu trebue să 
ne facem idei greșite: «non-existenta nu este decât o moda- 
litate a existenței pure si simple, a certitudinei de existență ». 
Iar noțiunea de evidență nu trebue s'o gândim ca pe o noţiune 
corelativă «numai noțiunilor de «existență» şi de «non- 
existență », căci evidență poate fi nu numai despre «expe- 
rienfä » şi «non-experientä », ci şi despre alte varietăți modale 
ale existenței, cum ar fi de pildă existența posibilă, probabilă, 
îndoielnică. Nu numai atât: noțiunea de evidență este corelativă 
şi « variațiilor care nu aparțin acestei serii și care-și au izvorul 
în sfera efectivă şi volitivă, astfel ca «a fi o valoare » şi «a fi 
un bine »». 

Dar diferentierile acestea merg si mai departe, determinate 
de principiul opoziției « care traversează toată sfera conștiinței 
şi, corelativ, toate modalitățile existenței », ajungând astfel la 
scindarea între real si imaginar (= ficțiune de realitate). In afară 
de noțiunea de posibilitate, despre care a fost vorba mai sus, 
apare acum o altă noțiune de posibilitate, « în care se regăsesc, 
întrun chip modificat, în aspectul simplei « conceptibilitäti » 
(în atitudinea lui « ca și când ») toate modurile esenţiale, înce- 
pând prin simpla certitudine a existenței (Seinsgewissheit) ». 
Astfel iau naștere o serie de moduri opuse modurilor « rea- 
lului » si care «aparțin «irealităților » pur imaginare ». Și core- 
lative acestor două serii de moduri, ale «realului » pe de o 
parte, ale «irealitätii» pe de altă parte, sunt modurile con- 
ştiinţei de punere (a realului) şi de « quasi-punere » (ca și când, 
als ob). Modurilor acestora de « quasi-punere » le corespund 
anumite moduri particulare, de evidență, având « potentialitäti 
particulare de realizare a acestei evidențe » Cu alte cuvinte, 
quasi-punerea imaginară a unui obiect nu este lipsită de moduri 
de evidență, care variază ca si acelea pe care le întâlnim la 
punerea realului. « Elucidarea » sau « clarificarea » este noțiunea 
chemată să exprime un anumit mod de realizare a evidenţei. 
« Clarificarea » designează totdeauna un mod de realizare a 
evidenţei, stabilirea unui traiect sintetic, mergând dela o intenție 
confuză la o intuiţie « prefigurantä » corespunzătoare (vorver- 
bildlichende Anschauung), adică la o intuiţie în sensul implicit 

al căreia aparține să aducă intenţiei în chestiune o confirmare 
verificatoare a semnificării ei existențiale şi să o «umple» 
într'un mod adecvat. Intuitia prefigurantă, confirmarea ori- 
ginară (Erfüllung) ne dă nu o evidență realizantă a existenței, 
ci pe aceea a posibilității de a fi a conţinutului ei». 

Notiunea de evidentä este o notiune fundamentalä si pri- 
mordialä. Färä evidentä nu poate fi legitimat nici adevärul, 
nici realitatea. Cäci si adevärul si realitatea isi scot din evidentä 
legitimitatea lor. «Gratie evidentei singure designarea unui 
obiect, — de orice formă sau specie ar fi — dobândeşte pentru 
noi un sens, şi la fel este în ceea ce privește toate determinările 
care — pentru noi — îi aparțin cu adevărat. Orice justificare 
procede din evidenţă şi prin urmare îşi găseşte izvorul în subiec- 
tivitatea noastră transcendentală însăşi. Orice adecvare ce se 
poate imagina se formează ca o confirmare verificatoare, ca o 
sinteză care ne aparține nouă, şi în noi își are ea fundamentul 
ei transcendental ultim ». Nicio determinare a vreunui obiect 
nu se poate face adecvat, fără evidență. Evidenţa este izvorul 
prim şi primordial, din care-și trag atât adevărul cât şi reali- 
tatea tot ceea ce posedă ele temeinic şi propriu. Este adevărat 
şi este real, ceea ce este recunoscut ca atare în evidență. Reali- 
tatea este și nu poate fi deci altfel considerată decât ca un core- 
lativ al verificării evidente. 

Evidenţa este însă de două feluri: evidență habituală şi 
evidență potenţială. Orice evidență pe care o avem nu dispare 
din conştiinţă, fără să lase urme; «orice evidență «creează» 
pentru mine o achiziție durabilă ». Şi anume o achiziție durabilă, 
la care se raportează apoi toate evidențele nouă pe care le avem 
despre același obiect, evidențe nouă care nu sunt altceva decât 
« reproducerea » evidenţei prime. Dacă e vorba de un obiect 
extern perceput, eu am conștiința că oricând pot să revin, prin 
alte serii de evidențe nouă, la evidența primă. Dacă e vorba 
de evidența unui dat imanent, atunci evidențele nouă cu aju- 
torul cărora vom ajunge la evidența primă, vor fi constituite 
de un lanț de amintiri intuitive, însoţite de « infinitatea ilimi- 
tată a orizontului potențial al lui « eu pot totdeauna s'o reproduc 
din nou »». Infinitatea aceasta ilimitată a orizontului potential 
al lui «eu pot totdeauna s’o reproduc din nou » este un lucru 

de o importantä fundamentalä si un moment esential al evi- 
dentei. Posibilitätile vesnic deschise, de a ne intoarce oricänd 
la evidenta primä, sunt constitutive pentru existenta stabilä 
si durabilä. « Färä atari posibilitäti, n’ar fi pentru noi existentd 
stabild, n’ar fi lume realä sau idealä. Fiecare din aceste moduri 
nu este pentru noi decät prin evidentä sau prin prezumtia de a 
putea atinge această evidență și de a reînnoi evidența dobândită ». 
Existența durabilă nu ia naștere, nu poate lua naștere pentru 
noi, datorită evidenţei unui act singular: e totdeauna nevoie de 
mai multe acte. « Orice existență (jedes Seiende), într'un sens 
foarte larg, este existență «în sine» şi are drept parte opusă 
un (pentru mine » accidental al actelor singulare. La fel orice 
adevăr este, în acest sens foarte larg, «adevăr in sine ». Acest 
sens foarte larg al lui «in sine » conduce deci la evidenţă, dar 
nu la o evidență luată ca fapt trăit, ci la anumite potentialitäti 
fundate în eul transcendental si vieata lui proprie, si mai 
întâi la aceea a infinitätii de intenţii ce se raportă la un singur 
si același obiect, apoi la potentialitätile confirmării lor veri- 
ficante, deci la evidențe potenţiale infinit reînnoibile ca fapte 
trăite ». 

Orice evidență care, în intuiţia imediată, ne reprezintă un 
obiect real extern, prezintă un caracter sau, cum spune H u s- 
serl, «si un alt mod», care constă în aceea că, pentru un 
același obiect, care este dat originar în ea, dar este dat în mod 
unilateral, ea trimite la alte evidențe și anume la o infinitate 
de evidențe. E un lucru care pare de neconceput, dar totuși este 
exact: orice obiect al experienței externe nu poate fi dat altfel 
decât unilateral. Se poate însă ajunge la evidența, «că această 
specie de evidență [a dării unilaterale a unui obiect] posedă în 
mod necesar un orizont de anticipatii ne-«umplute » încă, 
dar având nevoie să fie, deci că ea înglobează conținuturi cari 
nu sunt decât ale unei intenții signifiante, care ne trimite la 
evidențe potenţiale corespunzătoare ». Aceasta este de sigur o 
imperfectie a evidenţei, dar o imperfectie care nu se micso- 
rează «in şi prin realizarea de lanțuri de acte originare », mer- 
gând astfel din evidență în evidență, pentru a se ajunge la legă- 
tura sintetică ultimă, care să fie expresia absolut adecvată a 
obiectului. Un scop pe care însă nicio sinteză conceptibilă 

nu-l poate atinge, fiindcă orice sinteză este intoväräsitä de pre- 
intenții si de co-intentii, ce nu sunt umplute ». La acest neajuns 
se mai adaugă apoi un altul: «e totdeauna posibil ca credința 
existențială care animă anticiparea să nu se confirme, ca ceea 
ce apare în modul originar (al lui el însuși) să nu fie sau să fie 
altfel ». Aceste neajunsuri nu răpesc însă experienței externe, 
«atât în ceea ce privește obiectele ei cât şi toate realitățile 
obiective », calitatea ei de «singură instanță de verificare con- 
firmantă, în măsura, evident, în care experiența — scurgân- 
du-se pasiv sau activ —are forma unei sinteze de concor- 
danţă ». 

Scrutarea fenomenologică a actului de evidență stabilește că 
«chiar în evidența originară » existența lumii (das Sein der 
Welt) nu este imanentă, ci este din contră «în mod necesar 
«transcendentä » conștiinței... şi-i rămâne în mod necesar 
transcendentă ». E o transcendentä care:nu poate fi cu nimic 
redusă sau diminuată, o transcendentä care rămâne pururea 
transcendentä. Dar e o transcendentä care, ca orice transcen- 
dentä, «se constitue exclusiv in vieata conștiinței, ca insepa- 
rabil legată de această vieatä ». Atât sensul «realității lumii » 
cât şi «transcendenta » ei pot fi lămurite şi clarificate numai 
prin explicitarea orizonturilor experienței. Această explicitare 
mai dovedește totodată si altceva: că atât transcendenta cât si 
realitatea «sunt inseparabile de subiectivitatea transcendentală 
în care se constitue orice specie de sens şi orice specie de rea- 
litate ». Si acum se pune o întrebare menită să ne dea răspunsul 
asupra evidenţei presumtive a existenței lumii: «ce vrea să 
însemne trimiterea la infinitäti concordante ale unei experiențe 
ulterioare posibile, implicate în fiecare experiență a lumii, 
dacă «a fi un obiect real existent », dat «în persoană», intr’o 
evidență empirică perfectă, nu poate semnifica altceva decât: 
a fi obiectul identic al intentiilor actuale si potențiale în uni- 
tatea conștiinței? Această trimitere semnifică invederat că 
« obiectul real » aparținând lumii — și cu atât mai vârtos lumea 
însăşi — este o idee infinită, raportändu-se la infinitäti de expe- 
riente concordante si cd aceastd idee este corelativd unei evi- 
dente empirice perfecte, «unei sinteze complete de experiente 
posibile ». Orice obiect de cunoaştere precum si lumea însăşi 

este o idee infinitä, o problemä eternä, si tot asa o idee infinitä, 
o problemă eternă, este si ideea unei evidențe empirice perfecte. 

Explicitarea fenomenologică a dus la dovedirea propoziției 
că «obiectele nu există pentru noi şi nu sunt ceea ce sunt decât 
ca obiecte ale unei conştiinţe reale sau posibile » şi că «ego-ul 
transcendental (şi dacă se consideră replica lui psihologică, 
sufletul) este ceea ce este exclusiv în raport cu obiectele inten- 
tionale ». Când spunem că el este ceea ce este, numai si numai 
în raport cu obiectele intentionale, trebue să înțelegem prin 
obiecte nu numai pe acelea cu o existență necesară si nu numai 
pe acelea care fac parte din sfera temporală imanentă, sferă 
« susceptibilă de o justificare adecvată », ci, «întru cât ego-ul 
se raportä la o lume», şi obiectele acestei lumi, « care-și justi- 
fică existența lor în desfăşurarea concordantă a unei experienţe 
externe, inadecvate şi presumtive ». Ego-ul nu este si nu poate 
fi fără sistemele de intentionalitäti si fără sistemele concor- 
danțelor lor, căci aceste sisteme fac parte din însăşi esența 
ego-ului. « Aparține deci esenței lui, spune Husserl, dea 
trăi totdeauna în sisteme de intentionalitäti si în sisteme ale 
concordantelor lor, aci scurgändu-se în ego, aci formând poten- 
tialitäti stabile, putând fi totdeauna realizate. Fiecare din obiec- 
tele pe care ego-ul l-a vizat vreodată, l-a gândit, orice obiect 
al acțiunii lui sau al judecății lui de valoare, pe care să-l fi 
imaginat și pe care să-l poată imagina — este un indiciu al unui 
atare sistem de intentionalitäti — si nu este decât corelativul 
acestui sistem ». 

Am văzut cu ajutorul explicitării fenomenologice, care sunt 
caracterele esențiale ale lui ego, si anume că el «există pentru 
el însuşi », că «el este pentru el însuşi cu o evidență continuă 
şi, prin urmare, că se constitue continuu el însuși ca existent ». 
Dar prin aceasta n'au fost relevate toate caracterele lui esen- 
tiale. Ego-ul nu este numai curent de vieatä şi nu se sezisează 
numai ca atare. El este mai mult decât curent de vieatä si se 
sezisează în acest mai mult. « Ego-ul nu se seziseazä pe sine 
însuși exclusiv ca un curent de vieatä, ci ca eu, cu care trăiește 
una sau alta, eu identic care trăiește cutare sau cutare alt 
cogito ». Cu alte cuvinte, ego-ul se sezisează ca eu, iar eul se 
revelează ca pol identic al stărilor trăite. Se impune deci să 

reținem că înafară de «sinteza prin care multiplicitätile con- 
ştiinţei reale și posibile sunt «polarizate » în obiecte identice, 
şi în care obiectele apar ca « poli », ca unități sintetice, mai 
există o altă specie de sinteză, o altă specie de polarizare, « care 
îmbrățișează multiplicitätile particulare ale cogitationes-urilor, 
care le îmbrățișează pe toate si într'un chip special, anume 
drept cogitationes ale eului identic care, activ sau pasiv, trăieşte 
în toate stările trăite ale conștiinței si care, prin mijlocul ace- 
stora, se raportä la toate polurile-obiecte ». Dar eul acesta central 
nu se înfățișează, subliniază Husserl, ca un pol de identi- 
tate vidă, căci el se imbogäteste cu fiecare act pe care-l efec- 
tuează, cu fiecare act efectuat, ce cuprinde un sens obiectiv nou. 
Să presupnem că eu « m'am decis, pentru prima oară, într'un 
act de judecată, pentru existența » unui obiect oarecare și 
pentru anumite determinări ale lui, actul prin care eu am 
efectuat acest lucru trece, «dar eu sunt si rămân pe viitor un 
eu care s'a decis în cutare sau cutare alt chip», un eu care a 
dobândit o proprietate permanentă nouă. Acest lucru nu trebue 
considerat ca o simplă amintire, fiindcă este mai mult și altceva 
decât o simplă amintire: e convingerea că m'am decis. Asupra 
acestei convingeri eu pot reveni, adică pot s'o fac să nu mai 
fie convingere, un lucru însă nu pot să fac: anume nu pot să 
revin în niciun caz asupra faptului că eu am avut acea convin- 
gere în mod permanent până la un anumit moment. « Atâta 
timp cât ea este valabilă pentru mine, eu mă pot «întoarce » 
la ea de mai multe ori și o regăsesc totdeauna ca pe a mea, ca 
apartinändu-mi ca habitus; eu mă găsesc pe mine însumi ca 
pe un eu care este convins, ca pe un eu permanent determinat 
de acest habitus perseverent ». Orice deciziune pe care o iau, 
fie că este vorba de o deciziune cognitivă, fie că e vorba de o 
deciziune în vederea unei acțiuni, se prezintă în felul arătat. 
«Eu mă decid, actul trăit se scurge, însă deciziunea rămâne 
— fie că mă scufund, devenind pasiv, în somn, sau că trăiesc 
alte acte — deciziunea rămânând continuu în vigoare si, core- 
lativ, eu sunt de acum încolo determinat întrun anumit fel. 
Dacă deciziunea are ca obiect o acțiune, ea nu este «abando- 
nată » cu realizarea scopului ei, ea rămâne în vigoare — în 
modul executării — si se exprimă astfel: «e acțiunea mea si 

eu o recunosc ca pe a mea». Dar eu md transform eu însumi, 
«u care perseverez în voința mea permanentă, când «şterg », 
când reneg deciziunile şi actele mele ». Dar permanenta, dim- 
preună cu determinările eului și cu «transformarea lor speci- 
fică », toate acestea la un loc nu trebuesc interpretate că ar 
umple continuu timpul imanent, «căci eul permanent însuşi, 
pol al determinărilor permanente ale eului, nu este o stare 
trăită, nicio continuitate de «stări trăite », cu toate că el se 
raportă, prin atari determinări habituale, la curentul « stărilor 
trăite » ». Eul este substrat al habitus-urilor lui; el se constitue 
ca substrat identic al proprietăților lui permanente. Dar el nu 
se opreşte aci cu constituirea sau constituirea lui nu se opreşte 
aici. După ce s'a constituit ca substrat identic al proprietăților 
lui permanente, el se constitue și ca un eu-persoană perma- 
nentd, care-şi păstrează «un «stil» constant, un «caracter per- 
sonal », chiar când « convingerile nu sunt decât relativ perma- 
nente, chiar dacă ele își au manierele lor de «a se transforma »». 

Eu şi ego nu sunt unul si același lucru. Ego-ul cuprinde 
totdeauna ceva mai mult decât eul, un ceva mai mult care-l 
transformă din eu în ego. « De eu, pol identic şi substrat al 
habitus-urilor, noi distingem ego-ul luat in plenitudinea lui 
concretă (pe care-l vom designa prin termenul leibnizian de 
monadă), adăogând eului-pol acel ceva fără de care el n'ar 
putea exista concret. El n'ar putea mai ales fi «eu » altfel decât 
în curentul multiform al vietei lui intentionale si al obiectelor 
vizate de ea, constituindu-se eventual ca existând pentru 
aceasta [vieata intentionalä]. Caracterul de existență si de 
determinare permanente al acestor obiecte este în mod inve- 
derat un corelativ al habitus-ului corespondent care se constitue 
in eul-pol ». 

Eul in plenitudinea lui concretä se infätiseazä ca monadä, 
eul in plenitudinea lui concretä este ego. Si «pentru cä ego-ul 
monadic concret conține ansamblul vieții conștiente, reale si 
potenţiale, este clar că problema explicitării fenomenologice a 
acestui eu monadic (problema constituirii lui pentru el însuși), 
trebue să imbrätiseze toate problemele constitutive în genere ». 
Asa încât, a întreprinde fenomenologia constituirii pentru sine 
a acestui eu monadic, înseamnă totuna cu a întreprinde o 

fenomenologie în genere: «fenomonologia acestei constituiri 
a eului pentru sine însuși coincide cu fenomenologia în genere ». 

Cercetarea eului, a eului-pol, al actelor lui și substrat al 
habitus-urilor, ne-a condus, spune Husserl, până la 
«punctul în care se pun problemele genezei fenomenologice si, 
prin aceasta, planul fenomenologiei genetice ». Nu stă în cadrul 
expunerii noastre însă de a urmări si în această direcție între- 
prinderea lui Husserl. Ci e mai nimerit, cum face de altfel 
şi ilustrul gânditor, să scrutăm încă odată metoda fenomeno- 
logică, pentru a o înțelege cum trebue. 

Metoda fenomenologică este un procedeu descriptiv ş şi anume 
un procedeu descriptiv eidetic. Ea nu se mișcă în planul faptelor 
empirice sau chiar când face acest lucru, nu-l face decât în 
mod cu totul provizoriu si cu tendința constantă de a părăsi 
empiricul si a se ridica la esențe, la principii. « Metoda descrip- 
tiei eidetice constă in a face să treacă toate aceste descriptii 
[descriptiile empirice, efectuate în sfera experienţei transcen- 
dentale] în dimensiunea principiilor ». Am văzut cum, urmând 
calea meditatiei cartesiene si aplicând metoda reductiei feno- 
menologice, fiecare din noi poate fi redus la ego-ul său transcen- 
dental, de asemeni «la ego-ul de fapt, cu conținuturile lui 
monadice multiple, precum si la ego-ul absolut, singur și 
unic >. Am văzut cum, rămas la propriul nostru ego, putem 
descoperi in el formaţii tipice, cu structura lor intentionalä 
si cu direcțiile ei esențiale, toate lucruri sezisabile pentru des- 
criptie. « Expresii ca « necesitate esențială » sau «in mod esen- 
tial» se strecurau adesea, si pe bună dreptate, în descriptiile 
noastre; aceste expresii traduceau un concept determinat al 
lui a priori, pe care singură fenomenologia îl delimitează și 
degajează ». Am văzut cum, la experiența intentionalä pe care 
am luat-o ca exemplu la percepţie — şi acest lucru este valabil 
şi despre memoria imediată, despre suvenir, asertiune, etc. — 
explicitând structura ei şi funcțiunea ei intentionalä, s'au des- 
coperit cele două aspecte, noetic și noematic. Analiza făcută 
acestei experienţe intentionale s'ar putea interpreta si în sensul 
că ar fi vorba «de fapte tipice ale eului transcendental dat şi 
că descriptiunile transcendentale » ar avea «un sens «empiric ». 
Aceasta numai în cazul când nu ținem seama sau ignorăm 

nivelul la care se miscä descriptia fenomenologicä. Fiindcä, 
«involuntar, descriptia noasträ se miscä pe un atare nivel de 
universalitate, incät rezultatele ei se afirmä independente de 
faptele empirice ale ego-ului transcendental ». 

Pentru a elucida cum trebue acest lucru si a-l face suficient 
de fecund, Husserl ia din nou un exemplu, pe care ne 
îngăduim să-l reproducem aidoma. «Plecând dela exemplul 
acestei percepții a tablei, spune el, să modificăm obiectul per- 
ceptiei — tabla — într'un chip cu totul liber, după placul 
fantaziei noastre, salvând totodată caracterul de percepţie 
despre ceva: nu importä ce, însă... ceva. Incepem prin a 
modifica arbitrar — în imaginație — forma, coloarea, etc., ne- 
menținând decât caracterul de « prezentatie perceptivă ». Alt- 
minteri spus, noi transformăm faptul acestei percepții, abti- 
nându-ne de a-i afirma valoarea ei existenţială, într'o pură 
posibilitate între alte pure posibilități, perfect arbitrare, dar 
totuşi pure posibilități de percepții. Noi transformăm oarecum 
percepția reală în regatul irealitätilor, în regatul lui «ca si 
cum », care ne dă posibilitățile pure, pure de tot ceea ce le-ar 
ţinea legate de nu importă ce fapt. In acest din urmă sens noi 
nu păstrăm legăturile acestor posibilități de ego-ul empiric, 
pus ca existent; noi înțelegem aceste posibilități ca pur și liber 
imaginabile, în așa fel că am fi putut foarte bine, dela început, 
să ne servim, ca de un exemplu, de o percepție imaginară fără 
raport cu restul vieții empirice. Tipul general al percepţiei este 
în chipul acesta elucidat în puritatea ideală. Lipsit astfel de 
orice raport cu faptul, el devine «eidos » al percepţiei, a cărei 
extensiune «ideală » îmbrățișează toate percepțiile ideal posi- 
bile, ca pur imaginare. Analizele percepţiei sunt atunci analıze 
esențiale : tot ceea ce am spus despre «sinteze », despre « ori- 
zonturi », despre «potentialitate », etc., proprii tipului per- 
ceptie este valabil — cum e uşor de băgat de seamă — «in mod 
esențial » pentru tot ceea ce ar fi putut fi format cu ajutorul 
unei atare modificări libere, prin urmare pentru toate percep- 
tiile imaginabile în genere. Altfel spus, e un adevăr de o « gene- 
ralitate esențială » şi absolută, esențial necesară pentru orice 
caz particular, deci pentru orice percepţie dată în fapt, în 
măsura in care orice fapt poate fi conceput ca nefiind decät un 

exemplu al unei posibilități pure. Pentrucă noi presupunem 
modificarea evidentă, adică prezentând posibilitățile ca atare 
într'o intuiție pură, corelativul ei este o conștiință intuitivă și 
apodictică a universalului. Eidos, el însuşi, este universal văzut 
şi vizibil; el este 4 ncondiționat şi, mai precis, nonconditionat 
de vreun fapt oarecare si aceasta conform propriului său sens 
intuitiv. El este «înaintea » tuturor conceptelor, înțelese ca sem- 
nificări verbale; acestea din urmă trebue mai curând să fie, 
ca concepte pure, conforme eidos-ului ». 

Transformarea unui fapt al ego-ului transcendental într'un 
tip sau esență pură, atrage după sine în mod necesar și trans- 
formarea orizonturilor lui intentionale, « indicii de raporturi in 
interiorul ego-ului », așa încât «orizonturile raporturilor devin 
ele însele eidetice ». Aşa dar transferarea unui fapt real în 
imperiul irealitätilor se face cu tot halo-ul lui însoțitor, după 
ce și acestea au suferit, bine înțeles, transformarea eidetică. 
«In alți termeni: când avem a face cu tipul eidetic pur, noi 
nu ne mai găsim înaintea lui ego empiric, ci înaintea lui eidos 
epo ; altfel spus, orice constituire a unei posibilități real pure, 
între alte posibilități pure, implică, cu titlul de orizont, un ego 
posibil — în sensul unei pure posibilități — variantă pură a 
ego-ului meu empiric ». 

Fenomenologia este astfel o «știință intuitivă aprioricä, pur 
eidetică » şi ca atare analizele ei nu urmăresc altceva « decât 
sd desvdlue structura eidosului universal al ego-ului transcen- 
dental, care îmbrățișează toate variantele posibile ale ego-ului 
meu empiric şi deci și acest ego însuși, ca posibilitate pură. Fe- 
nomenologia eidetică studiază deci aprioricul universal, fără 
care nici eu, nici un alt eu transcendental, în genere, nu ar fi 
« imaginabil »; si pentrucă orice universalitate esențială are 
valoarea unei legi inviolabile, fenomenologia studiază legile 
esențiale și universale care determină dinainte sensul posibil 
(cu opusul lui: contra-sensul) al oricărei aserțiuni empirice re- 
ferindu-se la transcendental ». Fenomenologia eidetică numai, 
este capabilă să ne ducă la o filosofie în strictul si severul inte- 
les al cuvântului, fiindcă fenomenologia eidetică este «singura 
formă sub care se realizează —sau poate să se realizeze — 
o ştiinţă filosofică, «filosofia primă ». Fireşte, cercetarea se 

îndreaptă asupra reductiei transcendentale, asupra ego-ului pur 
al celui care meditează şi explicitării ego-ului empiric, dar 
analiza cu adevărat ştiinţifică a ego-ului nu e posibilă « decât 
printr’o recurgere la principiile apodictice care aparțin ego-ului 
ca ego în genere ». Căci faptul este fapt şi e teoreticește relevant 
numai datorită principiilor. « Eu trebue să recurg la universa- 
litätile si necesitățile esențiale grație cărora faptul poate fi ra- 
portat la fundamentele raționale ale posibilității lui pure, ceea 
ce-i confirmă inteligibilitatea si caracterul ştiinţific. Astfel 
ştiinţa posibilităților pure precedă în sine pe acelea ale realită- 
tilor si le face posibile ca ştiinţe ». Cu alte cuvinte, ştiinţele 
realitätilor au nevoie de o fundamentare, de o legitimare, care 
nu le poate fi dată decât de știința posibilităților, de fenome- 
nologia eidetică. 

Pentru ştiinţa aceasta a ştiinţelor care este fenomenologia, 
două mijloace sunt fundamentale şi constitutive: reducfia feno- 
menologicd si intuiţia eidetică. Reductia fenomenologică merge, 
după Husserl, mână în mână cu intuiţia eidetică; intuitia 
eidetică presupune si se bazează pe reductia fenomenologică, 
reductia fenomenologicä nu e în stare să presteze nimic fără 
intuiţia eidetică. Reductia fenomenologică şi intuiţia eideticä 
se sprijină mutual. Husserl spune: « Noi ajungem deci la 
următoarea vedere metodică: alături de reductia fenomenolo- 
gică, intuiţia eidetică este forma fundamentală a tuturor meto- 
delor transcendentale particulare; ele determină deci împreună 
rolul si valoarea unei fenomenologii transcendentale ». 

Nu este necesar, date fiind scopurile noastre, să urmărim 
mai departe desvoltarea lui Husserl. Să vedem, de pildă, 
cum «ego »-ul transcendental este «univers al formelor posi- 
bile de experiență» precum si care sunt «legile esenţiale care 
determină composibilitatea stărilor trăite în coexistenta lor şi 
în succesiunea lor»; cum timpul este forma universală a ori- 
cărei geneze egologice; cum principiile universale ale genezei 
constitutive se prezintă sub două forme fundamentale: prin- 
cipii ale genezei active și principii ale genezei pasive; cum 
asociația, cu un alt sens decât cel curent, este principiu al ge- 
nezei pasive; cum explicitarea fenomenologică a lui «ego co- 
gito » se înfăţişează în mod necesar ca un idealism transcenden- 

tal; cum Husserl înțelege să învingă solipsismul si să 
ajungă la statuarea unei intersubiectivitäti transcendentale; 
etc., etc. 


Să vedem acum pe scurt, care sunt caracteristicele esenţiale 
ale intuitiei, scoase de obiceiu în relief în opoziţie cu acelea ale 
cunoștinței discursive. După Dilthey şi Bergson: 

I. Intuitia este un mijloc direct, imediat de cunoaştere, 

2. Intuitia nu se constitue din momente succesive ale spiri- 
tului, din continuitäti mentale, ci este un act unic, indivizibil 
st indecompozabil; 

3. Intuitia nu este o operație comunicabilä cu ajutorul lim- 
bajului, transferabilă în simboale, ci e un act personal şi inex- 
primabil, inefabil şi deci incomunicabil; 

4. Intuitia este un mijloc de cunoaștere imediată și din cauza 
aceasta infailibild şi absolută; 

5. Intuitia are ca obiect ceea ce este viu si vital, vieata cu 
manifestările ei spirituale (Dilthey, iar Bergson in 
ultima fază a evoluției lui); 

6. Intuitia este impregnată şi dominată de factori afectivi, 
ea e snitpatie, cunoaştere înțelegătoare; 

Cu totul altfel se prezintă însă intuiţia după Husserl. 

Si după acest gânditor: 

I. Intuitia este un mijloc imediat de cunoaștere; 

2. Intuitia este însă exprimabilä si comunicabilä; 

3. Intuitia nu admite factori afectivi, ci ea este in toatä func- 
tionarea ei cäläuzitä si sustinutä de factori intelectuali; 

4. Intuitia este un mijloc de cunoastere absolutä si are ca 
obiect esentele, eidos-urile, fără ca Husserl să resträngä 
aceste esentialitäti la un anumit domeniu de existență. 

După toți acești gânditori însă, operația cunoașterii intuitive 
nu este cätusi de puțin «un fel de divinatie facilă, ușoară, 
promptă, scutită de efort si ferită de eroare, ca prin virtutea 
unei inspiratii magice si gratuite » Nu, ci după toți acești 
gânditori intuirea este o operaţie anevoioasă, dificilă, care nece- 
sită o îndelungă pregătire, o strânsă « camaraderie » cu faptele 
şi științele, eforturi dintre cele mai intense şi adesea penibile, 
muncă serioasă si grea. 

Conformändu-ne obiceiului nostru de a incheia orice expu- 
nere cu consideratii critice, sä vedem sumar, dacä si intru cät 
intuitionismul este îndreptăţit, ce obiecţii i s'au adus, care-i 
sunt părțile slabe si ce este durabil sau permanent intr’insul. 

Să examinăm critic teoriile în ordinea expunerii lor, si prin 
urmare să începem cu teoria lui Dilthey, 

Dilthey caută să dovedească, după cum am văzut, că 
mintea noastră se comportă cu totul altfel atunci când are a 
face cu fapte de vieatä, cu manifestări spirituale, decât atunci 
când se ocupă cu fenomene fizice. Pe cele dintâi le trăim, le 
înțelegem şi le retrăim, iar pe cele din urmă le putem explica 
numai. A înțelege si a cunoaște sau a explica, sunt după el 
două lucruri esențial deosebite 1). Înțelegerea se caracterizează 
anume prin aceea că în ea este activă și afectivitatea și că tot 
ceea ce omul are omenesc în el participă efectiv la actul intele- 
gerii. Se pune însă întrebarea, dacă tot ceea ce este non-inte- 
lect în actul înțelegerii joacă un rol așa de mare în funcționarea 
ei, încât înțelegerea să pătrundă datorită lor până în interiorul 
obiectului si să-l seziseze aşa cum este el. O întrebare la care 
am mai avut prilejul să răspundem. De sigur, altfel se comportă 
mintea noastră în fața obiectelor spirituale decât în fața celor 
fizice. Si trebue să recunoaștem că simtirea joacă un rol de care 
se cuvine să ținem seama. Dar de aici urmează cumva că efec- 
tele ei sunt în stare să facă funcția de cunoaştere mai perspicace, 
mai temeinică, mai comprehensivă? lată o întrebare la 
care nu se poate răspunde din capul locului afirmativ si cate- 
goric. E un lucru de observație curentă, că afectele stânjenesc 
cunoașterea obiectivă, că o fac să vadă ceea ce nu este sau să 
nu vadă ceea ce este. Și e deajuns ca numai în câteva cazuri 
importante să se constate acest lucru, pentru a face problema- 
tic pretinsul lor aport cognitiv şi a ne sili să răspundem nega- 
tiv la întrebarea: se lasă transformat intelectul nostru aşa de 
radical de afecte, încât să-l facă apt să prindă ceva care ar ră- 
mâne nezesizat, fără intervenţia lor? Factorii afectivi pot în- 
soți si ca atare pot susține acte de intelectie, dar ei niciodată 
nu trebue să aibă rol hotäritor si cäläuzitor în cunoaștere, căci 


1) A se vedea acest lucru mai pe larg expus în lucrarea noastră: Filosofia contem- 
porană a istoriei, vol. I, p. 5 şi urm. 

altfel o impedecä si o deturneazä dela scopurile ei strict cogni- 
tive. 

Dilthey vrea sä statorniceascä o deosebire principialä 
intre «intelegere » si «explicare », cea dintäi fiind un mijloc 
de cunoaştere propriu si adecvat » spiritului » cea din urmă 
un mijloc de cunoaştere propriu si adecvat fenomenelor reale, 
Este însă foarte problematic dacă această deosebire se poate 
menține. Nu se poate pricepe de ce înțelegerea adică n'ar pu- 
tea fi explicativă, de ce în domeniul spiritului fenomenele n'ar 
putea fi explicate. Că acest lucru nu este numai posibil, dar 
chiar necesar, o dovedește un om de ştiinţă care a fost în ace- 
lași timp și un gânditor de marcă, Max Weber, care vor- 
beste de o înțelegere explicatoare si de o explicare intelegä- 
toare, căutând să dovedească acest lucru pentru domeniul so- 
ciologiei 1). Noţiunea de înțelegere trebue sa sufere deci corec- 
tura adusă de Max Weber. 

Dilthey îşi insuseste opoziția radicală, stabilită cu mult 
înaintea lui, dintre domeniile realității, pentru a-și întemeia 
concepția lui epistemologică despre cunoașterea noologică, pe 
care el o numește înțelegere. El însă nu merge cu cercetarea 
până la capăt în această direcție, socotind că este suficient să 
vorbească de vieatä, de suflet, de obiectivare a vieţii și expresie 
a ei. Este drept că el se ridică până la determinarea spiritului 
obiectiv, dar nici aici, după credința noastră, nu vede ceea ce-i 
esențial. Noi trăim anumite stări ale noastre, noi înțelegem si 
retrăim anumite manifestări ale vieții, dar retrăirea stărilor 
proprii, înțelegerea și retrăirea obiectivărilor vieţii sunt posi- 
bile prin aceea că stările noastre proprii nu sunt numai stări 
pur sufletești, că obiectivările vieții nu sunt obiectivări strict 
biologice ale vieții. Noi trăim, înțelegem și retrăim toate aceste 
lucruri, tocmai fiindcă ele sunt mai mult decât simple feno- 
mene reale, că au anumite semnificaţii, că se raportă la anumite 
valori. De aceea o teorie a înțelegerii nu poate fi completă, dacă 
ea nu este întregită cu o teorie a valorilor. Un lucru pe care 
elevul lui Dilthey, Spranger, l-a putut vedea, fără 
ca totuși și el să meargă până la capăt. Căci Spranger re- 


1) Max Weber, Gessammelte Aufsätze zur Wissenschoftslehre, Tübingen. 
1922, cap.: « Ueber einige Kategorien der verstehenden Soziologie >, Pag.403— 450. 

cunoaşte că la trăire si înțelegere avem a face cu ceva ideal, că 
deci obiectul acestor acte de cunoaştere nu e constituit din 
simple realități, ci mai e ceva pe lângă ele si de altă natură de- 
cât ele. Rickert este acela care, după credința noastră, duce 
în această privință firul gândirii lui Dilthey mai departe, 
temeinic si justificat. E] caută să demonstreze cum înțelegerea 
nu poate fi înțeleasă dacă nu se recunoaşte că adevăratul ei 
obiect îl constitue valorile. Când Dilthey spune: «Noi 
numim procesul (den Vorgang), în care din semne date din 
afară sensibil cunoaștem ceva intern, înțelegere », ne explicăm 
întrebarea lui Rickert: «Ce este ceva «intern»? De aceasta 
depinde doar totul ». Noţiunea de intern nu spune nimic, 
căci continuă Rickert, «mit dem Inneren als dem Psychischen 
reicht man beim Problem des Verstehens nicht aus. Die 
Zeichen, die «von aussen » gegeben sind, müssen gerade mehr 
als ein reales «Inneres» erkennen lassen. Sonst bleiben sie 
unverständlich »1). De aceea Rickert cere o separare strictă 
a noțiunilor de real și ideal, de existent sensibil şi valabil 
ireal, ca să putem înțelege natura şi funcțiunea înțelegerii. 
«Jedenfalls, spune Rickert în aceeaşi lucrare cu o pagină 
mai înainte: das Problem des historischen Verstehens ist nicht 
psychologisch, d. h. nicht durch Erforschung des realen 
Seelenlebens allein zu lösen. Uebersieht man das Irreale, das 
verstanden wird, so muss das entweder zu «psychologischen » 
Behauptungen führen, die versteckte Wert- und Sinndeutungen 
enthalten, oder, wo man dieser Gefahr aus dem Wege geht, 
wie z. B. bei Troeltsch, zu der Neigung, die Frage meta- 
physisch zu behandeln ». 

Rickert are de asemeni dreptate cänd sustine cä deose- 
birea dintre intelegere si «explicare » trebue sä rämänä indife- 
rentä fatä de deosebirea dintre existenta sufleteascä si cea cor- 
poralä. Intäi, fiindcä existä vieatä sufleteascä care nu implicä 
valori si sensuri si care prin urmare poate foarte bine sä fie 
numai «explicatä », nu si inteleasä; si, apoi, fiindcä existä cor- 
puri care cuprind valori sau semnificäri, cum sunt operele de 
artă și care, ca atare, pot fi înțelese. Avem doar o psihologie 


2) H. Rickert, Die Grenzen der naturwissnschaftlichen Begriffsbildung 3. u. 4. 
Aufl. Tübingen 1921, p. 425. 

«explicativă », a cărei indreptätire nici Dilthey n’o tägä- 
duește, o psihologie care tratează fenomenele sufletești ca fapte 
reale, făcând abstracție de eventualele semnificări cu care ele 
ar fi asociate sau pe care le-ar cuprinde. E psihologia pozitivă, 
aşa cum în genere se face astăzi, care se foloseşte de experiment 
şi de procedee generalizatoare, care caută să descrie, să clasi- 
fice şi să explice fenomenele sufletești. Nu este prin urmare 
suficient să spunem: iată aici am vieatä sufletească si intele- 
gerea trebue să intervină pentru a şi-o apropria cognitiv. Ci, 
cum spune cu foarte multă dreptate Rickert, trebue 
să vedem mai întâi ce fel de vieatä sufletească este: e vieatä 
numai sufletească sau e vieatd mai mult decât sufletească. 
Dacă avem cazul dintâi, atunci intervenţia înțelegerii n'are 
niciun sens. Dacă avem cazul de al doilea, atunci psihologia 
pozitivă nu are nicio rațiune să intervină, căci indreptätitä si 
eficace nu poate fi decât numai o psihologie «intelegätoare ». 
Chiar când am avea a face cu vieatä sufletească ce cuprinde 
sensuri si exprimă valori, nu trebue să uităm că și scopurile 
cercetării sunt hotäritoare: că dacă vreau adică să «explic » 
anumite categorii de fapte sufletești, pline de semnificaţii, voiu 
face abstracție de semnificările lor ireale, pentru a nu le privi 
decât ca fenomene reale. Să ne referim în acest sens si la alt 
caz; să zicem că e de cercetat un tablou a lui Leonardo da 
Vinci. Tabloul poate fi cercetat sau din punct de vedere este- 
tic, sau din punct de vedere exact științific, adică sau poate fi 
înțeles sau poate fi explicat. Considerat estetic, se va ținea 
seama la el de frumosul pe care-l reprezintă, de esteticul din- 
tr'însul, de ceea ce este în el ireal, de ceea ce este valoare în el. 
Acest lucru se va face, fireşte, cu ajutorul înțelegerii. Dar același 
lucru poate fi considerat şi din alt punct de vedere; vrem să 
știm, să zicem, din ce elemente este constituită pânza lui, cu ce 
fel de colori şi de ce natură, a fost pictat el; chestiuni asupra 
cărora înțelegerea nu ne va putea fi de niciun folos, ci numai 
cunoştinţa explicativă ne poate ajuta. Scopul pe care-l urmă- 
rim în cercetare joacă prin urmare un rol de seamă. Sau cum 
spune si Rickert: «Das Reale wird dann verstanden, insofern 
und insoweit es « Träger » eines irrealen Sinnes ist. Das gibt 
einen guten Sinn, und das meint man wohl auch meist, wo 

man vom Verstehen eines realen psychischen Seins spricht, 
ebenso wie man ein Kunstwerk nicht insofern versteht, als es 
einen bloss realen Komplex von Leinwand und Farbe bildet, 
sondern insofern und insoweit es sich als Träger eines irrea- 
len künstlerischen Sinnes darstellt » 1). 

S’ar putea apoi merge cu determinarea intelegerii mai de- 
parte, distingându-se, cum face Rickert, o înțelegere indi- 
vidualizatoare si o înţelegere generalizatoare. Căci dacă este 
exact că «spiritul » nu poate fi decât înțeles, si dacă este de- 
asemeni exact că avem două grupe de științe spirituale, cu ten- 
dinte divergente, unele individualizatoare cum este istoria, 
altele generalizatoare cum este de pildă sociologia, atunci 
deosebirea unei înțelegeri individualizatoare de una genera- 
lizatoare, se impune fără doar si poate. 

Când este însă vorba de valoarea epistemologică a intuitiei 
şi de legitimitatea unei teorii a intuitiei, gânditorul care trebue 
să ne rețină mai mult este fără îndoială Bergson. Căci spre 
deosebire de Dilthey, care nu este un gânditor suficient 
de sistematic, Bergson are un sistem rotund si bine articu- 
lat, în legătură cu care, tocmai din această cauză, discuția poate 
fi mai amplă şi mai fructuoasă. Să procedăm şi noi sistematic 
la aprecierea critică a ideilor si a teoriei lui epistemologice. 

Dar mai întâi să lămurim o chestiune, pentru a risipi din 
capul locului eventuale confuzii sau neînțelegeri. Este vorba 
anume de așa zisul anti-intelectualism bergsonian. Este B e r g- 
son în adevăr un anti-intelectualist? Lucrurile nu sunt chiar 
așa de simple cum par la prima vedere. Bergson nu este 
anti-intelectualist în sensul că tägädueste orice indreptätire 
intelectului. Am văzut că el recunoaște intelectului o funcțiune 
dintre cele mai importante, o funcție practică indispensabilă, 
fiind în această privință de prefect acord atât cu pozitiviștii 
cât si cu pragmatiştii. Dacă poate fi numit anti-intelectualist, 
el poate fi numit numai într'un singur sens, anume în sensul 
că mijlocul cel mai bun și mai eficace de cunoaștere, de cunoa- 
ştere a ceea ce realitatea este în ea însăși, e intuiţia, nu intelectul. 
Dar şi în acest sens nu mai poate fi vorba la el de un anti- 


1) H. Rickert, op. cit., pag. 428. 

intelectualism în adevăratul sens al cuvântului, ci atitudinea 
lui ar putea fi mai bine caracterizată cu termenul de trans- 
intelectualistd. Iar dacă ținem seama de faptul că în ultima fază 
a evoluției gândirii sale Bergson şi-a schimbat concepția despre 
inteligență, termenul de anti-intelectualist adresat lui Bergson 
este cu totul neintemeiat. — De asemeni din faptul că Berg- 
son face apropierile cunoscute între instinct si inteligență, 
nu trebue să cădem în greșeala, pe care au şi făcut-o unii, de a 
crede că el este un apologist al intinctelor vulgare, al vieții 
guvernate de tendințe oarbe. E o concluzie aceasta, care nu-şi 
are premisele în opera lui Bergson şi o invinuire ce i s'a 
adus, dar care este cu totul nejustificată. 

Inainte însă de a trece la examinarea critică a intuitionis- 
mului bergsonian, o constatare: a critica acest intuitionsim, 
nu e delocun lucru ușor. Aceasta din mai multe cauze. Mai 
întâi, fiindcă Bergson întrebuințează foarte multe imagini 
care mai mult sugerează ideile pe care le cuprinde teoria lui. 
Apoi, fiindcă teoria lui nu este suficient de unitară, respingând 
intr’o parte ceea ce concede în altă parte sau viceversa. In sfârșit, 
el însuși a evoluat, aducând modificări, uneori de mare impor- 
tantä, teoriei lui despre cunoaștere; astfel, față de ceea ce 
susținea la început despre inteligentä, el are, după ultima lui 
lucrare, o atitudine radical schimbată. Critica trebue deci să 
țină seama de toate aceste lucruri și să fie extrem de circum- 
spectă. Altfel riscă, deşi bazată pe citate, să fie desavuată cu 
ajutorul altor citate. Cu această prudență, pe care o impun 
textele bergsoniene, să trecem la examinarea critică a teoriei 
bergsoniene despre cunoaștere. Să începem, cum e si firesc, 
cu axa teoriei lui epistemologice, cu intuiţia. 

Filosofia intuitivă, care vrea să salveze cunoștința pură si 
absolută, se ridică împotriva conceptelor pe motiv că acestea 
sunt mijloace ale acțiunii noastre asupra lucrurilor, recte 
asupra materiei, că ele îndeplinesc niște simple funcţii biolo- 
gice, că satisfac doar nevoile vieții. Dacă noțiunile sau concep- 
tele au numai această menire, au cumva sentimentele imediate 
şi emoțiile afective puterea să îndeplinească ele ceea ce nu sunt 
în stare să efectueze conceptele, adică au aceste stări capaci- 
tatea, cum susține intuitionismul, de a exercita un rol cognitiv 

cu totul desinteresat ? Iată ceea ce este extrem de problematic 
şi ceea ce mai întâi trebueste dovedit, iar nu acceptat din capul 
locului fără discuție. Dacă în adevăr conceptele sunt puse în 
serviciile vieții, cu atât mai mult sunt puse în serviciile vieții 
sentimentele imediate şi emoțiile afective. Sentimentele ime- 
diate, spune cu drept cuvânt A. Fouillee, «au fost triate dintr’o 
multitudine de stări de conștiință posibile, pentru nevoile 
vieții. Sensaţiile noastre... sunt rezultatul acestei selecții 
vitale. La fel stau lucrurile cu emoţiile noastre afective: dacă 
simțim plăcere si durere, este pentru a ne incita să reactionäm. 
Cum vor avea deci stările imediate de conștiință mai multă 
valoare obiectivă decât restul ? Ele au o existență anumită pentru 
subiectul simțitor si în limitele subiectului simţitor, a cărui 
stare interioară ele o traduc, aceasta da; dar, încă odată, pentru 
ce ar atinge ele mai bine adevărul obiectiv »? 1). 

Se mai poate pune pe urmă altă întrebare, la fel de legitimă: 
avem noi nevoie, din punctul de vedere al vieții trăite, să cu- 
noaștem «esența materiei » sau (esența vieţii ? ». Intrebare la 
care tot Fouill&e răspunde foarte just: «Din punctul de 
vedere al vieții trăite, noi n'avem nicio nevoie de a cunoaşte 
esența vieții și, de fapt, noi nu o cunoaștem; avem nevoie numai 
de a acționa si a trăi conform legilor vieţii; avem nevoie dease- 
meni când gândim, de a nu gândi legile vieții pe dos de ceea 
ce sunt ele, de a crede că noi vom trăi, înghițind otrăvuri care 
omoară. Tot ceea ce s'a înălțat contra gândirii şi a inteligenței 
recade mai greu, ca o stâncă a lui Sisif, asupra intuitiei » °). 

Când Bergson spune că percepțiile și conceptele noastre 
«ne dau planul acțiunii noastre posibile asupra lucrurilor mai 
mult decât pe acela al lucrurilor însele », e firesc să i se răs- 
pundă «că planul acțiunii noastre posibile depinde de planul 
însuși a lucrurilor: dacă mica bilă pe care o percep mar fi 
rotundă, mâna mea n'ar putea s'o cuprindă, ci eu o cuprind 
pentrucă ea este rotundă. Percepția mea despre soare nu dese- 
nează acțiunea mea posibilă; ea desenează contururile mănun- 
chiului luminos ajuns în mod real la ochiul meu ». 


1) A. Fouill&e, La pensée et les nouvelles écoles anti-intellectualistes, IV -ème 
éd., F. Alcan 1919, p. 390. 
=) Ibid., pp. 391—392. 

Modul cum Bergson determinä inteligenta, nu cores- 
punde insusirilor reale pe care le prezintä aceasta: inteligenta 
este säräcitä si am putea chiar spune mutilatä de pe urma 
determinärii bergsoniene. Cäci Bergson ii räpeste inteli- 
gentei tocmai ceea ce ea are propriu, adică pătrunderea, mobi- 
litatea, puterea inventivä, caracterul progresiv si sintetic, 
adicä ceea ce este inteligent in inteligentä. Exprimänd rezer- 
vele cuvenite, fatä de tonul pamfletar care nu-si are locul 
intr’o discuţie științifică, trebue să recunoaştem că J. Ben da 
are dreptate să se întrebe că «dacă ceea ce Bergson 
numește intuiție, nu este pur şi simplu inteligență, întrucât 
ea este pătrundere, invenție, creație, personalitate, — Inteli- 
genta în sfârșit — în opoziție cu o specie de funcționare biu- 
rocratică a spiritului — clasare de fapte, dresaj de fişe, apli- 
cări de reguli — sau chiar cu o specie de receptivitate şcolară 
sau de puerilă constructivitate, sau alte lucruri inferioare, 
pe care bergsonienilor le place să le numească Inteligență 
pentru nevoile tezei lor, dar pe care nicio persoană autorizată 
nu le-a numit vreodată cu acest nume? E clar că dacă se nu- 
meste Intuitie, ceea ce noi numim Inteligență şi inteligență 
ceea ce noi numim prostie, cazul inteligenței stă prost... 
Ni se spune că sociologii numesc inteligență această func- 
tionare birocratică a spiritului. Dar atunci să se spună: 
Bergson a ruinat ceea ce sociologii numesc Inteligență. 
Să nu se spună: el a ruinat Inteligența. In acest caz se va 
conveni că e mai puțin grav » 1). 

Să fie intuiţia si inteligența atât de profund deosebite, încât 
să se opună ireconciliabil una alteia sau una și alta nu sunt 
decât două aspecte ale aceleiași funcțiuni ? Credem că în acea- 
stă privință L. Brunschvicg are dreptate, când spune: 
« Oricât ar putea să-i coste pe amatorii de controverse meta- 
fizice şi sterile, noi n'avem în inteligență s si intuiție a face cu 
douä facultäti separate si dusmane, ci mai curänd cu douä 
aspecte ale aceleiaşi funcțiuni, pe care trebue s'o menţinem 
înainte de toate în stare de vigilentä permanentă, de mobilitate 
şi disponibilitate perpetui. Intuitia va împiedeca inteligența 

1) Julien Benda, Le Bergsonisme ou une philosophie de la mobilité, Huitième 
Edition, Mercure de France, pp. 62—63. 

să cedeze unei satisfacţii care i-ar sparge elanul progresului 
ei, să-și cristalizeze rezultatele descoperirilor ei în formule 
somnolente care ar face-o să-i scape nouăle probleme ieșite 
din soluţiile dobândite, si reclamă procedee inedite de rezol- 
vare. Jar inteligența din partea ei, va denunța refuzul de analiză 
şi de control pe care intuiţia l-ar revendica drept un privilegiu 
al ei şi care ar disimula, sub o mască de aroganță si de dispreț, 
o mărturisire de neliniște si timiditate. Altfel spus, inteligența 
si intuiţia colaborează pentru ca vieata spiritului să fie pre- 
zervatä de două păcate la fel de mortale : de trändävie şi orgoliu »*). 

Intuitionismul bergsonian duce o luptă pe vieatä si pe 
moarte impotriva conceptelor, împotriva formelor raţionale, 
împotriva categoriilor, care sunt învinuite că stabilizează, că 
mortifică, că inertizeazä fluentul, mobilul, durata. EI însuși 
însă nu se poate dispensa de concepte, ci trebue să le între- 
buinteze, fiindcă alminteri n'ar mai fi ceea ce vrea cu tot 
dinadinsul să fie: o teorie. Astfel el ne vorbeşte de mobilitate, 
de durată, de realitate, de evoluție, de creaţie, etc., concepte 
în toată puterea cuvântului, care presupun categoriile: el nu se 
poate dispensa nici de abstractizări si abstracții, ci uzează 
de ele din plin. Astfel termenii de «intuiție pură », « suvenire 
pură », « durată pură », « heterogeneitate pură », « libertate pură >, 
nu sunt date imediate ale conștiinței, ci sunt elaborate intelec- 
tuale. Ele n'ar fi putut fi dobândite fără ajutorul intelectului. 
« Acest pur, care implică o substragere a întregii multiplicitäti, 
a întregului timp obişnuit, al întregii relații cu timpul, ne con- 
duce la ceva care, supozându-i-se existența, este tocmai inse- 
zisabil intuitiei si zace în cele mai obscure adâncimi ale sub- 
constientului. De altfel conştiinţa, ne spune însuşi Bergson, 
se naşte din acțiunea care se inserează în lumea materială. 
Ce va rămânea deci, dacă suprimăm această acțiune ? Vieata ? 
Dar vieata nu se sezisează în stare pură ; ea se sezisează în 
raport cu o lume externă, fără care ea nu se mai concepe și 
nu mai merită numele de vieatä.... Existenţa însăși nu se 
sezisează pură ; sum este în mod necesar un cogito, un 
sentio, un volo. Datele zise intuitive sunt, în ochii noştri, 


1) L. Brunschvicg, Intelligence et intuition, « Revista de filosofie», 1938, 
pag. 327—8. 

numai limite ideale, către care tind percepțiile reale, suveni- 
rurile reale, durata reală, activitatea reală, voința inteligentă. 
Nu numai că ele nu sunt adevărate intuitii, dar ele sunt con- 
cepte; așa încât filosofia intuitionistä ne pare cu totul con- 
ceptuală; ea se mişcă pe «creații abstracte » ale gândirii, care 
ne reamintesc lucrurile pure ale lui Platon, unitatea pură, 
multiplicitatea pură, dualitatea în sine, timpul pur, devenirea 
pură, etc. Ceea ce părea la început vocea lui Heraclit, 
redevine acum marea voce a lui Platon sau Plotin»?). 

Dar faptul că intuitionismul însuşi nu poate evita formele 
conceptuale, care sunt produse intelectuale, dovedeşte până 
la evidență că fără atare forme nu se poate filosofa şi prin urmare 
nu poate ființă filosofia. Poate că numai într'un singur caz 
Sar putea evita formele categoriale, anume în cazul când 
filosoful respectiv sar mărgini să seziseze datul cu pretinsa 
lui intuiție, s'ar mărgini numai să trăiască atât datul cât şi 
intuiţia. In acest caz însă el n'ar mai fi filosof. Căci filosof el 
devine din momentul în care începe să reflecteze asupra da- 
tului, să facă asertiuni asupra lui, să fixeze în forme durabilă 
ceea ce a prins din acest dat cu mijloacele lui intuitive. Să 
admitem că prin intuiție ajungem să aflăm că realitatea ultimă 
este elan vital, durată pură, noi nu vom avea totuși o filosofie 
decât când vom expune cele intuite în forme transmisibile, 
comunicabile, teoretic diferente, adică susceptibile de a fi 
adevărate sau false. In filosofie, ca să întrebuințăm o frază 
a lui Rickert, cu o mică modificare, nu elanul vital, sau 
oricum i-am spune obiectului cunoașterii, este hotäritor, ci 
gândirea asupra acestui elan vital. Căci filosofia ia naştere 
datorită gândirii. A trăi obiectul de cunoscut sau a-l intui, 
este firește un lucru important, dar nu suficient. A ne mulțumi 
numai cu a-l trăi şi a-l intui, înseamnă a renunța de bună 
voie de a mai filosofa. A ne mulțumi cu a-l trăi şi a-l intui 
şi a ne comporta practic în consecință, înseamnă a ne mulțumi 
numai cu înțelepciunea asupra lumii şi a vieții şi a renunța la 
filosofie. Ceea ce, trebue să recunoaștem, Bergson nu face. 
In schimb, Bergson face altceva: el transpune în forme 


1} A. Fouillée, ibid., pp. 382—383. 

intelectuale, ceea ce pretinde că a reusit să afle cu ajutorul 
intuifiei, aşa cum o determină el, si tocmai fiindcă a făcut 
acest lucru, Bergson nu este numai înțelept, ci este si 
filosof. Căci filosofia are nevoie de forme categoriale, are nevoie 
de noțiuni; mai mult: ea nu se poate dispensa de ele: ea există 
sau cade cu aceste forme. A renunța la intelect si la oficiile lui, 
înseamnă a-ti închide drumul spre teorie, spre sistem, spre 
filosofie. 

Cunostinta intelectuală seziseazä, spune Bergson, doar 
crusta obiectului, ea se învârte în jurul lui, fără a fi în stare să 
pătrundă in el; cunoștința intuitivă din contră, ne transportă 
printrun fel de simpatie în interiorul însuși al obiectului, 
pentru a ne face să coincidem cu ceea ce el are unic și inexpri- 
mabil. Lucruri admirabil spuse, care ne dau fiori estetici. 
După ce imaginea ne-a delectat, putem privi obiectiv lucrurile, 
ca să vedem ce este exact din toate acestea. În urma acestei 
priviri obiective, o serie de nedumeriri își fac drum. Prima: 
n'ar fi fost nevoie să ni se demonstreze mai întâi că idealul 
cunoștinței absolute este coinciderea fară rest, identificarea 
totală a subiectului cunoscător cu obiectul de cunoscut? 
A doua: nu ar fi trebuit să ni se arate în ce mod, cum anume 
are loc acest transport simpatetic al subiectului cunoscător în 
interiorul însuși al obiectului de cunoscut? A treia: să presu- 
punem că transportul acesta a fost posibil și că știm si modul 
cum se face, coinciderea subiectului cu obiectul nu alterează 
natura intimă a obiectului? A patra: dacă ne identificăm cu 
ceea ce obiectul are unic si inexprimabil, ce rost mai are, nu 
pentru noi ca oameni, ci pentru noi ca filosofi, această identi- 
ficare ? Cu ce se alege filosofia de pe urma acestei coincideri, 
dacă tocmai ceea ce obiectul are unic, original, intim, este 
inexprimabil ? Filosofia este filosofie în măsura în care lucrează 
cu exprimabil si predicabil, si anume cu exprimabil si predi- 
cabil care au măcar pretenția la veracitate. In simpla si pura 
identificare nu avem incä filosofie, ci doar un punct de plecare 
pentru filosofie. 

Bergson este adversarul conceptelor, fiindcä dupä el 
conceptele sunt rigide, fixe, imobile, solide si de aceea cu ele 
nu putem prinde realitatea care este mobilä, fluidä, in perma- 

nentă evoluţie, Căci Bergson este convins că o cunoaștere 
adecvată nu este posibilă decât atunci când este « comensura- 
bilitate » între mijloacele de cunoaștere și obiectul de cunoscut. 
Din această cauză el susține drepturile intuitiei, care se « mu- 
lează > după obiecte, care caută să coincidä cu mișcarea si cu 
durata, care operează cu concepte fluide. In fața unor atari 
aserfiuni se pune in mod firesc întrebarea: putem admite fără 
pic de dovadă necesitatea unei atari comensurabilitäti între 
mijloacele de cunoaștere şi obiectul cognoscibil ? Trebue ca 
noțiunea să semene neapărat cu obiectul, pentru ca să-l poată 
exprima și anume să-l poată exprima adecvat? Fiindcă reali- 
tatea este fluidă, trebue ca și conceptul să fie fluid ? Dacă masa 
la care scriu este solidă, dreptunghiulară, neagră, etc., trebue 
ca şi conceptul de masă să fie solid, dreptunghiular, negru, etc. ? 
Iată chestiuni care păreau de mult rezolvite si pe care Berg- 
son le pune din nou în discuţie. Conceptele nu sunt comen- 
surabile obiectelor si cu toate acestea ele exprimă obiectele. 
Să stăm niţel si să ne gândim: Conceptul de durată pură a lui 
Bergson este el însuși durabil, acela de evoluţie creatoare 
este creator, acela de spirit este spiritual ? Sunt aceste concepte 
cu care lucrează intuitionismul mai fluide decât celelalte, se 
mulează mai mult după obiecte decât pretinsele concepte rigide 
intelectuale ? Conceptele cu care operează Bergson nu 
sunt în ele însele mai fluide și mai plastice decât sunt conceptele 
pe care el le combate cu atâta energie. Conceptele pot exprima 
ceva concret, viu, mobil, nu fiindcă în ele însele ar fi concrete, 
vii, mobile, ci fiindcă gânditorul care le mânuește ştie să le 
aranjeze în așa fel, încât ele să exprime ceea ce vrea gânditorul, 
adică mobilul, viul, concretul. Bergson n'a creat con- 
cepte nouă, ci a articulat şi a sintetizat concepte vechi într'un 
mod nou, ca să exprime lucrurile nouă pe care le-a văzut el, 
Nu este prin urmare meritul conceptelor cu care lucrează 
Bergson, că noi aflăm prin ele lucruri nouă, ci este meritul 
lui Bergson: el este acela care a ştiut să le facă să exprime 
ceea ce a văzut el. În acest caz nu este meritul conceptelor, nici 
în cazul opus nu este vina lor, ci este vina gânditorilor care 
operează cu ele. Se trece, credem, ușor în această împrejurare, 
peste faptul ce nu trebue să fie de loc ignorat, că adevărata 

semnificare a conceptului rezultă din actul predicatiei, că noi 
nu putem cunoaște nici sfera, nici conținutul conceptului, decât 
cu ajutorul judecății. Cum spune si Kant si cum susțin 
după el atâția alți gânditori, conceptele nu sunt altceva decât 
virtualitäti, posibilități indefinite de judecăți. Dacă privim deci 
noțiunile, independent de actul judecății, vom căpăta o icoană 
greșită despre ele. Numai intelegändu-le ca factori ai judecății, 
putem să ne dăm seama ce sunt în.stare să efectueze noțiunile. 
Ni se pare că atunci când Bergson vorbește de imobilitatea, 
de rigiditatea, de soliditatea conceptelor, învinuind din pricina 
aceasta intelectul, el are în vedere conceptele detasate de actul 
judecății, desprinse de dinamica gândirii. Si din contra, că 
atunci când vorbeşte de fluiditatea şi plasticitatea lor, pentru 
a scoate în relief însuşirile intuitiei, el se gândeşte la noțiunile 
integrate în actul judecății, adică în rolul lor firesc și normal. 

Mai este însă încă o problemă ce se ridică: Bergson 
invinuieste inteligența că, cu mijloacele ei conceptuale, defor- 
mează realitatea, care este mobilă, fluidă, dinamică, transfor- 
mând-o în ceva solid, material, static, inert, mort. Bergson 
presupune mobilitatea și durata realului ca ceva mai presus 
de orice îndoială, ca ceva evident prin sine însuşi, ca ceva care 
nu mai merită nicio discuție. Sunt însă lucrurile așa de 
elementare și de simple? De unde și cum știm noi că realul 
este mobil, că este fluid, că este durată? N'ar fi trebuit să ni 
se demonstreze că în adevăr aşa stau lucrurile? Deși aceasta 
este o chestiune fundamentală în concepția lui Bergson, 
totuși el n'o examinează: el presupune durata realului, fără 
să ne arate din ce motive și pe cc bază o presupune. Bergson 
nu distinge suficient între metafizică si epistemologie, el supo- 
zează, fără un examen critic, idei ontologice, ca vieatä, mobi- 
litate, durată. 

Era apoi în concepția mai veche a lui Bergson și o altă 
insuficiență, pe care însă, în ultima lui lucrare, a căutat s’o 
înlăture el însuși, insuficiență pe care nu este de prisos s’o 
cunoaștem dimpreună cu corectarea recentă a marelui gânditor. 
Bergson supoza anume că realul este alcătuit din două 
domenii, vieatä, schimbare pură, durată pe de o parte, materie 
pe de altă parte. El recunoștea intuitiei puterea de a-şi sezisa 

obiectul, adică durata pură, in absoluitatea lui, dar recunoștea 
inteligenței numai valoarea unei cunoașteri relative, biologice, 
practice. Dar, dacă materia era şi ea reală, tot atât de reală 
ca gi schimbarea, gi dacă inteligența era considerată ca mijloc 
adecvat de cunoaștere a ei, nu se putea înțelege de ce inteligența 
mar fi putut să-şi seziseze obiectul în aceeași măsură în care 
intuiţia își sezisa obiectul ei: adică în mod absolut. Bergson 
revizueste acum lucrurile: el lasă metafizicei spiritul, iar 
științei materia, fiecare din ele cu metoda ei proprie, cea dintâi 
cu intuiţia, cea de a doua cu inteligența, amândouă însă socotite 
capabile de cunoaşterea absolută a obiectului lor respectiv. 
«Noi asignăm deci metafizicei, spune Bergson, un obiect 
limitat, în special spiritul şi o metodă specială, înainte de toate 
intuiţia, Prin aceasta, distingem deslușit metafizica de ştiinţă. 
Dar prin aceasta de asemeni noi le atribuim o valoare egală. 
Noi credem că ele pot, şi una și cealaltă, să atingă fondul reali- 
tății. Noi respingem tezele susținute de filosofi, acceptate de 
savanți, asupra relativității cunoștinței şi a imposibilității de 
a atinge obiectul » Metafizica si știința se pot ajuta reciproc, 
spre folosul teoretic al cunoștinței înseși. Încă un citat nu 
strică în această ordine de idei: « Pentru a rezuma, noi vrem 
o diferență de metodă, noi nu admitem o diferență de valoare 
între metafizică si ştiinţă. Mai puțin modest pentru știință 
decât au fost cei mai mulți savanți, noi socotim că știința 
fundată pe experiență, așa cum înțeleg modernii, poate să 
atingă esența realului. Fără îndoială, ea nu îmbrățișează decât 
o parte a realității; dar într'o bună zi ea va putea atinge fondul 
acestei părți; în tot cazul se va apropia de ea indefinit. Ea şi 
umple 'deci o jumătate din programul vechii metafizice: ea 
s'ar putea numi metafizică, dacă n'ar prefera să păstreze numele 
de știință. Rămâne cealaltă jumătate. Aceasta ni se pare să 
revină de drept unei metafizice care porneşte la fel dela expe- 
rientä si care este în stare, si ea, să atingă absolutul: noi am 
numi-o știință, dacă știința n’ar prefera să se resträngä la restul 
realității, Metafizica nu este dar superioară științei pozitive; 
ea nu vine, după știință, să considere același obiect, pentru a 
obţine dela el o cunoștință mai înaltă. A presupune între ele 
acest raport după obiceiul aproape constant al filosofilor, 

înseamnă a face nedreptate si uneia şi alteia: științei ce se 
condamnă la relativitate; metafizicei, care nu va fi decât o 
cunoaştere ipotetică si vagă, pentrucă știința va fi luat in mod 
necesar pentru ea, mai dinainte, tot ceea ce se poate şti asupra 
obiectului precis şi sigur. Cu totul diferită este relația pe care 
noi o stabilim între metafizică şi știință. Noi credem că ele 
sunt, sau că pot deveni, la fel de precise si de certe. Si una și 
alta poartă asupra realității însăşi. Dar fiecare nu reține din 
realitate decât jumătate, în aşa fel că s'ar putea vedea în ele, 
după voie, două subdiviziuni ale ştiinţei sau două departa- 
mente ale metafizicei, dacă ele nu ar marca direcții divergente 
ale activității gândirii. Tocmai fiindcă ele sunt la acelaşi nivel, 
ele au puncte comune și pot, asupra acestor puncte, să se veri- 
fice una pe alta. A stabili între metafizică si ştiinţă o diferență 
de dignitate, a le asigura același obiect, adică ansamblul lucru- 
rilor, stipulând că una îl va privi de jos si alta de sus, înseamnă 
a exclude ajutorul mutual si controlul reciproc: metafizica este 
în mod necesar atunci — dacă nu se pierde orice contact cu 
realul — un extras condensat sau o extensiune ipotetică a 
ştiinţei. Läsati-le obiecte diferite, științei materia si metafizicei 
spiritul: cum spiritul și materia se ating, metafizica și știința 
vor putea de-a-lungul suprafeței lor comune, să se aprobe una 
pe alta, așteptând ca contactul să devină fecundatie. Rezultatele 
obținute de ambele părți vor trebui să se împreune, pentrucă 
materia se împreună cu spiritul. Dacă insertiunea nu este 
perfectă, aceasta din pricină că este ceva de rectificat în știința 
noastră sau în metafizica noastră sau în amândouă. Metafizica 
va exercita astfel, prin partea ei periferică, o influență salutară 
asupra științei. Invers, știința va comunica metafizicei habi- 
tudini de precizie care se vor propaga, la aceasta, dela peri- 
ferie la centru... Înseamnă a spune că ştiinţa si metafizica 
vor diferi ca obiect și ca metodă, dar că ele vor comunica în 
experiență. Şi una si cealaltă vor fi înlăturat cunoștința vagă, 
care este înmagazinată în conceptele uzuale şi transmise prin 
cuvinte ». « Științei ca si metafizicei, noi i-am atribuit puterea 
de a atinge absolutul » spune iarăși Bergson în altă parte. 
Prin urmare inteligența este si ea un mijloc de cunoaştere 
absolută ca si intuiţia; între ele nu există deosebire, nici de 

dignitate, nici de valoare, Dar recunoscändu-i inteligentei ase- 
menea putere, Bergson dovedeste cä si-a schimbat teoria 
asupra inteligentei; dacä nu asupra structurii ei, in orice caz 
asupra eficientei ei: inteligenta e aptä sä atingä si ea inima 
absolutului, —a absolutului material. Avem deci a face in 
această privință la Bergson cu o schimbare de atitudine, 
şi anume cu o schimbare ce era necesară, deși ea nu se acordă 
cu cele ce sustinuse el mai înainte despre inteligență. 

In sistemul său filosofic noțiunile de schimbare pură, de 
durată, de spirit, joacă un rol fundamental. Dar Bergson 
nu insistă suficient asupra lor, nu insistă nici pe departe în 
măsura rolului pe care aceste noțiuni îl joacă în concepția lui. 
El precizează si determină că obiectul intuitiei este spiritul. 
Dar ce este spiritul ? Ce trebue să înțelegem prin spirit ? Această 
noțiune are nevoie neapărat de ample desvoltări, când i se 
acordă o importanță atât de mare. 

Când Bergson apoi determină intuiţia, susținând că ea 
este cunoaşterea spiritului de către spirit, cunoaştere a vieții, 
el trece dela noțiunea de spirit la cea de vieață, lăsând să se 
înțeleagă că aceste două noţiuni se pot înlocui reciproc, că ele 
sunt identice. O chestiune care nu este evidentă prin ea însăși 
şi care prin urmare avea nevoie de demonstraţii și justificări. 
Lucruri pe care Bergson de asemeni nu le face1). 

Rămâne acum să spunem câteva cuvinte critice si despre 
intuiționismul lui Husserl. Descoperitor al unei nouă 
metode filosofice, al metodei fenomenologice, care s'a dovedit 
a fi extrem de fructuoasă, ducând la regiuni de «fenomene » 
cu totul nouă, Husserl a exercitat influențe enorme în 
filosofia contemporană germană. S'ar putea aproape susține că 
filosofia contemporană germană stă sub semnul filosofiei 
fenomenologice. Intälnind mai întâi rezistență, ea a început apoi 
să se răspândească încetul cu încetul si tot mai mult, convertind 


1) Pentru critica lui Bergson a se mai vedea: I. Petrovici, Introducere in 
metafizică, Ed. Casa Scoalelor, Bucureşti, ed. II, 1929, p. 63 urm.; Roman In- 
garden, Intuition und Intellekt bei Henri Bergson, in « Jahrbuch für Philosophie 
und phänomenologische Forschung +, Fünfter Band, 1922, in care se face o serioasă 
critică a intuifionismului bergsonian din punctul de vedere al şcoalei fenomenologice ; 
Richard Kroner, Henri Bergson, e Logos» 1910, in care se găsește o foarte 
întemeiată critică făcută din punctul de vedere al şcoalei din Baden, 

filosofi mai in värstä, dar mai ales cucerind spiritele tinere, 
Fenomenologia a făcut astfel şcoală, una din scoalele filosofice 
cele mai serioase pe care le-a avut filosofia în genere. Si deşi 
întâmpină încă multi adversari, filosofia fenomenologicä nu s'a 
bucurat totuși de o critică serioasă şi profundă, de o critică 
la înălțimea ei. Poate că şi datorită faptului că ea este încă 
în plină desvoltare. Ce i s'ar putea obiecta intuitionismului 
husserlian ? 

Am văzut cum, după Husserl, instanța ultimă de legi- 
timare este evidența originară si intuitivă, cum, pentru a în- 
temeia un obiect, el trebue adus să se arate el însuși, să se legi- 
timeze «in persoană ». Ce este însă obiectul el însuși, ce este 
el «în persoană »? Noi nu putem şti acest lucru, decât după 
ce l-am intuit, adică noi știm ce este el «în persoană» abia 
după ce l-am sezisat în evidența originară. E aici o dificultate 
teoretică dintre cele mai mari, căreia Husserl nu-i dă 
atenția cuvenită. Prin felul cum Husserl pune problema 
şi o rezolvă, el se mișcă într'un cerc vitios. El nu poate spune 
ce este intuiţia fără să se refere la obiectul ei însuşi, el nu poate 
spune ce este obiectul însuși, fără să se refere la intuiție. A 
deslega însă problema intuitiei orientându-ne după obiect, fie 
acesta dat şi originar, înseamnă a nu o privi suficient de critic, 
înseamnă a ne întoarce la concepția naivă, insuficientă si de 
mult depășită. 

Din lagărul neokantian i se obiectează: fenomenologia este 
o filosofie dogmatică, fiindcă ea nu este în stare să pună pro- 
blema posibilității obiectului teoretic, nici s’o rezolve. Din 
două pricini ea este dogmatică. Întâi, fiindcă restrânge tema- 
tica cognitivă numai la «existenţial » ceea ce-i imprimă feno- 
menologiei un caracter «ontologist». O obiectie nefundatä, 
căci Husserl admite şi alte domenii decât cel existenţial. 
In al doilea rând, fiindcă socoate lucrurile ca fiind indepen- 
dente de subiect, fiindcă socoate lucrurile ca fiind niște 
«lucruri în sine». Aceasta de a doua obiectie este numai în 
parte fundată, fiindcă ea este valabilă numai pentru prima 
fază a evoluţiei lui Hu s s e r | — faza « Cercetărilor logice » — 
dar nu mai este valabilă pentru fazele ulterioare si în special 
pentru faza « Meditaţiilor cartesiene ». 


www.dacoromanica.ro 


168 N. BAGDASAR 


Husserl a izbutit sä descopere, datoritä metodei feno- 
menologice descriptive si reductive, un domeniu nou: acela al 
esentelor multiple si variate, imuabile si absolute. Se pune insä 
întrebarea, pe care Husserl nici chiar prin « Meditaţiile 
cartesiene » n'o poate împiedeca să se ridice: Cu ajutorul esen- 
telor nu ajungem la o concepţie statică despre lume, nu ne 
întoarcem la o înțelegere platonizantă despre existență? Cum 
ar putea fi explicată cu ajutorul lor devenirea? In legătură cu 
această întrebare se pune pe urmă alta: In ce raport stau esen- 
tele față de faptele reale, empirice, existente în timp, hic et 
nunc? Că esentele depăşesc existentele si faptele temporale si 
reale, cä formeazä o lume a lor, intelegem. Dar noi vrem sä 
afläm ceva mai mult: dacä esentele joacä vreun rol pentru con- 
stituirea faptelor empirice si in ce constä acest rol. Intelegem 
insemnätatea teoreticä a esentelor, cänd este vorba de faptele 
pe care le studiazä stiintele individualizatoare, care se ocupä 
cu fapte particulare, cum este de pildä istoria. Solutia pare sä 
fie indicată de Husserl însuși, în «Meditatiile cartesiene », 
prin noţiunea de monadă, dar această noțiune ni se pare ca 
fiind adoptată de Husserl, fără a o fi supus unui suficient 
examen critic, ea ni se înfățișează ca o soluție dogmatică. 

Distinctiunile fenomenologice pe care Husserl le sta- 
bileşte la actele cunoașterii, sunt de o perspicacitate, subtili- 
tate şi importanță în adevăr neobișnuite. 'Totuşi o întrebare 
legitimă se pune: Ce s'a stabilit prin aceasta pentru cunoștință ? 
« In fenomenologie, spune N. Hartmann, raportul dintre 
act şi obiect a fost pus la bază ca un raport necesar pentru orice 
conștiință (« conștiință despre »). Insă obiectul era în acest mod 
numai «obiect intentional », nu obiect de cunoaştere. Obiectul 
fantaziei nu se poate astfel distinge principial de obiectul ex- 
perientei în genere. In toate aceste moduri de exprimare plutea 
pe dinaintea ochilor raportul dintre subiect și obiect ca un ra- 
port cu totul corelativ. A despărți obiectul de subiect, a-l lăsa 
valabil ca un obiect existent independent de actul cunoașterii, 
era după aceasta imposibil». După Hartmann fenome- 
nologia ignorează adevăratul raport fundamental al cunoaste- 
rii, căci obiectul cunoașterii constă în chip necesar în sine, in- 
dependent de actele cognitive de sezisare. « Orice cunoaștere, 

continuă Hartmann, se îndreaptă prin natura ei spre 
existențial, întru cât el există și înainte de ea și independent 
de ea. Un obiect intentional nu este deci suficient. Nimeni nu 
crede că obiectul percepţiei ia naștere abia în percepție (în pri- 
vire cumva). Convingerea fundamentală este din contră în ge- 
neral, că el este înaintea oricărei perceperi şi independent de 
ea, aşa cum este el. Dacă n'ar fi așa, atunci ai putea cunoaște 
ce ai vrea, — cum îţi poți gândi, ce vrei —şi nu ai fi legat 
de ceea ce este, Orice deosebire dintre nimerire si esuare, 
adevăr si eroare n'ar mai fi valabilă »1). Pentru cunoaşterea 
naturii cunoaşterii, obiectul intentional se dovedeşte prin ur- 
mare cu totul insuficient. Trebue să recurgem la obiectul, care 
nu este numai obiect intentional, dacă vrem să ne lămurim 
asupra cunoaşterii. - 

Noţiunea de descriere este la Husserl o noțiune funda- 
mentală și atotcuprinzătoare. Punându-se însă accentul prin- 
cipal pe descriere, ce se face cu explicarea? Husserl o 
înglobează la descriere şi o face dependentă de aceasta, fără 
să insiste asupra raportului dintre descriere și explicare. Un 
fapt ce ni se pare nejustificat. Descrierea este suficientă, numai 
în cazul când esentele sunt concepute static și neständ in rela- 
ţii unele cu altele. Cum această concepție lasă o seamă de pro- 
bleme deschise, şi cum din această pricină se impune necesita- 
tea de a revizui concepția despre esentele statice, se pune im- 
perios întrebarea: nu trebue să i se acorde explicării un rol la 
fel de important ca şi descrierii, nu trebue să se pună expli- 
carea pe acelaș plan cu descrierea? Cu alte cuvinte, descrierea 
este necesară si indispensabilă, dar este insuficientă, când e 
vorba să avem o concepție complectä si adevărată despre lume. 

"Totuși, criticele relevate nu trebue să ne facă să trecem cu 
vederea rolul istoric pe care l-a avut de îndeplinit intuitionis- 
mul. În afară de faptul că a descoperit metode nouă de cerce- 
tare si domenii nouă, intuifionismul mai are meritul că a ajutat 
filosofia să se emancipeze de un pozitivism îngust si miop, de 
scientismul care restrânge problematica filosofiei până la des- 
fiintare, dând un impuls dintre cele mai puternice speculatiei 


») Nicolai Hartmann, in «Deutsche systematische Philosophie», I, 
pag. 302. 

filosofice. Filosofia a încetat de a mai fi considerată ca având 
doar modestul rol de a mijloci între rezultatele contrare ale 
diferitelor ştiinţe si a dobândi astfel o sinteză a lor. O concepție 
cu totul stranie si nejustificată despre filosofie. Impotriva unei 
atari concepții s’au ridicat între alții si intuitionistii. Mäestrit 
sunt scoase in evidență slăbiciunea acestei concepții si verita- 
bilul rol al filosofiei de către Bergson, în următorul citat, a 
cărui temeinicie si frumusețe vor scuza reproducerea lui in 
întregime în acest loc. « Este o anumită concepție despre filo- 
sofie, spune marele gânditor, care vrea ca întregul efort al filo- 
sofului să tindă a imbrätisa intr’o mare sinteză rezultatele stiin- 
telor particulare. De sigur, filosoful a fost multă vreme acela 
care poseda știința universală; si astăzi chiar, când multiplici- 
tatea stiintelor particulare, diversitatea si complexitatea meto- 
delor, masa enormă de fapte adunate fac imposibilă acumula- 
rea tuturor cunoștințelor omeneşti într'un singur spirit, filo- 
soful rămâne omul de stiintä universală, in acest sens că, dacă 
el nu poate sti totul, nu e nimic pe care să nu trebuiască să fie 
pus în stare să învețe. Dar urmează de aici.că sarcina lui este 
de a se face stapân pe ştiinţa făcută, de a o duce la trepte cres- 
cände de generalitate si de a se îndruma, din condensare in 
condensare, la ceea ce s'a numit unificarea științei ? Ingäduiti- 
mi de a găsi straniu că ni se propune în numele științei această 
concepţie despre filosofie, din respect pentru știință: eu nu 
cunosc ceva mai supărător pentru ştiinţă, nici ceva mai inju- 
rios pentru savant. Cum adică: iată un om, care multă vreme 
a practicat a anumită metodă ştiinţifică si a cucerit laborios 
rezultatele sale, care vine si ne spune: «experiența, ajutată de 
raționament, merge până la acest punct; cunoașterea științi- 
fică începe ici si sfârșește dincoace: acestea sunt concluziile 
mele »; și filosoful ar avea dreptul să-i răspundă: « Foarte bine, 
lasä-mi mie aceasta si vei vedea ce voiu ști eu să fac. Cunoaşterea 
pe care mi-o aduci incompletă, eu o voiu completa. Ceea ce-mi 
prezinti desfăcut, eu voi unifica. Cu aceleaşi materiale, pentru 
că este dela sine înțeles că eu voiu rămânea la aceleaşi fapte pe 
care le-ai observat d-ta, cu același gen de muncă, pentru că eu 
trebue să mă mărginesc ca şi d-ta să induc şi să deduc, eu voi 
face mai mult si mai bine decât ceea ce ai făcut d-ta». Ciudată 

pretenție, în adevăr! Cum ar conferi profesiunea de filosof ace- 
luia care o exercită puterea de a înainta mai departe decât 
stiinta în aceeasi direcție ca si ea? Că unii savanți sunt mai în- 
clinați decât alții să meargă înainte si să generalizeze rezulta- 
tele lor, mai înclinați să se întoarcă indärät si să le critice me- 
todele, că, în acest sens particular al cuvântului, să se numească 
filosofi, că de altfel fiecare știință poate si trebue să-şi aibă 
filosofia ei astfel înţeleasă, eu sunt cel dintâi s'o admit. Dar 
această filosofie însăși este încă știință si acela care o face este 
încă un savant. Nu mai e vorba, ca adineaori, de a erija filosofia 
în sinteză a ştiinţelor pozitive si de a pretinde, prin singura vir- 
tute a spiritului filosofic, să se ridice mai sus decât știința în 
generalizarea acelorași fapte. O astfel de concepție despre ro- 
lul filosofiei ar fi înjurioasă pentru ştiinţă. Dar cât de injurioasă 
încă pentru filosofie. Nu este evident, că dacă savantul se 
opreşte într'un anumit punct pe calea generalizării și a sinte- 
zei, acolo se oprește ceea ce experiența obiectivă si rationa- 
mentul sigur ne îngădue să avansăm? Și din momentul acela, 
pretinzând să mergem mai departe în aceeași direcţie, nu ne-am 
așeza sistematic în arbitrar sau cel puțin în ipotetic ? A face din 
filosofie un ansamblu de generalitäti care depăşeşte generali- 
zarea ştiinţifică, înseamnă a vrea ca filosoful să se multu- 
mească cu plauzibil şi ca probabilitatea să-i fie deajuns. Eu 
ştiu bine că, pentru majoraritatea acelora cari urmăresc de de- 
parte discuţiile noastre, domeniul nostru este acela al posibi- 
lului numai, cel mult acela al probabilului; bucuroși ei ar spune 
că filosofia începe acolo unde certitudinea sfârşeşte, Dar care 
din noi ar vrea o asemenea situație pentru filosofie ? Fără în- 
doială, totul nu este la fel de verificat nici verificabil, în ceea 
ce ne aduce o filosofie și este de esența metodei filosofice de a 
cere ca la anumite momente, pe anumite puncte, spiritul să 
accepte riscuri. Dar filosoful nu înfruntă aceste riscuri decât 
pentrucă a contractat o asigurare şi pentrucă sunt lucruri de- 
spre care el se simte inebranlabil sigur ». 

Dacă filosofia este socotită o disciplină cu metode particu- 
lare și cu probleme proprii, dacă încrederea în rolul ei teoretic 
a crescut, aceasta se datorește în bună parte, fără discuţie, 
si teoriilor intuitioniste. 

IMPERATIVISMUL 


Cuvintele celebre ale lui A. Liebmann, care au räsunat 
la 1862: «Es muss auf Kant zurückgegangen werden», n'au 
rămas fără un puternic ecou. Opera lui Kant a început 
după aceasta să fie reeditată în întregime, să fie interpretată 
filologic, aprofundată istoric şi filosofic. Iar de pe urma acestei 
întoarceri la Kant, avem de consemnat nu numai o mai bună 
cunoaştere a filosofiei kantiene, ci şi o îmbogăţire a tezaurului 
filosofic însuşi. Căci cei care se întorceau la Kant, nu erau 
toți simpli istorici, ci şi oameni înzestrați să ducă firul gândirii 
lui Kant mai departe. Ei erau purtați de convingerea că, 
aşa cum spunea W. Windelband, «a-l înțelege pe Kant, 
înseamnă a-l depăşi », adică a-l înțelege nu numai în litera 
filosofiei lui, ci şi în sipiritul ei, — şi stând pe aceleaşi funda- 
mente și folosindu-se de aceeaşi metodă, să tragă toate conse- 
cintele posibile din gândirea lui, fără să se dea înapoi dela 
revizuire, acolo unde aceasta era reclamată atât de ideile revo- 
lutionare kantiene cât si de intenţiile marelui filosof. In dife- 
rite direcții a fost exploatată și fructificată mina aceasta filosofică, 
care este filosofia kantiană, direcții dintre care două s'au impus 
mai cu hotărîre şi s'au consolidat in scoale filosofice: «Școala 
badică de Sud-Vest», în frunte cu Windelband şi Rickert 
şi « Școala dela Marburg », în frunte cu H. Cohen și Paul 
Natorp. Ceea ce aceste două școale mențin dela Kant, 
ca ceva definitiv câștigat filosofiei, este orientarea antimeta- 
fizică şi antipsihologică, e metoda transcendentală și aprioricul 
conştiinţei, e noțiunea de subiect epistemologic sau «con- 
ştiinţă în genere ». Nu trebue însă să trecem cu vederea că între 
ele sunt şi deosebiri foarte mari. Astfel, în vreme ce « Școala 
dela Marburg » are ca punct de orientare științele matematice 

a cäror structurä logicä ea cautä s’o demonstreze in orice cu- 
nostintä pură si în vreme ce, tocmai din cauza tendinței ei logi- 
cizante, linia ei de gândire se mişcă spre un Hegel, e Şcoala 
badicä», din contra, înțelegând să-l completeze pe Kant, 
are ca punct de orientare toate ştiinţele, căutând să înțeleagă 
structura lor diferită, iar prin faptul că descopere un trebue 
constitutiv si la cunoștință, se mişcă spre un Fichte. Nu 
este firește locul să arătăm aici mai pe larg care este aportul 
original al fiecăreia și prin ce se deosebește una de cealaltă. 
De reținut este faptul că atât una cât și cealaltă s'au străduit 
din răsputeri să elimine din sistemul kantian tot ceea ce repre- 
zentantii ei credeau că era de atribuit condiţiilor psihologice 
ale marelui gânditor sau împrejurărilor istorice în care a trăit 
el, mergând mai departe pe drumul trasat de el. De reținut 
mai este apoi si faptul plin de o profundă semnificație, că 
I. Kant «ma devenit încă istoric», că el continuă să rodeascä 
gândirea filosofică. 

Dintre acești gânditori însă, acela care merită să ne rețină, 
prin noutatea vederilor lui, într'o expunere de teorii episte- 
mologice, e fără îndoială H. Rickert. Spirit de o severă 
stringentä logică, de o rară putere de argumentare, dialectician 
perspicace şi sistematic, el deține una din pozițiile centrale 
în filosofia contemporană. Rickert vrea să vadă teoria 
cunoștinței întemeiată ca o disciplină independentă, cu proble- 
mele ei proprii si cu metoda ei adecvată. El refuză să recu- 
noască vreun drept de a-si spune cuvântul în problemele cuno- 
stintei, considerațiilor fiziologice, psihologice si sociologice, 
căci după el, teoria cunoștinței mare nevoie de cärjile nici 
ale fiziologiei, nici ale psihologiei, nici ale sociologiei. Teoria 
cunoștinței este o disciplină cu fundamente proprii şi se poate 
tinea pe propriile ei picioare. 

Două lucruri, spune Rickert, fac parte din noțiunea 
de cunoaştere: un subiect cunoscător si un obiect de cunoscut. 
Si el determină preliminar obiectul aşa de general, încât 
prin obiect nu trebue să înțelegem altceva decât ceea ce e inde- 
pendent de subiect si-i stă în față, si anume îi stă in asa fel, 
«încât cunoaşterea trebue să se orienteze după el, dacă vrea 
să-şi atingă scopul», scop ce «constă in a fi adevărată sau 

obiectivă ». Iar dacă așa stau lucrurile, se pune după Rickert 
o întrebare de o însemnătate enormă: « Prin ce-și dobândește 
cunoașterea obiectivitatea »? Sau cu alți termeni: In ce constă 
obiectul, independent de subiect si după care acesta trebue 
să se orienteze ca să asigure cunoaşterii obiectivitate ? Pentru 
omul cu mentalitate naivă, o asemenea întrebare nu exprimă 
o problemă. Pentru el lucrurile sunt cum nu se poate mai simple 
si mai clare: obiectul cunoștinței îl constitue după el lucrurile 
lumii externe, ce se află în afară şi independente de subiect, 
si pentru ca să le putem cunoaşte, trebue să avem despre ele 
reprezentări care să concorde cu ele sau pe care să le repro- 
ducă. Nici ştiinţa nu se îndepărtează prea mult de acest mod 
de a vedea, cu toate că ea nu mai vorbeşte de «reprezentări » 
care să reproducă lucrurile, ci numai de «reprezentäri care 
«corespund » lucrurilor sau pe care le designeazä». Căci, 
ca şi mentalitatea naivă, și ştiinţa crede în existența lucrurilor 
independente de subiect si după care acesta trebue să se 
orienteze, atunci când vrea să le cunoască. Până şi concepția 
lui Kant a fost interpretată de unii gânditori în același sens, 
deși, în ceea ce priveşte raportul dintre subiectul cunoscător 
şi obiectul de cunoscut, ea este revoluționară. In fața acestei 
stări de lucruri se pune întrebarea: Se poate întemeia o teorie 
a cunoștinței pe opoziția pe care atât mentalitatea naivă cât 
şi știința o socot reală si indiscutabilă, anume pe opoziția dintre 
existența reală din afară de conștiință si conștiința care şi-o 
reprezintă ? Sau e posibil ca obiectul să nu fie privit ca aflân- 
du-se în afară de conștiință, ca o realitate transcendentä, Si 
ca atare nici cunoaşterea să nu mai fie privită ca o facultate de 
reprezentare care reproduce realitatea? Avem aci o întrebare 
hotäritoare, în care, spune Rickert, se ascunde problema 
fundamentală a teoriei cunostintei. Concepţia lui epistemologică 
e un răspuns la această întrebare. Și el ține din capul locului 
să declare că nu se poate menține nici noțiunea de obiect 
în sensul de existență reală independentă de subiect, şi nici 
noțiunea de subiect în sensul de conștiință care reprezintă 
(vorstellendes Bewusstsein). 

Pentru a putea deslega această problemă, sunt după Ric- 
kert două căi de care se poate servi teoria cunoștinței: Ea 

poate pleca sau dela subiect, sau dela obiect, adicä poate pune 
înainte sau cunoaşterea obiectului sau obiectul cunoașterii. 
Ambele căi sunt de o egală importanță și duc la acelaşi rezultat. 
Personal Rickert preferă însă pe cea dintâi, pentrucă «ea 
pare să pornească dela cunoscut, pentru ca dela acesta să gă- 
sească necunoscutul >. Căci ce este subiect, știe mai mult: 
sau mai puţin fiecare, fiindcă fiecine este subiect cunoscător. 
Reflectând asupra ta însuţi ca să vezi ce faci, când cunoşti, 
poți avea un minimum de cunoștințe, ce-ţi pot fi de real folos 
pentru deslegarea problemei fundamentale a cunoștinței. Calea 
aceasta e de preferat celei dintâi, datorită și faptului că adeseori 
în istoria filosofiei, nu numai cognoscibilitatea, dar chiar exi- 
stenta unei realități transcendente a fost pusă la îndoială. 
Iar atâta vreme cât nu știm ce trebue să înțelegem prin obiect 
şi cât realitatea transcendentă, socotită independentă de con- 
ştiinţă, pare problematică, e recomandabilă calea subiectivă. 
Rămânând ca prin obiect să nu se înțeleagă, deocamdată, — 
până când cercetarea va fi destul de înaintată, ca să vedem 
ce trebue să înțelegem prin el— decât un ceva neterminat, 
ce stă în fața subiectului si după care acesta are a se orienta. 

Pornind însă dela subiect, trebue să fim din capul locului 
edificati asupra însemnătății și rolului pe care, într'o asemenea 
cercetare, îl are principiul epistemologic, care este îndoiala. 
Ce trebue să înțelegem prin îndoială? Desigur, nu poate fi 
vorba aci de îndoiala sceptică. Dar nu mai poate fi vorba azi, 
nici de îndoiala aşa cum a conceput-o şi a aplicat-o D es c a r- 
tes. «Odată în istoria filosofiei avea de sigur un sens să se 
pună problema realității ce se află dincolo de conştiinţă. Re- 
petarea ei este însă de prisos. Nimeni nu mai ia astăzi în 
serios întrebările, dacă nu cumva visăm lumea, sau dacă un 
spirit rău nu ne ingealä asupra existenței ei». Problema care 
trebue să se pună, nu e aceea dacd lumea există, ci cum există, 
cum e constituită ea. « Că există ceva real în afară de noi, de 
aceasta nici filosofia n'ar trebui să se mai îndoiască ». Căci nu 
avem niciun motiv, spune Rickert, să ne îndoim de lumea 
corporală mai mult decât de orice altă realitate, despre care 
se pretinde că ar fi independentă de subiectul cunoscător, si 
nici de «zmpenetrabilitatea logică sau «irationalitatea » conți- 

nutului de constiintä». Nu orice poate fi şi trebue pus la 
îndoială. Tot ceea ce se află în ceea ce e imediat dat sau pre- 
găsit, e principial contrar îndoielii. Numai o realitate ce se află 
dincolo de imediatitatea conştiinţei şi capacitatea ei de a sluji 
ca obiect al cunoștinței, poate si trebue să devină problemă ». 
Când Rickert vorbeşte de îndoială ca principiu episte- 
mologic, el subliniază că înțelege prin acest termen ceea ce 
înțelege și Husserl prin roy) sau A. von Meinong 
prin « Annahme ». « Noi facem « supoziţia » (die « Annahme ») 
că toate supoziţiile (alle Voraussetzungen) de care ne putem 
dispensa, sunt poate nevalabile. Poate! Teoria cunostintei 
nu are nevoie de aceea să nege nimic». Rezultatele ştiinţelor 
pozitive nu sunt prin aceasta tăgăduite. Căci, spune Rickert, 
ceea ce n'a făcut Descartes, trebue să facem noi: să se- 
parăm filosofia de ştiinţele particulare. Această separare este 
justificată epistemologic prin deosebirea dintre forma si con- 
ținutul cunoștinței, Științele particulare urmăresc adevăruri 
de conținut, inhaltliche Wahrheiten. Ele nu se întreabă despre 
existența obiectelor pe care le cercetează, ci presupun aceste 
obiecte ca existente si vor să ştie numai cum se înfățișează 
cunoștinței realul. « Dacă obiectele lor mai sunt şi altceva 
decât ceea ce vine dela ele la conştiinţă, adică ce specie de 
realitate sau ce «formă» generală de existență posedă ele, 
și în ce raport formal stau ele de aceea față de subiectul cuno- 
scător, dacă deci ele există numai imanent real sau şi trans- 
cendent real, nu le interesează pe ştiinţele particulare, atâta 
vreme cât ele rămân ştiinţe particulare ». Dar ceea ce nu cade 
în sfera de interese a acestor ştiinţe, cade în aceea a teoriei 
cunoștinței. Această disciplină nu are a se preocupa de cunoş- 
tinte de conţinut, ea nu area stabili « inhaltliche Erkenntnis », 
ci caută să stabilească «natura generală a cunoaşterii », ea cer- 
cetează (noțiunea generală a cunoaşterii şi specia formală de 
existență a obiectului său în genere ». Teoria cunoștinței cer- 
cetează deci cu totul altceva decât ştiinţele particulare. + Ea 
întreabă: ce înseamnă că obiectele sunt «reale »? Ea cercetează 
deci ceva care nu atinge conținutul cunoștinței ». Astfel, ideea 
că corpurile se atrag după formula gravitäfii, este justă, indi- 
ferent dacă din punct de vedere epistemologic se devedeşte 

că ele sunt conținuturi de conștiință sau că există ca realități 
transcendente. De asemeni, pe embriolog nu-l interesează cărei 
sfere teoretice de existență aparține embrionul, celei imanente 
sau celei transcendente, iar ceea ce stabileşte el asupra structurii 
embrionului nu va supune examinării epistemologice, ci celei 
exact științifice, embriologiei. Realitätile cu care se ocupă 
ştiinţele particulare sunt prin urmare ma: presus de orice 
îndoială. Aceste ştiinţe nu-și pun critic problema realității, 
căci dacă şi-ar fi pus-o, ele n’ar fi izbutit să facă progrese aşa 
de mari. Ele procedează în această privință «dogmatic» și 
trebue să procedeze astfel, fiindcă numai astfel pot înainta. 
Indoiala nu privește pe omul cu mentalitatea « naivă », nici pe 
omul de știință pozitivă, atâta vreme cât nici unul nici celalt 
nu vor să filosofeze. Indoiala este un instrument eficace pentru 
epistemolog, care vrea să deslege problema «noțiunii generale 
a cunoaşterii şi obiectul ei». Cu ajutorul acestui procedeu 
metodic se distruge falsa idee despre cunoaștere si se poate 
întemeea o alta, cea justă. Dar nici teoria cunoștinței nu se 
poate îndoi chiar despre tot, căci dacă ar nega orice supozitie, 
ar rămânea cu nimic, si n'ar mai putea face apoi niciun pas 
înainte. Teoria cunoștinței presupune deci că există cunoştinţă, 
că există un subiect care sezisează un obiect, obiect ce este 
independent de subiect. Ea practică îndoiala față numai de 
ceea ce poate fi strict pus la îndoială. Căci datorită îndoielii 
numai, îndoielii metodice, care nu distruge de dragul de a 
distruge, ci de a găsi puncte inebranlabile de sprijin, poate 
ajunge teoria cunoștinței la cea mai înaltă certitudine. Numai 
în chipul acesta poate ea răspunde la întrebarea: «există o 
realitate independentă de conştiinţă sau transcendentä ei, 
care poate fi obiect al cunoștinței sau care poate împrumuta 
cunoașterii obiectivitate ? » 

Dar pentru a putea răspunde la această întrebare, trebue să 
ştim mai întâi, spune Rickert, ce trebue să înțelegem prin 
obiect, care e supus îndoielii, precum si ce trebue să înțelegem 
prin subiect. Rickert distinge trei noțiuni de obiect și, co- 
relativ lor, trei noţiuni de subiect. S'ar putea înțelege prin 
obiect mai întâi, spune el, lumea externă spaţială, ce stă în 
opoziție cu mine, înțelegând prin mine atât conștiința cât si 

corpul meu. Limita dintre mine şi obiect este în acest caz su- 
prafata pielei mele. Acest obiect astfel dobândit poate fi numit 
obiect spațial, iar subiectul, subiect psihofizic. Dar prin obiect 
mai putem înțelege şi altceva: anume corpul meu și tot ceea ce 
există independent de conştiinţa mea, adică toată lumea ex- 
ternă fizică precum și sufletele celorlalți indivizi. Iar prin 
subiect, corelat acestui obiect, putem înțelege eul sufletesc, cu 
reprezentările, percepțiile, sentimentele, expresiile voluntare, 
etc. Obiectul în acest sens ar putea fi numit obiect transcendent, 
iar subiectul subiect imanent. Se poate însă merge cu obiecti- 
varea mai departe, trecându-se în sfera obiectului reprezentă- 
rile, percepțiile, sentimentele, expresiile voluntare, etc., si 
retinänd ca subiect numai ceea ce reprezintă, percepe, simte, 
vrea. Obiectul în acest de al treilea caz este identic cu conținutul 
de conştiinţă, si pentru aceste motive poate fi numit obiect 
imanent. După ce a distins aceste trei noțiuni diferite de obiect, 
Rickert pune întrebarea: împotriva căreia din aceste trei 
noțiuni se îndreaptă îndoiala si se socotește dizolvantä? Nu- 
mai îmtotriva noțiunii de obiect imanent îndoiala nu are niciun 
efect. « De această [a treia] corelaţie subiect-obiect nu se poate 
dispensa nicio noţiune de cunoaştere, și ambele ei laturi, cea 
subiectivă şi cea obiectivă, sunt la fel de necesare. Nici una 
nici cealaltă nu se lasă, nici măcar cu titlu de încercare, scoasă 
din funcțiune. Eu ştiu despre o existență a mea însumi, numai 
întru cât eu sunt conștient de reprezentare. A te îndoi de 
obiectele reprezentării ca reprezentări sau conținuturi de 
conștiință, este de aceea epistemologic absurd. Că conștiința 
mea are un conținut sau că există obiecte imanente, este din 
contra cea mai sigură cunoaștere pe care mi-o pot gândi». 
Ceva poate să fie obiect fără ca totuși să fie independent de 
subiect. « Noi deosebim, spune Rickert, între obiectele 
imanente si cele transcendente, si numai existența obiectelor 
imanente nu poate fi pusă la îndoială. Numai obiectul imanent 
şi subiectul de conştiinţă stau în mod necesar împreună». 
Obiectul imanent este deci fără discuţie sustras îndoielii. 
Poate fi pusă însă la îndoială lumea externă, spațială, adică 
obiectul în primul înțeles pe care l-am văzut si care este co- 
relat eului psihofizic ? Nici acest lucru nu-l putem face. Mâna 

mea, care face parte din subiectul psihofizic, nu există în alt 
mod decât masa, care face parte din lumea externă. Suprafața 
pielei corpului meu nu poate fi socotită limita până unde se 
întinde ceea ce nu poate să fie pus la îndoială si dincolo de 
care ar începe îndoielnicul. Cum adică, dacă eu ating cu mâna 
tabla de masă, mâna mea este sustrasă îndoielii, iar tabla de 
masă nu ? Asa ceva nu se poate admite după Rickert, ori- 
cât suntem decisi să procedäm fără supozitii (voraussetzungs- 
los). Căci din punctul de vedere al formei sau al modului. de 
existență nu este opoziție între corpul meu și lumea externă 
ce-l înconjoară. Dacă prin subiect înțelegem subiectul psiho- 
fizic, iar noţiunea de lume externă o luăm în înțelesul ei pro- 
priu, atunci nu depäsim faptele conștiinței. Intre conținuturile 
de conștiință si lucrurile lumii externe nu este altă deosebire 
decât că cele dintâi sunt sezisate hotărît ca niște conținuturi de 
conștiință, pe când celelalte nu. «Lumea externă corporală nu 
există nici mai mult nici mai puțin cert decât eul meu corporal si 
sufletul pretins că se află într'însul. Din orice punct de vedere 
te-ai pune, niciodată nu le vei putea aduce pe amân două cu 
privire la modul sau forma existenţei lor reale în opoziţie una 
față de cealaltă și să întrebi de existența obiectului,dacă pre- 
supui existenţa subiectului, adică a celui psihofizic. Ceea ce 
este de spus asupra raportului acestui subiect față de această 
lume externă, face parte din ştiinţele corporale si din psihologie ». 
Nu există prin urmare decât această alternativă: sau îndoiala cu- 
prinde deopotrivă atât corpul meu însuflețit cât și lumea externă, 
sau dacă nu cuprinde pe cel dintâi, atunci nu cuprinde nici 
pe cea din urmă. O a treia posibilitate nu există. « A afirma, 
spune Rickert, că propriul meu corp există mai sigur 
decât împrejurimea lui corporală, lumea externă, este episte- 
mologic absurd». Rickert e de părere că în teoria lumii 
stintei nici n'ar trebui să se vorbească despre « realitatea cuno- 
externe », fiindcă atunci când se vorbește despre ea, fiecare se 
gândește la subiectul psihofizic şi la lumea corporală care-l 
înconjoară, adică gândeşte niște noțiuni menite să provoace 
numai confuzii. «Cine, spune el, socoate drept o problemă fi- 
losofică realitatea lumii externe spaţiale sau a «lucrurilor în 
afară de noi », nu a înțeles încă nimic din teoria cunoștinței ». 

Rămâne acum de văzut dacă obiectul în cea de a doua opo- 
zifie pe care am constatat-o mai sus, adică în înțelesul de « reali- 
tate în «afară » de conștiința mea sau realitatea transcendentă » 
poate fi pus la îndoială, «si dacă conştiinţa cunoscătoare are 
a face numai cu realități (Wirklichkeiten) imanente sau şi cu 
realități transcendente ca obiecte ale cunoștinței ». Aceasta este 
problema fundamentală epistemologică. Dacă nici lumea ex- 
ternă spațială, nici conținutul de conștiință nu se pot prezenta 
ca 4 obiectul » după care trebue să se orienteze subiectul cu- 
noscător, ca să obțină cunoștință obiectivă, adică valabilă, nu 
mai rămâne decât acel «obiect transcendent » după care tre- 
bue să se orienteze, «obiect transcendent » însă pe care teoria 
cunoștinței îl pune la îndoială. De aceea Rickert se și 
vede îndreptățit să afirme că: « problema fundamentală a teo- 
riei cunoștinței devine... problema realității transcendente ». 
Numai această realitate pare să fie independentă față de su- 
biectul cunoscător, iar nu lumea externă spațială şi nici conti- 
nutul de conștiință, a cărui definiţie dovedește tocmai depen- 
denta lui de subiect. « Astfel trebue să devină cu totul clar: 
singurul obiect de care e îngăduit să ne îndoim, realitatea trans- 
cendentă, este totodată ceea ce vine în considerare când e 
vorba de problema obiectului cunoștinței, atâta vreme cel 
puţin cât prin cunoaştere noi înțelegem o copiere a realitätilor 
prin reprezentări». Jar cercetarea care-și pune problema 
transcendentei, pentru a arăta rolul pe care transcendenta il are 
pentru obiectivitatea cunoștinței, trebue să se numească trans- 
cendentală. De aceea Rickert își caracterizează filosofia 
lui drept filosofie transcendentală. 

Rickert susține că realul, de care suntem cu totul siguri, 
este acela constituit din conținuturi de conştiinţă. Că el este 
mai mult decât conținut de conștiință, nimic nu ne garantează. 
Punctul de plecare pentru orice teorie a cunostintei care vrea 
să procedeze pe cât posibil fără supozitii, nu poate fi după gän- 
ditorul nostru decât acel principiu pe care Dilthey l-a 
numit «principiu al fenomenalității », dar care după Ric- 
kert sar numi mai bine principiul imanentei, după care «tot 
ceea ce există pentru mine, stă sub condiția universală de a fi 
fapt al conştiinţei ». Avem vreun drept să admitem un obiect care 

nu este numai conținut de conștiință, ci există transcendent? 
Iată o întrebare foarte indreptäfitä, pe care teoria cunoștinței 
n’o poate ocoli. 

Dar, pentru a putea răspunde la această întrebare, e necesar 
după Rickert să se determine mai îndeaproape, la fel cu 
noțiunea de obiect, noțiunea de subiect. Ce trebue să intele- 
gem prin subiect? Căci numai având o determinare precisă 
și clară despre subiect, putem deslega cum trebue problema 
transcendenței. Rickert atrage din capul locului atenția 
că întru analizarea noțiunii subiect suntem siliți să ne miscäm 
întrun aer «foarte rarefiat », «in care respirația omului vieţii 
practice si omului științelor particulare, devine poate grea, 
căci vom fi siliți să vorbim despre « obiecte » care nu sunt reale, 
si este fără îndoială greu să vorbim de ele ». Suntem siliți, spune 
Rickert, să recurgem la imagini şi simboale și să între- 
buintäm cuvinte, care mai exprimă si altceva decât vrem noi 
să exprime. Cititorul va fi deci invitat să se transpună cu gân- 
direa, atunci când va avea imaginea, în ceea ce este poate inex- 
primabil. A trata despre obiect, fie că e vorba de obiecte ima- 
nente, fie că e vorba de obiecte transcendente, este cu mult 
mai uşor decât a trata despre subiect. Căci fiecare ştie ce în- 
seamnă reprezentarea unui obiect pe care-l vede, iar repre- 
zentarea este obiectul imanent. Pentru a avea o idee despre 
obiectul transcendent, e ceva mai greu, dar totuşi nu chiar așa 
de greu: n'avem decât să lăsăm la o parte tot ceea ce-l face 
imanent. A vorbi însă de subiect, este incomparabil mai dificil. 
Căci imediat se ridică întrebarea: «Se poate în genere vorbi 
despre ceea ce prin natura lui nu este obiect? » Intrebarea pare 
să-şi aibă sensul ei: din momentul în care vorbesc despre ceva, 
acel ceva devine obiect. Din punct de vedere gramatical, difi- 
cultatea s'ar putea exprima astfel: « nominativul trebue să de- 
vină acuzativ și totuşi să rămână în acelaşi timp nominativ ». 
Dificultatea este în adevăr mare, dar nu este totuși de neînvins. 
«A vorbi despre ceea ce este foarte îndepărtat, e mai uşor de- 
cât a vorbi despre ceea ce e foarte apropiat, despre ceea ce e 
absolut apropiat, despre mine ». E mai greu să se vorbească 
despre subiect, dar nu-i totuși imposibil. Subiectul există; e 
acel ceva care nu este obiect si acest ceva este: eu sunt. Cu- 

väntul «eu » desemneazä «nu numai ceva, care poate deveni 
si obiect » El mai desemnează și altceva. Pe acest altceva tre- 
bue să-l elucideze teoria cunoștinței. Noi suntem, am văzut 
mai sus, siguri de noi înșine, și de reprezentările pe care le 
avem, reprezentări care sunt obiecte imanente. Această stabi- 
lire este însă abia un punct de plecare, nici decum una care 
să încheie o cercetare. Această « conștiință a mea », în care sunt 
date certitudinea existenței noastre si a reprezentărilor ca 
obiecte imanente, formează un întreg, care se cere să fie anali- 
zat. Noţiunea de « conștiință a mea » cuprinde o seamă de ob- 
scuritäti, ce trebuesc lämurite. De aceea, se pune după Ri- 
ckert în mod necesar întrebarea, căreia trebue să i se dea 
un răspuns: «Ce rămâne ca subiect dacă ot conținutul de 
conștiință, ce se lasă obiectivat, îl dau prin gândire la o parte. 
Ce este subiectul propriu zis sau subiectul pentru sine, care 
niciodată nu poate deveni obiect și cu privire la care numai 
stă deosebirea dintre obiectele imanente sau dependente şi cele. 
transcendente sau independente?» 

Pentru a desprinde acest subiect, Rickert procedează 
în același mod cum a făcut cu noțiunea de obiect. El pornește 
dela noțiunea de subiect cea mai bogată în conținut, dela ceea 
ce înțelege fiecine când vorbeşte de eu, dela corpul insufletit, 
dela subiectul psihofizic. Din subiectul acesta face parte atât 
toată vieata mea sufletească precum și întregul meu corp, iar 
din obiectul opus acestui subiect face parte toată lumea din 
afara corpului meu, compusă în parte din obiecte fizice, în, 
parte din obiecte psihofizice, Subiectul psihofizic poate con- 
stitui, după Rickert, punctul de plecare pentru o serie de 
alte perechi de subiecte-obiecte. Noi putem anume să luăm 
parte cu parte din subiectul psihofizic si s'o trecem în sfera 
obiectului, procedând astfel până când ajungem ca si ultima 
părticică din creier să fie socotită obiect. Obtinem în modul 
acesta un subiect, care nu mai poate fi numit psihofizic, fiindcă 
nu mai cuprinde în el nimic fizic; el este cu totul incorporal. 
E subiectul, care, din cauza naturii lui, poate fi numit psihic. 
Această desprindere a subiectului psihic, plecând dela cel 
psihofizic, ne învață un lucru pe care Rickert îl subli- 
niază, fiindcă este de o importanță fundamentală pentru con- 

cepfia lui. E vorba anume de faptul că la capătul unei serii de 
noțiuni numai gradual deosebite, — cum este bunăoară su- 
biectul psihofizic al cărui subiect corporal îl constitue numai 
o parte din creier — stă o noțiune principial deosebită de ele, 
cum este subjectul psihic la care am ajuns, după ce am lăsat 
la o parte tot ceea ce era fizic la subiectul psihofizic. Subiectul 
psihic poate fi numit în comparație cu subiectul psihofizic la 
care fizicul devine din ce în ce mai mic, noțiune-limitä. Subiec- 
tul psihic «stă la capătul unei serii de subiecte psihofizice si el 
insusi nu mai este psihofizic. Astfel constatăm: noțiunile- 
limită se pot deosebi principial de celelalte noțiuni ale aceleiaşi 
serii ». Un lucru care nu trebue să ne mire. Pe care-l întâlnim 
şi în matematică. Noi putem să facem mărimea unui număr 
din ce în ce mai mică, până când ajungem în chipul acesta 
aproape de zero. Zero «este noțiunea limită a unei serii de 
mărimi şi totuși ea însăși nu mai este nicio « mărime » în sensul 
în care toate celelalte membre ale seriei sunt mărimi ». 

Dar şi subiectul psihic, la care am ajuns în modul acesta, se 
poate la rândul său desface în subiect şi obiect. Astfel, dacă 
privesc eul meu, constat că el are un prezent și un trecut. 
Perceptiile, sentimentele, actele de voință, etc., pe care le-am 
avut în copilărie, precum şi acelea pe care le-am avut ieri, sunt 
fireşte ale mele, dar ele nu sunt componente ale eului meu din 
clipa de față. Eu am amintiri despre ele, iar aceste amintiri sunt 
şi ele foarte restrânse. De aceea putem spune că subiect este 
eul prezent (actual) şi că eul de ieri și cel din copilărie sunt 
obiecte. Dar despicarea eului în subiect şi obiect are loc nu 
numai când raportăm eul la trecut, ci şi când îl privim în starea 
lui prezentă: el se desface atunci în eu stiutor si eu știul. « Eu 
ştiu despre mine. Propoziția aceasta o înțelege fiecine, şi nimeni, 
care este el însuşi un eu, nu o va tăgădui. Ea este tot aşa de 
sigură, ca și că eu sunt. Ba chiar numai fiindcă eu ştiu despre 
mine, ştiu eu, că eu sunt. Esenţa eului constă de-a dreptul în 
aceea că el poate şti despre sine şi se poate avea în conștiință 
ca conținut obiectivat » Dar constatarea aceasta că sunten în 
acelaşi timp subiect ştiutor şi obiect cunoscut, nu contrazice 
cumva principiul identității ? Nu, spune Rickert. Fiindcă 
nu este vorba de întregul eu care în acelaşi timp e subiect și 

obiect, ci numai o parte este obiect, iar cealaltä parte este 
subiect. « Eul de ieri știut si eul de astăzi stiutor nu sunt iden- 
tice, ci numai o parte a eului este eul știut de ieri, cealaltă parte 
este eul stiutor de astăzi ». La fel este şi dacă privim eul din 
momentul de față: nu eul întreg este știut si stiutor în același 
timp, ci o parte a eului ştie si altă parte a eului este stiutä. 
Principiul identității nu este prin urmare călcat, ci își păstrează 
intactă valabilitatea. « Identitatea subiect-obiect în eu, a cărei 
paradoxie a neliniștit pe multi, acel nominativ-acuzativ, pentru 
a vorbi gramatical, nu există... ca realitate». Eul nu trebue 
conceput ca ceva simplu, rigid, imuabil, căci de fapt el este 
mereu în devenire, în schimbare: « tocmai nestatornicia lui ne 
înșeală că avem aci a face cu ceva trecător și nestatornic», 
Fiecare parte a eului poate fi făcută obiect, așa încât după 
Rickert întregul eu poate fi socotit ca obiectizabil. Cu 
alte cuvinte, și în domeniul eului psihic observăm acea posi- 
bilitate notionalä, mărirea neîncetată a conținutului obiectic, 
căreia îi corespunde o micşorare neîncetată a conținutului 
subiectic, până când ajungem si aci ca tot ceea ce este real 
psihic să fie făcut obiect. In fapt, acest lucru este imposibil, 
« fiindcă vreo parte trebue să rămână subiect real gânditor », 
așa cum si subiectul psihic, pe care l-am dobândit prin obiec- 
tizarea treptată a diferitelor părți ale corpului, este în fapt 
unit undeva cu corpul. In principiu însă, acest lucru este 
posibil. Noi putem în gândire să obiectizăm tot ceea ce este 
real psihic la eu și să ajungem la o noțiune de subiect care nu 
mai are nimic real şi nu mai este obiectizabil. Adică să gândim 
un subiect care nu mai are nici conținut real fizic, nici conținut 
real psihic, si este doar formă «goală», «formă de subiect» 
(Subjektform), care are totuși un conținut, «nämlich den in 
allen Begriffen von wirklichen Subjekten implicite mitgeda- 
chten identischen Subjektfactor, den jeder kennt, der Subjekte 
von Objekten unterscheidet, weil er ohne ihn ein Ich über- 
haupt nicht als «Subjekt» denken könnte». Avem deci un 
subiect formal, «care face parte din orice notiune a unui eu 
din punctul de vedere al continutului umplut real» si care 
este gändit in notiunea oricärui subiect real. Este subiectul pe 
care Rickert il denumeste subiect epistemologie. Numai 

acest subiect este in strictul inteles al cuväntului subiect, 
fiindcä numai el nu mai poate fi gändit ca obiect. « Pentru 
acest subiect numai, devine conținut de conştiinţă tot ceea ce 
în genere poate deveni așa ceva. Acest subiect este singurul, 
care nu se lasă niciodată obiectizat, fiindcă atunci ar fi şi subiect 
şi obiect, deci o contradicţie personificată ». Numai de acest 
subiect, pe care Rickert il mai numește şi «conştiinţă în 
genere », se poate spune cu temeiu că e dependent de tot 
ceea ce este nemijlocit cunoscut. Și numai cu privire la acest 
subiect, are sens să se poată pune problema imanenței sau a 
transcendentei. « Problema imanentei sau a transcendentei are, 
spune Rickert, numai cu privire la subiectul epistemo- 
logic sau constiinta in genere un sens epistemologic ». A te 
îndoi de independenţa obiectelor față de subiectul psihofizic 
sau de cel psihic, n'are niciun sens, din punct de vedere episte- 
mologic, «căci aceste subiecte au devenit doar, cu tot ceea ce 
le face psihofizice sau fizice, obiecte imanente ». 

Problema subiectului epistemologic nu este de loc simplă 
şi uşoară. Din contră, ea este complicată și extrem de dificilă. 
Rickert caută să desprindă noțiunea de subiect epistemologic 
de tot ceea ce ar fi în stare să-i turbure sensul și să-i facă impo- 
sibilă înțelegerea si puritatea ei epistemologică. De noțiunea 
de subiect epistemologic trebue ținut departe orice înțeles 
care ar avea vreo legătură cu noțiunea de conștiință individuală. 
Cu alte cuvinte, eu nu pot spune despre subiectul epistemo- 
logic că este subiectul meu epistemologic, așa cum pot spune 
despre conștiință că este conștiința mea. Căci «tot ceea ce este 
individual la eu sau tot ceea ce mă face pe mine această per- 
soană unică, particulară, reală, este obiectizabil » şi trebue 
considerat ca obiect, față de subiectul epistemologic, care este 
un subiect formal și ireal. Constiinta ea însăşi, în sensul de 
subiect epistemologic, nu cuprinde în ea nimic individual. 
« Constiinta, care eventual trebue să cuprindă totul, sau căreia 
orice obiect trebue să i se lase coordonat, — fiindcă se găseşte în 
orice individ ca același moment formal, —trebue în mod 
necesar gândit liber de orice individualitate. Ba chiar nu ne este 
îngăduit să mai vorbim nici măcar despre un subiect, care 
percepe percepțiile, simte sentimentele si vrea voinţa, căci 

orice determinare particulară trebue să fie ținută departe de 
subiectul epistemologic, și perceperea ca şi perceputul, sim- 
țirea ca si simtitul, voința ca si voitul trebue de aceea să fie 
atribuite obiectului sau conținutului conștiinței. Subiectul, 
despre care vreau să spun că aparține tuturor obiectelor ima- 
nente, al cărui conținut eventual, în cazul când nu există 
realități transcendente, este realul în genere, este îngăduit să 
fie desemnat numai ca o conștiință fără nume, generală, imper- 
sonală ». Constiinta în genere nu este deci individuală, nici 
reală; ea e supraindividuală, pur formală, ireală. In opoziție cu 
această conștiință stau toate obiectele imanente, din care fac 
parte atât corpul meu cât si eul meu individual sufletesc. 
Numai cu privire la această conștiință dobândește un sens 
problema transcendentei. De aceea întrebarea se poate formula 
acum astfel: « Există în afară de obiectele atribuabile subiec- 
tului epistemologic formal sau dependente de el, imanente, 
constiute (bewusste), si obiecte transcendente ca realități? 
Sau: existä in afarä de lucrurile reprezentate, cari sunt conti- 
nuturi ale unei constiinte in genere, si «lucruri in sine », care 
ca lucruri transcendente reale nu pot purta niciodatä caracterul 
conștiinței (Bewusstheit) sau cari niciodată nu pot deveni 
obiecte imanent reale?» Problema transcendentei nu se poate 
pune decât în legătură cu conștiința în genere, care trebue 
înțeleasă numai ca «forma pretutindeni identică a subiecti- 
tätii», pe care o gândim totdeauna când gândim un subiect 
empiric și-l gândim anume în opoziție cu un subiect. Sau cum 
o mai determină Rickert: «Constiinta ca formă, nu în- 
seamnă deocamdată nimic altceva decât ceea ce e comun la tot 
realul imanent, care notional nu se lasă determinat mai departe, 
tot astfel precum obiect ca formă ar însemna ceea ce e comun 
tuturor obiectelor ». In legătură cu noțiunea de conștiință astfel 
determinată, capătă si noțiunile de imanent și transcendent 
sensuri precise. «A fi imanent, nu înseamnă atunci, spune 
Rickert, nimic altceva decât: a purta forma conștiinței 
(Bewusstheit). A fi transcendent înseamnă: a exista real fără 
ea ». Subiectul individual si psihic, fiindcă e real, este imanent. 
Dar este imanent acestei conștiințe în genere. 

Astfel, printr'o desobiectizare progresivă a subiectelor empi- 
rice reale, Rickert a ajuns la subiectul epistemologic, pe 
care în puritatea lui îl determină că «formă a tuturor subiec- 
telor » și anume ca formă «goală », liberă de orice conţinut. 
« Formalitatea lui este așa de generală, încât poate să primească 
orice conţinut. El este o noţiune limită, «formă a subiectivi- 
tätii constiute (bewussten) în genere ». Toate aceste determi- 
nări nu au însă decât un caracter preliminar. Exacta determi- 
nare a noțiunii de subiect epistemologic va veni mai târziu, 
după ce vor fi fost elucidate o mulțime de alte chestiuni impor- 
tante. Abia la sfârşit vom şti, prin urmare, ce trebue să inte- 
legem prin subiect epistemologic după Rickert. 

Asa dar, tot ce este real este imanent, imanent conştiinţei in 
genere. Imanente sunt si spațiul și timpul, în care lucrurile 
reale există. Localizärile spațiale precum si determinările tem- 
porale nu sunt altceva decât conținuturi ale conștiinței. Iar cine 
afirmă că spațiul si timpul sunt mai mult decât conţinuturi de 
conștiință, că sunt adică transcendente, are obligaţia să dove- 
dească acest lucru. Teoria cunoștinței nu poate accepta, fără 
demonstraţie, existența transcendentă a spațiului şi timpului. 

Și acum se pune întrebarea: dacă tot ce este real, împreună 
cu spaţiul si timpul, este conţinut de conştiinţă, este imanent, 
se mai pune problema transcendentului ? Și apoi: ce trebue să 
înțelegem prin transcendent? Rickert afirmă că la înce- 
putul teoriei cunoștinței, pentru a putea vorbi cu sens, el poate 
fi determinat ca fiind «nedatul si netrăitul, independentul de 
conștiința în genere, ceea ce depășește experiența », rămânând 
să vedem mai târziu cum trebue determinat mai în de aproape. 
Că problema transcendentului se pune, nu mai încape îndoială. 
Dar e deasemeni mai presus de îndoială pentru Rickert că 
teoria cunoștinței nu trebue să supozeze transcendentul, ci să-l 
conchidă, trebue să-l deducă și să-l demonstreze. Este drept 
că s'au făcut diferite încercări de a conchide existența unei 
realități transcendente, dar toate aceste încercări sunt după 
Rickert fără temeiu. Să trecem pe rând și pe scurt în revistă 
aceste încercări, ca să vedem de ce nu sunt temeinice. Pentru 
ca să vedem apoi cum se pune și cum se rezolvă problema 
transcendentei. 

S’a încercat să se rezolve problema transcendentei realului 
cu ajutorul cauzalitätii. Si anume în chipul următor. Reali- 
tatea din conștiință, realitatea dată sau trăită este, s'a susținut, 
fenomen şi pentru ca să fie fenomenul trebue să fie ceva care 
să-l determine, și acesta nu poate fi decât realitatea trans- 
cendentă, Această argumentare, care multora le pare plauzibilă, 
este după Rickert falsă, fiindcă se bazează pe termenul 
fenomen, căruia i se dă un anumit sens, pentru ca apoi să se 
scoată din el o pretinsă judecată analitică. Dacă se evită ter- 
menul de fenomen și în loc de fenomenalitate se spune ima- 
nentä, așa cum face Rickert, atunci întreaga argumentare 
cade si nu mai are nevoie să fie refutată. Aceasta pe deoparte. 
Iar pe de altă parte, susține Rickert, noi n’avem absolut 
niciun drept «să desemnăm lumea imediat dată în conştiinţă 
ca fenomen ». Căci prin termenul de fenomen introducem 
fără să ne dăm seama «tocmai supoziţia metafizică, pe care 
îndoiala epistemologică o face problematică ». De unde știm 
noi că lumea imanentă este numai aparentă? « Se poate foarte 
bine gândi, spune Rickert, că în obiectele imanente noi 
avem de văzut existența reală « în sine », fiindcă o altă realitate 
nu există. Numai atunci ne este îngăduit să intrebuintäm 
cuvântul de fenomen pentru realitatea imanentă, când el ar 
trebui să însemne că lumea conştiinţei există pentru un subiect, 
căruia ea îi apare. Dar dacă expresia are această semnificație, 
atunci de aci nu se mai poate conchide la o realitate transcen- 
dentă. Fenomen este atunci pur și simplu un alt nume pentru 
lumea conştiinţei sau obiectele imanente și nu stă în opo- 
zitie cu realitatea >. Rickert nu se opreşte însă numai 
la dificultățile pe care le cuprinde termenul de fenomen, ci 
merge mai departe și cercetează dacă este întemeiat ceea ce 
gândesc cei ce întrebuințează argumentul. Și anume iată ce 
gândesc ei. Conţinutul conştiinţei nu apare din nimic, ci este 
determinat cauzal, si cauza care-l determină nu se află alt- 
undeva decât în realitatea transcendentă. Astfel, dacă e vorba 
de sensatia unei colori de pildă, fiziologia ne arată că sen- 
satia este cauzată de vibraţiile unui substrat spaţial, care vine 
în contact cu retina; că natura sensatiei este în funcție de 
nervii respectivi şi că prin urmare sensatia este « subiectivă »; 

dar cä adevärata causa efficiens se aflä in lumea externä, in 
vibrații; că «sensațiile fiind conținuturi de conștiință sunt deci 
ce-i dreptul dependente de subiect, dar că vibraţiile fiind cauzele 
lor există independente de el». Explicând astfel lucrurile, 
fiziologia nu face altceva decât să dea o bază pozitivă unor 
idei vechi, pur speculative însă si din această cauză nesigure. 
Fiziologul nu se îndoiește de realitatea lucrurilor externe. 
Cum el ştie că din nimic nu provine nimic, nici sensațiile, 
care sunt efecte ale acestor lucruri, n'ar fi, dacă n’ar fi lucru- 
rile. Fiziologul crede să poată dovedi astfel, cu ajutorul legii 
cauzalitätii, existența lucrurilor in sine sau independente de 
subiect, realitatea transcendentä. El se vede silit să conchidä 
dela imanentä la transcendentä. « Dacă nu am accepta reali- 
tatea transcendentä, atunci întregul conţinut al conștiinței 
n'ar mai avea nicio cauză, deci pentru punctul de vedere al 
imanentei realitatea (die Wirklichkeit) ar fi o minune». Un 
mod de argumentare ce pare multora foarte plauzibil. «In 
adevăr, spune Rickert, nu există nimic mai simplu decât 
această ordine de idei: aici este o masă; coloarea ei, tăria, 
temperatura, etc., toate acestea sunt subiective, conținut de 
conștiință, simplă sensatie, imanente. De acestea nu ni-e ingä- 
duit de sigur să ne îndoim. Însă toate acestea sunt totodată 
numai efectul mesei, cum există real în sine, independent de 
orice sensatie a subiectului. Fără masă transcendentä m'ar 
exista nici masă imanentă. Prin urmare tot atât de puțin e 
îngăduit să faci problematică pe una ca şi pe cealaltă ». Pe cât 
pare de plauzibilă această argumentare, pe atât este de nefun- 
dată. Căci în toată această argumentare nu este vorba niciun 
moment de subiectul epistemologic, iar pretinsa independență 
a obiectului de subiect, nu este o independență față de subiectul 
epistemologic. « Opoziția dintre subiect şi obiect în sensul 
unei explicări fiziologice nu este opoziția epistemologică, ci 
este opoziția corpului meu față de alte corpuri sau aceea a 
subiectului psihofizic față de mediul lui spaţial. Subiectul 
despre care vorbește fiziologia si asupra căruia după ea lucru- 
rile exercită influenţe, nu este subiectul epistemologic, ci corpul. 
Prin urmare, e la mijloc o confuzie. Și apoi, « lumea « obiectivă » 
a fiziologului, atât cât posedă în genere realitate, este conținut 

de conștiință, adică specia existenței ei este exact aceeaşi ca Si 
aceea a realității (Wirklichkeit) imediat date ». Fiziologia poate 
demonstra existența unei realități ce înconjoară subiectul 
psihofizic. Atât şi nimic mai mult. A se căuta, din ceea ce 
stabileşte ea cu metodele ei pozitive, să se tragă consecințe 
epistemologice, este cu totul nejustificat. « Orice concluzie 
epistemologică din această doctrină [fiziologică] sau chiar 
transformarea ei într'un idealism fiziologic, cum s’ar putea numi 
acest punct de vedere, este inadmisibilă, căci fiziologul cunoaște 
strict vorbind numai cauze ale excitatiei nervilor si creerului. 
« Subiectivitatea » sensaţiilor în sens epistemologic, adică de- 
pendenta de organele corporale de simţuri nu are nimic comun 
decât numele cu ceea ce epistemologul înțelege prin subiec- 
tivitate ca dependență de subiectul epistemologic ». Din punct 
de vedere epistemologic este indiferent dacă ceva se petrece 
în interiorul corpului sau înafara lui, căci și ceea ce se petrece 
in interior şi ceea ce se petrece înafara lui este «in » conștiință, 
este obiect imanent. Epistemologic nici « idealismul » fiziologic, 
nici « realismul » fiziologic, nu pot fi admise ca teorii înte- 
meiate. De aceea după Rickert sunt în profundă eroare 
gânditorii care, ca Otto Liebmann, cred că opiniile 
idealiste pot fi susținute, confirmate și verificate de cercetările 
fizice sau fiziologice. « Nu se poate scoate destul de pronunțat 
în relief... că ideile epistemologice asupra imanentei sau 
transcendentei nu pot fi nu numai refutate dar nici confirmate.» 
Nicio știință particulară n'are chemarea să se amestece în pro- 
blemele epistemologice. «Principiul imanentei este, exact 
inteles, spune cu drept cuvänt Rickert, un adevär de o 
certitudine cu mult mai mare decät o posedä vreo teorie stiin- 
tificä exactă ». 

Dacä s’ar cäuta, spune Rickert, sä se interpreteze episte- 
mologic rezultatele stabilite de fiziologie, atunci am ajunge 
la deosebirea, făcută încă din antichitate de Democrit 
şi popularizată în timpurile moderne de Locke, dintre 
«calitățile primare» si «calitățile secundare». S’ar putea 
anume susține, că așa numitele « calități secundare »,—colorile, 
sunetele, temperatura, — fac parte din lumea fenomenală, în 
vreme ce «calitățile primare », — întinderea, poziția, miş- 

carea, — fac parte din lumea «lucrului in sine ». Dar această 
interpretare nu mai prezintă după Rickert decât un interes 
istoric. Căci dacă aplicăm cum trebue principiul imanentei, 
putem ușor constata că ceea ce este cantitativ la real (am 
Wirklichen) nu este mai puțin conținut de conștiință decât 
ceea ce este calitativ la el. Să presupunem că există « lucruri » 
înzestrate numai cu calități primare, ele nu ar fi mai puțin 
conținut de conștiință, adică ar exista în spațiul imanent, ar 
fi şi ele tot real imanente. De aceea ele nu ar putea fi niciodată 
privite drept « cauza transcendentă a imanentului ». Ca știință 
particulară fiziologia nu se ocupă decât cu lucruri imanente. 
Dar chiar dacă sar tăgădui acest lucru, totuşi fiziologia orga- 
nelor de simțuri nu e indicată să-și spună cuvântul asupra 
prcblemei transcendentei. « Căci «subiectul » ei este corpul, 
« obiectul » mediul lui spațial si unul este, după cum știm, 
la fel de real ca și celalt. Sau ambele sunt imanente, sau ambele 
sunt transcendente. Niciodată «subiectul » fiziologic nu este 
imanentul si « obiectivul » ei transcendentul în sensul episte- 
mologic al acestor cuvinte ». Nu numai atât. Este după R i c- 
kert cu totul lipsit de sens ceea ce susține materialismul 
metafizic, sprijinit pe fiziologia simţurilor, anume că numai 
lucrurile înzestrate cu calități primare ar fi reale şi că acestea 
ar fi cauzele sensatiilor. «In conținutul real de conștiință, 
dela care pornim ca realitate originară, niciodată cantitățile 
nu au loc fără calitate. Calitățile nu sunt de asemeni în niciun 
chip mai puțin reale decât cantitățile și de aceea nu e îngă- 
duit, din punctul de vedere al unei epistemologii « fără supo- 
zitii», ca lumea fără coloare, fără sunet, fără temperatură, 
a științei mecanice a naturii să nu fie lăsată să valoreze nici ca 
realitate imanentä, nici ca realitate transcendentä, ci ar trebui 
să se vadă în ea un produs al abstractiei științifice, adică o 
lume notionalä, ireală. A o face cauza lumii sensibile cunoscute 
de noi, e tot una cu a accepta o «minune», căci aceasta ar 
contrazice de fapt principiul cauzalitätii». Prin urmare, nu 
teoria cunoștinței, ci idealismul fiziologic «se pune în contra- 
dictie cu principiile științei exacte ». Calitativul si cantitativul 
realității sunt cunoscute de noi ca unitate originară, si numai 
ştiinţa le desparte și caută să explice calitativul considerându-l 

ca efect al cantitativului. Dar ceea ce din punct de vedere 
stiintific este indreptätit, este din punct de vedere epistemo- 
logic de neinteles. «Experienta nemijlocitä sau träirea ele- 
mentarä depäseste in continut de realitate toate produsele 
abstractive si niciodatä nu poate fi conceputä ca rezultänd 
din ele ». Opinia curentă, că lumina ia naștere datorită ochiului, 
este cu totul absurdă din punct de vedere epistemologic. 
Numai materialismul ar fi în stare, spune Rickert, să sus- 
ţină aşa ceva, si să ajungă la absurditätile pe care le cuprinde 
materialismul în genere. «Asa de sărăcăcios, cum gândește 
această metafizică realul, nu este el în niciuna din părțile lui. 
Asupra acestui lucru ne poate instrui orice privire nepărtini- 
toare asupra mediului nostru. Asemenea urzeli notionale, care 
pentru multi au valoare realistă, nu merită de sigur numele 
de realism ». Cunoscutul «Ignorabimus» al lui Du Bois- 
Reymond, se datorește tot concepției materialiste. Du 
Bois-Reymond nu se îndoiește de nașterea calitativului 
din cantitativ, dar declară această naştere ca inconceptibilă, 
statuänd si el astfel o minune. El caută să rezolve o problemă 
greşit pusă. Căci nu atomii sunt imediat dați, ci imediat date 
sunt sensatiile si întrebarea firească ce trebue să se pună este 
cum dela sensatii ajungem la atomi. lar răspunsul la această 
întrebare echivalează cu o suprimare a materialismului. 
După Rickert este cu totul greşită opinia că teoriile 
fiziologice duc în mod necesar la materialism, căci concluziile 
materialiste trase din premise fiziologice pot foarte bine să 
fie respinse, fără ca prin aceasta fiziologia ca știință particulară 
să fie atinsă întrucâtva. Se poate arăta, spune Rickert, că 
lucrurile trimit prin simțuri excitatii până la creier, care aici 
se transformă în percepții despre aceste lucruri, dar din ară- 
tarea modului cum se produc excitatiile şi percepțiile nu avem 
absolut niciun drept să susţinem că lumea se împarte întrun 
domeniu cantitativ «primar» şi într'un domeniu calitativ 
« secundar ». Căci a admite acest lucru, ar fi totuna cu a suprima 
nu numai fiziologia, dar orice știință empirică despre lumea 
corporală. « Continuu fiziologia trebue să presupună atât organele 
simțurilor cât şi corpurile ce se află în jurul lor ca din punct 
de vedere calitativ determinate lucruri reale, si anume așa cum 

ele sunt date sau trăite în conștiință ca realități. Sub formă de 
complexe pur calitative de atomi fără diferențe calitative, ele nu 
ar poseda tocmai pentru fiziolog însuşirile, din care ar fi încă 
inteligibilă capacitatea lor pentru transmiterea excitațiilor la 
creier. Organele simţurilor şi creierul ar avea nevoie de alte organe 
de simțuri si de un alt creier, pentru a deveni lucrurile calitativ 
determinate, pe care le cunoaștem cu toţii, şi aceasta ar da un 
absurd regressus in infinitum. Orice știință particulară, care 
nu lasă neatinsă în caracterul ei de realitate lumea sensibilă 
nemijlocit dată spatialo-temporalä, își distruge cu aceasta 
terenul pe care lucrează. Dacă această realitate imanentă este 
îngăduit să valoreze numai ca «fenomen » al unui real ce se 
află «dincolo », atunci ştiinţelor empirice le este în genere 
interzisă cunoașterea realității ». Toate aceste dificultăți meta- 
fizice dispar însă, dacă fiziologia se menţine pe terenul realității 
imanente. Şi acest lucru este valabil nu numai despre fizio- 
logie, ci despre toate științele empirice. « Teoriile ştiinţelor 
empirice sunt formate Ja imanent și pentru imanent şi devin 
de aceea absurditäti, dacă se face din ele metafizică transcen- 
dentă. 'Tot de aceea trebue să separăm cu grijă în cazul nostru 
« subiectivitatea » fiziologică de cea epistemologică, ceea ce-i 
ușor, de îndată ce ne gândim la separarea subiectului psiho- 
fizic de cel epistemologic. Dacă s'a întâmplat însă acest lucru, 
atunci pe baza fiziologiei nu se mai poate aduce nicio dovadă 
pentru cauzele transcendente ale calităților sensibile ». 
Astfel « idealismul » fiziologic se dovedeşte cu totul nefundat. 
Rickert nu se mulțumește însă numai cu dovedirea nete- 
meiniciei acestui pretins idealism, ci el caută de asemeni să 
arate cât de lipsite de valoare mai sunt şi o serie de argumente 
ce se îndreaptă de obiceiu împotriva principiului imanentei. 
Unul din aceste argumente exprimă acuzația că idealismul 
epistemologic transformă realitatea într'un «vis » sau «iluzie », 
o acuzație care are răsunet asupra «simțului comun » şi e 
menită «să facă ridicole toate teoriile idealiste în fața unui 
public nepregătit epistemologiceste ». Un argument însă care 
după Rickert este complet lipsit de valoare. Acest argu- 
ment ar fi îndreptățit numai în cazul când idealistul episte- 
mologic «ar susține că lucrurile din afara corpului său nu există, 

ci că datorită stărilor de excitație ale nervilor și creierului se 
naşte numai aparența ca şi când în afara eului psihofizic mai 
există şi alte corpuri. Nu idealismul epistemologic este un 
«'Traumidealismus », ci idealismul fiziologic este un atare 
idealism, după care numai «corpului propriu, poate chiar 
numai propriului sistem nervos central, i-ar reveni o altă specie 
de existență decât lumii celeilalte din spațiu ». Termenul de 
« Traumidealismus » s’ar potrivi însă mai de grabă după R i- 
ckert unei metafizice spiritualiste, «care declară lumea sen- 
sibilă corporală drept aparență sau drept produs al unui suflet 
transcendent» Si nici măcar acesteia, spune Rickert, 
« căci când cineva visează, lipsesc doar numai lucrurile din 
afara corpului, de care el se crede înconjurat; stări de excitație 
ale propriilor nervi şi ale creierului sunt în vis... tot aşa de 
prezente ca si în stare de veghe». Desemnarea punctului de 
vedere al imanentei ca un « Traumidealismus » este din temelii 
greşită, căci concepția imanentistă nu reduce realitatea la un 
simplu ¢ fenomen » şi n'o face «să se vaporizeze într'un fel 
de vis». 

Aceeaşi valoare are şi argumentul că teoria imanentistä ar 
fi un «iluzionism absolut». Căci idealismul epistemologic nu 
tăgădueşte «existența lumii externe în adevărata semnificare a 
cuvântului >, ci din contră el consideră lucrurile externe incon- 
jurătoare » tot aşa de reale ca si propriul corp, ba chiar «el vede 
în lumea sensibilă nemijlocit pregäsitä realitatea indubitabild şi 
de aceea refuză să scoboare conținutul de conștiință la o exi- 
stenţă de al doilea grad, cum vrea «realismul » epistemologic ». 
Pentru concepția imanentistă, nu conținutul de conştiinţă 
imediat dat, — acesta nu poate sub niciun motiv să fie numit 
iluzie — ci tocmai existența transcendent reală, adică acea 
existenţă pe care o susține realismul epistemologic, este o apa- 
rentă, o iluzie. Iar cine caracterizează concepţia care susține 
că singura realitate e constituită de conținutul de conştiinţă, 
drept iluzionism absolut, acela se exclude singur dela discuţie. 
« Ba Chiar se poate spune: când realismul epistemologic com- 
bate idealısmul epistemologic prin caracterizări ca Traum- 
idealismus şi iluzionism, nu mai lucrează în genere cu argu- 
mente filosofice, ci numai cu «naiv» realistice, şi acestea se 

pot intrebuinta caarme contra «idealismului» fiziologic, niciodatä 
insä in contra punctului de vedere epistemologic al imanentei ». 

Rickert ia in consideratie si o altä argumentare, ce 
eventual s'ar putea face pentru dovedirea realității transcen- 
dente. S'ar putea anume susține: pentru ca conștiința să aibă 
un conţinut, trebue să se admită în mod necesar evidența unui 
transcendent, care exercită influențe asupra subiectului episte- 
mologic, asupra conștiinței în genere. Dar pentru a putea vedea 
cum stau lucrurile în această privință, câteva lămuriri prelimi- 
nare. In lumea sensibilă imanentă noi observăm schimbări si 
fiecare schimbare este considerată ca fiind efectul unui eveni- 
ment (Vorgang) asupra unui alt eveniment. E vorba aci, cu 
alte cuvinte, de o succesiune temporală de stări și anume de o 
succesiune necesară. Ceea ce mai caracterizează determinarea 
cauzală, este apoi după Rickert și faptul că atât cauza cât 
şi efectul «au aceeași specie de realitate », adică, « pentru idea- 
listul epistemologic ambele sunt conținuturi de conștiință sau 
realități (Wirklichkeiten) imanente și nimic altceva, pentru 
realistul epistemologic din contră ambele sunt apariții (Erschei- 
nungen) ale lucrurilor transcendente ». Dacă spunem acum: 
conţinutul de conștiință nu există din senin, ci el îşi are o cauză 
şi cauza aceasta nu mai este conținut de conștiință, ci există 
transcendent, atunci ne lovim de dificultăți invincibile. Prima 
dificultate ar fi că în acest caz, cauza ar avea o altă specie de 
existență decât efectul, deoarece cauza ar aparține existenței 
transcendente, iar efectul existenței imanente. Noţiunea de 
determinare cauzală, așa cum o avem noi atât din vieata de 
toate zilele cât şi din științele particulare, îşi pierde sensul, 
fiindcă nu mai are niciun caracter temporal. Iar dacă se va căuta 
totuși să se mențină noțiunea de timp, atunci va trebui să se 
vorbească de două timpuri, de un timp imanent, în care are 
loc efectul, si de un timp transcendent, în care se află cauza. 
In acest caz nu mai poate fi vorba de noțiunea de cauzalitate 
așa cum o întrebuințează științele exacte. Iar dacă se recurge 
la o noțiune de cauzalitate alta decât aceea cu care operează 
ştiinţele empirice, şi se admite o realitate transcendentă drept 
cauză a existenţei imanente, atunci această realitate transcen- 
dentă nu mai este dovedită, ci e presupusă. 

Rickert tine sä stabileascä si alte caractere, de rele- 
vanfä epistemologică, ale noţiunii de cauzalitate. Nevoia noastră 
de explicare cauzală nu este satisfăcută după Rickert, 
decât atunci când pentru o parte a realității, se arată o altă 
parte a realităţii, care o cauzează, si pentru aceasta din urmă 
iarăşi o alta. Noi cercetăm cauza numai când e vorba de o 
parte a realităţii, iar nu de întreg. Fiindcă a întreba de cauza 
întregului, indiferent că gândim acest întreg ca finit sau infinit, 
înseamnă să transormăm întregul în parte. Când idealismul epi- 
stemologic susține că toată realitatea este conținut de conștiință, 
el nu vrea prin aceasta să determine ontologic termenul de 
totalitate cosmică, ci numai să caracterizeze natura existenței 
reale. Idealismul epistemologic întrebuințează si el noțiunea de 
cauzalitate, iar când o întrebuințează, el nu înțelege altceva 
decât că o parte a conținutului de conștiință determină cauzal 
o altă parte a aceluiași conținut. Problema determinării cau- 
zale a întregului conținut de conştiinţă este identică cu problema 
determinării cauzale a întregului realității, adică o problemă 
care nu are niciun sens «căci în întreg este inclusă și orice 
cauză ». 

Și din altă latură privită, noțiunea de cauzalitate se dovedeşte 
incapabilă să ne ducă la dovedirea realului transcendent. Să 
admitem, spune Rickert, că conținutul de conştiinţă, luat 
în totalitatea lui, are nevoie, ca să fie explicat, de o cauză, 
şi să admitem mai departe că această cauză este constituită 
din realitatea transcendentă. Cu aceasta am rezolvit problema ? 
Câtuși de puțin. Căci se pune apoi o altă întrebare: dar cauza 
acestei realități transcendente care este? Iar dacă se răspunde 
că realitatea aceasta transcendentä îşi are cauza, să zicem, 
într'o realitate supratranscendentă, principiul cauzalitätii ne 
îndeamnă să întrebăm mai departe: Dar cauza acestei realități 
supratranscendente care este, mergând astfel tot mai departe, 
fără să putem ajunge vreodată la cauza ultimă. Problema cauzei 
realității imanente nu poate fi rezolvită, după Rickert, 
decât în acelaşi sens în care se rezolvă problema dovedirii lui 
Dumnezeu. Pentru a evita să ajungi, sprijinit pe noțiunea de 
cauzalitate, « nu numai la un Dumnezeu, ci înafară de acesta 
la un Dumnezeu al acestui Dumnezeu şi apoi încă la un 

Dumnezeu, care a creat pe acest Dumnezeu al lui Dumnezeu >, 
nu este altă soluție decât să rămâi în lume si să vezi în ea ultimul 
inel al seriei cauzale. Si în ce priveşte realitatea imanentä, 
trebue părăsită ideea de a-i descoperi cauza transcendentă. 
« Aceasta [realitatea imanentä] este în totalitatea ei ceea ce nu 
poate să mai aibă o cauză și nici nu este nevoie să mai aibă. 
Pentru fiecare din părțile ewinsä se ține seamă numai de cauze 
imanente ». 

Rickert respinge ca neîntemeiată nu numai ipoteza unui 
obiect transcendent socotit cauză a conţinutului de conștiință, 
ci cu aceeaşi hotărîre respinge şi opinia că subiectul sau con- 
ştiinţa ar fi cauza conținutului lor. Aceasta ar fi o soluție meta- 
fizică spiritualistă, cu care, spune Rickert, idealismul 
epistemologic nu are nimic comun. « Conştiinţa ca subiect nu 
este suflet transcendent; ea nu este în genere realitate, şi chiar 
dacă ar fi, totuşi efectul care vine dela un subiect transcendent 
ar fi tot aşa de inconceptibil ca și acela care porneşte dela un 
obiect transcendent... Pe scurt, principiul cauzalitätii, pe 
care-l cunoaștem şi-l utilizăm în ştiinţă, nu ne conduce în nicio 
direcţie peste realitatea imanentä la o realitate transcendentă ». 
Realitatea este deci toată imanentă și principiul imanentei se 
dovedeşte în legătură cu ea perfect întemeiat. 

S’a încercat însă și în alt mod să se demonstreze existența 
unei realități transcendente. S'a susținut anume, că dacă se 
împărtășește punctul de vedere al imanentei si se menține ca 
real numai conținutul conștiinței, atunci întreaga realitate 
este transformată într'un caleidoscop neregulat si capricios 
de fapte. Căci conținutul conştiinţei se prezintă ca un joc 
de reprezentări, mereu întrerupt şi cu totul neordonat. De 
aceea, pentru a pune ordine în experiența noastră, realul, care 
se prezintă continuu si unitar si la care se raportä elemen- 
tele, neregulate, ale conținutului de conștiință, este absolut 
necesar si indispensabil. O teorie a realității nu este posibilă, 
dacă nu se recunoaşte și existența unor elemente, care nu 
sunt direct percepute. Conţinutul conștiinței, singur, nu este 
suficient, ci el trebue întregit cu elemente nepercepute. Este 
deci neapărat nevoie de o realitate transcendentă, «pentru a 
face din mormanul de fragmente imanente un întreg coerent 

al realității» A tăgădui realitatea transcendentä, este, se 
spune, absurd. Punctul de vedere al imanentei este de obi- 
ceiu combătut în chipul următor. «Eu nu pot admite... 
că un lucru se naște abia când privirea mea se îndreaptă 
asupra lui, că el nu se prăbușește în neant, când eu închid 
ochii si nu răsare iarăși din neant la deschiderea ochilor mei. 
Realitatea era înainte de a mă ti näscut şi va dăinui după moartea 
mea, deci fără să fie în conştiinţa mea. Părinții mei nu sunt 
chemați la existență chiar prin mine, în afară de mine mai 
sunt şi alți oameni, cari continuă să existe, si când eu nu 
voi mai fi, etc., etc. ». Cu alte cuvinte, se crede că concepția 
idealistă, sau imanentistă, consecvent gândită, este o concepție 
sokpsistă, după care «lucrurile există numai acolo si atunci 
unde și când el [solipsistul] le reprezintă ». Iar recurgerea la 
o realitate transcendentă are loc numai pentru a se evita conse- 
cintele absurde ale unei atari concepții. 

Rickert însă neagă că imanentismul este totuna cu 
solipsismul. 'Tăgăduirea unei realități transcendente nu duce 
numaidecât la solipsism. Intre imanentism şi solipsism nu este 
absolut nicio legătură, dacă imanentismul este gândit în adevăr 
logic şi consecvent. Căci imanentismul este o teorie, în vreme 
ce solipsismul este o mare absurditate. Sunt gânditori idea- 
listi, care nu fac această deosebire, si cari în fața consecințelor 
solipsiste se dau îndărăt. Sunt alți gânditori însă care își însu- 
şesc pe față solipsismul și care declară, consecvent cu poziția lor, 
că existența este întreruptă. Pentru a ilustra ce va să zică între- 
rupere a existenței, Rickert dă exemplul următor: «Eu 
aud un ton, care sună un timp, încetează si după câtva timp 
începe iarăși să sune. Atunci eu spun, tonul a fost întrerupt, 
și fiindcă existența constă din sunetul lui, am voie să vorbesc 
despre o întrerupere a existenţei tonului. Trebue însă cu acest 
prilej să se observe că vorba are un sens numai când între- 
ruperea poate fi sezisată ca aflându-se între două puncte de 
timp separate unul de altul. Dacă aplicăm acum această 
noțiune în sensul solipsistului la existența reală a lumii, rezultă 
din aceasta ceva cu totul ciudat. Solipsistul se culcă seara la 
ora 10 să doarmă si se trezește la ora 6, fără să fi visat; atunci 
existenţa reală a lumii a fost întreruptă pentru 8 ore. Solipsistul 

sa născut in anul cutare la un anumit timp. De aci urmează 
că acest punct temporal a fost începutul lumii reale. De atunci 
încolo lumea durează cu întreruperi zilnice de atâtea şi atâtea 
ore, în timpul când doarme, până la moartea lui, şi atunci nu 
mai există lume reală. Ce a fost înainte de anul naşterii lui şi 
ce va fi după moartea lui? La aceasta el nu poate da decât un 
singur răspuns: nimic, care să existe real ». Această idee despre 
realitate, — de o durată determinată și cu pauze — este însă 
absurdă. Este absurdă si inacceptabilă, mai întâi fiindcă 
idealistul solipsist, adoptând o atare poziţie, «ar trebui să 
declare toate judecdfile asupra întâmplărilor reale de dinaintea 
naşterii lui si din timpul semnului ca neadevărate, și acest 
lucru nu-l poate face, fără să cadă în contradicție », Iar în al 
doilea rând, fiindcă « orice subiect real este un individ » şi ca 
atare, potrivit noțiunii însăși, nu se lasă gândit nicicând singur. 
«Eul real cere cu necesitate un alt eu real sau un «tu » şi acest 
«tu » aparține tot aşa de necesar eului individual ca și obiectul, 
subiectului ». Eul real este in mod necesar un eu social si a 
căuta să identifici «realitatea în genere cu conținutul de con- 
ştiinţă al unui eu individual », înseamnă a susține o mare absur- 
ditate. 

Incercarea de a intemeia transcendentul cu ajutorul ideei de 
intreruperi ale existentei, nu este sortitä sä realizeze ceea ce-si 
propune. Căci un imanentist consecvent nu admite întreruperi 
de existente, independente de conștiință, fiindcă pentru el, 
cum am văzut mai sus că a făcut și Rickert, atât spațiul 
cât si timpul sunt conţinuturi de conştiinţă și fac parte din 
realitatea imanentă. A întreba ce este cu lucruril pe care 
nimeni nu le reprezintă, cu intenția ca prin această întrebare să se 
determine situația dificilă în care se află imanentistul, înseamnă 
a presupune spațiul si timpul ca existențe transcendente, 
O asemenea întrebare poate pune în încurcătură pe semi- 
idealiști, adică pe acei idealiști cari nu sunt suficient de strin- 
genţi si consecventi. Niciodată însă pe un idealist care repre- 
zintă consecvent concepția imanentistä. Iar în ce privește 
realul, menit să umple și să întregească lacunele conştiinţei, 
Rickert pune întrebarea legitimă: Are vreun drept omul 
de ştiinţă să umple lacunele conținutului său individual de 

conştiinţă cu reprezentări care nu provin dela fenomenele pe 
care le-a perceput el, pentru ca în chipul acesta să restabilească 
continuitatea realității? Din punctul de vedere imanentist, 
exact înțeles, dacă există lacune, hiatusuri, există în lumea 
imanentă și ele nu pot fi umplute și întregite decât cu existență 
reală imanentă. Niciodată un reprezentant al concepției ima- 
nentiste, consecvent gândite, nu se va afla în dificultățile inex- 
tricabile în care se află un semi-idealist sau un solipsist. El nu 
va tăgădui că lumea exista şi înainte de naşterea lui și că va 
exista şi după moartea lui, cu toate că identifică realul cu con- 
ţinutul de conştiinţă. El va recunoaşte că atât naşterea lui cât 
si moartea lui «sunt întâmplări în lumea spatialo-temporalä 
şi la fel ca această realitate însăşi nimic altceva decât conţinuturi 
de conștiință sau obiecte imanent reale». Dar dacă un atare 
reprezentant va fi întrebat, ce este cu realitatea ?, există ea şi 
înainte si după conștiință ?, el va răspunde, spune Rickert, 
că pur şi simplu nu înțelege întrebarea, așa cum n'ar intelege-o 
pe aceea dacă realitatea este înafară de spațiu și înainte și după 
timp. N’ar înțelege asemenea întrebări, fiindcă ele se referă la 
conştiinţa reală, pe când idealistul epistemologic are în vedere 
o conștiință în genere, in care este cuprins atât spațiul cât si 
timpul. Constiinta în genere sau subiectul epistemologic cu- 
prinde în ea toată realitatea spațială şi toată realitatea tem- 
porală, cu toate atributele ei, trecut, prezent si viitor. « Con- 
ştiinţa însăși nu este însă, privită pentru sine si abstracție fă- 
când de obiectele reale imanente ei, un lucru real temporal, 
înainte si după care poate să existe ceva si despre care să se 
poată spune că suferă întreruperi, ci ea înseamnă pur și simplu 
forma conştiinţei (Bewusstheit) sau factorul subiect izolat no- 
tional, care aparține fiecărui conținut de conştiinţă şi de aceea 
este ireală ca toate formele fără conţinutul apartenent lor, îm- 
preună abia cu care ele formează obiectele reale ». Când idea- 
listul epistemologic spune că lumea este conținut de conștiință, 
el nu înțelege prin aceasta că este conținutul lui de conștiință 
sau conținutul conștiinței lui. Ci înțelege conținutul conștiinței 
în genere. « Un individ nu se lasă pus în mod absolut, fără ca 
prin aceasta să înceteze de a fi un eu individual. Constiinta 
în opoziție cu orice conținut, subiectul în opoziție cu toate 

obiectele, nu se mai poate de loc gändi ca eu individual, care e 
ingäduit sä fie numit constiinta mea ». Nu are absolut niciun 
sens să se desemneze întregul lumii ca un conţinut al unei con- 
stiinti individuale, căci orice conștiință individuală este, potri- 
vit noțiunii ei, o parte a lumii ». A considera eul propriu indi- 
vidual mai real decât eurile celelalte străine, este a susține o 
absurditate. Solipsismul nu poate fi deci evitat si răpus decât 
cu ajutorul « conștiinței în genere ». Constiinta în genere este 
opusă eului individual propriu cât şi eurilor individuale străine, 
ea este impersonală si supraindividualä, si nu poate fi numită 
nici proprie nici străină. Eurile individuale sunt față de su- 
biectul epistemologic euri-obiecte si fac parte din realitatea 
imanentă. 4 Orice subiect, căruia i se coordonează (zuordnet) 
în genere, coincide în mod necesar cu subiectul epistemologic 
supraindividual şi de aceea nu mai poate fi potrivit noțiunii lui, 
eu individual real», Solipsismul si idealismul nu pot sta îm- 
preună, se exclud reciproc. 

S’a încercat însă si in alt mod să se demonstreze existența 
realității transcendente, anume pe baze voluntariste. Originile 
acestei încercări sunt mai vechi, în romantica germană și la 
Maine de Biran, dar în timpurile noastre dovada voluntaristă 
a căpătat o formă mai sistematică și a reușit sa atragă atenția, 
datorită lui Dilthey. In rezolvarea problemei transcendentei 
sa procedat, susține Dilthey, greşit. S'a plecat anume nu 
dela subiectul întreg, aşa cum există în realitate, ci dela o fic- 
tiune, dela un produs abstractiv; dela un subiect înzestrat 
numai cu intelect si reprezentări. Ceea ce, după Dilthey, 
este o profundă eroare, De aceea el propune să se pornească 
dela omul întreg, înzestrat cu impulsii, tendințe, voință şi sen- 
timente, căci numai procedând astfel ne dăm seamă de origi- 
nea credinței noastre în realitatea lumii externe şi de dreptul 
ei. Cum se produce această credință? Incerc să fac o mișcare 
voluntară şi-mi reprezint totodată direcția determinată pe care 
o va avea mișcarea, Dar în locul mișcării reprezentate şi aștep- 
tate survine o sensatie de presiune, o oprire a mișcării în mer- 
sul ei, ceea ce-mi dovedește existența a ceva independent de 
voința mea. Să redăm această argumentare a lui Dilthey 
în forma concisă pe care i-o dă Rickert: « De câte ori vreau 

şi sunt oprit, aflu despre voința mea şi de oprirea ei, care nu 
este voința mea, nemijlocit, şi anume ca egal de reală. Indoiala 
în realitatea independentă de subiect este de aceea tot aşa de 
exclusă ca şi îndoiala în realitatea propriei mele voințe. « Lu- 
mea externă » este, pe cât e de adevărat că eu vreau, sau fiindcă 
eul meu nu este numai un eu ce are reprezentări, ci şi un eu 
ce vrea: realitatea independentă de eu este, pe cât de adevărat e 
că eu sunt. Și ceea ce-i important înainte de toate: realitatea 
garantată mie de existența mea voindă (durch mein wollendes 
Sein) dă totodată obiectivitate cunostintei mele ». Nici această 
încercare de a dovedi transcendenta nu se dovedește după 
Rickert mai indreptätitä decât altele. Din mai multe mo- 
tive. S'ar putea demonstra de pildă, cum au și căutat să facă 
unii psihologi, ca Münsterberg, că voința ea însăşi este 
un complex de sensatii și prin urmare prezentând caracter de 
reprezentări. Că acest lucru este posibil sau nu, e o chestiune 
pe care numai o cercetare psihologică pozitivă poate s’o decidă. 
Și indiferent de rezultat, problema transcendentei nu este re- 
zolvită cu aceasta. Căci aşa cum teoria cunoștinței s'a do- 
vedit a nu fi în funcție de fiziologie, ea nu este în funcţie nici 
de psihologie, care este tot o ştiinţă particulară. Hotäritor în 
această chestiune este după Rickert faptul că atât impulsul 
cât şi oprirea ce-l ţine în loc sunt obiecte imanente. Iar că sunt 
mai mult decât obiecte sau conţinut de conştiinţă, ar trebui să 
se dovedească. Și chiar dacă s'ar dovedi acest lucru, nu ur- 
mează cätusi de puţin că ceea ce-i independent de voință, este 
totodată independent si de subiectul cunoscător. Că eul întreg 
nu este numai cunoscător, ci şi voind, este de sigur exact. Dar 
tot așa de exact este că voința e numai un element în eu ală- 
turi de alte elemente. Si de aceea se poate ca ceva să fie inde- 
pendent de voință, fără să fie totuşi independent, în orice pri- 
vintä, şi de subiect. De aceea ideea lui Dilthey se dove- 
deşte în chipul acesta inutilizabilă pentru problema transcen- 
dentei și menită să provoace o deviere dela punctul esenţial 
al chestiunii. Pe epistemolog nu-l interesează dacă există ceva 
independent de omul întreg. De aceastd independenţă el nu 
se îndoiește, fiindcă ea nu intră în prevederile îndoielii episte- 
mologice. «Pe noi nu ne interesează deci absolut de loc aici 

ceea ce este independent sau dependent de vointä. Noi cäutäm 
notiunea cunoasterü, si de aceea avem voie sä intrebäm numai 
despre obiectul independent de subiectul cunoscätor sau 
teoretic. Numai intelectul este esential in aceastä legäturä 
(Zusammenhang) ». Atacul lui Dilthey că subiectul, nu- 
mai cunoscător, este o abstracție şi ca atare nu e propice pen- 
tru rezolvirea transcendentei, — nu clatină cu nimic poziția 
imanentei. «Ar fi din contra rău pentru semnificaţia episte- 
mologică a acestei doctrine, dacă ar fi altfel. In ceea ce Dilt- 
hey atacă, se află fără înconjur tăria poziției noastre. Numai 
realitatea independentă de subiectul cunoscător şi nu de omul 
întreg, [realitate] care trebue (soll) să fie obiect al cunoștinței, 
este transcendentă și este îngăduit să fie pusă la îndoială de 
teoria cunoștinței ». A dovedi prin urmare că există ceva inde- 
pendent de voința empirică a subiectului. nu înseamnă cätusi 
de puțin a refuta concepția imanentistă. Filosofiei imanentiste 
nici prin minte nu-i trece să pună la îndoială că există « ceva 
independent de subiectul empiric real și de conținuturile lui 
psihice ». Ea pune la îndoială însă altceva: susținerea că numai 
voința poate fi numită subiect şi că numai ceea ce există ne- 
îndoielnic independent de voință, poate fi numit obiect. « Noi 
putem face și voința noastră conținut de conștiință, ba chiar 
trebue s’o facem, căci altfel ea nu s'ar lăsa cercetată ca realitate. 
Dacă se întâmplă însă aceasta, atunci ea a devenit obiect, şi 
anume obiect pentru un subiect, față de care de sigur ea nu 
stă în raport de opunere, asupra căreia lovește impulsul vo- 
luntar. Voința obiectivatä este din contra numai pentru un 
subiect cunoscător (erkennendes) și natura ei constă atunci în 
aceea, că este conținut de conștiință sau poartă forma conștiin- 
tei (der Bewusstheit). Nicio epistemologie voluntaristă nu 
poate face să dispară din lume subiectul cunoscător, pur teo- 
retic, care face tot realul obiect imanent, căci cu aceasta ea ar 
suprima cunoașterea, deci și pe sine ca teorie ». Iar dacă subiectul 
cunoscător nu poate fi înconjurat, atunci nu pot fi ocolite în nici 
un caz nici întrebările: « Este tot realul un obiect pentru acest 
subiect, deci conținut de conștiință? Sau: este o realitate care 
există nu sub formă de conţinut de conştiinţă, ci transcen- 
dent? » Și apoi nu trebue să pierdem din vedere că teoreticianul 

voinței presupune știința, — de aceea si vrea el să dea o 
teorie a voinţei — căci el nu vrea să fie o ființă ce vrea numai, 
ci nu mai puțin și un subiect ce cunoaşte, și atunci, spune R i c - 
kert, trebue să i se adreseze întrebarea: «Pe ce se sprijină 
cunoştinţa despre impulsul voinței şi opunere si însemnătatea 
pe care ele o au pentru vieata spirituală? Adevărul ei nu e in- 
găduit să fie întemeiat pe rezistența care împiedecă mişcarea 
subiectului cunoscător, sau pe ceea ce e simțit nemijlocit ca 
independent de voință. Acesta nu este de sigur obiectul, care 
împrumută teoriei voinței obiectivitate ». 

Cum stau lucrurile cu argumentul voluntarist, la fel stau ele 
si cu «argumentul social », invocat de A. Riehl, Acest gân- 
ditor susține că « simpla existență a sentimentelor altruiste din 
noi dovedește existența semenilor din afară de noi». Cu alte 
cuvinte că, datorită sentimentelor noastre altruiste, noi putem 
ieși din granițele înguste ale eului nostru propriu, pentru a 
pune existența a ceva în afară şi indepenedent de el. Rickert 
recunoaşte că sentimentele acestea dovedesc existența a ceva 
independent de subiect «numai atâta vreme cât eu tocmai le 
simt si le trăiesc cu privire la subiectul simțitor (das fühlende 
Subjekt) », dar că de « îndată ce eu cunoscând obiectizez exi- 
stenta lor sau privesc teoretic imaginea lor amintitoare (ihr 
Erinnerungsbild), ele devin conţinut al conștiinței, şi o lume 
independentă de conștiință în genere rămâne acum ca si mai 
înainte problematică ». 

Atât argumentul voluntarist cât si argumentul social sunt 
argumente bazate pe teorii psihologice. Psihologia este, însă, 
ca şi fiziologia, o știință empirică si ca atare nu are nici dreptul, 
nici chemarea să se ocupe cu probleme epistemologice. Când 
se ocupă de subiect si obiect si de raporturile dintre ele, ea tra- 
tează aceste lucruri ca lucruri imanente. Că există un obiect, 
după care trebue să se orienteze cunoașterea, pentru a do- 
bândi obiectivitate, este o chestiune care depășește cu totul 
domeniul psihologiei. Problema transcendentei este o problemă 
eminamente epistemologică si pe care, din această pricină, 
nici o ştiinţă empirică nu este în stare s'o rezolve. Ea nu poate 
fi rezolvată decât de disciplina în sarcina căreia cade, adică 
de teoria cunoștinței. 

Toate incercärile fäcute, pentru a aduce dovezi intru demon- 
strarea unei realitäti transcendente, se vädesc zadarnice. Ca 
atare nu ne rämäne altceva de fäcut decät sä recunoastem 
că întreaga realitate este conținut de conștiință, este realitate 
imanentă. Identificarea întregii realități cu conținutul de con- 
știință este însă sortit să provoace nedumeriri si confuzii si să 
îndemne la concluzii cu totul eronate. S'ar putea în adevăr 
crede, că idealismul epistemologic denaturează realitatea, 
falsifică existența. Căci reducând întreaga realitate la conti- 
nutul de conştiinţă, s'ar putea lesne crede că lumea corporală 
dispare, că nu mai posedăm decât reprezentări, că fizicul este 
spiritualizat, că este transformat în psihic. Cu alte cuvinte, 
că idealismul epistemologic ajunge în mod necesar Ja concluzii 
exact opuse acelora ale concepțiilor « realistice » Acestea din 
urmă ajungeau la o metafizică materialistă, cel dintâi trebue 
să ducă neapărat la una spiritualistă. « Spiritul » ar fi în acest 
caz adevărata realitate, iar corpurile ar fi « fenomene », simple 
apariții ale spiritului. Aceste concluzii ar fi însă cu totul nejus- 
tificate. Subiectul epistemologic nu trebueste gândit ca o 
unitate de vieatä sufletească prinsă de un organism, având un 
început şi un sfârșit în timp. Când se vorbeşte de geneză la 
conştiinţa gândită epistemologic, se înțelege nu geneza con- 
ştiinţei, ci geneza conținuturilor de conștiință. Constiinta in 
genere nu se naşte, nici un dispare. Constiinta în genere nu 
trebue înțeleasă apoi nici în sensul că ar fi un spirit universal 
sau o substanță infinită, în sensul în care înțelegeau Descar- 
tes şi Berkeley pe Dumnezeu. Subiectul epistemologic 
nu este nici spirit finit, nici spirit infinit, el nu este în 
genere de natură psihică. Ca atare nici conținutul lui nu 
poate fi considerat ca psihic. A-l considera ca psihic, 
înseamnă, după Rickert, a-i acorda un sens ontologic, pentru 
care nu avem absolut nicio indreptätire. Dar el nu este nici fizic. 
Conţinutul conştiinţei în genere, este un conținut în genere, 
ce stă deasupra particularitätilor realului, particularități despre 
care teoria cunoștinței trebue, Ja începutul cercetărilor ei, să 
facă abstracție. Căci aceste cercetări se mişcă la început pe un 
așa plan de generalitate, încât opoziția dintre fizic şi psihic 
n'a devenit încă teoretic diferentă. Când e «de determinat 

numai natura generală a întregii existente reale», nu ne inte- 
reseazä, spune Rickert, «care dintre obiectele reale ima- 
nente sunt corpuri si care sunt vieatä sufleteascä, sau ce criterii 
avem, ca să hotärim aceasta » Căci deocamdată importantă 
este natura generală a existenței, iar nu deosebirile din sânul 
realității. Demn de reţinut este că atât faptele sufleteşti cât si 
faptele fizice sunt deopotrivă conţinut de conștiință, că o parte 
din acest conţinut este psihic, o altă parte este fizic, si că deci 
« corpurile nu sunt simple fenomene ale vreunui transcendent 
necunoscut », ci «sunt realități empirice si tocmai ca realități 
sunt de pregăsit nemijlocit în conștiință ca tot realul ». Cor- 
purile sunt după Rickert si ele nemijlocit date în conștiință 
şi de aceea sunt conținut de conştiinţă. 

Astfel înțelese lucrurile, concepția imanentistă nu are nimic 
comun cu o metafizică spiritualistă. Ea se ridică deopotrivă 
atât în contra materialismului cât si in contra spiritualismului. 
Corpurile nu sunt după această concepție mai puţin reale 
decât faptele psihice, cu toate că ele sunt reduse la conținut 
de conștiință. Ele nu sunt nici mai puțin nemijlocite decât 
faptele sufleteşti. Căci individului nemijlocite îi sunt numai 
propriile lui stări sufletești, pe când acelea ale altora îi devin 
cunoscute pe baza unor fenomene fizice observate. « De aceea 
trebue să se spună că pentru indivizi, lumea corporală poartă 
cantitativ într'o măsură mai mare caracterul dării imediate 
(der unmittelbaren Gegebenheit) decât psihicul. Orice corp 
nu este numai conținut în genere de conştiinţă, ci poate, 
potrivit naturii lui, să fie nemijlocit aflat (erfahren) sau trăit 
de către orice subiect real. Existenţa psihică din contra este 
totdeauna accesibilă numai unui singur subiect individual 
în acest mod de nemijlocit ». Deaceea nu avem niciun drept 
de a considera psihicul ca imanent, iar fizicul ca transcendent. 
« Dacă am vrea să numim transcendent realul, care se află 
în afara conștiinței îndividuale, atunci întregului psihic străin 
i-ar reveni caracterul de transcendentä. Asupra existenţei 
transcendente a corpurilor din contra nu s’ar putea face o 
asertiune universală în genere. Ea ar trebui să fie hotäritä 
special pentru fiecare caz in parte. Numai propria vieatä 
sufletească si o parte continuu schimbătoare a lumii corporale 

ar fi atunci să se considere ca făcând parte din imanent, şi 
aceasta ar duce la o noțiune de imanenfä științifică cu totul 
inutilizabilă. Pentru fiecare om ar fi atunci altceva imanent 
şi altceva transcendent decât pentru fiecare altul. Problema 
imanentei sau transcendentei eului în genere n'ar mai avea 
pentru știință niciun sens». lată motive suficiente pentru a 
transforma tot realul în conținut de conştiinţă, si a abandona 
subiectul real, spre a adopta subiectul epistemologic. Dar 
făcând acest lucru, se răstoarnă cu totul concluziile la care 
ajunge realismul transcendental: ceea ce acesta numește 
«fenomen », este de fapt realitate «adevărată », iar ceea ce 
acesta consideră drept realitate nu este decât o simplă noţiune. 
De aceea Rickert subliniază că poziția pe care o deține idea- 
lismul epistemologic astfel înțeles, mai poate fi caracterizat 
şi ca empirism. Termenul de pozitivism ar fi si el indicat, dacă 
prin pozitivism s’ar înțelege toate acele teorii care nu admit 
o despicare a realității, în realitate transcendentă absolută și 
realitate imanentă relativă. Rickert adaugă că și termenul 
de realism ar fi nemerit, dacă acest termen n'ar fi primit dela 
Platon și Kant semnificări metafizice, care dublează 
realitatea si e menit să provoace confuzii. Dacă n'ar fi aceste 
neajunsuri, «am putea spune că punctul nostru de vedere este 
adevăratul realism ». Căci în adevăr, ce urmăreşte el? « El vrea 
să numească lucrurile, care suntem noi toți si pe care le cu- 
noastem, reale (real) şi cuvântul real (wirklich) să nu-l între- 
bunițeze pentru o lume cu totul problematică, adăugată abia 
prin gândire la realitatea cunoscută. El vrea în special să nu 
scoboare natura şi istoria sau materialul științelor particulare 
la simplă aparență si astfel s'o lase să se desrealizeze ». 

Am fi pe o cale cu totul greșită dacă, după această expunere, 
pe care am făcut-o ceva mai desvoltată, a punctului de vedere 
al imanentei reprezintat de Rickert, am trage concluzia 
că el este până la urmă un imanentist radical. Poziţia imanen- 
tistă adoptată de Rickert, a fost numai una premergătoare 
introductivă, menită să desvăluiască şi să distrugă falsa noțiune 
de transcendenfä. «Punctul de vedere al imanenței nu este 
ultimul, ci primul cuvânt al teoriei cunoștinței » Tot ceea ce 
a făcut Rickert până acum, a făcut pentru imanentä, dar 

în vederea transcendentei, —- în vederea adevăratei transcen- 
dente, nu a celei false. In legătură cu transcendenta el a inde- 
plinit până acum o operă negativă. Acum el înțelege să treacă 
la cea pozitivă. De aceea spune el semnificativ: « Transcen- 
dentul e mort, trăiască transcendentul ». 

Dar problema aceasta a adevăratei transcendente nu poate 
fi rezolvită după Rickert decât cu ajutorul si pe baza 
judecății. Nicicând cu ajutorul si pe baza facultății de repre- 
zentare. Pentru a dovedi si mai convingător acest lucru, 
Rickert caută să arate piedecile imense si de netrecut ce stau 
în calea supozitiei, după care cunoaşterea ar avea loc cu ajutorul 
reprezentărilor, după care reprezentările, căpii ale lucrurilor, ar 
fi suficiente pentru cunoaşterea realului. Dacă ar fi însă așa, 
atunci unul din factorii constituenți ai cunoașterii, subiectul, 
nu ar mai apărea în noțiunea de cunoaştere. « Reprezentările 
sunt în calitatea lor de copii, deci ca ceva reprezentat (als 
Vorgestelltes), la fel ca şi lucrurile pe care trebue să le cunoa- 
stem prin ele, pur si simplu obiecte». Deaceea a spune că a 
cunoaște înseamnă a reprezenta, e totuna cu a suprima rolul 
subiectului, căci dacă reprezentarea copiază în adevăr obiectul, 
atunci nu mai avem un subiect ce stă în raport cu obiectul, 
ci avem numai obiecte ce stau în raport unele cu altele. Să 
presupunem însă că reprezentările copiază în restrânsul înțeles 
al cuvântului lucrurile percepute, totuşi ele nu vor putea fi 
numite adevărate. E neapărat nevoie de un subiect, care să 
constate de fapt concordanța dintre original si copie, «si această 
cunoștință nu ar putea fi iarăşi numai o reprezentare ce copiază 
(eine abblidende Vorstellung), pentru că atunci ar fi să se 
cunoască de către un nou subiect o nouă concordanță dintre 
original şi copie, ș. a. m. d. până la infinit». Rickert caută 
să demonstreze că în realitate « cunoaşterea nu se află nicăieri 
pe drumul unei reproduceri cât mai fidele a lumii reprezen- 
tărilor », ci că ea dimpotrivă deosebește esentialul de neesential, 
reține anumite elemente și neglijează pe altele, alege numai 
o parte foarte mică din ele si le ordonează în așa fel încât 
ceea ce obține nu concordä cu «ordinea» dată în percepții. 
Varietatea realității conținutului de conştiinţă este în adevăr 
imensă, nesfärsitä, si a-i face o copie fidelă este imposibil. 

Conţinutul realităţii percepute rămâne desigur un factor hotă- 
ritor pentru obiectivitatea cunoștinței, dar tot atât de adevărat 
este după Rickert că această obiectivitate este în funcţie 
şi de principiile de selecție și ordonare, « cu ajutorul cărora este 
biruit teoretic continuul heterogen al materialului imediat 
trăit». Dacă s’ar analiza mai îndeaproape lucrurile, s'ar vedea 
că între percepțiile și reprezentările ce se pretinde că le copiază 
există tot atâtea inegalităţi câte egalitäti, «si totuși aceste ine- 
galitäti nu fac cunoștința cumva neadevărată, cum ar trebui 
să se gândească după teoria copie, ci trebue să fie în mod 
necesar prezente, pentru ca să se poată vorbi în genere despre 
cunoştinţă ». Multi cred că lucrurile se petrec cu cunoștința, 
cum se petrec în artă: un portret sau un peisaj seamănă cu 
originalul din natură și că tabloul este cu atât mai bun cu cât 
copiază mai bine originalul, fără să-şi dea seamă că nici în artă 
nu poate fi vorba de o concordanță precisă între tablou — so- 
cotit copie — și original. Intuifia artistică nu este nicicând 
o simplă copie. Cu atât mai puțin cunoștința ştiinţifică. « Noi 
nu găsim ştiinţa cu noțiunile ei nicăieri pe drumul unei cât 
mai fidele reproduceri a materialului neprelucrat notional, 
şi chiar când problema ei ar consta în a copia realul cu repre- 
zentări, atunci problema ar trebui să fie deslegată într'o măsură 
cu atât mai mare cu cât mai fidelă este copierea realității cu 
reprezentări » Dar, adaugă Rickert, chiar dacă sar admite 
că pentru a fi adevărată, cunoștința trebue să reproducă fidel 
realitatea, totuşi rămâne o problemă extrem de importantă 
care prin aceasta nu este deslegată: anume problema «cuno- 
stintei că modelul, care trebue să fie reprodus, este real», 
adică tocmai problema epistemologică prin excelență. Pentru 
omul de știință particulară aceasta nu este o problemă, pentrucă 
el presupune ca existent « materialul » cunoștinței lui. « Mate- 
rialul real, care-i stă în față, îi este lui... totodată obiectul», 
după care el se orientează ca după criteriul (Massstab) cuno- 
stintei lui ». Teoria cunoștinței însă nu trebue să procedeze 
ca ştiinţele particulare, adică nu trebue să lase necercetat 
tocmai ceea ce se înțelege dela sine. « Din contra, cunoștințele 
cele mai dela sine înțelese si cele mai sigure sunt pentru ea 
cele mai importante, pentrucă ele sunt baza tuturor cunastin- 

telor. Tocmai aceste baze are a le face problemă a ei, înainte 
ca să cerceteze cunoașterea mai puțin înţeleasă dela sine». 
Ştiinţele particulare presupun realitatea materialului şi pe 
ele nu le preocupă la acest material decât însușirile lui de 
conținut. Dimpotrivă problema epistemologică este tocmai 
problema existenţei, a realităţii. Cu alte cuvinte, când noi 
cunoaștem ceva ca real, teoria cunoștinței își pune întrebarea: 
după ce mă orientez eu cu aceste prilej? A răspunde că ne 
orientăm în reprezentările noastre copiative după realitate, 
care ar fi modelul, înseamnă a da un răspuns care n'are niciun 
sens. Rickert atrage atenția că în filosofia transcendentală 
trebue să se facă o deosebire strictă între materialul real pe care 
ni-l reprezentăm, şi obiectul cunoștinței, căci materialul nu 
coincide cu obiectul. « Unde este vorba de cunoştinţă, spune 
Rickert, că materialul este real, obiectul ei dätätor de 
direcție nu poate să fie însuşi materialul real reprezentat. Ba 
chiar acest obiect nu se lasă în genere cunoscut prin reprezen- 
tări, Numai obiectul care coincide cu materialul este repre- 
zentabil ». 

Dar problema realității — şi trebue să prevenim de pe 
acum, problema formală a realității — nu poate fi rezolvitä 
după Richert decât dacă facem deosebirea pe care o 
făcuse şi Kant, dintre conținutul şi forma cunoștinței. Un 
exemplu ne va lămuri şi asupra acestei deosebiri. Când noi 
spunem: « Această foaie este reală », realitatea predicată despre 
subiectul « această foaie » nu face de sigur parte din conținutul 
realului, fiindcă « reală » poate să fie denumită atât toată exi- 
stența fizică precum si toată existența psihică. Fiind aşa de 
generală, noțiunea de realitate nu poate avea decât semnificația 
unei simple forme « goale ». Formă « goală » este şi noțiunea de 
existență, precum forme goale sunt şi noțiunile de lucru şi de 
însușire. De îndată ce ne dăm seama de aceste deosebiri între 
conținut și formă, putem vedea numaidecât că teoria cunog- 
tinfei copii este cu totul insuficientă ca să explice natura 
cunoștinței, că ea presupune o mulțime de lucruri, care nu 
trebuesc numai presupuse, ci gi examinate, ba chiar examinate 
îndeaproape și adânc. Dacă spunem că judecata: « Această foaie 
de hârtie este albă», e adevărată, n'am pătruns cu nimic în miezul 

problemei si nici n’am sezisat mäcar problema. Pentru a o 
sezisa, noi trebue sä facem deosebirea, spune Rickert, intre 
«albul » ca reprezentat si «albul» ca perceput, si sä compardm 
pe cel dintäi cu cel din urmä. Deosebirea aceasta este esentialä 
pentru epistemologie și ea nu poate fi făcută de teoriä cuno- 
ştinței-copii. Conţinutul perceput, «această foaie de hârtie », 
devine cunoscut, prin aceea că el primește forma «albă». 
'Toate noțiunile sunt după Rickert forme şi în comparație 
cu conținuturile percepute, care sunt totdeauna individuale, 
ele sunt ca forme totdeauna generale. Insuşi cuvântul « această » 
din judecata: «această foaie de hârtie este albă » este formă și 
ca atare general, ba chiar fiindcă se poate aplica la orice con- 
ţinut posibil şi imaginabil, el posedă cea mai mare generalitate 
posibilă. Nu există cunoştinţă fără formă, fiindcă orice cuno- 
stintä are loc numai prin aceea că un conținut primeşte o formă. 
Și tocmai acest element esenţial al cunoștinței, forma, nu este 
de loc ținut în seamă de teoria cunoștinței-câpii. « Teoria 
cunoştinței-ctpii ignoreazä forma pretutindeni prezentă şi cu 
ea problemele care se află ascunse în cunoștință, căci abia prin 
formă ajungem noi în domeniul cunoștinței. De aceea zoa'e 
problemele teoriei cunoștinței sunt probleme de formă şi pre- 
tutindeni se naşte întrebarea: după ce trebue să se orienteze 
forma conținutului de cunoştinţă, pentru ca astfel cunoștința să 
devină adevărată, deci cunoștință? La această întrebare nu se 
poate răspunde, spune Rickert, că obiectul ar fi conținutul 
realității percepute, nici că forma n'ar avea nevoie de niciun 
obiect. Căci aceasta ar însemna că orice formă, indiferent care, 
unită cu orice conținut, indiferent care, să ducă la cunoştinţă 
adevărată. « Tocmai ceea ce deosebește cunoștința de mate- 
rialul orb, numai trăit sau perceput si ceea ce nu face parte din 
conținut, ci din formă, este la ea elementul de care depinde 
problema obiectivitätii ei ». O problemă pe care teoria cuno- 
ştinței-cepii nu este în stare s'o pună, necum s’o rezolve. 
« Obiectul formei cunoștinței este până acum cu totul proble- 
matic si cu aceasta totodată obiectul cunoștinței în genere, 
fiindcă nu există nicio cunoștință fără formă ». In tot ce cunoa- 
ştem este vorba de un conținut care a primit o formă, și anume 
o formă despre care nu se poate spune sub niciun motiv că 

este o copie luată cu ajutorul reprezentării. Și acum se pune 
întrebarea, care are o importanță capitală pentru filosofia trans- 
cendentală: pentru a afirma că ceva este real, după ce ne 
orientăm ? Pe ce se întemeiază adevărul aserfiunii că ceva real 
este? A răspunde la această întrebare, că obiectul cunoștinței 
îl constitue materialul faptic real, înseamnă a ignora sensul 
întrebării şi a da un răspuns tautologic, anume că «criteriul 
pentru forma cunoștinței realității este ceea ce e cunoscut ca 
real 5. Cu acest răspuns nu ne-am lămuri de loc asupra pro- 
blemei. Un pas mai departe în rezolvirea ei îl facem numai 
dacă admitem că există un obiect transcendent pe lângă realul 
imanent, dacă prin obiect înțelegem cu totul altceva decât 
materialul imanent care este obiect al științelor particulare, dar 
nicicând obiect al cunoștinței în sens epistemologic. Pasul 
acesta nu-l putem face însă după Rickert decât cu ajutorul 
judecății. Rickert își însușește ideea lui Aristoteles 
şi a atâtor altor gânditori că adevărul se află în judecată si că 
numai datorită judecății putem noi cunoaşte. A cunoaște, este 
tot una cu a judeca. De aceea când întrebăm de obiectul cuno- 
stintei, nu facem altceva decât să întrebăm de obiectul jude- 
cätii, Identificând însă problema cunoștinței cu problema jude- 
eäti, Rickert ţine din capul locului să atragă luarea 
aminte că trebue să ne lămurim mai întâi asupra naturii jude- 
eätii. Fiindcă dacă înțelegem judecata aşa cum fac Sigwart 
şi Wundt de pildă, ca o raportare de reprezentări, ne în- 
toarcem din nou la ceea ce am văzut că este absolut insuficient 
pentru deslegarea problemei ce ne interesează, adică ne în- 
toarcem la reprezentări si la teoria cunostintei-cöpii. Judecata 
ar reproduce reprezentările, iar reprezentările ar reproduce 
realul. Judecata n’ar fi altceva decât o copie a copiei. Si atunci 
ne-am afla iarăşi în fața întrebării: Pe ce-și întemeiază repre- 
zentările, pe care judecată le reproduce, obiectivitatea ? 
Rickert nu se împacă de loc cu concepţia tradițională despre 
judecată. El va căuta deci să demonstreze că judecata nu este 
nicio simplă analiză a unei reprezentări, cum susține Wundt., 
nici numai o simplä sinteză de reprezentări, cum afirmă S i g- 
wart, ci că ea conține factori de altă natură decât reprezen- 
tările şi că tocmai în aceşti factori stă ceea ce este important 

la cunoaştere. Fiindcă problema judecății este fundamentală 
pentru problema cunoștinței, Rickert se ocupă pe larg cu 
această problemă, aducând contribuţii ce-au exercitat o mare 
influență în filosofia contemporană. De aceea nu se poate 
înțelege concepţia lui Rickert, dacă nu cunoaştem mai 
întâi în liniile ei esenţiale teoria pe care o are el despre judecată. 

Rickert se ridică împotriva tuturor încercărilor pe care 
le-au făcut unii gânditori, de a reduce actul judecății la un 
simplu act psihic, de a denatura problemele epistemologice în 
probleme psihologice. Psihicul nu se caracterizează după gân- 
ditorul nostru numai prin aceea că este real, ci şi prin alte 
însușiri, pe care, e drept, nu le întâlnim numai la psihic. Tot 
realul, spune Rickert, ar putea fi împărțit în două clase 
fundamentale: într'una ar putea fi trecute toate obiectele, care 
ar fi cercetate numai în existența lor, care ar putea fi consi- 
derate numai în ceea ce ele sunt pentru sine ; iar în a doua clasă 
ar putea fi trecute toate acele obiecte care înseamnă ceva 
pentru altceva, care cuprind ceva ce depăşeşte propria lor 
existență, care, cum spune Rickert, prestează ceva pentru 
altceva. Cu alte cuvinte, am avea realități libere de orice semni- 
ficări, şi realități pline de semnificări. Fizica de pildă tratează 
obiectele ei în existența lor liberă de semnificări, în existența 
lor pentru sine. Și ea face acest lucru pe bună dreptate. Dimpo- 
trivă, biologia este o știință care tratează organismele ca orga- 
nisme, care nu se mulțumește adică numai cu stabilirea simplei 
lor existente, ci consideră organismele ca realități pline de 
semnificări. « Cuvântul « Organon » şi-ar pierde sensul, dacă 
n'am gândi că orice instrument este un instrument pentru 
altceva si prin aceasta dobândeşte o semnificație (Bedeutung) 
care nu coincide cu simpla lui existență ». Exact la fel este și 
psihologia. Vieata sufletească este călăuzită de scopuri şi domi- 
nată de prestări (Leistungen). Insäsi noțiunea de organism 
corporal își are originea în conexul de prestări al vieții sufleteşti 
si de aci a fost apoi transpus in biologie. «Toate noțiunile 
despre psihic sunt originar, spuneRickert, noțiuni de pre- 
stare » Chiar când este vorba de stabilit deosebirile dintre 
diferitele categorii de fenomene sufleteşti, aceste deosebiri nu 
pot fi făcute decât ținând seama de prestările și semnificările 

fenomenelor. De sigur, procesele sufleteşti pot fi studiate şi 
în nuda existență psihică, adică făcându-se cu totul abstracţie de 
prestările si semnificările lor, ceea ce au şi făcut o seamă de 
psihologi. Totuşi o psihologie, care lucrează cu noțiuni de 
prestare și cu semnificări, este absolut necesară. Căci o seamă 
întreagă de procese sufleteşti nu pot fi determinate si înţelese, 
dacă se face abstracție de prestare şi de semnificare. Din ace- 
stea face parte și judecata. Orice judecată se caracterizează 
față de celelalte categorii de realități sufleteşti prin aceea că 
singură ea poate fi adevărat sau falsă. Această caracterizare 
nu este însă posibilă decât prin aceea că se întrebuințează 
noțiuni de prestare (Leistungsbegriffe) şi se atribue realității 
sufleteşti în chestiune un sens. « Wahr, oder auch falsch, ist 
ein psychischer Vorgang nie seinem blossen Dasein nach, 
sondern stets nur insofern, als er etwas für etwas anderes, 
nämlich für die Erfassung einer unabhängig von ihm beste- 
henden Wahrheit bedeutet oder nicht bedeutet. Das Urteilen 
existiert als wahres Urteilen oder als Erkennen nur in Akten 
des Meinens oder Verstehens, durch die etwas, das sie selbst 
nicht wirklich sind, als wahr gemeint oder verstanden wird, 
und besonders der Begriff des Urteilsaktes lässt sich nur 
schwer oder vielleicht auch gar nicht von dem Gedanken an diese 
Leistung für etwas Anderes loslösen. Eine Urteilspsychologie, 
die das Urteilen als das definiert, was wahr oder falsch sein 
kann, und dann dementsprechend als theoretisch differentes 
Gebilde untersuchen will, ist daher nur in Gestalt einer Wissen- 
schaft möglich, die mit Leistungsbegriffen arbeitet ». Ceea ce 
actul judecätii cuprinde in sine si poate fi numit adevärat sau 
fals, nu coincide cu realitatea psihicä a judecätii. Ceea ce este 
adevärat in actul judecätii, nu este acest act ca realitate psihicä, 
ci ceea ce cuprinde el dincolo de existenta psihicä, sensul ei. 
De aceea, spune Rickert, trebue sä se deosebeascä pe cät 
se poate de sever între stabilirea pur psihologică a existenței și 
interpretarea logică a sensului, existență psihologică și sens logic 
care stau la un loc în actul judecății. Se impune deci, atunci 
când vorbim de judecată, să fim totdeauna lämurifi, despre care 
judecată anume este vorba: despre actul psihologic al judecății, 
si care este material al psihologiei, sau despre sensul ei logic. 

Rickert socoate necesarä insä incä o deosebire in dome- 
niul sensului însuși. El distinge un sens «subiectiv » și un sens 
« obiectiv ». Sensul « subiectiv » este acela care se află implicat 
în actul judecății, care apare unit cu realul psihic al judecății 
şi este strâns legat de el. Sensul «obiectiv» este adevăratul 
cuprins logic al judecății, acela care există independent si des- 
prins de realul psihic, e ceea ce numim «adevărul » judecății, 
«und den wir alle gemeinsam als denselben meinen und vers- 
tehen, wo wir überhaupt urteilen oder etwas als wahr aus- 
sagen ». Sensul « obiectiv », care ar mai putea fi numit gi trans- 
cendent, se deosebeste principial atät de realitatea psihologicä 
a judecății, cât şi de sensul «subiectiv» care, fiindcă este 
cuprins în această realitate, poate fi numit si imanent. Pentru 
a face evidentă această deosebire, Rickert dă un exemplu. 
Procesele psihice care se află la baza judecății: 2 + 2 = 4 se 
caracterizează prin aceea că ele există real numai în câte un 
individ şi că au un început si un sfârșit în timp, că au o exis- 
tență temporală. Din contră, cuprinsul logic al judecății: 
2 + 2 = 4, nu e ceva ce ar exista în timp și ar face parte numai 
din vieata sufletească a cutărui sau cutărui individ. «Es wird 
vielmehr von allen, die es verstehen oder meinen, als etwas 
Ueberindividuelles gemeinsam «erlebt », d. h. es wird von den 
verschiedensten Individuen als dasselbe verstanden, falls es 
überhaupt so « verstanden » wird, wie es «gemeint » ist, und 
« dasselbe » kann zwar von mehreren Individuen durch mehrere 
reale Akte gemeint oder verstanden werden, aber nicht selbst 
in verschiedenen Individuen als psychische Realităt mehrfach 
vorkommen, denn dann wäre es gerade nicht « dasselbe »». Con- 
tinutul judecätii, acela care singur numai este adevdrat, nu are 
nimic a face cu timpul, el nu are nici inceput, nici sfärsit in 
timp: întrun cuvânt, nu are o existență temporală. Numai 
actele sufletești, substratul lor real, au o asemenea existență. 
«Es gilt vielmehr zeitlos, wenn es überhaupt gilt oder wahr 
ist. Zeitlose psychische Realitäten aber gibt es ebensowenig 
wie solche, die nicht Bestandteile nur eines individuellen 
Seelenlebens sind». Conţinutul logic al judecății, sensul ei 
obiectiv, face parte dintr'un imperiu aparte, independent, din 
imperiul pe care Rickert îl numește al sensului ireal. 

Existä deci deosebiri fundamentale intre actul real al jude- 
cății, sensul ei « subiectiv » şi sensul ei « obiectiv ». Dar asta nu 
inseamnä cä intre toate aceste trei infätisäri diferite ale jude- 
cäfii nu existä nicio legäturä. Dimpotrivä, ele stau in contact 
si au legäturi intre ele. «Der unwirkliche objektive Gehalt 
wird von den wirklichen Akten gemeint oder verstanden, und 
damit kommen wir von neuem auf den immanenten oder sub- 
jektiven Urteilssinn zurück. Es beruht, wie wir jetzt sagen 
können, darauf, dass die reelen psychischen Vorgänge etwas 
für das Erfassen des irrealen, nicht psychischen Gehalts leisten, 
oder: dieser objektive Gehalt ist das «Andere », das dem Akt 
des Urteilens subjektiven Sinn verleiht ». Sensul «subiectiv » 
sau imanent este acela care face legätura intre judecata luatä in 
existența ei psihică si conținutul obiectiv valabil al judecății. 
Sensul imanent formează aşa dar un domeniu intermediar, un 
imperiu central (Mittelreich) față de judecata psihologică si de 
cea logică. Imperiul acesta al sensului imanent se deosebeşte 
de asemeni principial de substratul real psihic al judecății şi 
din această cauză el este cu totul inaccesibil noțiunilor psiho- 
logice. Ca sens imanent al actului psihic, el este mai strâns 
legat cu acesta decât sensul obiectiv, fără ca prin această legă- 
tură să dispară deosebirile principiale dintre el şi realul psihic 
cu care este unit. Sensul imanent este de asemeni ireal, formând 
o sferă specială a irealului. 

Judecata nu se prezintă deci așa de simplă, cum au crezut 
reprezentanţii «psihologiei pure », care şi-au închipuit că în 
rezolvirea problemei judecății, se pot dispensa de noțiunile 
de prestare şi de elementele semnificative. Dacă «a cunoaşte 
înseamnă totdeauna a judeca », atunci actul judecății nu mai 
este o simplă noțiune de existență, ci una de prestare. «Im Akt 
des Urteilens, der erkennt, haben wir von vornherein einen 
Begriff, der kein reiner Daseins- sondern ein Leistungsbegriff 
ist. Ja, nur wo eine Leistung vorliegt, dürfen wir von einem 
Akt des Urteilens sprechen ». 

Pentru a scoate si mai bine în relief, că în adevăr a cunoaşte 
înseamnă a judeca, Rickert pune în comparaţie judecata 
cu reprezentarea si întrebarea. A reprezenta nu înseamnă, 
cum ştim acum, a cunoaşte. A întreba înseamnă mai mult 

decät a reprezenta, fiindcä a intreba inseamnä a cäuta cuno- 
stinta, dar totuși nici a întreba nu înseamnă a cunoaște. Să 
luăm un exemplu. «Soarele strălucitor $ este o reprezentare, 
a străluceşte soarele ? » este o întrebare si «soarele străluceşte » 
este o judecată. In toate aceste trei cazuri elementele de re- 
prezentare sunt aceleaşi și totuşi între primele două și cea din 
urmă este o prăpastie de netrecut. Reprezentarea: « soarele 
strălucitor » şi întrebarea: « străluceşte soarele ? », sunt dincoace 
de cunoaștere, adică nu pot fi nici adevărate nici false. « Sin- 
gură judecata poate întruni unul din cele două atribute, al 
veracitäfii sau al falsității. Ceea ce judecata are in plus față de 
reprezentare si întrebare si o face teoretic diferentă, adică 
adevărată sau falsă, este elementul asertării, adică faptul că ea 
este totdeauna o afirmare sau o negare. Afirmarea si negarea 
sunt elemente indispensabile și constitutive ale judecății. In 
reprezentarea: «soarele strălucitor », în întrebarea: «strälu- 
ceste soarele ? » si în judecätile: «soarele străluceşte » și « soa- 
rele nu strălucește », elementele de reprezentare (vorstellungs- 
măssigen) sunt pretutindeni aceleași. Dar ele singure nu pot 
da adevăr, căci primele două produse, î în care ele de asemeni 
apar, nu sunt niciodată adevărate. Abia afirmația şi negația 
fac din raportările reprezentărilor un produs, la care se pot 
aplica noţiunile adevărat sau neadevărat. Actul propriu zis 
al judecății poate de aceea conta potrivit sensului lui numai 
într'o afirmație sau negatie si nu într'un al treilea. « Percepția 
ca simplă percepție nu este cunoștință. La percepţie ca percepţie 
trebue să se adauge actul judecății, adică o afirmaţie sau o ne- 
gatie, pentru a avea cunoștință. A determina judecata ca pe o 
repetare a unei cunostinti nemijlocite, cum face de pildă F r i e s, 
înseamnă a confunda condiția psihologică preliminard, care e 
necesară pentru actul real al judecății, cu sensul logic al acestui 
act. Astfel, spune Rickert, pentru a aserta că aud sunete, 
trebue să fi auzit mai întâi sunete, căci numai auzirea sunete- 
lor mă poate determina pe mine să fac judecata: «Eu aud su- 
nete ». Nu auzirea sunetelor este adevărată, ci judecata că aud 
sunete. « Nu e de loc vorba aci de motiv, ci numai de cunoștința 
însăşi, şi simpla auzire sau percepere nu este încă o cunoștință, 
nici chiar una imediată ». Când se spune că judecata este o 

simplă repetare a intuitiei imediate, percepția, sau a reprezen- 
tării, se trece cu vederea prăpastia care există între percepție 
sau reprezentare pe de o parte şi judecată pe de altă parte. 
« Pasul dela percepție la judecata de percepție înseamnă pasul 
dela ateoretic în teoretic. « Cunostinfä » trebue să se numească 
„numai ceea ce potrivit noțiunii sale cuprinde adevăr sau fal- 
sitate, şi auzirea sunetelor ca simplă percepţie nu este nici mă- 
car teoretic diferentă ca întrebarea, deci cu totul sigur nici 
adevărată nici falsă ». Cunostinta despre sunetele pe care le 
aud, nu stă prin urmare în percepţie, ci în judecata asupra lor. 
a Atâta timp cât numai percep, nu cunosc încă, şi anume nici 
mijlocit, nici nemijlocit » E adevărat că problema percepţiei 
este mult mai complicată decât pare la prima vedere, dar un 
lucru e cert: că acolo unde este vorba de cunoaștere perceptivă, 
percepţia este mai mult decât o simplă percepție. « Ea cuprinde 
judecata afirmativă că perceputul există real. Inainte de a fi 
judecat, nu există cunoştinţă încă şi de aceea şi cea mai nemij- 
locită cunoștință trebue să aibă forma unei judecăţi, în al cărei 
sens se află continuu o afirmaţie sau o negafie ». 

Acolo unde e vorba de cunoştinţă desinteresată, de cuno- 
stinfä pentru cunoștință, de cunoștință de dragul cunoștinței, 
judecata, spune Rickert, trebue privită ca un răspuns la o 
întrebare, căci punerea problemei stă înaintea rezolvirii ei. 
De aceea judecata pe care am mai avut-o ca exemplu mai sus, 
« acesta este real », ar trebui linguistic să aibă forma următoare: 
«acesta este (da) real». « Acesta » este conținutul şi totodată 
subiectul judecății, «real» este forma şi totodată predicatul 
judecății. Dar forma «real» este predicat numai datorită ac- 
tului judecății, care, afirmând, atribue forma-predicat, conti- 
nutului-subiect. Judecata: «acesta este (da) real », redă toate 
elementele esențiale ale judecății, adică subiectul, copula, afir- 
matia si predicatul. Astfel stând lucrurile cu orice cunoștință, 
e ușor de văzut ce fundament poate avea o cunoștință imediată 
care să nu fie judecată. «Ea ar fi un «subiect», fără predicat 
şi raportare, o reprezentare (Vorstellen) a conținutului «orb » 
fără formă teoretică, deci teoretic nici măcar diferentă ». 

Pentru Rickert este prin urmare clar: a percepe, a re- 
prezenta, nu înseamnă a cunoaşte. « Simplele reprezentări nu 

posedă încă însemnătate teoretică». Numai când judecäm, 
sezisăm noi adevărul, numai când judecăm, cunoaştem. De 
aceea noţiunea de cunoștință este indisolubil legată cu noțiu- 
nea de judecată. « Jede Erkenntnis beginnt mit Urteilen, sch- 
reitet in Urteilen fort, und kann nur in Urteilen enden. Sie 
besteht also als « aktuelle » Erkenntnis, allein aus Urteilsakten ». 
Afirmarea sau negarea sunt elemente absolut constitutive ale 
procesului cunoaşterii, iar subiectul cunoscător trebue deter- 
minat ca un subiect, care, cunoscând, afirmă sau neagă. « Der 
eigentliche Erkenntnisakt besteht im Bejahen oder Verneinen, 
das theoretische Subjekt ist mit Rücksicht auf s ine Erken- 
ntnisleistung und seinen theoretischen Sinn stets als ein beja- 
hendes oder verneinendes Subjekt zu deuten ». 

Ceea ce am cunoscut pänä acum in legäturä cu judecata si 
cunostinta după Rickert, sunt lucruri importante, dar 
încă nu ceea ce constitue contribuţia originală şi cea mai inte- 
resantă a lui Rickert în legătură cu problema cunoștinței. 
Partea aceasta abia acum începe. Este după Rickert cu 
totul greşită determinarea ce să dă judecății, că aceasta ar fi o 
privire « contemplativă », indiferentă (teilnahmslos), o cugetare 
de care subiectul se ține la distanță, la care nu participă cu ni- 
mic. Nu, ci comportarea noastră, când judecăm, este asemănă- 
toare comportării noastre când voim. Când voim, ne compor- 
tdm alternativ, adică sau râvnim ceva, sau detestäm (verab- 
scheuen). Aceastä comportare alternativä o intälnim si la jude- 
cată. Afirmarea sau negarea exprimă o atitudine alternativă : 
orice afirmare este o aprobare, orice negare este o desaprobare, 
sau, cum spune Rickert, «în afirmare sau negare capătă 
expresie o aprobare sau o desaprobare sau cum putem spune 
pentru a scoate îndată în relief punctul hotäritor, o atitudine 
alternativă față de o valoare». Rickert ţine să atragă aten- 
tiunea că prin aceasta el nu vrea să susțină lucrul ce se înţelege 
dela sine, anume că oricărei judecăți adevărate i se atribue o 
valoare şi oricărei judecăți false o non-valoare, ci ceva mai 
mult şi de o mai adâncă semnificaţie, anume, «că actul jude- 
cätii însuşi ca afirmare şi negare trebue să fie identificat potri- 
vit sensului lui cu atitudinea față de o valoare sau non-valoare ». 
Dar arătând că actul judecății e o comportare alternativă şi e 

identic cu o atitudine fatä de valori, cä este un « Akt des theo- 
retischen Wertens», cu aceasta Rickert a arătat totodată 
si prăpastia ce există între simpla reprezentare pe de o parte 
şi judecată pe de altă parte. « Atâta vreme cât reprezentările 
sunt numai reprezentate, ele vin şi pleacă, fără ca noi să ne 
sinchisim de ele. Ele nu ne interesează atunci. Ele ne sunt in- 
diferente ». Cu totul altfel stau însă lucrurile atunci când vrem 
sau când judecăm. «... Wie wir etwas entweder begehren 
oder verabscheuen wenn wir wollen, so stimmen wir einem 
Etwas entweder zu oder weisen es ab, wenn wir urteilen >. 
Atitudinea față de valori este constitutivă actului judecății. 
Fundamental greşită este prin urmare după Rickert opi- 
nia că funcțiunea reprezentării si aceea a judecății s'ar asemăna, 
fiindcă ambele s'ar comporta «contemplativ » si sar opune 
prin aceasta voinței, care se comportă «activ ». Căci lucrurile 
stau cu totul altminteri. Actul judecății implică, după cum am 
văzut, o comportare activă si în acest caz el se aseamănă cu 
actele de voință si trebue pus în aceeași clasă cu voința, care 
clasă este opusă aceleia a reprezentării, cu toate că în multe pri- 
vinte actul judecății se deosebeşte de acela al voinței. «Es 
steckt im Urteilsakt, und zwar als das fiir den Ausdruck seines 
logischen oder theoretischen Sinnes Wesentliche, um mit 
Bergmann zu reden, in der Tat ein « praktisches » Verhalten, 
das im wahren Bejahen einen Wert billigt oder annerkennt 
und im wahren Verneinen einen Unwert missbilligt oder ver- 
wirft ». Este aproape de prisos sä se adauge cä ceea ce-i valabil 
despre judecatä, este valabil si despre cunoastere, cä prin ur- 
mare «das Erkennen selbst mit Rücksicht auf seine Leistung 
als ein Werten zu deuten ist. Nur Akte des Wertens sind wahr 
oder falsch ». Comportarea alternativä nu poate fi inteleasä ca 
atare färä notiunea de valoare. «Erst dem Wert gegenüber be- 
kommt das alternative Verhalten des Billigens oder Missbil- 
ligens einen Sinn. Was ich anerkennend bejahe, kann ich nur 
um seines Wertes willen bejahen, wzs ich verwerfend verneine, 
muss ich um seines Unwertes willen verneinen, genau ebenso, 
wie ich etwas nur um seines Wertes willen begehre oder es 
nur um seines Unwertes willen verabscheue. Die Worte Be- 
jahen und Verneinen, mit denen wir die rein theoretischen 

Erkenntnisakte bezeichnen, haben gar keine angebbare Be- 
deutung mehr, wenn sie nicht ein Werten bedeuten ». Numai 
datoritä actului afirmärii sau aceluia al negärii confinutul cu- 
nostintei, ce se află ca reprezentări in conștiință, capătă formă 
teoretică. Atitudinea de apreciere, de valoare, nu poate să lip- 
sească din nicio cunoștință. « Dies Werten darf nicht fehlen, 
falls eine Erkenntnis, d. h. etwas, das wahr oder falsch sein 
kann, zustande kommen soll, ja das Werten hat, weil es dem 
Inhalt erst die Form gibt, als der eigentliche Erkenntnisakt 
zu gelten». Si numai dacă înțelegem subiectul în sensul că 
afirmă, că ia atitudine, că apreciază, avem cu adevărat un 
subiect cunoscător. «Erst mit dem bejahenden, stellungneh- 
menden, wertenden Subjekt tritt ein Subjeckt des Erkennens 
auf, das diesen Namen verdient, und das Subjekt darf, falls 
es zu irgendeinem «Erkennen » kommen soll, ebensowenig 
fehlen wie der davon unabhängige Gegenstand. Erst im dem 
Anerkennen eines Wertes haben wir den Akt zu sehen, den das 
Subjekt vollziehen muss, um den Gegenstand, worin er auch 
bestehen mag, in seinem Besitz zu bringen. Vorstellungen mit 
ihrem bloss vorgestellten Inhalt sind dem Wesen ihrer Lei- 
stung nach niemals schon theoretische Subjektakte. Nur wer- 
tenden Bejahungen kommt dieser Akt-Sinn zu». 

Orice act de cunoaştere este după Rickert un act de 
recunoastere a unei valori. In orice act de cunoastere se recu- 
noaste o valoare sau se respinge o non-valoare. Rickert 
spune: «Erkennen ist seinem logischen Sinn nach Anerkennen 
von Werten oder Verwerfen von Unwerten, während Irren 
dementsprechend als Verwe fen von Werten und als Anerkennen 
von Unwerten verstanden werden muss », lucruri ce puteau fi 
trecute cu vederea, atâta vreme cât judecata era înțeleasă ca o 
simplă analiză sau sinteză de reprezentări, contemplarea teo- 
retică, ca o intuire pasivă a obiectului. Din momentul însă în 
care e stabilit că «sâmburele actului teoretic al judecății », se 
află în afirmare sau negare, atunci consecința acestui adevăr 
se impune în chip necesar: a cunoaște înseamnă a recunoaşte 
valori sau a respinge non-valori, iar a greși înseamnă a res- 
pinge valori şi a recunoaște non-valori. 

« Recunoașterea, spune gi Bruno Bauch, care in această 
privinfä este de acord cu Rickert, nu inseamnä deci com- 
portarea emfaticä in al cärei sens suntem obisnuifi sä intre- 
buințăm cuvântul in vieata curentă, unde de fapt are semnifi- 
carea de «aprobare », de înaltă stimă, de laudă, etc. Nu este 
nici măcar necesar ca în judecata faptică [Ba uch face deose- 
birea între judecată faptică şi judecată logică] să aibă loc o 
reprezentare asupra raportului ei cu judecata logică. Aceasta 
este treaba logicianului. .. Numai a lăsa să valoreze valabili- 
tatea unei judecăţi logice în genere, indiferent a cărei judecăți 
logice şi fără considerare la structura ei, aceasta e ceea ce are 
de spus recunoașterea pentru judecata faptică» 1). 

Dar susținând că judecata si deci cunoaşterea implică o 
atitudine față de valori, că teoreticul el însuși cuprinde un 
esențial moment practic, Rickert ţine să sublinieze că prin 
aceasta nu vrea să reducă teoreticul cu totul la practic, să su- 
prime, cu alte cuvinte, teoreticul. Teoreticul rămâne mai departe 
teoretic, cu toate că el conține momente practice. «Im übrigen 
bleibt das Urteilen insofern «rein theoretisch », als es nur 
wahr sein will und nicht anderes als Erkenntnis enthalten 
darf». Noi suntem obișnuiți, spune Rickert, să vedem 
aprecieri numai în vieata extrateoreticd, ceea ce este o eroare. 
Căci, cum am văzut, aprecieri (Wertungen) există și în dome- 
niul pur teoretic, si anume există ca momente indispensabile 
si constitutive ale teoreticului. Prin urmare teoria rămâne 
mai departe pură teorie, cu toate că ea conține elemente 
practice. 

Rickert ţine să mai prevină o confuzie eventuală. Afir- 
mând că «Jedes Urteil... ist eine Beurteilung oder eine 
Wertung », el ține să atragă atenția că prin aceasta nu vrea 
să înțeleagă că orice judecată este o judecată de valoare. Jude- 
cățile de valoare rămân și mai departe o clasă specială si re- 
strânsă de judecăți ca: « Acest miros este plăcut », « Acest tablou 
este frumos », « Această voință este morală »; când Rickert 
susține că «jedes Urteil... ist eine Wertung », că orice jude- 
cată este o recunoaștere de valori, e vorba despre înseşi jude- 


9 Bruno Bauch, Wahrheit, Wert und Wirklichkeit, 1923, pag. 162. 


www.dacoromanica.ro 


TEORIA CUNOSTINTEI 225 


cätile de existență sau reale, ca de pildă «această foaie de hârtie 
este reală ». Adică el susține tocmai despre judecätile, «in al 
căror cuprins obiectiv nu apare nicio noțiune de valoare», că 
sunt în esența lor logică recunoașteri de valori, că sunt apre- 
cieri (Wertungen). 

După ce ştim cum se prezintă natura actului subiectiv al 
cunoștinței, se pune o altă problemă ce trebue rezolvitä. 
Se pune anume problema să «ştim ce afirmăm sau negăm 
atunci când judecăm, ce se recunoaște şi ce se aprobă prin 
actul judecății. Sau, cu alte cuvinte: în ce constă scopul a cărui 
atingere o urmăreşte cunoștința, atunci când vrea să fie obiec- 
tivă? Pentru a da însă răspunsul adecvat la aceste întrebări, 
Rickert crede necesar să lămurească, în genere, noțiunea 
de valoare, o noţiune dintre cele mai discutate si mai echivoce. 
De obiceiu valoarea e considerată ca ceva real, ceea ce după 
Rickert este cu totul greșit. In două sensuri este conside- 
rată valoarea ca reală. Fiindcă există obiecte reale care posedă 
valoarea, se crede că valoarea ea însăşi este reală, o eroare 
dintre cele mai grave. Căci ceea ce este real la un tablou, e 
pânza, coloarea, lacul, dar nu valoarea lui estetică. Valoarea 
lui estetică este unită cu aceste lucruri reale, fără să se iden- 
tifice cu ele. Aceste obiecte reale, care sunt unite cu valori, 
Rickert le numește bunuri. Din această categorie de « valori » 
fac parte şi «valorile economice », cu care se ocupă economia 
politică. Pe de altă parte, fiindcă subiectele reale apreciază 
valorile, fiindcă subiectele prin unele din actele lor iau ati- 
tudini față de ele, se crede că un tablou de pildă devine operă 
de artă sau o realitate, un bun, datorită faptului că aceste 
subiecte le atribue valori. Dar şi o opinie, şi alta este greșită. 
« Este fără îndoială exact că valorile sunt pentru noi totdeauna 
unite cu aprecieri (Wertungen) sau că noi putem găsi valori 
numai la bunuri reale. Dar valorile sunt tocmai unite cu rea- 
litäti si tocmai de aceea nu sunt acelaș lucru ca aprecierile sau 
bunurile reale. Valoarea din contra face parte ca valoare dintr’o 
sferă notionalä proprie si cu totul alta decât tot ceea ce este 
real », aşa cum am văzut că este cazul cu sensul. Când e vorba 
de acte de aprecieri, este foarte normal să se întrebe dacă ele 
există sau nu. Când este însă vorba de valori ca valori în strictul 


25 A, R. - Studii și Cercetări. LVII. 

înțeles al cuvântului, întrebarea despre existența lor nu are 
niciun sens, este de-a-dreptul absurdă. Despre valori se poate 
numai întreba, dacă ele sunt valabile sau nu, niciodată însă 
dacă există sau nu. «Intr’un cuvânt bunurile si aprecierile nu 
sunt valori, ci uniri de valori cu realități. De aceea valorile 
ele însele nu se găsesc nici în domeniul obiectelor reale, nici 
în acela al subiectelor reale. Ele formează un imperiu pentru 
sine, care se află dincolo de subiect şi obiect, atâta timp cât cu 
aceste cuvinte ne gândim numai la realități». Rickert 
recunoaşte că în imperiul valorilor trebue să se facă o serie 
de distincţii, căci nu toate valorile valorează absolut, cum sunt 
de pildă valorile hedonice, care valorează «numai pentru eul 
individual în locul de spaţiu şi în punctul de timp, în care 
individul are afectul de plăcere ». Dar aceasta este o chestiune 
ce nu stă în strânsă legătură cu problema judecății şi deci 
a cunoștinței. 

Când afirmăm, în genere când asertăm, avem nevoie de un 
criteriu faptic al adevărului, fiindcă altfel n'am putea afirma 
sau nega, n'am putea în genere judeca. Acest criteriu ne este 
dat imediat în starea sufletească, numită certitudine; pe baza 
acestei stări sufleteşti deosebim valoarea pe care o recunoaștem 
prin judecata afirmativă. Între existența momentană şi trecă- 
toare a realității psihice şi valabilitatea valorilor nu este nicio 
legătură: una nu impietează cu nimic domeniul celeilalte. 
« Selbst wenn das wirkliche psychische Sein etwas ganz Vorii- 
bergehendes ist, sind wir trotzdem davon ueberzeugt, dass 
das Urteil oder die Bejahung, zu der wir dadurch veranlasst 
werden, überall und immer vollzogen werden soll. Vorstel- 
lungen, z. B. eine Reihe vom Tönen, kommen und gehen. 
Das Urteil aber, dass ich sie gehört habe, hat, auch wenn die 
Töne die flüchtigste und gleichgültigste Sache von der Welt 
sind, eine über sie hinausgehende Bedeutung insofern als es 
nicht denkbar ist, dass ich jemals mit Recht urteilen könnte: 
nein, ich habe die Töne nicht gehört». Sau cu alte cuvinte: 
«Bei jedem Urteilsakt setze ich in dem Augenblick, in dem 
ich bejahe, voraus, dass ich damit etwas anerkenne, was völlig 
unabängig von meinem momentan vorhandenen realen psy- 
chischen Zustande zeitlos gilt». Actul judecätii cuprinde o 

semnificare logică si presupune valabilitatea supratemporalä, 
absolută, a valorii, şi această particularitate a lui este ceea ce 
deosebește aprecierea logicd, judecata, de aprecierea hedonică. 
Prin semnificarea logică pe care o cuprinde, actul judecății 
se deosebeşte de toate celelalte procese sufletești şi tot ea este 
aceea care conferă oricărei judecăți adevărate o valabilitate 
înafară de timp. « Valoarea recunoscută în orice judecată 
adevărată este, pentrucă e absolută în valabilitatea ei, deasemeni 
şi independentă de orice conținut de conștiință real individual, 
care ca fenomen temporal are totdeauna un început și un 
sfârşit ». Valorile sunt independente de actele reale de con- 
ştiinţă ale indivizilor cari, în judecätile lor, le recunosc, dar 
indivizii cari judecă se simt dependenți de ele. « Când vrem 
să judecăm, noi suntem obligați de starea de certitudine, mai 
precis de valoarea, despre care ea ne informează: noi nu avem 
voie să afirmăm sau să negăm arbitrar. Noi suntem determinaţi 
de o «putere », căreia i ne supunem, după care ne orientäm 
sau pe care noi o recunoaştem ca obligatorie pentru noi». 
E aici vorba de o putere supraindividuală, pe care nimeni 
n’o poate tăgădui, pe care oricine a simtit-o, când a vrut să 
enunte o judecată adevărată. « Dacă aud tonuri şi vreau în 
genere să judec, eu sunt cu alte cuvinte neapărat constrâns 
să afirm că aud tonuri. Fără o astfel de «necesitate » eu mă 
găsesc în starea de incertitudine si în genere nu judec, sau 
în orice caz ştiu că nu ar trebui să judec. Starea certitudinii, 
mai precis valoarea, despre care ea îmi dă de știre, împrumută 
judecății mele, când afirm, caracterul necesității neconditio- 
nate ». Această necesitate nu lipseşte din nicio judecată, chiar 
când e vorba de constatarea unui fapt cât de simplu si ele- 
mentar. Necesitatea aceasta care caracterizează judecata în 
genere si care din această cauză este numită de Rickert 
« necesitate de judecată » (Urteilsnotwendigkeit) se deosebeşte 
cu totul de necesitatea pe care o întâlnim la percepție și repre- 
zentare. «Die Notwendigkeit, um die es sich beim Urteilen 
handelt, ist nicht wie die des Vorstellens eine Notwendigkeit 
des realen Seins oder des Müssens. Sie kann es nicht sein, 
denn wenn wir uns auch bestimmt fühlen von einer « Macht », 
die von uns unabhängig ist, so besteht das Urteilen doch 

immer in einer Anerkennung, und anerkennen kann man, wie 
wir wissen, nur einen Wert. Dessen Notwendigkeit aber ist 
nie die des wirklichen Seins, denn Werte sind als Werte 
überhaupt nicht real. Daher verstehen wir unter Urteilsnot- 
wendigkeit auch nicht etwa den psychischen « Zwang » oder 
die kausale Notwendigkeit, die den Akt der Bejahung wirklich 
hervorbringt... Die Urteilsnotwendigkeit, die wir meinen, 
kann mit ihr deswegen nicht zusammenfallen, weil sie nicht 
die reale Ursache, sondern der logische « Grund » des Urtei- 
lens ist». Mergänd mai departe cu preciziunea, Rickert spune 
cä necesitatea de judecatä este «eine Notwendigkeit des Sol- 
lens». «In ein Sollen verwandelt sich der zeitlos geltende, 
vom Akt der Zustimmung unabhängige Wert, sobald er auf 
ein Subjekt und dessen Wertung bezogen wird. Die Not- 
wendigkeit fordert vom Subjekt Anerkennung, auch ohne 
faktisch anerkannt zu sein. Das ist ihre erkenntnistheoretische 
Bedeutung. Sie tritt dem Urteilenden gegenüber als ein 
Imperatif, den wir beim Bejahen dann gewissermassen in 
unseren Willen aufnehmen und ihn uns so zu eigen machen. 
Kurz, es ergibt sich die für unsern Zusammenhang entschei- 
dende Einsicht: was mein Urteilen und damit mein Erkennen 
leitet, ist das durch Urteilsnotwendigkeit verbürgte Sollen, 
das ich bejahend anzuerkennen habe ». Judecätile sunt adevä- 
rate, fiindcä se supun imperativului, fiindcä recunosc «das 
Sollen ». Notiunea de valoare nu este pentru judecata adevä- 
rată o noțiune derivată, adică judecata nu dobândește o valoare, 
fiindcă este adevărată, ci adevărul judecății se determină cu 
"ajutorul valorii pe care ea o recunoaște. Iar pentru a distinge 
valorile ce sunt recunoscute de către judecăți de celelalte 
valori, etice, estetice, religioase, etc., Rickert le numeşte 
valori logice sau teoretice. Adevărul oricărei judecăți este o 
valoare teoretică, pe care ele o obțin prin aceea « dass sie ein 
Sollen anerkennen, und zwar jenes Sollen, das mit seiner 
Notwendigkeit dem erkennenden Subjekt richtunggebend 
als Massstab gegenübertritt». Insesi judecätile ce se raportează 
la real, nu-şi derivă adevărul din raportul cu realul, ci şi-l 
bazează pe conformitatea lor cu imperativul. « Die Warheit 
der Urteile iiber das Wirkliche ist nicht etwa aus ihrem Ver- 

hăltnis zum Wirklichen abgeleitet, d. h. die Wirklichkeitsurteile 
sind, erkenntnistheoretisch betrachtet, nicht deswegen wahr 
und wertvoll, weil sie aussagen, was wirklich ist, sondern vom 
Standpunkte des empirischen Realismus nennen wir das allein 
mit Recht «wirklich », was von Urteilen als wirklich bejaht 
werden soll. Oder: es hat lediglich der Inhalt als wirkliches 
«Subjet » zu gelten, zu dem die Form der Wirklichkeit als 
«Prädikat » gehört, und dem sie daher vom bejahenden Sub- 
jekt sollensnotwendig beizulegen ist». Pentru a intelege cum 
trebue aceste lucruri, Rickert atrage atentiunea că toată 
această desbatere are ca problemă centrală o problemă de 
formă. Rickert distinge între «realitate » ca formă si «real » 
ca conținut, între «existență » ca formă şi «existenţă » ca con- 
ținut. Numai dacă ţinem seamă de aceste distincţii, putem 
înţelege cum conținutul poate deveni «real sau existent» 
prin aceea că judecata, supunändu-se imperativului, lui « Sollen», 
atribue conținutului forma realității sau a existenței. Avem aci 
o concepție cu totul opusă celei obişnuite de a privi lucrurile, 
avem o privire «copernicanä »: « Nicht um die Realität « dreht 
sich» das erkennende Subjekt, damit es dadurch theoretisch 
wertvoll werde, sondern um den theoretischen Wert hat es 
sich zu «drehen » wenn es die Realität erkennen will ». Notiu- 
nile de real, ca continut, de realitate, ca formä, de «trebue » 
si de subiect care judecä si judecänd apreciazä, stau intr’o 
strânsă legătură, care este hotäritoare pentru întreaga cuno- 
stintä. 

Totusi o atare concepere si solutionare a problemei nu va 
multumi pe cei cari sunt infeudati doctrinei cä orice cunoastere 
este o copiere a realității si după care orice judecată afirmativă 
se orientează după real. Lucrurile sunt socotite cu petre- 
cându-se în modul următor. Percep foaia de hârtie din fața 
mea şi enunț judecata: această foaie este reală. Judecata n’ar 
face în acest caz altceva decât să exprime cu alte cuvinte 
ceea ce cuprinde reprezentarea: judecata este considerată ca 
adevărată, fiindcă redă reprezentarea pe care o am despre 
hârtie că este reală. Expresiile: « Bucata de hârtie reală» şi 
«această bucată de hârtie este reală» ar avea aceeași valoare 
cognitivă. Din punct de vedere epistemologic n’ar exista deci 

absolut nicio deosebire intre problema reprezentärii si pro- 
blema judecății. O credință însă, cum nu se poate mai greșită 
după Rickert, bazată pe o înțelegere greșită atât a repre- 
zentării cât si a judecății. «Ich stelle niemals ein Blatt Papier 
als real oder wirklich vor, sondern ich stelle nur ein Blatt 
Papier vor, d. h. einen bestimmten wahrgenommenen oder 
erinnerten, theoretisch indifferenten Inhalt. Als real oder wir- 
klich beurteile ich diesen Inhalt oder das Blatt, und das Urtei- 
len besteht nicht aus einem Auseinanderlegen oder Zusam- 
mensetzen von Vorstellungen oder aus irgendeiner anderen 
bloss äusserlichen Umformung, sondern es bedeutet die Zus- 
timmung zu der Vorderung, den vorgestellten Inhalt als real 
oder wirklich zu bejahen. Die «prădikative » Verbindung gibt 
keinen logischen Sinn, ohne dass sie das Sollen anerkennt. 
Prädizieren bedeutet nie bloss Vorstellen, sondern immer 
Stellungnehmen zu einem theoretischen Wert. Nur auf dem 
Sollen also und nicht auf dem real Seienden kann die Wahrheit 
des Urteils, dass dies Blatt Papier real ist, beruhen ». 
Partizanii cunostintei-cöpii uită că, dacă nu se admite recu- 
noasterea imperativului, trebue să ştii mai dinainte ce este 
real, pentru a ști cărui conținut i se cuvine forma realității: 
«denn um zu wissen wechem Inhalt die Wirklichkeit zugehört, 
muss man bereits geurteilt haben und um wahr darüber urteilen 
zu können, kommt man wieder auf die Notwendigkeit des 
durch nichts gestützen, « frei schwebenden » Sollens, das diesen 
Inhalt mit der Form der Wirklichkeit als zusamengehörig 
verknüpft, als auf den letzten, ja den einzigen Massstab für die 
Richtigkeit des Urteils, dass dies wirklich ist, zurück ». Valoarea 
actului judecății nu poate fi derivată din real, ci numai din 
valabilitatea lui Sollen. Ceva poate fi recunoscut ca real, 
numai fiindcă s'a recunoscut valabilitatea lui Sollen, numai 
fiindcă se orientează după Sollen. Teoria cunostintei-cöpii pre- 
supune tocmai ceea ce trebue deslegat, miscändu-se într'un 
cerc vicios. Realul sau existentul nu este ceva independent de 
subiectul cunoscător, ci este predicat ce se afirmă despre un 
subiect în judecată pe baza valabilitätii lui Sollen. « Das Seiende 
oder Wirkliche ist als teoretisch differentes Gebilde seinem 
Begriffe nach immer schon das als seiend oder als wirklich 

Beurteilte » Sau cu alte cuvinte: «Das reale Sein ist nicht 
etwas, über das geurteilt wird, und das es daher auch ohne 
urteilendes Subjekt gäbe, sondern das reale Sein ist das, was 
ausgesagt, was als Prädikat einem «Subjekt » beigelegt wird, 
weil zu diesem Inhalt diese Form gehört, und das « Sein der 
Objekte » ist daher überhaupt nichts, wenn es nicht Bestand- 
teil eines bejahenden Urteils ist, welches die Zugehörigkeit dieser 
Form zu einem Inhalt des Bewusstseins behauptet und damit 
ein immanentes Objekt als real seiend erkennt ». Realitatea este 
o formä ce se atribue unui continut al constiintei de cätre con- 
ştiinţa însăși ce operează cu judecăți. Realitatea există de aceea 
numai pentru conştiinţa judecătoare, «für ein urteilendes 
Bewusstsein » «Das Wirkliche heisst erkenntnistheoretisch 
schon das als wirklich Beurteilte oder Erkannte. Um sich beim 
Urteilen nach dem Wirklichen richten zu können, müsste 
man bereits wissen, was wirklich ist, oder geurteilt haben, und 
dann brauchte man keinen Gegenstand für das Urteilen mehr. 
Erst muss man urteilen, dann weiss man, was wirklich ist, 
und nicht umgekehrt. Die Urteilsnotwendigkeit allein sagt, 
dass etwas als real seiend oder wirklich beurteilt werden soll». 

Suntem acum atät de departe cu cercetarea, incät putem 
räspunde la intrebarea fundamentalä de mai sus: care este 
obiectul cunoștinței, după care aceasta are a se orienta și dato- 
rită căruia ea capătă obiectivitate ? Răspunsul nu poate fi decât 
unul şi simplu: imperativul, trebue, das Sollen, numai el. 
E singurul răspuns ce se poate da la această întrebare, pe drumul 
subiectiv luat, care porneşte dela actul cunoștinței şi caută să 
stabilească obiectul ei: «Falls Erkennen Bejahen ist, ist sein 
Massstab das, was bejaht wird, und was der Urteilsakt bejaht 
oder anerkennt, liegt stets in der Sphäre des Sollens, nie in der 
des realen oder wirklichen Seins ». Sfera lui « Sollen » este irealä 
si despre ea nu se poate spune cä existä, ci numai cä e ireal 
valabilä. E prin urmare clar: «Der Gegenstand der Wirklich- 
keitserkenntnis ist nicht etwas Wirkliches, sondern das unwir- 
kliche Sollen, das urteilsnotwendig gilt... Wir erkennen... 
Wirkliches, gerade dadurch, dass wir Unwirkliches anerkennen ». 
Rickert a numit înadins imperativul, das Sollen, trebue, 
obiect al cunostintei, tocmai pentru ca prin aceastä expresie ce 

pare paradoxalä, sä scoatä mai bine in relief factorul teoretic 
al cunostintei. Numai stiintele particulare, care presupun exi- 
stenta realului, pot vedea in real obiectul lor, fiindcä ceea ce 
le interesează pe ele la real este tocmai conținutul lui. 'Teoria 
cunoștinței însă, care vrea să ştie ce înseamnă real, nu poate 
vedea decât în trebue factorul constituent de obiectivitate al 
aserțiunii că ceva este real. Das Sollen, trebue, este obiectul 
cunoștinței, fiindcă singur el este în stare să spună dacă o formă 
se cuvine unui conținut sau nu, fiindcă după el trebue să se 
orienteze subiectul cunoscător, pentru a cunoaște obiectul. 
Trebue este factorul suprem de garantare a obiectivitätii cu- 
nostintei. « Ueber das Sollen weist eine logische Notwendigkeit 
uns nie hinaus », 

Astfel se prezintä obiectul cunostintei, dacä luäm calea 
subiectivă în tratarea problemei cunoștinței, adică dacă pornim 
dela subiectul cunoscător ca subiect judecativ. Ce se întâmplă 
însă, dacă privim obiectul cunostintei independent de subiectul 
cunoscător ? Cum se prezintă în acest caz «obiectul»? Ri- 
ckert, care recunoscuse din capul locului justificarea a două 
căi în tratarea problemei cunoștinței, îşi pune şi această pro- 
blemă. Înainte de a răspunde, el reamintește că orice obiect 
teoretic se compune din conținut si formă, că un obiect se 
constitue ca obiect atunci când un conținut capătă o formă, 
că forma e teoreticul obiectului: fără formă un există obiect. 
Forma ridică obiectul în regiunea teoretică, iar ceea ce este 
teoretic la obiect face parte din sfera valori, căci numai o va- 
loare poate căpăta atribuţiile lui Sollen. Forma poate fi deter- 
minată nu numai negativ, ca opusă conținutului, ci şi pozitiv, 
Pozitiv determinată, spune Rickert, «forma teoretică este 
valoarea teoretică, care constitue obiectul teoretic ». Când apucăm 
calea subiectivă, conținutul si forma ne apar separate, iar 
imperativul, Sollen, făcând legătura între ele. Dacă facem însă 
abstracție de subiect şi privim obiectul ca deja cunoscut, impe- 
rativul, Sollen, dispare, devenind de prisos. El dispare în ele- 
mentul care constitue obiectul, adică în valoare. Forma devine 
în acest caz valoare. « Conţinutul o «posedă» sau « stă » în ea». 
Forma teoretică, devenită valoare, se opune acum conținutului 
aform, care fiind aform, este teoretic indiferent. 

Rickert a reușit până acum să ne arate că realitatea este 
imanentă, și că transcendent este numai imperativul, Sollen, 
dobândind astfel o nouă concepție despre transcendentä. 
Pentru dovedirea obiectivitätii cunoștinței, lucrul acesta nu 
este însă suficient. S'ar putea observa că acest Sollen apare 
numai acolo unde un subiect real judecă şi că deci unde nu 
există un subiect care să cunoască, să recunoască și să aprecieze, 
nu există nici Sollen; că, într’ un cuvânt, imperativul ar fi în 
funcţie de subiectul real. De aceea Ri ckert își pune pro- 
blema recunoasterii imperativului, pentru a demonstra că im- 
perativul se află intr’o sferă cu adevărat transcendentä. De ce, 
se întreabă el, imperativul trebue să fie recunoscut? Iar dacă 
este recunoscut, are recunoașterea lui o valoare independentă 
de recunoașterea de fapt ? Pentru a răspunde la aceste întrebări, 
Rickert se servește de îndoiala epistemologică, care este 
un excelent procedeu constructiv. Să încercăm deci să negăm 
valoarea lui Sollen, să ne îndoim de eficacitatea lui obligatorie, 
la ce rezultat ajungem cu aceasta? La suprimarea judecății 
însăși. A te îndoi de rolul imperativului, înseamnă a face impo- 
sibilă orice judecată. Noi ştim acum că «orice judecată constă 
în recunoașterea necesității de judecată si că această necesitate 
e de interpretat continuu ca un Sollen, ca un imperativ», de 
care subiectul cunoscător se simte dependent pretutindeni si 
totdeauna când afirmă. Imperativul este punctul de orientare 
a oricărei judecăţi și este presupus de orice judecată. Cine pune 
la îndoială valabilitatea imperativului, vrând în chipul acesta 
s'o anuleze, dovedește că nu ştie ce înseamnă îndoiala. A te 
îndoi, cu intenţia de a ajunge la un rezultat teoretic, înseamnă 
totdeauna a întreba. Iar a întreba, înseamnă a vedea dacă trebue 
să spunem da sau nu, dacă o judecată sau alta este adevărată. 
Si indiferent dacă se răspunde cu da sau cu nu, întrebarea pre- 
supune că numai una din judecăţi poate fi adevărată, că «una 
din cele două judecăţi posibile trebue să fie afirmată și cealaltă 
trebue să fie negată, chiar facând abstracţie de faptul dacă 
vreun subiect cunoscător recunoaște de fapt imperativul ». 
In orice judecată valabilitatea lui Sollen este supozată. « Fără 
supoziţia că un Sollen în genere este valabil independent de 
subiectul care afirmă sau transcendent, îşi pierde deci chiar si 

întrebarea şi cu ea totodată îndoiala teoreticädiferentä ca încercare 
de negare sensul. Poți numai să te îndoiești, dacă trebue judecat 
întrun fel sau în altul, dar nicicând dacă trebue în genere judecat 
şi dacă odată cu aceasta un Sollen trebue recunoscut ca inde- 
pendent de subiect ». imperativul este independent de orice 
subiect cunoscător, este transcendent oricărui subiect ce ju- 
decă. « Tägäduirea acestui Sollen, ba chiar îndoiala de el, se 
suprimă pe sine însăşi. Orice tăgăduire este o judecată, recu- 
noaşte prin urmare, de îndată ce ridică pretenția la adevăr, 
implicit un Sollen transcendent, si tot astfel orice îndoială cu 
sens presupune totdeauna că sau se afirmă sau se neagă, deci 
în toate împrejurările un Sollen trebue să fie recunoscut ca 
valabil». Pentru Rickert nu mai încape prin urmare 
îndoială: transcendenta lui Sollen este sustrasă oricărei îndoieli 
şi e presupusă la orice judecată, transcendenta lui Sollen 
formează bazele indubitabile ale oricărei cunoașteri. Sollen 
înţeles în puritatea lui este independent de orice existență reală, 
formând un imperiu valabil în sine şi pentru sine. Indiferent 
care este conținutul actelor de judecată, dacă au ca obiect ceva 
real sau ideal, totdeauna este presupus un Sollen. Reducând 
tot realul la conținut de conștiință, Rickert nu suprimă 
transcendentul, ci din contră, îl scoate cu mai multă tărie în 
relief. Acest transcendent însă este acela al lui Sollen, al valo- 
rilor ireale, cu o valabilitate eternă şi absolută. Imperativul 
transcendent (das transzendente Sollen) se dovedește după 
Rickert indisolubil legat cu adevărul și cu cunoştinţa, 
dobândind astfel «cea mai înaltă dignitate teoretică». Fără 
valabilitatea lui Sollen, orice judecată este imposibilă. « Nu 
există o judecată adevărată, dacă imperativul (Sollen) recunos- 
cut de ea nu e valabil dincolo de judecată, deci transcendent. 
Cuvintele adevăr si cunoaștere își pierd fără această supozitie 
orice sens logic inteligibil». 

Se poate apuca însă și o altă cale, pentru a rezolvi problema 
cunoștinței, anume o cale obiectivă. Să pornim adică, nu dela 
actele psihice ale judecății, ci dela ceva dat, dela o propoziție 
pe care o auzim sau o citim. Rezultatul la care vom ajunge, va 
fi același pe care l-am dobândit pe cale subiectivă. O propoziţie 
adevărată, auzită sau citită, se compune din cuvinte. Propoziția 

exprimă ceva și acest ceva exprimat este sensul ei. Intr’o pro- 
poziţie, adevărată nu este realitatea fonetică sau fizică a cuvin- 
telor, ci adevărat este sensul. Sensul acesta însă nu constă din- 
tr’o simplă sumare a intelesului fiecărui cuvânt din propoziție, 
căci sensul nu este numai ceva mai mult decât înțelesul cuvin- 
telor, ci este principial altceva decât părțile lui. Sensul propo- 
zitiei este adevărat, înțelesul fiecărui cuvânt din propoziţie nu 
poate nicicând să dobândească atributul veracitätii. Dacă în- 
cercăm să desfacem sensul în părţile lui, adică în înțelesurile 
cuvintelor care figurează în propoziție, atunci sensul ince- 
tează de a mai fi adevărat și nu mai rămâne decât cu înțelesurile 
cuvintelor, care nu pot fi nici adevărate nici false. Sensul are 
relevanță teoretică numai ca unitate întreagă, el este adevărat 
numai ca întreg. Existența lui este principial diferită de exi- 
stența fonetică sau fizică a cuvintelor. Existenţa lui este o 
existență ideală. Dar ideală nu în înțelesul obiectelor matema- 
tice, de pildă numerele sau liniile. Sensul propoziției referi- 
toare la un triunghiu nu coincide cu existența ideală a triun- 
ghiului. Căci în vreme ce sensul este adevărat, triunghiul nu 
este adevărat, cu toate că si obiectele matematice au o existență 
matematică în afară de timp, cu toate că și ele, ca și sensul, nu 
se nasc si nu dispar, ci au o existență care, din acest punct de 
vedere, poate fi numită transcendentä. Nefiind real si nefiind 
nici ideal în sensul obiectelor matematice, nu urmează de loc 
că sensul ar fi non-existent, că ar fi tot una cu nimic. Înafară 
de existența reală și de cea ideală, este existența valorilor — a 
valorilor al căror atribut fundamental poate fi scos în relief prin 
aceea că despre ele se poate spune că sunt valabile, valorează, 
«sie gelten ». Din acest domeniu de existență face parte sensul. 
Pentru a demonstra că sensul este valoare, dispunem după 
Rickert de un criteriu sigur, anume de negafie. Aplicată 
asupra unei noțiuni existențiale, ea este ambiguă, echivocă, apli- 
cată asupra unei noțiuni ce exprimă o valoare, ea este din contra 
univocă. În adevăr, dacă negăm ceva existent, obținem ca re- 
zultat non-ceva sau nimic. Dacă dimpotrivă negăm o valoare, 
putem ajunge tot la nimic, dar putem ajunge si la altceva, la o 
valoare negativă sau la non-valabil. «Si cum valoarea devine 
Sollen sau imperativ, când o raportăm la un subiect ce recu- 

noaste (auf ein anerkennendes Ich), valoare negativă devine 
un Nicht-Sollen sau o interzicere pentru actul ce ia atitudine 
al subiectului ». De aici Rickert conchide că noţiunea de 
valoare are două semnificații, una mai largă şi alta mai restrânsă. 
« Numai valoarea în sens restrâns, stă în opoziție cu valoarea 
negativă si trebue caracterizată atunci ca valoarea pozitivă, 
care poate deveni Sollen». Atât valoarea pozitivă cât si 
valoarea negativă formează împreună marele domeniu al 
valorii în sens larg, domeniu ce se opune aceluia al existenfia- 
lului. « Noţiunile existenţiale, dacă sunt 'autentice noțiuni 
existenţiale si nu deghizate noțiuni de valoare, nu au nicicând 
o semnifcare mai restrânsă și mai largă de acel fel». Se vor- 
beste de sigur de « mărimi negative », «de numere negative », 
«de electricitate negativă », dar în aceste împrejurări termenul de 
negatie are o cu totul altă semnificație. « Numerile negative sunt 
atât de puțin numere negate, precum electricitatea negativă 
este electricitate negată. Valoarea negativă este din contra va- 
loare negată şi totuşi rămâne ceva: Unwert, care transformă 
obiectele de care este ataşată în rele (Uebeln) ». Numai valo- 
rile se împart în valori pozitive şi valori negative, pe când obiec- 
tele existențiale nu se împart nicicând în acest fel: « Das Exi- 
stieren lässt sich nicht in positives und negatives Existieren 
zerspalten ». Adevärul este o valoare, cäci un adevär negat 
poate sä ne ducä la nimic, dar poate sä ne ducä si la o valoare 
teoretică negativă, la adevăr sau falsitate. Criteriul negatiuniü 
este pentru Rickert de o eficacitate incontestabilă, când 
e vorba să se distingă existentialul de valabil. « Negation der 
Existenz gibt nur Nichts, Negation des Wertes kann immer 
auch negativen Wert oder Unwert bedeuten, und dementspre- 
chend lässt jedes Sollen sich in Gebot und Verbot spalten. 
Kurz, alle Existenzbegriffe sind von jener Gegensätzlichkeit 
des Positiven und des Negativen frei, deren Anwendung alle 
Wertbegriffe gestatten, ja eventuell sogar fordern ». 

Dacă aplicăm criteriul negatiei la sens, ce constatăm? Că 
negarea lui nu ne duce numai la o suprimare logică a lui, adică 
la ceva care-i liber de sens sau e indiferent față de sens, ci ne 
duce la un sens negativ, la un non-sens sau absurditate. Avem 
deci si la el, cum am văzut că stau lucrurile cu valoarea, o no- 

tiune cu o sferä mai largä, cäreia i se subordoneazä sensul po- 
zitiv şi sensul negativ. Sens şi non-sens, sens pozitiv si sens 
negativ, formează un cuplu opus, aşa cum întâlnim numai la 
valori. «In semnificația lui mai largă sensul cuprinde deopo- 
trivă sensul pozitiv si sensul negativ, precum orice valoare 
cuprinde valoarea pozitivă si pe cea negativă. In semnificarea 
lui mai restrânsă ca sens pozitiv dimpotrivă sensul stă în opo- 
zifie cu sensul negativ sau non-sensul, după cum orice valoare 
pozitivă stă în opoziție cu valoarea negativă. 

Sensul nu se află la cuvinte, ci în propoziţii. Cuvintele sunt 
teoretic indiferente, ele nu sunt nici adevărate nici false. Iar 
sensul ce se află conexat cu o asertiune adevărată este denumit 
de Rickert «sens teoretic pozitiv si ca atare in mod nece- 
sar valoare teoretică pozitivă ». Şi fiindcă sensul teoretic po- 
zitiv sau adevărat este valabil independent de actele judecății, 
se bucură adică de o valabilitate transcendentă, Rickert 
îl mai numește si valoare transcendentă, căci prin transcendentä 
filosoful nostru nu înțelege decât valabilitatea unei valori ca 
valoare, independent de vreun subiect existent, care s'o ceară 
sau s'o recunoaseă. Pentru Rickert nu mai încape deci 
nicio îndoială: sensul judecății este un sens obiectiv, transcen- 
dent, ireal, este o valoare teoretică. Sau cu cuvintele lui însuși: 
« Der unwirkliche objektive Urteilsgehalt ist nur als theoretisches 
Wertgebilde von transzendenter Geltung verständlich ». 

Rickert subliniazä insä din nou, cä aceastä privire a sensului 
obiectiv este o privire transcendentalä, deci formald, cä are in 
vedere numai forma sensului teoretic pozitiv. Cäci forma cea 
mai generalä a acestui sens coincide cu momentul de valoare 
din orice sens pozitiv, ea este cea mai generalä pläsmuire teore- 
tică de valoare, «care ca cuprins formal de judecată este valabil 
independent de actul judecății: dacă e ca vreo propoziție să fie 
adevărată, atunci conținutul ei obiectiv trebue să aibă forma 
sensului teoretic pozitiv ». Sensul obiectiv pune o serie în- 
treagă de probleme, care depășesc cadrele teoriei cunoștinței 
şi formează după Rickert obiectul «logicei pure», în a 
cărei sarcină ar cădea să cerceteze, «ce valori sunt valabile ca 
presupozitii mai întâi ale sensului pozitiv teoretic în genere 
şi apoi ale sensului formal particular, care ține de propozițiile 

adevărate, deosebite formal unele de altele ». O stiintä care 
n'ar avea nimic de a face cu ceea ce existd. « Ea nu ar avea de-a 
face nici cu existenţa fizică nici cu cea psihică, nici cu existen- 
tul real nici cu cel ideal, nici cu o realitate sensibilă nici cu una 
suprasensibilă, ci numai cu sensul neexistent al propozitiilor 
asupra obiectelor şi cu formele care constituesc acest sens ca 
valori. In ea nu s’ar mai găsi nimic nici din psihologia trans- 
cendentală. Ea ar sta în opoziţie cu toate ştiinţele despre exi- 
stent si cu orice ontologie ca pură ştiinţă de valori, căci problema 
ei ar fi numai înțelegerea și valabilitatea plăsmuirilor teoretice 
de valoare ». Logica pură ar fi, cu alte cuvinte, o știință a va- 
lorilor valabile, care fac posibilă cunoașterea existentului în 
genere. Ca atare ea stă deasupra tuturor ştiinţelor particulare 
şi independent de ele toate. 

Dacă privim lucrurile din punctul de vedere al logicei pure, 
înțeleasă ca știință a valorilor teoretice, care este factorul ce 
oferă obiectivitate judecății: « Această foaie este reală»? Când 
facem această judecată, actul ei se orientează după conținutul 
ei logic, adică după sensul transcendent, căci acesta este iden- 
tic cu adevărul în orice propoziție. Deci, formele cunoștinței 
trebue să corespundă neapărat formelor sensului transcendent. 
Aceasta pe de o parte. Iar pe de altă parte, cunoştinţa care pro- 
cedează astfel, dobândește obiectivitate numai când sensul 
transcendent, pe care-l sezisează subiectul cunoscător, « cu- 
prinde totodată în sine obiectul transcendent, căci acesta ră- 
mâne criteriul teoretic ultim, după care are a se orienta cunoa- 
şterea, pentru a fi adevărată sau obiectivă ». Cu alte cuvinte, 
sunt două puncte de orientare, două criterii: actul cunoaşterii 
se orientează după sensul transcendent, iar conţinutul trans- 
cendent al judecății se orientează după obiect; actul cuno- 
stintei sezisează obiectul cu ajutorul sensului transcendent. Iar 
dacă privim chestiunea din punctul de vedere al formei, lucru- 
rile stau astfel: «valorile teoretice despre care tratează logica 
obiectivă, si care ca forme ale sensului transcendent al judecății 
sunt valabile necondiționat, își datorează valabilitatea împre- 
jurării, că ele sunt totodată forme ale obiectului transcendent ». 
Căci numai formele sunt acelea care constitue obiectitatea si 
obiectivitatea atât ale cuprinsului transcendent al judecății cât 

şi ale actelor de judecată pe care le efectuează subiectul cunoscä- 
tor. Fără valori teoretice, nu există cunoştinţă obiecticä Si 
obiectivă. Sensul transcendent din propoziția: « Această foaie 
este reală », acordă actului de judecată care-l gândeşte, obiec- 
tivitate, numai fiindcă forma realităţii, în care conţinutul per- 
ceput este gândit, sau care-i este atribuit prin afirmaţie, este 
valabilă ca valoare teoretică». Obiectul cunoștinței nu este 
deci ceva în afară și independent de forme: el este în forme şi 
datorită formelor. «Der Gegenstand der Erkenntnis ist... 
stets ein Inhalt der transzendent gültigen theoretischen Wert- 
form». Pentru Rickert e absolut indubitabil că factorul 
care împrumută cunosterü atât obiectitate cât şi obiectivitate, 
este o valoare teoretică. 

Ambele procedee epistemologice, — și calea subiectivă și cea 
obiectivă — ne-au dus la valori ca obiecte ale cunoștinței. 
Totuși între aceste două procedee este o mare deosebire. Pe 
calea subiectivă s'a ajuns la acel imperativ, care am văzut că 
în fond este un Sollen transcendent. Statuarea acestui Sollen 
nu este suficientă pentru a ne lămuri asupra obiectului cuno- 
stintei. Căci valoare şi imperativ, valoare si Sollen, nu coincid: 
valoarea pură se află cu mult deasupra lui Sollen. « Das Sollen 
ist noch nicht der reine Wert. Es bedeutet das Nichtwirkliche 
als ein Gebot und bezieht es auf Subjekt, von dem es Gehor- 
sam, Anerkennung, Unterordnung verlangt. Das ist eine se- 
kundăre, ja irrefiihrende Zutat. Nur der Wert, der in sich 
ruht, der als Wert gilt, unabhängig nicht allein von jeder rea- 
len Forderung und Anerkennung, sondern auch von jeder Be- 
ziehung auf ein Subjekt, an das er sich wendet, oder für das er 
gilt, ist der transzendente Gegenstand nach seiner formalen 
Seite hin: das Wesen des Transzendenten auf theoretischem 
Gebiet geht restlos auf in seiner unbedingter Geltung. Es fragt 
nicht für wen es gilt. Daher heisst es, den Begriff des Wertes 
trüben, wenn man ihn nicht frei denkt davon, dass er ein Sol- 
len für Subjekte ist, die ihn anzuerkennen haben ». Inteleasä 
în valabilitatea ei pură si absolută, valoarea este principial dea- 
supra omenescului, deasupra oricărei judecăţi și oricăror acte 
de recunoaștere. Numai când este raportată la un subiect care 
judecă si vrea să cunoască, valoarea se transformă într'un im- 

perativ, întrun Sollen. Calea obiectivă e de preferit, după 
Rickert, celei subiective, fiindcă utilizând pe aceasta din 
urmă ajungem la Sollen, si cu aceasta obiectul, valoarea, sensul 
teoretic, nu sunt gândite în puritatea lor, ci numai ca normă 
căreia are să i se supună omul, în funcție oarecum de procesele 
psihice, de subiectul empiric, valorile dobândind astfel o tinc- 
tură antropomorfistă. Din contra, utilizând calea obiectivă, 
ajungem direct la valori, pe care le putem sezisa în valabilitatea 
lor, independentă de actele reale de cunoaştere, de tot ce este 
empiric și omenesc, —le putem sezisa în valabilitatea lor 
absolută. 

Dacă procedeul obiectiv prezintă avantaje față de cel su- 
biectiv, nu urmează însă că acesta din urmă este dispensabil 
şi neglijabil. Ambele procedee sunt la fel de necesare. Căci nu 
trebue să pierdem din vedere că în domeniul de cercetare al 
teoriei cunoștinței cade atât obiectul cunoștinței cât şi cunoștința 
obiectului și că pentru deslegarea acestor două probleme funda- 
mentale e neapărat nevoie de ambele procedee. Dacă apucăm 
calea obiectivă, s'ar părea că obiectul este un conținut care-și 
are deja forma şi că nu mai e nevoie de nimic care să facă unirea 
între conținut și formă. Dacă apucăm calea subiectivă, sar 
părea că formă și conținut sunt separate și că problema care 
se pune este unirea lor. Dacă abandonăm calea subiectivă, 
cädem întrun ontologism «dogmatic» si nu putem obține 
decât o determinare metalogică a obiectului, făcând astfel 
ininteligibilă cunoașterea obiectului în genere, fiindcă am su- 
primat obiectul cunoscător. Ar însemna să cădem în epoca 
antekantiană, metalogică, necritică, și să ignorăm fapta coper- 
nicană a marelui filosof, care constă tocmai în arătarea rolului 
pe care-l are subiectul în determinarea obiectului si in atra- 
gerea metalogicului şi metateoreticului în sfera logicului și 
teoreticului. Dacă nu se ia în vedere rolul subiectului teoretic, 
adică al subiectului ce judecă, atunci între obiectul transcen- 
dent și cunoaşterea reală se deschide o prăpastie de netrecut. 
« Die « Wahrheit » thront dann in jenseitiger Hoheit. Sie gilt 
zeitlos, aber sie gilt fir niemand. Wir kânnen nicht an sie 
heran, d. h. wir vermögen keine Urteile zu bilden und keine 
Sätze, an denen wahrer Sinn haftet, und das wäre doch eine 

sonderbare «Erkenntnistheorie » die zu diesem Ergebnis 
führte ». Obiectul cunostintei si cunoasterea obiectului sunt 
douä probleme egal de importante si pe amändouä teoria 
cunostintei are datoria sä le rezolve. Obiectul cunostintei si 
cunoasterea obiectului sunt probleme solidare. Ce este obiectul 
teoretic pot sti complet, numai dupä ce stiu cum il cunosc. 
«Die Begriffe des Erkennens und des Gegenstandes sind 
voneinender abhängig, gerade weil der Gegenstand als vom, 
erkennenden Subjekt unabhängig gedacht werden muss, und 
der Begriff des Gegenstandes der Erkenntnis verliert ohne 
den Begriff der Erkenntnis desselben Gegenstandes seinen 
Sinn ». 

Logica pură vorbeşte de sensul transcendent, pe care-l separă 
principial de actul judecății, si în aceasta stă marele ei neajuns. 
Căci dacă « obiectul » este separat de actele reale de cunoaștere, 
cum poate subiectul cunoscător să-l seziseze ? Fără îndoială, 
logica pură desparte cu drept cuvânt obiectul de cunoașterea lui, 
fiindcă numai în chipul acesta îl poate determina în natura lui 
adevărată. Știința studiază si progresează, separând. Dar tocmai 
fiindcă este incapabilă să arate raportul dintre subiectul cu- 
noscător şi «obiect», prin aceasta calea subiectivă îşi dove- 
deste superioritatea. Această cale însă nu poate fi fructuoasă, 
decât dacă recurge la ajutorul psihologiei transcendentale, 
pentru care cunoaşterea este mai mult decât un proces real 
psihic, dar un mai mult care este unit cu un real. Acest mai 
mult, pe care Rickert, fiindcă este totdeauna în actul 
judecății, îl numeşte sens imanent, are menirea de a face legă- 
tura între sensul transcendent şi cunoaşterea reală. Sensul 
imanent joacă un rol de intermediar, iar psihologia transcen- 
dentală are sarcina să determine acest rol. Ea arată cum, cu 
toată deosebirea dintre sensul ireal şi existența reală, dintre 
valoare şi realitate, transcendent şi imanent, se constitue totuşi 
o unitate, care face posibilă cunoaşterea. A cunoaște, a con- 
cepe, înseamnă a separa, a distinge şi a despărți subiect de 
obiect, formă de conţinut, sens ireal de existență reală, trans- 
cendent de imanent, valoare de realitate, dar totodată şi a uni, 
dar a uni, fără a putea face totuși invizibilă separarea. Avan- 
tajul pe care-l prezintă psihologia transcedentală stă în faptul 

că ea se află mai aproape decât logica pură de unitatea dintre 
imanent și transcendent. « Sie nimmt sozusagen das Minimum 
von Trennung vor, indem sie den 4 Gedanken » noch im Den- 
kakt, den irrealen Sinn noch im realen Urteilen, den Wert 
noch in der Wicklichkeit sucht. Gewiss, indem sie das Erkennen 
auf seinen transzendenten Gegenstand bezieht, nıuss sie zugleich 
reales Sein und irealen Wert auseinanderhalten, aber sie hebt, 
„ebenso wie früher am Gegenstand, so jetzt auch am Urteil 
gewissermassen nur die « Seite » hervor, die dem transzendenten 
Wert zugekehrt ist, den Akt der Anerkennung, der den Wert 
bejaht, und sich dadurch ihn zu eigen macht ». Realul tem- 
poral, adicä psihicul cu care este unit irealul valabil, este de o 
importantä indispensabilä pentru studierea valabilului in ge- 
nere: «das zeitlos Gültige kann überhaupt nur an zeitlichen 
Gebilden gefunden werden ». De aceea filosofia transcenden- 
talä nar putea face mare lucru, dacă n’ar ține seamă de cu- 
noasterea realä si de sensul ei imanent. Prin sensul imanent 
numai, ajunge ea sä descopere si sä determine transcendentul. 
Insusi procedeul de care s’a servit Kant era in fond, spune 
Rickert, un procedeu psihologic transcendental. Psihologia 
transcendentalä este de o utilitate indiscutabilä pentru logica 
purä. «Die reine Logik... muss durch ein Studium der 
transzendentalpsychologischen Untersuchungen sich zum Be- 
wusstsein bringen, dass das überempirische Reich des Logi- 
schen oder die Sphäre des theoretisch « Idealen » im Gegensatz 
zum realen nur als eine Welt der theoretischen Werte zu 
verstehen ist, die dem erkennenden Subjekt als Sollen gege- 
nübertreten, und dass deshalb die Erkenntnistheorie keine 
Ontologie, sodern eine Kritik der Vernunft darstellt, d. h. eine 
Wissenschaft, die nicht nach dem realem Sein, sondern nach 
dem irrealen Sinn, nicht nach dem Tatsächlichen, sondern 
nach der Geltung, nicht nach der Wirklichkeit, sondern nach 
dem Wert fragt, kurz, um mit Kant zu reden, keine 
quaestio facti, sondern eine quaestio juris stellt, um von hier 
das Erkennen als Anerkennen eines Sollens zu denken und 
so in seiner Gegenständlichkeit zu verstehen ». 

Punctul culminant al cercetării sale însă Rickert îl 
atinge prin determinarea mai în de aproape a subiectului episte- 

mologic, a conștiinței în genere. Demonstrarea valabilitätii 
transcendente a valorilor, în speță a adevărurilor, s'a făcut, 
ținând seamă până acum de individ, adică de subiectul real. 
Noi știm însă că acest subiect real este epistemologic obiecti- 
zabil si că nu trebue confundat cu subiectul teoretic în adevä- 
ratul înțeles al cuvântului. De aceea se pune problema de a ști 
ce trebue să înțelegem prin subiectul epistemologie, si în ce 
constă raportul lui față de obiect, și dacă obiectul este indepen- 
dent nu numai față de subiectul real, ci si de subiectul episte- 
mologic. Am văzut si mai înainte că după Rickert, «das 
Bewusstsein überhaupt ist das Subjekt das bleibt, wenn wir 
das reale Ich in seiner Totalität als Objekt denken ». Gändind 
eul real în totalitatea lui ca obiect, noi obținem «forma eului 
cunoscător fără niciun conținut individual și cu aceasta un 
subiect ireal, căci toate subiectele reale sunt indivizi». Am 
văzut totodată că un subiect cunoscător poate fi un subiect care 
nu poate fi un subiect ce numai reprezintă [are reprezentări], 
ci care judecă. Noţiunea de conștiință în genere, de conștiință 
impersonală, se obține prin aceea că se obiectizează tot ce este 
real la subiectul real şi ca atare ea nu mai cuprinde nimic real. 
« Subiectul epistemologic desemnează, spune Rickert, 
oarecum punctul niciodată faptic atins, pe care l-aşi ocupa, 
dacă mi-ar reuşi să mă fac pe mine judecând ca individ com- 
plet obiect ». In eul real orice poate fi obiectizat, nu poate fi 
însă obiectizat momentul de judecată din el. «In jedem theo- 
retischen Subjekt steckt ein urteilendes Subjekt, das wir immer 
nur als Subjekt, nie als Objekt zu denken haben». Din no- 
tiunea de constiintä în genere nu poate fi îndepărtată în niciun 
caz nota că ea este o conștiință care operează cu judecăţi, care 
cunoaşte judecând. « Auch wenn wir also aus dem Subjekt das 
individuelle urteilende Ich gänzlich entfernen und zum Objekt 
rechnen, bleibt als Subjekt oder Bewusstsein überhaupt immer 
noch ein urteilendes, das Sollen bejahendes Subjekt übrig, das 
nie als beurteiltes Ich-Objekt zu denken ist, sondern stets sowohl 
als Subjekt wie auch als urteilend gedacht werden muss. Darüber 
vermögen wir teoretisch auf keinen Fall hinauszukommen ». 

Că subiectul epistemologic, constiinta in genere, trebue 
gândită ca judecând, nu numai ca reprezentând, rezultă si din 

alt motiv. Cänd a fost vorba de realul imanent, am väzut cä el 
nu poate fi gândit fără să gândim noțiunea, corelată lui, de 
conștiință, după cum noțiunea de subiect cerea pe aceea de 
conţinut de conștiință. Acelaşi lucru se întâmplă cu noțiunea 
de conștiință în genere. Noţiunea de conștiință în genere cere 
în mod necesar pe aceea de conținut real de conștiință în genere, 
iar când spunem 4 conținut real în genere », asta vrea să însemne 
că «real» e tot una cu conținut în genere afirmat ca real de 
conștiința în genere, căci noțiunea de realitate are sens numai 
ca predicat într'o judecată: real înseamnă «real afirmat». 
« Daraus aber ergibt sich, dass der Inbegriff der immanenten 
realen Objekte nur gedacht werden kann als der von einem 
urteilenden Bewusstsein überhaupt als real seiend bejahte Bewus- 
stseinsinhalt, oder dass wir den Begriff der Urteilssinnes zu 
den logischen Veraussetzungen des imanent Wirklichen über- 
haupt zu rechnen haben ». Numai pentru o constiintä in genere, 
care afirmä, care judecä, existä obiecte reale, fiindcä obiectele 
sunt reale, din cauzä cä subiectul teoretic le afirmä ca reale. 
Pentru o conștiință care numai reprezintă nu există decât 
conținuturi, fără forma realității, căci numai cu ajutorul jude- 
cätii conținuturile sunt transformate în obiecte. După Ri- 
ckert e cât nu se poate mai clar: «kein theoretisches Sub- 
jekt, auch das erkenntnistheoretische als Subjektform nicht, 
ıst so zu denken, dass es einen Inhalt bloss vorstellt. Der 
Inhalt, den es hat, existiert, und er existiert als Bewusstsein- 
sinhalt lediglich insofern als das Bewusstsein überhaupt ihn als 
existierend anerkennt ».. Constiinfa în genere, înțeleasă ca su- 
biect ce judecă, ca subiect ce afirmă ca real existente obiectele 
şi recunoaște imperativul ireal, «uneşte întrun întreg închis cele 
două imperii despărțite din care constă lumea pentru noi, 
realitatea obiectelor imanente si irealitatea valorilor transcen- 
dente. Le uneşte, căci obiectele reale există numai întru cât 
noi le gândim ca real afirmate de către o conștiință judecativă, 
care atribue imperativ necesar (sollensnotwendig) conţinutului 
ei forma realității ». 

Rickert recunoaşte că plecând dela subiectul real am 
dobândit noțiunea de conştiinţă în genere care, ca simplă 
formă a subiectului, nu este ceva real, ci pur şi simplu o «ab- 

stractiune ». Totuşi această «abstractiune » joacă un rol fun- 
damental la constituirea cunostinfei. Deşi simplă formă a su- 
biectului, ea nu poate fi totuşi gândită fără un conținut: con- 
ştiinţa în genere, ca formă în genere, cere un «conținut de 
conștiință în genere » ca obiect imanent, care si el este o simplă 
abstractiune. Nu numai atât: Constiinta în genere nu poate 
fi gândită ca un subiect epistemologic, ce cunoaşte judecând, 
fără să recunoască valabilitatea transcendentă a lui Sollen. 
Căci «conținutul de conștiință în genere sau lumea obiectelor 
imanente există numai întru cât judecata existențială gândită 
ca fiind îndeplinită de conștiința în genere, judecată existențială 
care afirmă realitatea imanentă, recunoaşte un imperativ inde- 
pendent de ea ». Iar dacă se admite că «existent » este totuna 
cu «a fi judecat ca existent», că prin «realitate » se înțelege 
predicat de judecată, că nu se poate vorbi de real decât atunci 
când ceva a fost judecat ca atare şi prin urmare unde a fost 
recunoscut un Sollen, atunci, spune Rickert, nu tebue 
să ne dăm îndărăt de a admite «că imperativul transcendent 
şi sensul recunoaşterii lui fac parte din supozifüle logice ale 
existenței reale sau notional este mai de vreme decât realitatea 
îmanentă ». Constiinta în genere nu se poate nici ea dispensa 
prin urmare de recunoaşterea imperativului, a valorii transcen- 
dente, cu valabilitate absolută. Constiinta în genere se orien- 
tează si ea după un obiect, dar obiectul nu este ceva real, ceva 
valabil, o valoare. Cercetând deopotrivă atât obiectul cuno- 
stintei cât şi cunoașterea obiectului, cercetând adică atât latura 
obiectivă cât şi pe cea subiectivă, Rickert a ajuns la rezul- 
tatul ce se impune în mod necesar: « Der Gegenstand oder 
Massstab bleibt das Sollen als Zusammengehörigkeit von Form 
und Inhalt, die transzendent gilt, und sein notwendiges Sub- 
jektkorrelat ist der Sinn eines urteilenden Bewusstseins über- 
haupt, welches das transzendent Geltende bejahend sich zu 
eigen macht ». 

Dar în legătură cu conștiința în genere Rickert înțelege 
să mai aducă câteva precizări, menite să înlăture o seamă de 
nedumeriri. Rickert a găsit, după cum am văzut, că esenţa 
judecății constă dintr'o comportare alternativă: că afirmația 
este unul din termenii opoziţiei, al cărui celalt termen este 

negația. El recunoaşte de asemeni existența judecăților adevă- 
rate, care și unele şi altele pot fi afirmate sau negate. In cadrul 
concepției lui, ambele categorii de judecăţi îşi găsesc explicarea: 
«in judecata adevărată este sau o valoare afirmată sau o non- 
valoare negată și în judecata neadevărată trebue (muss) sau o 
non-valoare să fie recunoscută sau o valoare să fie respinsă ». 
Nevalabilitatea judecăților neadevărate se datorește sau fap- 
tului că se face o afirmaţie atunci când nu e un imperativ cu o 
valabilitate transcendentä sau faptului că se face o negatie 
atunci când este un imperativ cu o valabilitate transcendentă; 
astfel se naşte eroarea. Dar în legătură cu determinarea jude- 
cäfii ca pe o comportare alternativă stau o serie de dificultăți 
ce se ridică tocmai în calea conştiinţei în genere. Căci se pune 
în mod firesc întrebarea: subiectul supra-individual, episte- 
mologic, conştiinţa în genere, manifestă aceeaşi atitudine ca si 
subiectul empiric, adică si conştiinţa în genere afirmă şi neagă, 
judecă adevărat sau fals? Rickert a stabilit că conştiinţa 
în genere este conștiință afirmativă, adică o conștiință ce ope- 
rează. cu judecăți pozitive. Scotänd însă în relief acest caracter 
al conștiinței în genere, nu stăm cu determinarea conștiinței 
în genere prea aproape de conştiinţa individuală, care este 
si afirmativă şi negativă? Rickert recunoaște multiplele 
dificultăți ce stau în calea determinării cât mai consecvente 
și cât mai epistemologice a noțiunii de conştiinţă în genere și 
de aceea le şi examinează în de aproape. El recunoaşte că chiar 
dacă am concepe noțiunea de conştiinţă în genere ca neope- 
rând cu judecăţi negative si ca nejudecänd fals, dacă am con- 
cepe-o fiind deasupra opoziţiei pe care o întâlnim la subiectul 
real empiric, se nasc totuși o seamă de dificultăți. Iată una din 
aceste mari dificultăți. Am văzut cum Rickert concepe 
judecata ca un răspuns la o întrebare. A întreba însă, pentru 
a ajunge la un răspuns, înseamnă a nu poseda adevărul, ci a-l 
căuta; iar a-l căuta, înseamnă a te indoi, ba chiar și a greşi. 
Și aceste lucruri: căutare, îndoială, posibilitate de a greși, 
care se împacă foarte bine cu noțiunea de subiect real, pot 
încăpea în aceea de subiect epistemologic? După Rickert, 
în niciun caz. Căci a concepe conștiința în genere, ce afirmă 
adevărat, ca pe o conştiinţă ce răspunde la o întrebare, înseamnă 

a rămâne cu noțiunea de conştiinţă in genere prea aproape 
de sfera subiectului empiric, care se întreabă si se îndoiește 
si a impieta asupra originaritäfii obiectului si transcendenței 
lui, «căci orice întrebare desparte formă si conținut», iar 
răspunsul vine apoi si le reunește. « Intrebarea are loc numai 
în gândirea unui eu individual, care abia caută adevărul», 
dar nu are niciun sens în conștiința în genere. De aceea, spune 
Rickert, trebue să distingem două specii de afirmaţii, 
una considerată ca răspuns la întrebare, iar alta nu, trebuie să 
distingem două feluri de da ; das antwortende Ja und das 
fraglose fa. Subiectul epistemologic este un subiect care afirmă 
fără ca să mai întrebe, care cunoaște, fără ca să caute şi să se 
îndoiască: subiectul epistemologic se impune deci să fie deter- 
minat, «als das fraglos bejahende Bewusstsein überhaupt ». 

Astfel după Rickert nu numai etica are dea face cu 
valori, ci şi știința, nu numai practica, ci și teoria. Ceea ce nu 
urmează cätusi de puțin că teoria și-ar pierde ceva din carac- 
terul ei de teorie pură. Căci în marele imperiu al valorilor 
sunt de deosebit diverse categorii de valori, în primul rând 
două categorii mari: valorile teoretice şi valorile ateoretice. 
Sustinänd că si teoreticul este valoare, Rickert nu «mora- 
lizeazä » stiinta, ci din contra cautä sä-i scoatä in relief carac- 
terul de valoare teoretică deosebită de celelalte valori, de 
valorile ateoretice. 'Teoreticul rămâne mai departe teoretic pur, 
fără niciun amestec de practic, utilitar şi «moral ». Teoretic 
şi valoare nu mai sunt după concepția lui Rickert opuse: 
orice teoretic este valoare. Numai trebue să fim atenți: nu orice 
valoare este teoretică. A nu ţinea seamă de aceste lucruri, în- 
seamnă a le înțelege cu totul greșit. 


După ce am văzut în ce constă concepția epistemologică 
a lui Rickert, să vedem acum ce critici i s'ar putea aduce. 

Rickert susține, după cum am văzut, că orice formă 
teoretică este o valoare, — o afirmaţie ce nu poate fi menti- 
nută consecvent nici în cadrele concepției rickertiene. Căci 
dacă orice formă teoretică ar fi în adevăr o valoare, atunci 
ar însemna ca si în fața unui obiect teoretic să nu ne comportäm 
indiferenți, pasivi, ci din contra să ne simțim, ca în fața unei 

valori, miscati, cuceriti, captivati, ceea ce insä nu se intämplä: 
când ne aflăm in fața unui obiect teoretic, nu observăm nimic 
care să ne lase să întrevedem că am avea de a face cu o valoare. 
Că forma teoretică nu este o valoare, ne-o devedeste și faptul 
că dacă încercăm să aplicăm criteriul negatiei, cu ajutorul căruia 
se poate recunoaşte o valoare, la forma teoretică, putem îndată 
stabili că nu întâlnim la ea ceea ce găsim la o valoare. Pentru 
a ne convinge de acest lucru, să luăm un obiect teoretic, la care 
să aplicăm criteriul descoperit de Rickert. Să luăm deci 
obiectul teoretic « realitate ». Ce se poate afirma valabil despre 
forma «realitate » pe care o întâlnim la obiectul teoretic cu 
acest nume? Că ea convine sau că nu convine unui conținut, 
că poate fi predicată sau nu poate fi predicată despre un con- 
ținut. Atât şi nimic mai mult. Dacă încercăm să negăm forma 
« real », noi suprimäm pur si simplu « realitatea » și nu ajungem, 
cum se întâmplă cazul totdeauna cu valorile, la o «realitate » 
negativă. Dacă forma «real » ar fi în adevăr o valoare, ar trebui 
să ajungem la o «realitate » negativă, ci nu numai la non-ceva. 
Stând pe terenul însuși al lui Rickert, trebue deci să recu- 
noaștem că formele teoretice nu sunt valori teoretice. Dar 
şi o altă rațiune pledează în acest sens. Dacă se admite că 
formele teoretice sunt valori teoretice, atunci se suprimă 
deosebirea, de o importanță principială, dintre noțiune pe de 
o parte și judecată pe de altă parte. Căci în adevăr, dacă formele 
teoretice sunt valori teoretice, atunci urmează că noi luăm 
atitudine, că ne comportăm alternativ, nu numai când gândim 
judecăţi, ci si când gândim noțiuni, fiindcă si noțiunea este 
constituită dintr'un conţinut și dintr'o formă. Este însă ştiin- 
tific oportun să suprimäm deosebirea dintre judecată si noțiune 
prin determinarea formelor ca valori ? Dacă valoarea teoretică 
este ceea ce e teoretic diferent, cum susține şi Rickert 
însuși, atunci formele, fiindcă nu întrunesc atributul de adevărat 
şi fals, nu pot fi forme Zeoretice, nu pot fi valori, ci pot fi numai 
elemente ale teoreticului, numai momente, de o importanță 
fireşte constitutivă, la teoretic. 

In strânsă legătură cu această dificultate mai stă însă pentru 
concepția lui Rickert o alta. Rickert susține că ceea ce 
constitue «das theoretisch Werthalfte » e «das Zusammen 

von Form und Inhalt». Dar dacä continutul este un factor 
constitutiv, un moment esential al valorii si dacä realitatea 
este continut de constiintä, cum sustine Rickert, atunci 
rezultä in mod necesar cä confinutul este in acelasi timp 
imanent constiintei si transcendent, cä este totodatä real si 
valabil, o intruchipare de elemente cum nu se poate mai opuse. 
Ceea ce dovedeşte că Rickert nu poate rămânea la con- 
ceptia că întreaga realitate empirică este conținut de conștiință, 
că teoria lui despre imanenta lumii reale cuprinde in sine 
contradicții. 

Critici interesante se pot ridica și în ceea ce priveşte vala- 
bilitatea absolută a valorii teoretice. Am văzut cum Rickert 
susține că sensul teoretic al judecății este independent de 
timp si spațiu, independent de conștiința individuală ori 
omenească, că este transcendent si are valabilitate absolută. 
Astfel sensul judecății 2 + 2 = 4 a fost valabil si înainte de 
a-l gândi eu sau de a-l fi gândit vreodată cineva și va fi valabil 
şi atunci când nimeni nu-l va mai gândi vreodată. Cum stau 
lucrurile cu sensul acestei judecăţi, la fel stau ele după R i c- 
kert cu sensurile tuturor judecăților fără deosebire. Se poate 
însă spune despre o judecată, care n'a fost încă făcută, că este 
adevărată? Se poate vorbi de veracitatea unei judecăți mai 
înainte ca ea să fi fost enunțată sau gândită de cineva? Pot 
eu susține despre o judecată ce za fi făcută, că este de pe acum 
adevărată? Iată întrebări foarte legitime. Ceea ce determină 
pe Rickert si în genere pe absolutistii adevărului să des- 
prindă sensul logic al judecății: 2 + 2 = 4 de orice gândire 
şi să afirme valabilitatea lui transcendentă absolută, sunt pe 
cât ni se pare două lucruri: pe de o parte raportul totdeauna 
identic dintre aceste două obiecte ideale, iar pe de altă 
parte faptul că sensul logic al acestei judecăți rămâne identic 
cu el însuși, ori de câte ori această judecată este gândită. Aceste 
două lucruri indreptätesc însă să se susțină că sensul logic 
al judecății este valabil si atunci când nimeni nu-l gândește 
şi îndeosebi că el era valabil înainte de a fi fost în genere gân- 
dit? Dar se mai poate vorbi de un sens logic înainte si inde- 
pendent de orice gândire? Ceea ce vrem să spunem devine 
poate mai clar, dacă luăm un alt exemplu de judecată, ce se 

raportä la un fapt. Orice fapt se petrece in timp, are legäturi 
temporale, iar de aceste legäturi temporale este in functie 
atät sensul logic al judecätii cät si valabilitatea ei. Eu nu pot 
spune despre judecata ce o voiu face asupra unui fapt ce se va 
petrece în cutare zi în viitor, că este de pe acum adevărată, 
înainte de a se fi petrecut faptul și înainte de a fi făcut asertiunea. 
Și totuşi ar trebui să pot spune aceasta, dacă teoria lui Ri c- 
kert despre valabilitatea eternă a cuprinsului logic al jude- 
cäfii ar fi justificată. Că problema aceasta nu e rezolvabilă 
în sensul lui Rickert, o recunosc şi gânditori de marcă 
ce stau pe același teren și se mișcă în aceeaşi direcție ca R i c- 
kert, cume Bruno Bauch, de pildă 1). Kant însuşi, 
al cărui continuator se socoate Rickert, menţine legătura 
strânsă dintre gândire şi adevăr, spunând: « Daher sind Wahr- 
heit sowohl als Irrtum, mithin auch der Schein, alg der Ver- 
leitung zum letzeren, nur in dem Verhältnisse des Gegen- 
standes zu unserem Verstande anzutreffen » 2). 

Nu mai putin expus criticei este dualismul metodelor episte- 
mologice adoptat de Rickert. Rickert porneşte dela supo- 
zitia a două domenii principial deosebite, desparte cunoștința 
de obiect și după ce face acest lucru, încearcă apoi să stabilească 
o legătură între ele. Este însă just să se presupună că obiectul 
este atât de independent de cunoștință, încât legătura dintre ele 
să devină aproape imposibilă? Problema întreagă ar căpăta 
altă înfățișare, dacă s'ar porni, cum spune Willy Moog, 
dela « relația legală dintre cunoştinţă și obiect ». «Nicht dass 
Erkenntnis und Gegenstand sich gegeniiber stellen, sondern 
dass sie zueinander in Beziehung stehen, macht in erster 
Linie die Möglickeit der Erkenntnis und der Erkenntnistheorie 
aus. Nicht die Getrenntheit, sondern die gesetzmässige Bezie- 
hung muss dann als das Primäre gelten » 3). Relaţia dintre 
cunoștință și obiect nu este derivată, ci primară si de aceea pro- 
blema epistemologică nu poate avea sorți de soluționare decât 
dacă se porneşte dela relația primară, nu dela cea derivată. 
Moog spune cu drept cuvânt: «Damit, dass Erkenntnis 


1) Vd. Bruno Bauch, Wahrheit, Wert und Wirklichkeit, 1923. 
) Kritik der reinen Vernunft, ı Aufl., p. 293. 
3) Willy Moog, Logik, Psychologie und Psychologismus, p. 64. 

und Gegenstand bestehen, ergibt sich noch keine Möglichkeit 
der Erkenntnis des Gegenstandes, sondern nur damit, dass 
der Gegenstand eben Erkenntnisgegenstand ist, d. h. aber, 
dass die Relation der Erkenntnis das Primäre ist » 1), 

Dar poziția epistemologică a lui Rickert devine in special 
inextricabilă, atunci când este vorba de determinarea noțiunii 
de « conştiinţă în genere ». Admitänd că valorile, atât cele pozi- 
tive cât şi cele negative, au o valabilitate absolută și că sunt 
determinante pentru orice subiect gânditor, Rickert şi-a 
închis singur drumul spre conștiința în genere. Constiinta în 
genere poate judeca adevărat, dar ea poate judeca și fals, ea 
poate recunoaşte adevărul, dar îl poate și respinge. Determi- 
nând însă conștiința în genere ca fiind capabilă să respingă 
valorile pozitive şi să le recunoască pe cele negative, ea este 
adusă aşa de aproape de insuficientele subiectelor empirice, 
încât nu se mai vede necesitatea de a se recurge la un subiect 
gânditor supraempiric, supraindividual, la un subiect episte- 
mologic în strictul înțeles al cuvântului. Rickert însuşi se 
strădueşte să obțină o noțiune de subiect epistemologic și caută 
s'o determine astfel încât, cum spune singur, subiectul episte- 
mologic să nu rămână prea aproape de subiectul empiric 
individual. Rickert merge mai departe și spune că con- 
ştiinţa în genere nu trebue înțeleasă nici măcar ca o conștiință 
ce răspunde la întrebări (als ein « antwortendes Bewusstsein »), 
căci prin aceasta ea ar fi prea mult apropiată de subiectul 
empiric, care pune întrebări și se îndoiește, Când Rickert 
susține acest lucru, nu putem să nu-i obiectăm: dacă o con- 
ştiinţă în genere care pune întrebări si se îndoiește, amintește 
prea mult de subiectul individual, care se poate înșela și poate 
greşi, cu atât mai mult trebue să amintească de aceasta o con- 
ştiinţă în genere care face judecăți false. O conștiință în genere, 
care respinge valori pozitive si recunoaște valori negative, 
o conştiinţă în genere care este împovărată cu toate insufi- 
cientele subiectelor empirice, nu mai poate fi o noțiune stiin- 
țifică. Numai o conștiință care nu judecă niciodată fals, ci 
totdeauna adevărat, poate fi numită conștiință în genere. Dar 


1) Ibidem, p. 65. 

subiectele empirice pot participa la ea numai in mäsura in 
care fac judecäti adevärate. 

Dar dacä intelegem in chipul acesta constiinta in genere 
— şi consecvent logic n’o putem înțelege decât numai aşa. — 
atunci se nasc alte dificultăți pentru concepția lui Rickert. 
Prin felul cum a procedat Rickert, rezultă că valorile nega- 
tive sunt tot aşa de absolute ca şi cele pozitive. Dacă stau însă 
pe aceeaşi treaptă de absoluitate si de valabilitate absolută 
ca valorile pozitive, pentru cine valorează ele? Iar dacă sunt 
obligatorii pentru conştiinţa în genere, unde mai e folosul 
teoretic al prelucrării si dobândirii unei noţiuni de conștiință 
în genere? Dacă subiectul epistemologic recunoaște valori 
negative şi respinge valori pozitive, el este atunci lovit de 
aceleași insuficiențe ca și subiectul empiric şi în acest caz 
devine inutil. Rickert n'are deci încotro: fiindcă structura 
logică a judecăților false stă pe aceeaşi treaptă cu structura 
logică a judecăților adevărate, el trebue să susțină valabilitatea 
absolută a valorilor negative, dacă o susține pe aceea a valo- 
rilor pozitive. Procedeurile lui îl duc în mod necesar la această 
poziție intenabilă. Acest lucru l-au recunoscut şi gânditori ce 
au plecat dela Rickert și și-au însușit multe din ideile lui, 
cum este bunăoară Emil La sk, care nu se declară împăcat 
cu opoziția valorilor, ci se strădueşte din răsputeri să demon- 
streze că există un domeniu de valori supracontrarii (Ueberge- 
gensätzlichkeit der Werte) 1). 

Nici incercarea de a determina constiinta in genere ca pe un 
subiect ce opereazä cu judecäti negative, nu poate duce la rezul- 
tate sustrase obiectiilor. Căci negarea însăși, chiar negarea 
adevărată, aminteşte prea mult de subiectul individual empiric. 
Dacă înțelegem prin conştiinţă în genere o conștiință ce cu- 
noaşte universal valabil, si cum cunoștințele sunt consti- 
tuite din afirmatiuni adevărate, atunci negatiunile adevărate 
devin de prisos: căci nu am nevoie să știu ce nu este ceva, 
dacă ştiu ceea ce acest ceva este. Dacă avem motive să nu 
determinăm conştiinţa în genere ca punându-și întrebări şi 
având îndoieli, cu atât mai mult avem motive să n'o concepem 


1) Emil Lask, Die Logik der Philosophie und die Kategorienlehre, Gesam- 
melte Schriften, Zweiter Band, 1923. 


www.dacoromanica.ro 


TEORIA CUNOSTINTEI 253 


ca pe o constiinfä ce neagă. Negarea adevărată presupune 
o afirmaţie falsă sau cel puțin încercarea de a face o afirmaţie 
falsă, și cu asemenea lucruri conștiința în genere nu are nimic 
a face. Sigwart are perfectă dreptate, când concepe negarea 
ca îndreptată împotriva încercării unei sinteze » 1), adică împo- 
triva încercării unei sinteze false şi ca atare nu trebue să se 
vorbească de negare acolo «unde, cum spune Bruno Bauch, 
posibilitatea erorii »?) nu există. Deasemeni Bruno Bauch 
are dreptate, când spune despre negare: « Sie [die Verneinung) 
ist nicht ein nach der Wahrheit, sondern ein gegen die Falscheit 
Gerichtet-Sein des wirklichen Denkens. Sie dient dieser mit- 
telbar dazu, die Wahrheit zu erfassen, indem sie zwar nicht 
sagt, wo die Wahrheit zu finden, aber sagt, wo sie nicht zu 
suchen ist, und so wenigstens von einem vergeblichen Suchen 
abhält »3). Negaţiile adevărate formează un drum ocolit 
ce duce la afirmaţii adevărate, negațiile adevărate caută afir- 
matiile adevărate și deaceea ele trebue privite ca alcătuind o 
impietare a conştiinţei în genere. Negatiile se află numai în sfera 
subiectelor empirice, care nu posedă adevărul, care se întreabă 
totdeauna si caută adevărul, iar nu în aceea a conștiinței în 
genere. Cu alte cuvinte conştiinţa în genere nu cunoaște « inter- 
ziceri» şi nici nu are nevoie să cunoască « interziceri ». Căci 
după ce conştiinţa în genere a afirmat despre un anumit conținut 
o anumită formă, ea nu mai are nevoie apoi de negatie. 
Dar dacă pentru conştiinţa în genere nu există falsitäfi, 
dacă ea judecă totdeauna pozitiv adevărat, atunci în sfera con- 
științei în genere nu mai întâlnim opoziția valorilor. Căci con- 
ştiinţa în genere nefiind lovită de insuficientele subiectului 
empiric, nu cunoaște decât judecăți adevărate. Opoziția valo- 
rilor există numai pentru subiectul empiric, pentru individul 
care judecă adevărat si fals, iar nu pentru conștiința în genere. 
Şi fiindcă opoziția teoretică există numai în sfera empirică, 
nu mai avem nevoie de un imperiu al supraopoziţiei, care 
s’ar afla deasupra falsitätilor și adevărurilor si ar reprezenta 
ceva cu totul metalogic, cum face Emil Lask, pentrucă 


1) Logik 5 Aufl., 1924, Bd. I, p. 155. 
+) Wahrheit, Wert und Wirklichkeit, 1923, p. 72. 
:) Ibidem, p. 74. 

supraopozitia se aflä in sfera prin excelentä teoreticä, in sfera 
conștiinței in genere. Sau cu alte cuvinte: in sfera conştiinţei 
în genere nu poate fi vorba de opoziţie sau supraopozitie, ci 
de judecăți adevărate, de adevăruri, care nu sunt nici contrare, 
nici supracontrare, — fiindcă în această sferă ele singure sunt. 

ABSOLUTISM SI RELATIVISM 


Dacä aruncäm o privire asupra diferitelor teorii episte- 
mologice sustinute din antichitate pänä astäzi si vrem sä 
le caracterizäm prin douä cuvinte sintetice si adecvate, vom 
spune cä ele se impart in douä mari categorii: unele susti- 
nänd cä existä cunostinte universale si necesare, indepen- 
dente de timp si spatiu, mai presus de contigentele efemere 
ale devenirii, că există cunoștințe absolute, iar altele susti- 
nând că toate cunoștințele fără deosebire sunt în funcție 
de timp si spațiu, de om şi oameni, că toate cunoștințele 
au o valabilitate restrânsă, că sunt relative. Avem, cu alte 
cuvinte, teorii absolutiste pe de o parte, teorii relativiste pe 
de altă parte. In vreme ce cele dintâi au în vedere princi- 
pialul cunoștinței, pun accentul pe caracterul ei axiomatic, 
pe normă si obligație si pe scopul ideal al cunoașterii, cele 
din urmă pornesc dela faptul real al cunoașterii, pun accentul 
pe factorii ei psihologici, istorici sau sociali, pe ceea ce este, 
nu pe ceea ce trebue, pe real, nu pe ceea ce e considerat ca 
ideal teoretic spre care se îndreaptă cu încordări mereu re- 
înnoite conștiința științifică a tuturor vremurilor. 

Trebue să prevenim însă din capul locului o eventuală 
confuzie: pentru gânditorii adepţi ai cunoștinței absolute, 
cunoştinţă absolută nu înseamnă neapărat cunoștință a abso- 
lutului ontologic, după cum pentru gânditorii adepţi ai cu- 
nostintei relative, cunoștință relativă nu înseamnă totdeauna 
cunoștință despre relativul ontologic. Sunt în adevăr gân- 
ditori, ca I. Kant bunăoară, care susțin o cunoștință ab- 
solută despre lumea fenomenală, după cum sunt gânditori, 
ca H. Spencer de pildă, care susțin o cunoştinţă rela- 
tivă despre absolutul in sine. Majoritatea relativistilor însă 

impärtäsesc, ce-i dreptul, convingerea cä «judecata de va- 
loare, ce stă sub eticheta «relativității cunoaşterii », nu are 
atät in vedere, cä toate cunostintele atärnä de vremea in 
care se produc, cät sä afirme ideea mai inaltä, cä orice cu- 
nostintä valabilă trebue să apară în forma unei zelatiuni, 
cunoştinţa absolutului fiind desăvârșit exclusă. Cu alte vorbe, 
nu numai să arate că orice cunoştinţă este relativă, ci că 
orice cunoștință valabilă este o cunoștință a relativului » 1). 
Nu trebue prin urmare să confundäm relativismul si abso- 
lutismul epistemologic cu relativismul și absolutismul onto- 
logic. In orice caz, absolutistii epistemologi pe care-i are în 
vedere capitolul de față nu pun atitudinea lor teoretică în 
funcţie de absolutismul ontologic. Căci după ei e foarte bine 
posibilă o cunoștință absolută despre un fapt relativ. 

Nu putem intra aici în amănunte, pentru a arăta cum ar 
putea fi explicate pe larg şi în întregime atitudinile uneori 
așa de radical opuse ale gânditorilor în legătură cu problema 
cunoștinței. Ceea ce merită să fie relevat e că nu numai în 
domeniul teoriei cunoștinței întâlnim absolutişti si relati- 
vişti, ci în toate domeniile fundamentale filosofice, — în 
etică, estetică, religie. In deosebi în etică şi estetică. Vérité 
en deçà des Pyrénées, erreur au delà, exprimă tocmai cre- 
dinta că normele morale şi valorile etice nu sunt valabile 
totdeauna si pretutindeni, ci că variază după timpuri si 
locuri. Credinţa în valoarea relativă a judecăților estetice este 
mai răspândită şi mai puternică încă: aici subiectivitatea 
pare să guverneze dictatoric şi să-și impună atitudinea ei 
arbitrară, 

Cum se face că, în cultura europeană, din antichitate şi 
până astăzi, nu s'a ajuns nici măcar la atât: ca gânditorii să 
cadă de acord asupra problemei dacă valorile spirituale car- 
dinale sunt absolute sau sunt numai relative, dacă vieata 
spiritului este în funcție de ceva permanent sau de ceva 
trecător ? Căci nu trebue să ne facem iluzii: situația în această 
privință nu este astăzi mai puțin tragică decât în vremea 
lui Socrates şia lui Platon, care luptau din răs- 


H} I. Petrovici. Probleme de logică. ed. III, 1928, pag. 233. 

puteri impotriva sofistilor, reprezentantii vajnici si indräs- 
neti ai relativismului logic si moral din acea vreme. E drept 
că de atunci până astăzi s'au descoperit perspective nouă de 
a privi problema, s'au adus contribuții dintre cele mai inte- 
resante întru deslegarea ei, dar ele au fost aduse în ambele 
direcţii, așa încât cele două poziții au fost deopotrivă con- 
solidate, prăpastia dintre ele cäscändu-se parcă tot mai adânc. 
Este oare problema naturii valorilor așa de inextricabilä, 
încât dificultăţile neînvinse până acum să fie de natură obiec- 
tivă, sau spiritul omenesc este funciar incapabil să apropie 
problema aceasta de soluționarea ei, si atunci dificultățile 
să fie de natură subiectivă? Ori poate neajunsul stă în altă 
parte: în căile greșite pe care le-a urmat spiritul omenesc, 
în metodele greșite pe care le-a întrebuințat și care nu puteau 
să-l ducă la ţinta urmărită? 

Rezultatele atât de diferite și de opuse la care a ajuns 
gândirea filosofică, trebue să dea de gândit. A atribui acest 
lucru structurii psihologice diferite a gânditorilor, pare să 
constitue o explicaţie a faptului, dar ea pare numai. Căci 
fără să vrem, trebue să ne întrebăm: oamenii de știință exactă 
nu sunt constituiți din punct de vedere psihologic diferit şi 
cu toate acestea de ce investigaţiile lor se desvoltă conver- 
gent, iar rezultatele obținute de ei sunt concordante? De ce 
nu întâlnim si în domeniul științei, din acest punct de ve- 
dere, aceeași stare de lucruri ca în filosofie? Dacă în adevăr 
constituția psihologică ar avea o influență atât de mare, 
încât ar hotărî asupra naturii rezultatelor științifice obținute, 
ar trebui ca şi cu știința să se întâmple la fel. Iar faptul că 
nu se întâmplă la fel, trebue să-şi găsească explicația în 
altă parte decât în diferența de structură psihologică a gân- 
ditorilor. Unde atunci? E un lucru cunoscut și adeseori 
relevat, că filosofia n'a ajuns încă să-şi descopere mijloacele 
proprii de investigare, să dispună de metode, adecuate do- 
meniilor ce cad în sarcina ei de cercetare și acceptate de toți 
gânditorii. Unii gânditori întrebuințează o metodă, alții alta, 
iar alții niciuna. Cum a ajuns Nietzsche de pildă la 
concepţia lui despre lume si vieatä, exprimată aforistic atât 
de lapidar si de sugestiv, cu atâta patos si temperament? 


17 A. R, — Studii și Cercetari, LVII. 

A arunca o asemenea intrebare, inseamnä parcä a läsa im- 
presia cä vrei sä-i aduci o diminuare. Nu cum a ajuns la con- 
ceptia lui, ci ceea ce spune, aceasta, ti se va răspunde, con- 
stitue lucrul de căpetenie. Ba unii ar fi în stare să socotească 
o asemenea întrebare de-a-dreptul ridicolă: Mintilor excep- 
tional dotate nu li se poate cere să dea socoteală de proce- 
deele întrebuințate, să răspundă de ce susțin cutare idee și 
nu alta, de ce reprezintă cutare concepție și nu alta. Și totuși, 
dacă nu se confundă filosofia cu poezia, dacă scopul suprem 
al meditatiei filosofice este adevărul, iar nu interesantul si 
sugestivul estetic, întrebarea despre metoda întrebuințată de 
un gânditor trebue pusă fără doar și poate. Căci în funcție 
de metodă stă rezultatul teoretic urmărit, în funcţie de unealtă 
stă în bună parte recolta dorită. Dacă toate drumurile duceau 
într'o vreme la Roma, nu orice metodă a dus sau duce la 
adevăr — iată un adevăr asupra căruia filosofii n'au căzut 
încă de acord. Ceea ce în ştiinţele exacte este un lucru cu- 
noscut si recunoscut — importanța indiscutabilă a metodei — 
în filosofie este încă foarte problematic şi discutabil. In vreme 
ce niciunui fizician sau chimist nu i-ar trece prin minte să 
susțină un lucru, fără să nu arate în acelaşi timp cum a ajuns 
el la acea afirmaţie și, în caz de contestaţie, să nu aibă räs- 
punsul prompt gi desarmant: iată cum am ajuns să afirm 
acest lucru, faceți d-voastră insivä operația de verificare si 
veți vedea că ajungeţi la același rezultat, — în filosofie fie- 
care îşi alege procedeul pe care-l consideră el bun, fără să 
se întrebe însă, dacă acel procedeu este în adevăr eficace, 
dacă este în măsură să-l ducă la cunoașterea adecuată a obiec- 
tului, la descoperirea adevărului. Mai e cazul atunci să ne 
mirăm că rezultatele dobândite sunt atât de contrarii şi con- 
tradictorii, că teoriile filosofice în genere și cele epistemo- 
logice în specie fac începătorilor în ale filosofiei impresia 
unui haos descurajant, îndepărtând pe mulți dintre ei pen- 
tru totdeauna de acest val-vârtej de teorii ce li se par nesi- 
gure şi nevalabile? 

Ca în toate celelalte discipline filosofice, lipsa aceasta de 
metode eficace si fecunde se face resimțită în aceeași măsură 
şi în teoria cunoștinței. Câţi sunt gânditorii care, ocupându-se 

cu problema cunostintei, au cäutat mai intäi sä-si dea seama 
cu ce metodä anume vor fi ei in stare sä rezolve aceastä pro- 
blemä? Cei mai multi au pornit in adevär la rezolvirea ei, 
fără să se fi preocupat de problema metodei. Iar puţinii 
care, nemulțumiți de metodele existente, au căutat să des- 
copere ei alta mai bună —cum au făcut Descartes, 
Kant, Hegel, Husserl—sunt socotiți drept mari 
gânditori în primul rând pentrucă au căutat să pună la dis- 
poziția gândirii filosofice, o nouă metodă, — şi au izbutit. 
Cei mai multi gânditori au recurs însă la o metodă care stă 
mai la îndemână şi este cea mai ușor de mânuit: la aşa zisa 
metodă genetică. In ce constă această metodă? In arătarea 
felului cum iau naștere atât actele de cunoaștere cât și ele- 
mentele lor, în indicarea determinării lor cauzale, a înlăn- 
tuirii lor reale, în descrierea si explicarea lor. Dacă este vorba 
să zicem de noțiuni, gânditorul ce întrebuințează această 
metodă ne va expune cum noțiunile se nasc din reprezen- 
tări, și cu ajutorul abstractizării și al generalizării, se ajunge 
la sinteza notelor lor comune, cum conștiința, pe baza per- 
ceptiilor si a imaginilor primite din lumea externă, pe care 
le prelucrează, ajunge la elaborarea acelui precipitat psiho- 
logic cu semnificare generală, denumit noțiune. Percepții, 
imagini, reprezentări, sunt lucruri reale ce au loc într'o 
conștiință reală, sunt fenomene sufletești ce se petrec .în 
timp, si anume se petrec în urma unor determinări necesare. 
Arătând cum ia naștere și se desvoltă noțiunea, care sunt 
factorii ce participă la constituirea ei și procesele prin care 
trece — lucruri ce se stabilesc cu ajutorul metodei genetice — 
gânditorii care se servesc de această metodă, își închipue că 
acestea sunt toate aspectele problemei noțiunii și că nu mai 
e nimic de spus asupra ei. Ei se mulțumesc să explice și să 
descrie starea de fapt. Că dincolo de această stare de fapt 
mai sunt și alte chestiuni care merită să fie puse și rezol- 
vite, că dincolo de sufletescul real care participă la consti- 
tuirea noțiunii mai există sensul ei logic si semnificarea ei 
epistemologică, care nu se identifică și nu coincid cu realul 
psihic ce le stă la bază, că după expunerea genetică a no- 
tiunii se pune problema legitimitätii ei, sunt lucruri ce nu 


17* 

inträ in preocupärile acestor gänditori. Ei sunt convinsi cä 
legitimitatea noțiunii stă în funcţie de geneza ei, că valabi- 
litatea noţiunii stă în funcție de existența ei psihologică. 
Că alături! de noţiunile legitim constituite există noţiuni ile- 
gitim constituite, că alături de unele cu o valabilitate restrânsă 
există altele cu o valabilitate generală sau universală, sunt 
chestiuni care nu intră în preocupările lor, după cum iarăşi 
nu intră în preocupările lor să cerceteze de ce natură este 
ceea ce la o noțiune depăşeşte psihologicul ei. Ei se mărgi- 
nesc să stabilească fapte, să constate fenomene, să se men- 
ţină la ceea ce este real dat. Nu e în aceste condițiuni de loc 
de mirare, că le scapă tocmai ceea ce este element teoretic 
la noţiuni, adică logicul şi epistemologicul lor. Ba ceva mai 
grav încă: având o deosebită înclinare pentru empiricul 
psihic, simțindu-se bine numai în lumea fenomenelor, ei 
caută să reducă sensul logic al noțiunii la suportul ei psiho- 
logic, denaturând astfel tocmai ceea ce este notional la o 
noţiune, desființând deci noțiunea ca atare. La fel fac acești 
gânditori cu toate celelalte articulaţii ale teoreticului, — cu 
judecata, cu raționamentul, cu cunoştinţa în genere. Fiindcă 
orice cunoştinţă are loc într'o conştiinţă reală empirică şi 
fiindcă stările de conștiință sunt mai mult sau mai puțin 
trecătoare şi subiective, ei conchid că şi cunoştinţa împăr- 
tăşeşte aceeaşi soartă: că e relativă. Din punctul de vedere 
al: consecvenfei logice este in afarä de indoialä cä nu li se 
poate nimic reprosa: cäutänd sä explice genetic psihologic 
cunoștința, ei vrând nevränd trebue să ajungă la o con- 
ceptie epistemologică relativistă, căci geneza psihologică ho- 
täräste de valoarea şi valabilitatea cunoștinței. Nu că, folo- 
sindu-se de metoda genetică, ajung la o asemenea concepţie, 
constitue vina lor cea mare, ci fiindcă, propunându-şi să 
cerceteze problema cunoștinței, înțeleg s’o deslege cu aju- 
torul metodei genetice. Căci cine zice A, trebue să zică şi B: 
întrebuințând metoda genetică, ei nu pot, orice ar face, să 
ajungă la alte rezultate. Metoda se dovedește așa dar a fi 
mai tare decât voinţa și dorința lor. 

Strict epistemologic privite lucrurile însă, lor le este în- 
chisă poarta spre domeniul valabilităţii ideilor. Ei war trebui 

deci să vorbească nici de valabilitatea relativă a acestora. 
Căci din punct de vedere psihologic, toate ideile, atât cele 
adevărate cât si cele false, sunt la fel de existente si de nece- 
sare; cele dintâi nu pot revendica mai mult drept la vala- 
bilitate decât cele din urmă, fiindcă si cele dintâi se nasc 
şi se desvoltă psihologic în aceleaşi condiții ca şi cele din 
urmă. Spre a putea vorbi de valabilitatea — relativă sau 
absolută — a ideilor, trebue neapărat adoptat un alt punct 
de vedere decât cel psihologic, anume punctul de vedere 
epistemologic. « Explicarea genetică la fel ca si constatarea 
de fapt le atinge pe toate deopotrivă. Pentru ele nu există 
de aceea un criteriu absolut », toate sunt deopotrivă de în- 
dreptätite, fiindcă toate sunt deopotrivă de natural necesare !). 
Căci existența psihologică e una, valabilitate a ideilor e alta. 
Si cea dintâi nu poate justifica si întemeia pe cea din urmă. 
A fi, nu e tot una cu a fi valabil. Noi gândim uneori absur- 
ditäti logice, afirmăm lucruri contradictorii sau fantasma- 
gorice, ceea ce nu înseamnă că ele sunt în acelasi timp vala- 
bile, că pot revendica prin faptul existenței lor în conștiința 
noastră dreptul la veracitate. 

Metoda genetică însă şi-a extins în vremea noastră iferă 
de influență mai departe încă. Datorită desvoltării ştiinţelor 
istorice și a celor sociale, alături de conştiinţa individuală, 
au fost invocafi ca factori explicativi si justificativi con- 
știința istorică şi cea socială. A arăta împrejurările în care 
s'a născut istoric o idee sau a arăta necesitățile sociale care 
i-au dat naștere, înseamnă după gânditorii care au dat această 
extensiune metodei genetice, a hotărî totodată asupra vala- 
bilității ei. Valoarea ideei ar sta prin urmare în funcție de 
geneza ei istorică sau socială; ea ar fi adică relativă. 

Nu e locul să intrăm în amănunte, ca să vedem pe larg 
că metoda genetică nu este epistemologic mai fecundă şi 
mai indreptätitä, dacă i se dă o aplicare istorică sau una 
socială. Nu ne trece de sigur prin minte să tăgăduim rolul 
pe care devenirea istorică sau societatea îl exercită asupra 


1) W. Windelband, Präludien, Siebente und achte Auflage, Zweiter 
Band, 1921, pag. 115. ` 

aparitiei si desvoltärii ideilor, asupra räspändirii si adäncirii 
lor critice, dar acesta este un lucru care priveste in primul 
rând istoria si sociologia, iar nu teoria cunoștinței. Că o 
idee a apărut în cutare timp, determinată de anumiţi factori 
istorici, sau în cutare societate, chemată de anumite nevoi 
ale acesteia, e un lucru important, dar e un lucru important 
nu pentru teoria cunoștinței, ci pentru istorie şi sociologie. 
Dela apariţia unei idei putem conchide asupra gradului de 
evoluție a unui popor, asupra situației culturale sau a stării 
de spirit a unei societăți, iar nu asupra valorii ideei însăşi. 
Ce importanță are în adevăr pentru valoarea ideei că pă- 
mântul se învârtește în jurul soarelui faptul că această idee 
a fost susținută şi dovedită în secolul al XVI-lea? Cum adică, 
dacă ar fi fost susținută cu câteva secole mai înainte, ideea 
aceasta n'ar fi fost tot atât de adevărată? Dacă ar fi fost 
susținută de un om de știință aparținând unei societăți cu 
alt regim social, să zicem cu un regim sclavagist, ideea în- 
vârtirii pământului în jurul soarelui ar fi fost mai puțin 
adevărată? Iar dacă ar fi fost susținută de un gânditor apar- 
ținând unei societăți cu regim burghez, ea ar fi fost mai 
adevărată? A pune asemenea întrebări, înseamnă a demasca 
pretenţiile absurde ale acelor gânditori cari îşi închipue că 
pot decide asupra valorii unei idei cu ajutorul genezei ei 
istorice sau sociale. In sânul unei societăţi circulă fel de fel 
de credinţe si de idei, circulă superstiții, prejudecăți, legende, 
guvernează dorințe şi aspirații care influenţează într'un fel 
sau altul atitudinea oamenilor față de valoarea în sine a 
ideilor adevărate. Aceste influențe și atitudinea oamenilor 
determinată de ele sunt lucruri extrem de relevante pentru 
istorie şi sociologie, dar prezintă numai un caracter negativ 
pentru teoria cunoștinței. Ele exercită același rol pe care-l 
avea demonul lui Socrates pentru conștiința acestuia: 
ele învață teoria cunoștinței cum zu trebue să procedeze, 
dacă vrea să rezolve în adevăr epistemologic problema cu- 
nostintei. De aceea, a căuta să decizi de valoarea cunoștinței, 
arătându-i geneza istorică sau socială, înseamnă a nu ști ce 
înseamnă cunoştinţă si a porni din capul locului cu o,idee 
greșită la rezolvirea problemei. 

« Totusi cu relativismul nu stau lucrurile asa de räu cum 
ar putea pärea unor suflete fricoase. Acolo unde apare ca 
teorie stiintificä, el nu este altceva decât o imensă inselare de 
sine. Cäci chiar prin aceea cä vrea sä fie o teorie, el recu- 
noaste tacit toate acele supozitii sub care o teorie este in 
genere posibilă si poate fi întemeiată. Când vrea să-şi de- 
monstreze teorema sa, el acceptă că e posibil să stabilească 
fapte în chip universal şi că tot aşa de posibil este, să con- 
chidă ceva, pe care totuși trebue să-l recunoască. El depune 
chiar pentru ceea ce combate, pentru valabilitatea princi- 
piilor epistemologice si normelor logice. Dacă nu face acest 
lucru, atunci nu-i rămâne altceva decât să explice, cum 
făceau unii flecari ai sofisticei antice, că propriu vorbind 
nu ne este îngăduit să afirmăm nimic, ceea ce este firește 
cel mai înțelept sfârșit al înțelepciunii lui. In domeniul teo- 
retic orice teorie, chiar nihilistă si relativistă, recunoaște 
valabilitatea axiomelor, prezența unei norme care să oblige 
pe toţi. Cu cât relativistul își adună dovezi peste dovezi, 
cu atât el devine mai ridicol: căci cu atât mai mult com- 
bate, ceea ce vrea să demonstreze. In realitate nu există 
nicio teorie serioasă științifică a relativismului: ci această 
părere că pentru fiecare e valabil, ceea ce i se pare lui, există 
ca o concepție de vieatä puțin demnă de invidiat. Relati- 
vismul este « filosofia » blazatului care nu mai crede în nimic, 
sau a ştrengarului cosmopolit, care dând din umeri își 
face spiritele lui impertinente despre tot si care găsește de 
cuviință ca astăzi să vorbească într'un fel şi mâine într'altul » 1). 
Relativismul provoacă însă mari confuzii şi pune dificultăți 
în calea soluționării exacte a problemei cunoștinței. 

Dacă metoda genetică se dovedeşte improprie pentru rezol- 
virea epistemologică a problemei cunoștinței, urmează cumva 
de aici că nu avem niciun mijloc de a rezolvi cum trebue 
această problemă? Dacă ar fi aşa, ar însemna ca soarta acestei 
probleme să fie de-a-dreptul tragică. Spiritul omenesc nu 
se află însă, din fericire, într'o situație atât de gravă. In de- 
cursul lungilor lui; sfortäri, el a aflat căile care să-l ducă la 


©) W. Windelband, op. cit., pag. 116-117. 

soluțiile căutate, el a descoperit între altele două procedee 
ce s'au dovedit a fi eficace: aceste procedee sunt metoda 
transcendentală şi metoda fenomenologică. Fără să descon- 
sidere starea de fapt, gânditorii cari mânuesc aceste metode 
şi-au îndreptat privirile spiritului lor în primul rând asupra 
stării de drept a cunoștinței. Cum e posibilă cunoștința, — cu- 
nostinta absolută, universală si necesară, — cari sunt factorii 
ei constitutivi, în ce constă structura ei ideală, prin ce se 
deosebește ea de structura cunoașterii empirice, care e obiectul 
ei şi cum intră în posesia lui, iată în linii generale ce urmă- 
resc cu mijloace diferite cele două metode. Perspectivele pe 
care le deschid sunt cu totul nouă şi surprinzătoare. Sunt 
anume perspective îndreptate spre axiome şi principii, spre 
apriori si universal, spre esență si esentialitate, spre acte 
pure şi conţinutul lor ideal, spre sensuri si semnificații, spre 
cunoştinţa absolută și imperativul ei transcendent, spre ceea 
ce trebue si garantează obiectivitatea. In aceste condiţii, cer- 
cetarea epistemologică se mișcă pe un plan atât de înalt, 
încât metoda genetică nu-l poate nicicând atinge. E vorba 
aici de o altă lume decât aceea a faptelor reale, de «lucruri » 
care nu au nimic a face în structura lor cu faptele reale, 
fiindcă se deosebesc în mod principial de ele. De unde însă 
nu urmează că nu au nicio legătură cu ele. Dimpotrivă. 
Ele sunt acelea care fac posibile » faptele empirice, care le 
« constitue » şi le ridică în sfera teoretică. Fără lumea ideală 
a condițiilor şi principiilor, a normelor transcendente si a 
sensurilor absolute, nu există teoretic fapte empiric reale. 
De unde nu urmează cätusi de puţin că aceste fapte ar me- 
rita să nu fie de loc luate în seamă, ar fi de desconsiderat. 
Faptele genetice, — psihologice, sociale sau istorice, — sunt 
ele însele necesare. Dar sunt necesare nu ca rațiuni ale vala- 
bilitäfii- ideei, ca temeiuri ale cunoștinței obiective, ci ca 
material obiectic pentru cercetarea critică şi fenomenologică, 
ca punct de plecare pentru reflexia epistemologică. Căci 
faptele reale nu sunt nici simple, nici evidente, așa cum 
caută să ni le prezinte mânuitorii metodei genetice. Faptele 
reale constitue ele însele o problemă, sunt ele însele proble- 
matice, — iată ceea ce nu văd gânditorii cari se folosesc de 

această metodă. A recurge la fapte, pentru a demonstra 
valabilitatea sau nevalabilitatea cunoștinței, înseamnă a da 
dovadă că nu ştii nici ce este fapt, nici cum este «posibilă » 
cunoștința valabilă. Căci faptul ca fapt înseamnă, din punct 
de vedere critic, determinare cognitivă, înseamnă obiect 
care a primit formele categoriale din partea unui subiect, 
înseamnă fapt cunoscut. Şi atunci faptul nu mai este o rațiune 
care să întemeieze cunoștința, ci este el însuşi o problemă, 
nu mai este o dovadă, ci obiect al reflexiei critice. De aceea 
se impune fără doar şi poate, se impune în mod necesar, 
să se meargă dincolo de fapte, anume la ceea ce le face « po- 
sibile », la condiţiile lor apriori, la principii si norme, la 
supozitiile lor «teoretice ». Lucrul acesta nu se poate face 
însă decât cu ajutorul metodei transcendentale și al celei 
fenomenologice. Acestea sunt procedeele pe care le-a desco- 
perit până acum gândirea filosofică şi care s'au dovedit 
eficace pentru a statornici altceva decât date şi fapte empirice, 
pentru a ne introduce în lumea ideală a aprioricului, a prin- 
cipiilor şi normelor, a «esentelor » şi actelor pure, a sen- 
sului absolut si a ideilor transcendente. 

Dacă metoda genetică, căutând să stabilească elementele 
sufleteşti ce participă la actul cunoașterii şi pornind apoi 
dela ele ajungea la relativism, adică în fond la scepticism, 
metoda transcendentală si cea fenomenologicä, indreptändu-si 
privirea asupra aprioricului, principialului st purului, au 
perspectivele deschise spre absolutul cunoștinței. « Metoda 
transcendentală demască scepticismul ca pe antica sofistică 
ce nu vrea să moară, care luptă împotriva elementelor apriori 
în genere, împotriva faptului și împotriva dreptului, împo- 
triva rațiunii ştiinţei. Ea justifică apelul la ştiinţă si la accep- 
tarea fundamentelor ei indisolubile, sustrase jocului asocia- 
țiilor si pur si simplu necesare, ca pe convingerea istoric 
matură despre singurul punct de plecare pe care poate să-l 
ia investigația filosofică și dela care poate să ajungă la cu- 
nostinfe progresive. Sensualismul își are consecința lui na- 
turală în scepticism. Intelectualismul însă cu al său a priori 
metafizic este înrădăcinat în ideea ipotezei, idee care a dus 
la ştiinţă, care menţine știința, iar în metoda transcenden- 

tală o face conceptibilä după chipul necesității ei» t). Pro- 
cedând reductiv, adică mergând dela faptul cunoștinței la 
condiţiile ei necesare și universale, statornicind normele fun- 
damentale si inevitabile cărora trebue să li se supună orice 
cunoștință ce ține să fie valabilă, punând in parenteze ceea 
ce este aspect trecător al actelor de cunoaștere, aducând în 
fața intuitiei pure ceea ce este cu adevărat pur în articu- 
laţiile variate si multiple ale cunoașterii, descriind până la 
adecuare ceea ce se oferă acestei intuitii, —iată în puţine 
cuvinte ce probleme se pun, dacă ne hotărîm să adoptăm 
procedeul transcendental și pe cel fenomenologic. 

Mai sunt apoi și alte probleme, în afară de acestea, care 
așteaptă să fie luate în cercetare și care, cu ajutorul acestor 
metode, ar putea fi aduse mai aproape de soluționarea lor. 
Care sunt aceste probleme? Jatä-le enumerate sumar, fără 
pretenţia de a fi exhaustivi: problema raportului dintre sen- 
satii si percepții pe de o parte și gândire pe de altă parte, 
precum si aceea a aportului cognitiv al sensatiilor și percep- 
tiilor la imperiul cunostintei și al adevărului; problema exi- 
stentei sensului logic al judecății si a existenţei lui indepen- 
dente precum şi a naturii lui existenţiale; problema rapor- 
turilor dintre cunoștință și adevăr, dintre gândire reală și 
gândire logică, dintre cunoștință și obiectul ei, dintre adevăr 
şi realitate; problema valabilității judecății logice și a ade- 
vărului; problema stabilirii categoriilor si a importanței lor 
teoretice; problema veracitätii si a falsitätii si a eficienței 
cognitive a negatiei; problema raportului dintre constiinta 
individualä realä, empiricä, si subiectul epistemologic sau 
conştiinţa în genere. 

Deslegarea acestor probleme nu este de sigur ușoară. La 
fiecare pas pândesc primejdii dintre cele mai mari, care 
amenință soluționarea lor justă, împotriva chiar și a celor 
mai bune intenții. Atât metoda transcendentală cât si cea 
fenomenologică presupun anumite elemente fundamentale, 
aşa cum presupune anumite elemente explicative și metoda 
genetică, A accepta aceste elemente în chip dogmatic și a 


1) H. Cohen, Kants Theorie der Erfahrung, Dritte Aufl., 1018, pag. 110. 

le determina istoric, a confunda bazele stiintei cu elemente 
ale constiintei individuale si a le explica psihologic, inseamnä 
a ne intoarce la neajunsurile metodei genetice. Cine nu-si 
dä seama ce inseamnä elemente si fundamente ale cunostintei 
si stiintei, pentru acela cele douä metode nu au niciun rost, 
sunt inutile. Cine nu știe, că «credința in valoarea stiintei 
se bazează pe ipoteza unor elemente si caractere proprii ale 
conștiinței cunoscătoare, spirituale, în care ştiinţa însăși își 
are baza şi garanția ei » 1), acela să nu se ocupe cu problema 
cunoștinței, căci nu va fi în stare s'o înțeleagă, cu atât mai 
puţin s'o deslege. Cine este convins că în domeniul cuno- 
stintei nu există decât fapte de cunoaştere si tägädueste fac- 
torii ideali ai cunoștinței, acela nu desleagă problema, ci 
pur şi simplu o suprimă. Cine nu vede că dincolo de feno- 
menele și faptele pozitive există o altă lume, indiferent cum 
se prezintă ea şi cum o numim noi, acela dovedeşte că nu 
ştie ce înseamnă problemă filosofică si ca atare ar face bine 
să se ocupe de alte lucruri. 

Dar mai sunt şi alte primejdii care amenință soluționarea 
problemelor epistemologice, atunci când intrebuintäm cele 
două metode. Punând accentul pe factorii ideali, pe supo- 
zitiile principiale, pe normele care garantează obiectivitatea, 
pe acte pure şi pe esentialitäti, pe subiectul pur, epistemo- 
logic, se riscä sä se ajungä la un formalism sec, la o analizä 
pur verbalä si la o dialecticä sterilä. Nu trebue sä pierdem 
nicio clipä din vedere, cä atät metoda transcendentalä cät 
si metoda fenomenologică îşi îndreaptă privirile spre aceste 
lucruri, cu grija permanentă însă că toate aceste lucruri sunt 
lucruri menite să susțină si să garanteze cunoștința, că ele 
formează numai o parte din ansamblul cunoștinței, care 
împreună cu cealaltă parte alcătueşte cunoștința. Cu alte 
cuvinte, degajarea factorilor ideali şi a condiţiilor universale 
ale cunoștinței trebue să aibă loc, nu printr'o ignorare sau 
desconsiderare a obiectului, ci din contra prin raportare 
continuă la el. Căci acei factori si acele condiţii sunt ele- 
mente constitutive ale obiectului si ale cunoștinței deopo- 

trivä, deoarece cunostintä si obiect stau in raporturi de sprijin 
reciproc: cunoştinţa nu poate lua naștere fără să fie rapor- 
tată la obiect, obiectul nu poate să fie determinat decât prin 
cunoștință. Deşi acest lucru pare să fie evident şi, după 
opera revoluționară a lui Kant, ar trebui să se impună 
fără discuţie, totuşi un număr de gânditori de seamă, cu 
toate că mänati de cele mai bune intenții teoretice, mau 
ştiut să se lase conduși de ele și să le realizeze. Ceea ce nu 
dovedeşte altceva decât că chiar atunci când vedem clar 
ținta către care știm că trebue să mergem, rătăcim adeseori 
calea şi apucăm pe cărări lăturalnice, care ne tin in loc sau 
chiar ne duc înapoi. Urmarea a fost că s'a ajuns la scoa- 
terea obiectului din formele lui, ceea ce este o erezie, sau 
la o acrobație notionalä, care-şi dă aere de filosofie profundă 
şi care în realitate provoacă cele mai grave confuzii. De vină 
nu sunt de sigur metodele, ci mânuirea:lor improprie, între- 
buintarea lor greșită. Iar dacă o parte din rezultatele obti- 
nute cu ajutorul lor sunt eronate, se impune să deschidem 
ochii în patru, pentru a le aplica aşa cum trebue si a dobândi 
astfel rezultate pozitive. 

Spiritul omenesc a descoperit prin urmare mijloacele de 
a cerceta problema cunoștinței în absoluitatea ei. Urmărirea 
de cunoştinţe universal valabile, absolute, independente de 
timp și spațiu, nu este o näzuintä vană și absurdă, o simplă 
nevoie subiectivă a conștiinței individuale, ci este o nece- 
sitate a cercetării ştiinţifice si filosofice însăși, un imperativ 
căruia trebue să i se supună oricine vrea să cunoască, — să 
cunoască sistematic si adecuat. Situaţia relativiștilor care pre- 
tind că toate cunoștințele sunt relative, dar revendică pentru 
teoriile lor marca valabilitätii absolute, este în această pri- 
vință cât nu se poate de semnificativă si ar trebui să le dea 
de gândit lor insile în primul rând. Relativiştii nu sunt însă 
gânditori care să pună preț pe consecventa logică si să se 
simtă stingheriți când cad în contradicții. Constiinta lor se 
complace, pare-se, tocmai în asemenea situații. Nu însă si 
spiritul ştiinţific însuşi. Acesta își trage substanța lui din 
consecvență şi vieața lui constă în progresul cognitiv pe 
care-l realizează. Cunostinta absolută constitue pentru el 

idealul cätre care tinde färä incetare, problema pe care stie 
cä are sarcina sä o rezolve. El nu poate träi decät cu aceastä 
näzuintä. Lumea cunoștințelor relative a relativistilor ar 
insemna pur si simplu moartea lui. Cä in eforturile continui 
si perseverente pe care le face de a se apropia de scopul 
lui suprem, ajunge de cele mai multe ori la cunostinte numai 
relative, este un fapt care nu poate fi tägäduit. Dar aceste 
cunostinte relative ele insele n’ar fi posibile färä tendinta 
spre absolut a spiritului stiintific, fără urmărirea tenace si 
neobosită a cunoștinței absolute. Cunostintele relative sunt 
ca praful care se degajă atunci când șlefuitorul de diamante 
vrea să dea pietrei forma dorită. Ele sunt inevitabile. Dar 
nu urmează cätusi de puțin că dacă la șlefuire se produce 
praf, slefuitorul ar urmări prin operația lui să producă numai 
praf. Sau că dacă slefuitorul e nepriceput şi sparge în fän- 
dări bucata de diamant pe care vrea s'o prelucreze, nu ar 
exista diamant. E extrem de semnificativ faptul că de câte 
ori relativismul părea să câştige teren, reacția absolutistă se 
producea cu mai mare putere încă. Și nu e de loc de mirare. 
Spiritul nu poate renunța la ceea ce formează însuși sensul 
existenței lui, la näzuinta spre absolut, la idealul cunoaşterii 
absolute. Iar dacă uneori pare să cedeze din poziţiile lui de 
drept şi să pactizeze cu adversarul lui ireductibil, pentru 
aceasta sunt de vină delegaţii lui, care-şi depășesc mandatul, 
ci nu el însuși. 

Poziția principialä a absolutismului este, pentru cine inte- 
lege în adevăr ce vrea să însemne problemă filosofică, imba- 
tabilă. Absolutismul nu este ros interior de acele contra- 
dictii interne, care am văzut că präbusesc logic toate teo- 
riile relativiste şi le împiedecă de a se constitui ca teorii. 
Absolutismul este la adăpost de toate dificultățile principiale 
care stau în calea relativismului. In schimb el luptă cu alte 
dificuități, pe care nu trebue să le trecem sub tăcere. Urmă- 
rind cu tenacitate descoperirea şi întemeierea cunoștinței 
absolute, el pierde din vedere cunoașterea reală și nu are 
nicio comprehensiune pentru relativitatea ei. Ceea ce este, 
fără discuţie, o eroare. Căci si cunoștințele relative îşi au 
rostul lor în mersul ştiinţei, în imbrätisarea teoretică tot 

mai largä si mai adäncä a lumii si a vietii. Acolo unde, din 
diferite împrejurări, nu este posibilă deocamdată o cuno- 
stintä adecuatä, n'avem încotro, trebue să acceptăm o cuno- 
stintä relativă. Căci când pleci din casa ta confortabilă, in 
care te simţi foarte bine, la un drum mai lung pe jos si te 
apucă în câmp o ploaie torențială, te adäpostesti si intr’o 
colibă sau bordeiu, dacă se găseşte așa ceva la îndemână. 
Cu alte cuvinte, din nevoie nu trebue să facem o virtute, 
din cunoaşterea relativă nu trebue să facem un ideal teo- 
retic. Problema cunoștinței absolute este o problemă extrem 
de complicată si de grea. Noi nu putem spune acum dacă 
şi când va putea fi deslegată integral. Dar putem spune clar 
şi categoric: în deslegarea ei stă sensul spiritului cunoscător 
însuşi. Cu această problemă stă sau cade cunoaşterea ome- 
nească, progresul științelor si însuși spiritul ştiinţific. 

